                           Titel och innehåll

Jung-Stilling.

Ett kristeligt Levnedsløb.

fremstillet

af

Richard Petersen.
  __________________________________________________________________

Forord til den elektroniske udgave

Denne bog af Richard Petersen (1838-1905) er digitaliseret fra Harvard
University i februar 2007 af Google Books og tilpasset for Projekt
Runeberg i august 2015 af Ralph E.

Side 67 er ikke korrekt digitaliseret og skal udskiftes.

                                Sidor ...

JUNG-STILLING.

ET KRISTELIGT LEVNEDSLØB. FREMSTILLET

AF

Richard Petersen.

KJØBENHAVN.

KARL SCHØNBERGS FORLAG." 1890.Kjøbenhavn. — Bianco Lunos Kgl.
Hof-Bogtrykkeri (F. Dreyer).Forord.

Jung-Stilling er en god gammel Bekjendt for mange ai den ældre Slægt.
Ogsaa mig er han tidlig traadt i Møde. Allerede som Skoledreng fik jeg
hans egen Skildring af hans Barndom og Ungdom i Hænde i en gammel tydsk
Udgave med Billeder, og den gjorde stærkt Indtryk paa mig. Paany meldte
han sig i min Studentertid gjennem den samme Bog, denne Gang i dansk
Oversættelse ved Christian Winther, og skjøndt Dragten ikke rigtig
klædte ham, blev han dog snart en af mine kjæreste Venner. I mine
tidlige Præsteaar indførte F. L. Mynster hans senere Livshistorie for
den danske Læseverden, og den blev hilset med Glæde af mig som af saa
mange andre. Men hvad man selv har havt Gavn og virkelig Opbyggelse af,
vil man gjærne meddele til andre. For den yngre Slægt synes
Jung-Stilling i det hele at være temmelig fremmed. Jeg har derfor tænkt
mig, at en Fremstilling af hans Liv og Virksomhed kunde være paa sin
Plads. Hans egen Livsskildring, hvis første Del i æsthetisk Henseende
staar meget højt, kan ikke være tilfredsstillende for Nutiden, der maa
forlange en nøjagtigere Redegjørelse paa mange Punkter, end han selv
giver.Hovedkilden til den foreliggende Bog er Jung-Stillings
„Sämmtliche Schriften" i 13 Bind, udgivne af Dr. J. N. Grollmann. De
andre Kilder, som jeg har kunnet benytte, findes anførte hver paa sit
Sted.

Det vilde være mig en Glæde, om Jung-Stilling i den nærværende
Skikkelse kunde vinde god Indgang i vor hjemlige Læsekreds, thi jeg
tror, at han, skjøndt han ikke er fri for sine Skrøbeligheder, paa en
egen indtrængende Maade lægger os visse gamle Sandheder paa Hjærte, som
vi alle have godt af at indskærpe os.

Grevinge Præstegaard, ved Holbæk.

April 1890.

Richard Petersen.1.

Indledning.

Det er et ejendommeligt Folk, som lever i de smukke tydske Rhinlande.
Hvad enten det er Bønder, Haandværkere eller Fabrikarbejdere, saa
udmærke de sig i aandelig Henseende ved en stor Modtagelighed for
Indtryk, en levende Fantasi og ofte ved et stærkt Hang til Grublen.
Religiøse Bevægelser have altid fundet en frugtbar Jordbund i disse
Egne.

Dette traadte i høj Grad frem i første Halvdel af forrige Aarhundrede,
særlig i Egnene Øst for Rhinen fra Bifloden Ruhr i Nord til Main i Syd.
Her var Hjemsted i mange Aar for stærke, ofte sværmeriske Bevægelser.
Disse samlede sig om forskjellige Brændpunkter, hvor ledende
Personligheder virkede.

Det nordlige Brændpunkt var Egnen omkring Ruhr og Wupper, det daværende
Hertugdømme Berg, med Byer som Elberfeld, Barmen og Solingen. Her
optraadte Haandværksvenden Hochmann, et dybt og inderligt Menneske,
paavirket af Fenelons og Madame Guions Mystik, der gik ud paa, at man
skål bortdø fra sin egen Vilje og elske Gud uden alle Hensyn. „Han
stjal alle Vegne Hjærterne"; hvor den stille Mand traadte frem, bleve
Folk henrevne ved hans jævne Tale paa det neder-tydske Folkemaal.
Engang, fortælles der, prædikede han2

paa en Eng udenfor Elberfeld med saadan Inderlighed og Kraft, „at mange
Hundrede Tilhørere ganske sikkert troede, at de løftedes op mod
Skyerne; de vare til Mode, som om Evighedens Morgen var i Frembrud".')
Men skjøndt et stort Guds Redskab, der førte mange til Sandheds
Erkjendelse, var han en Fjende af den bestaaende Kirke og Præsterne i
Særdeleshed. Det hændtes oftere, at han under den offentlige
Gudstjeneste traadte op og afbrød Prædikenen, men dette førte endelig
til, at det blev forbudt ham at virke som Lægprædikant, og han maatte
da drage andet Steds hen. En af hans varmeste Tilhængere var en
theologisk Kandidat Hoffmann, en Mystiker, der levede et Eneboerliv i
en Hytte, uden nogen Virksomhed, alene hengivende sig til fromme
Betragtninger.

Et sydligere Brændpunkt for den religiøse Bevægelse var Landskabet
Wetterau eller Egnen mellem Rhin i Vest, Fulda i øst, Main i Syd og den
rhinske Biflod Sieg i Nord. Befolkningen her var stærkt paavirket af
Pietismen fra det nærliggende Frankfurt, hvor Spener havde' virket, men
forenede hermed Lyst til at skille sig ud fra de bestaaende
Kirkesamfund, altsaa til Seperatisme. I Wetterau laa to fyrstelige
Grevskaber, som kom til at spille en stor Rolle i religiøs Henseende,
fordi de i vid Udstrækning afgav Tilflugtsteder for de forskjellige
aandelige Retninger, noget som paa hin Tid var et Særsyn. Til Dels kom
dette af, at Greverne paa denne Maade søgte' at faa deres Lande bedre
befolkede og opdyrkede. Det ene var Wittgenstein-Berleburg, liggende op
mod Siegfloden; det andet var Isenburg-Büdingen sydligere henimod Main
og Rhin.

Hos Grev Kasimir i Berleburg fandt den ovennævnte Hochmann et
Tilflugtsted, da han maatte forlade Hertugdømmet Berg. Og her opholdt
sig andre fremragende, religiøst bevægede Mænd. Hertil hørte den

') Jung-Stilling: Theobald oder die Schwärmer. Sämmtl. Schr. 6, 28.3

bekjendte Læge Dip pel, som Czar Peter havde truffet paa sin første
store Udenlandsrejse og medtaget til Rusland, hvor han imidlertid ved
sit ligefremme Væsen og sin bidende Spot ikke længe kunde begaa sig.
Siden havde han blandt andet været i Danmark, hvor han 1719 paa Grund^f
sine separatistiske Udtalelser en Tid maatte sidde som Fange paa
Hammershus, men kom ud paa Dronningens Forbøn. I Berleburg levede nu
denne udmærket begavede Mand til sin Død 1734. Han var en imponerende
Skikkelse og gjorde stort Indtryk paa Folk, men hans Anskuelser vare en
Blanding af Pietisme og Fritænkeri.') En anden berømt Mand i Berleburg
var Haug, et blidt, elskværdigt Menneske, der nærmest sluttede sig til
Hochmann. Han var Magister og lærd Orientalist, forøvrigt en mystisk
Sværmer, hvis Tanker især kredsede om Tusindaarsrigets snarlige Komme.
Det var ham, Grevens kjæreste Ven, der var Hovedforfatter til den
bekjendte Berleburger-Bibel, et Værk i syv Folio-bind, som kostede 20
Aars utrættelige Flid. Det indeholder en vidtløftig Udlæggelse af
Bibelen, stadig tredobbelt, men trods megen Dygtighed har Forfatteren
fyldt Bogen med saamange Urimeligheder, at den ikke rummer megen sand
Næring for Aanden.2)

Blandt andre, som tog Ophold i det Berleburgske, var den forhenværende
Præst Tuchtfeld, som havde maattet opgive sin Stilling, fordi han tog
for stærkt fat. Han skrev Breve til Godsejerne, hvori han gjorde dem
ansvarlige for de arme Sjæle paa deres Godser, og han traadte som en
Elias op i Kirkerne imod sløve Præster. Han var en vældig Bodsprædiker,
en Boanerges, som ikke kjendte til Menneskefrygt, men han afveg ikke
lidet fra: Kirkens Lære, og Sakramenterne regnede han ikke

') Jung-Stilling: Theobald, Schr. 6, 30. — Odin Wolffs Journal for
1804.

J) Rudelbach: Chr. Biographie 1, 465. — Jung-Stilling: Theobald, Schr.
6, 85.4

højt. Ligeledes var der Haandværksvenden og Kvaksalveren Rosenbach, et
opvakt Hoved, der havde studeret Jakob Bøhmes og Paracelsus' Skrifter
samt Urte- og Lægebøger, og som i mange Aar drev en stor Lægepraxis,
blandet med religiøs Virksomhed. En Besøgende fortæller, at han saa'
over 200 Mennesker, syge og skrøbelige, ligge i Græsset udenfor hans
Bolig, ventende paa Avdiens-, og saaledes var det stadig i en Aarrække.
l) En anden meget karakteristisk Skikkelse i Berleburg var Hasenfeld,
der nærmest ernærede sig som Lærer. Han havde først været Præst, men da
han en Dag fra Prædikestolen rettede de Ord til Stedets øverste
Embedsmand: „Det er ikke Ret, at De holder en Maitresse," havde han
faaet sin Afsked og yar desuden kommet paa Vand og Brød. Siden var han
Rektor fotet Gymnasium, men da han her gav sig til at prædike og just
ikke brød sig stort om de kirkelige Symboler, maatte han løbe Spidsrod,
hvilket dog ikke hindrede ham i strax efter igjen at prædike. Senere
ernærede denne Mand, der var saa glødende i Aanden, sig som han bedst
kunde, mest undervisende unge Mennesker. Fra hans Dødsleje fortæller en
Ven af ham følgende: „Hvorledes gaar det, kjære Hr. Rektor?" spørger
denne. „Ja, jeg har nu pakket sammen og er rejsefærdig." „Gik det let
for sig?" Hasenfeld svarede: „Det gik paa glad Gjensyn!" „Hvorledes er
De til Mode derved, Fru Rektor-inde?" spørger Vennen. „Jeg har fattet
mig og haaber nok at holde ud." Lidt efter rejste Hasenfeld sig i
Sengen, saa' stivt hen imod Vinduet og raabte med mægtig Røst:
„Halleluja!" Dermed var han død.

I Nærheden af Berleburg levede der i Fyrstendømmet Nassau-Siegen paa
samme Tid en anden mærkelig Mand. Det var Marquis de Marsay, en fransk
Reformert, der som Officer havde deltaget i den spanske Arvefølgekrig.
Tillige med to Kammerater, en Løjtenant og en Feltpræst,

') Jung-Stilling: Theobald, Schr. 6, 117.5

var han bleven kristelig vakt, og de sluttede sig til Madame Guions
Mystik, drivende paa den yderste Askese. Marsay indgik et „aandeligt"
Ægteskab med den ligesindede Frøken Kallenberg, og Parret boede en Tid
i en ussel Hytte i Hessen; de levede af den tarveligste Brødsuppe og
Grøntsager, og paa deres hyppige Udflugter i religiøse øjemed førte de
al deres Ejendom med paa en Trillebør. Men siden kom de fra 1735 til
1742 til at bo paa det ensomme Slot Hänchen, der tilhørte en
ligesindet, mystisk Godsejer, i Nassau-Siegen. Her var et lille
Samfund, som betragtede Marsay som sit Hoved. Men denne inderlig fromme
Mand blev med Aarene stedse mere aandelig sund og kom bort fra den
urimelige Askese. Han døde 1753.l)

Grevskabet Isenburg-Büdingen var ligesom Berle-burg Hjemsted for flere
bekjendte, religiøst bevægede Personligheder. Særlig nævne vi Dr. Carl,
en berømt Læge, der oprindelig var udgaaet fra Halle, og som var
Pietist. Han udgav i en Række Aar „die geistliche Fama", et meget læst
Blad, der bragte religiøse Meddelelser rundt omkring fra, ogsaa fra
andre Verdensdele, gav Træk fra Troslivets Omraade, berettede om
Aandesyner og Anelser og meget mere. Dette Blad var saa at sige
Separatisternes Avis, og dets brogede Indhold blev slugt i de Kredse.
Forøvrigt blev Dr. Carl indkaldt til Danmark 1736 som Livlæge hos
Christian den 6te, men trods sin Dygtighed fik han efter 6 Aars Forløb
Afsked, navnlig fordi han altfor hensynsløst kritiserede Statskirken.2)

I Isenburg var det imidlertid, at den mærkeligste Fremtoning i
religiøs- Henseende optraadte, de saakaldte Inspirerede, som vi ville
dvæle noget nærmere ved.

') Rudelbach: Chr. Biographie 1,469. — Jung-Stilling: Theobald, Schr.
6,36. — M. Goebel: Geschichte d. wahren Inspirations-Gemeinden, i
Zeitschr. für die historische Theologie 18, 349 f. s) Bricka: Dansk
biogr. Lexikon 3,375. — Jung-Stilling: Theobald, Schr. 6, 85.6

Da Ludvig d. 14de efter Ophævelsen af det nantiske Edikt begyndte de
skjændige Forfølgelser af de Reformerte i Frankrig, rejste den ildfulde
Befolkning i Ceven-nerne en uventet Modstand, som førte til en lang,
blodig Kamp. Fremfor at fornægte deres Tro foretrak disse Folk at leve
som et Slags Menneskehedens Udskud, tog Bolig i Huler og Bjærgskove og
ernærede sig af den ringeste Føde. Berøvede deres Kirker og Præster
forsamledes de til gudelig Andagt under aaben Himmel, og der opstod
Prædikanter, ja Profeter — oftest unge Mennesker — iblandt dem, som med
Aandens Glød, der ofte slog over i rent Sværmeri, talte Ordet. Som det
ofte gaar under spændte Forhold bleve visse Aandsævner i særlig Grad
skærpede; en exstatisk, stundom magnetisk Tilstand med konvulsiviske
Trækninger, med Syner og Aabenbarelser, med en ejendommelig Tale, der
mindede om Sproget i det gamle Testamente, viste sig hos mange.
Forøvrigt vare de, især i Begyndelsen, inderlig gudhengivne og
sammenknyttede ved Kjærlighedens Baand. Men under den fortvivlede,
langvarige Kamp slappedes efterhaanden Tugten hos disse saakaldte
Camisarder, og det hele endte med en Fred 1704 som paa Grund af den
spanske Arvefølgekrig, hvori Kongen da var indviklet, blev gunstigere,
end de kunde have ventet, idet de fik en vis Religionsfrihed.

En Del af de „inspirerede" Camisaitier med Marion og Cavallier i
Spidsen forlod imidlertid Frankrig og traadte op som Prædikanter i
andre Lande, baade i England, hvor Tilslutningen i Begyndelsen var
stor, i Holland, Tydskland, ja endog i Wien og Rom. Deres Forsamlinger
mindede om Kvækernes, men den største Tiltrækning var deres
Inspiration. Det i Forvejen stærkt pietistiske Tydskland blev særlig en
gunstig Jordbund for dem. Den berømte A. H. Francke i Halle saa' en
guddommelig Indgivelse i deres Inspiration, men holdt sig dog tilbage;
derimod bleve tre Studenter, Brødrene Pott, grebne af Inspirationen og
drog selv om og talte. Da de imidlertid7

bleve udviste fra det ene Sted efter det andet, søgte de snart Tilflugt
i Wetterau og slog sig ned i Isenburg 1714.

Her i Isenburg var der i Forvejen mange Separatister, de'r dog mest
levede uden indbyrdes Forbindelse halvt som Eneboere, betragtende den
bestaaende Kirke som et Babel og fordømmende alle Forlystelser. "Deres
vigtigste Ledere vare den forhenværende Præst Gruber og Sadelmageren
Rock. Da nu de Inspirerede viste sig blandt dem, gjorde de et rystende
Indtryk. „De vare som Guds Stemme, man hørte dem basune, tordne og
brage —, de gav en Tone fra sig som Pavker og Geværer, som en Løves
Brølen; de talte fremmede Maal og udlagde for det meste, hvad de
betød." Efter nogen Modstand vandt de baade Gruber og Rock foruden
mange andre, og i Løbet af et halvt Aar blev der 8 „Redskaber", det vil
sige saadanne, som havde Inspirationens Gave.

Den betydeligste af disse Inspirerede var Rock, en alvorlig og inderlig
from Mand, der begyndte som stræng Pietist med meget Lovvæsen, men
siden blev Mystiker. Han følte bestandig, at Herren var ham nær, sagde,
at Jesus engang havde givet ham et Kys og indtaget hans Hjærte, men han
havde Hang til at leve i mystisk Ensomhed. Da han nu hørte de
Inspirerede, tvivlede han i Begyndelsen, om det ogsaa var fra Gud, men
Inspirationen kom med voldsom Magt over ham selv, og da han en Dag
fornam de Ord i sit Hjærte: „Jeg har givet dig en Naadegave til Gavn
for din Næste," turde han ikke undlade for Fremtiden at træde op som
Inspireret. Altsaa drog han nu ud paa Missionsrejser, vidnende og
lidende. Inspirationen kom pludselig over ham, uden at han selv kunde
gjøre noget fra og til. Man har nøjagtige Beskrivelser af denne
Tilstand. De, der bleve inspirerede, vare sig selv kun halvt bevidste,
Øjnene vare lukkede, en vis Varme føltes omkring Hjærtet og bredte sig
efterhaanden over hele Legemet, konvulsiviske Trækninger fremkom. De
rystede paa Hovedet, trak paa Skuldrene, skjælvede over hele Kroppen.
Naar de fik „Udsagn",8

som det kaldtes, talte de i Herrens Navn, idet de sagde „Jeg" om ham.
Synet af dem beskrives som skrækkeligt, dybt rystende. Hvor pludseligt
det kunde komme, ses af følgende Træk. To Rejsende saa' engang en Mand
ligge paa Ryggen bag en Busk nærved Landevejen. Inspirationen var
faldet over ham, han laa i Trækninger og talte i Herrens Navn, skjøndt
han var ganske ene. De Rejsende bleve saa betagne deraf, at de med
Ærefrygt blottede deres Hoveder og stille lyttede til Ordene. Manden
var Rock. En anden Gang faldt Inspirationen over denne, da han en Dag
overværede en Gudstjeneste i en Kirke. Til almindelig Forfærdelse
rejste han sig og raabte Ve over Stedet.

En stor Vækkelse fremkom ved de Inspirerede. De drog om i Flokke og
holdt Bedemøder, i Begyndelsen ogsaa Nadveren med Kjærlighedsmaaltider,
men senere brød de sig ikke om Sakramenterne. Skjøndt deres
Missionsrejser gik vidt omkring, var deres Tilholdssted dog i Wetterau,
og de dannede en Del Menigheder, der dog ingensinde bleve store. Man
regner, at der i Aaret 1744, da de noget nær vare paa det højeste, var
1100 Medlemmer ialt. I Læren skilte de sig, naar man ser bort fra deres
Ligegyldighed for Sakramenterne, ikke videre fra den bestaaende
evangeliske Kirke, men det var Livet, de drev paa. Kristus i os og
Kristi Efterfølgelse var Hovedsagen. De kaldte sig Kristi Stridsmænd,
og de fandt det ligesaa urimeligt at spørge dem om deres dogmatiske
Lærdomme som at spørge Soldater midt under et Slag om deres politiske
Mening. Men de havde en formelig Gru for den bestaaende Kirke og
ventede en snarlig Dom over den. Af „Redskaber", som Inspirationen kom
over, var der altid kun faa, tilsidst var Rock den eneste, og han var
deres øverste Forstander.

Der var saaledes i Wetterau et meget broget religiøst Liv, men der kom
mere til endnu. Efterat Grev Zinzendorf havde faaet ordnet den af ham
oprettede Menighed i Hernhut fik han ogsaa stiftet en i Berleburg, som
i9

Begyndelsen stod i „Kjærlighedsforening" baade med Separatisterne og de
Inspirerede dér, ligesom han selv og Rock indgik Venskab. Da Zinzendorf
1736 blev udvist af Sachsen, tyede han til Wetterau og bosatte sig med
sin Menighed paa det øde Ronneburg, nærved Bü-dingen. En Del af de
Inspirerede sluttede sig til ham, hvorimod Rock og han brød med
hinanden. Zinzendorf forkastede Inspirationen, som nu kun fandtes hos
Rock, men flk til Svar af denne: „Med den kan man ikke lege eller
akkordere; den er og bliver Guds Sag." „Men forkaster du Daab og
Nadver," svarede da Zinzendorf, „er du en falsk Profet." Fra nu af
forkjætrede disse to hinanden, men Rock stod dog i aandeligt_Vaerd
næppe_under Greven. De Inspirerede tog nu stærkt af, og Hernhuterne
udbredte sig, men 1750 tog det en bråt Forandring for disse, idet
Greven af Isenburg udviste dem. De maatte trække bort, og deres smukke
Bygninger paa Ronneburg bleve tagne i Brug af Separatister og
Inspirerede.

Marsay, som jo boede i Nærheden, kunde hverken slutte sig til Hernhuter
eller Inspirerede. I et af ham udgivet Skrift erklærede han sig aabent
imod disse sidste. „Erfaringen lærer os," siger han her, „at den
hemmelige Stemme (af Gud) ikke høres paa Gaderne. Alt, hvad der falder
i Sanserne og volder saa store Bevægelser, er ikke den Stemme. De onde
Engle kunne frembringe lignende Ord, hvorved mange bedrages." I Marts
1738 søgte Rock en Sammenkomst med Marsay for at komme til Forstaaelse
med ham; han kom til Slottet Hänchen og blev efter nogen Vanskelighed
fra Ejerens Side indladt. En større Kreds var samlet, Rock talte;
Marsay fandt, at hans Ord vistnok vare opbyggelige, men dog ikke af
guddommelig Rod. Da kom Inspirationen pludselig over Rock. Marsay skal
saa have hældt en Spand koldt Vand over ham, hvorved Rock kom ud af
Exstasen, men Marsay gjorde da den Bemærkning, at dette var et Bevis
paa, at det ikke var Guds Aand, thi denne kan ikke hæmmes ved koldt
Vand.10

Rock trak sig i sinfe sidste Aar tilbage til en anden Egn, rejste kun
lidet, men blev søgt af mange. Han døde 1749 og havde endnu Inspiration
paa sin Dødsdag. Da udbrød han: „Den store Mand, der raaber fra Himlen,
vil snart skaffe Luft. Han vil af en lille gjøre en stor Kraft. Nu
sover jeg snart stille og rolig ind i Jesu Navn. Amen!" Han døde blidt.
Med ham var Inspirationen forbi, men hans Tilhængere samlede hans
„Udsagn", ialt flere Tusinde, som efterhaanden vare blevne opskrevne,
udgav dem og oplæste dem ved deres Sammenkomster, saa at han altsaa
blev deres store Profet. Forøvrigt førte de Inspirerede fra nu. af en
lidet bemærket Tilværelse, men ved Midten af det 19de Aarhundrede var
der dog endnu Levninger af dem, dels i Rhinegnene, dels i Amerika,
hvorhen nogle tidlig vare udvandrede.1)

Vi vende nu atter tilbage til Hertugdømmet Berg, hvor der imidlertid
var opstaaet en fuldstændig sværmerisk Bevægelse. Ophavsmanden til
denne var en Væver Elias Eller, der havde fordybet sig i Johannes'
Aabenbaring, som han udtydede paa sin Maade, og han ventede
Tusindaarsriget med det allerførste. Den smukke unge Mand med den
religiøse Begejstring gjorde et dybt Indtryk paa en rig Kjøbmandsenke i
Elberfeld, i hvis Brød han stod, og hun ægtede ham. Da han nu var
kommet i Besiddelse af store Midler og tillige var en klog
Forretningsmand, flk han ret Vind i Sejlene. Mange saa' op til ham og
sluttede sig til hans Sværmerier, blandt dem fornemmelig en smuk
Slagterdatter, Anna Buchel. En Aften, da der var en stor Forsamling i
Ellers Hus, blev denne Pige exstatisk, og med profetisk Røst varslede
hun om den nær forestaaende første Opstandelse og Tusindaarsriget; alle
Tilhørerne sank i Knæ, græd og bad, sikre paa hendes guddommelige Kald.
Omtrent 50 Familier

') Om de Inspirerede og Rock i Særdeleshed se: M. Goebels ovenanf.
Skrift i sin Helhed. Om Marsays og Rocks Mode smstds S. 352, Rudelbachs
ovenanf. Skr. S. 469 og Jung-Stillings Theobald S. 36.11

dannede fra nu af en sluttet Menighed, som man kaldte Zioniterne, og
til den hørte endog en dygtig Præst Schleiermacher, Bedstefader til den
berømte Theolog af samme Navn.

Sværmeriet bredte sig mere og mere, men antog samtidig en uhyggelig
Skikkelse. Anna Buchel profeterede om sig selv,- at hun var den i
Johannes' Aabenbaring omtalte Kvinde, beklædt med Solen, og at hun
skulde føde en Søn, der skulde tvinge Hedningerne under sit Jærnspir.
Videre erklærede hun, at Eller og hun vare af Davids kongelige S^ægt,
hvorimod Fru Eller var den babyloniske Skjøge. Denne stakkels Kvinde
blev nu indespærret i et afsides Kammer, mishandlet paa flere Maader og
af sine egne Sønner i første Ægteskab fordømt til den evige Svovlpøl,
saa det var intet Under, at hun snart mistede sin Forstand og døde.
Hermed mente nu Menigheden, at den babyloniske Skjøge var dømt, og at
Tusindaarsrigets Frembrud hver Dag kunde ventes. Eller ægtede Anna
Buchel, og hendes Profetier bleve stedse vildere. Der blev udsendt
Missionærer ikke blot i Tydskland, men ogsaa til Holland, England og
Danmark, og Penge indsamledes til Grundlæggelsen af det nye Jerusalem.
Fru Anna var saa uforsigtig at spaa, at Elberfeld inden 30 Dage vilde
gaa til Grunde; det vakte megen Forfærdelse i Byen, mange flygtede fra
den, men da Spaadommen slog fejl, stod hendes Anseelse i Fare. Hun
maatte rede sig ud af Forlegenheden ved at henvise til Ninives Exempel,
og det beroligede igjen Sværmerne. Hun fødte en Søn, der blev hilset
som en ny Messias, men da han snart døde, fandt man paa Udvej ved at
henvise til Aabenbaringens Ord: „Og Barnet blev henrykket til Gud og
hans Trone."

Det nye Zion blev anlagt i Ronsdorf, nærved Elberfeld, 1737. Eller
havde af Regeringen faaet Tilladelse til at grunde en Fabrikby, hvor
han tillige maatte gjøre Prøve med en ny, forbedret Religion! Der blev
opført mange Huse, Eller selv rejste sig en Pragtbygning, snart stod12

der en hel lille By. Den beregnende Mand havde sørget for at faa
Privilegier, en virkelig Magistrat blev indsat, og Eller selv fik af
Regeringen Titel af Gehejmeraad. I Kirken, som kun var af Træ, var en
ophøjet Tronstol, beklædt med rødt Fløjel, smykket med Guldgalioner,
for Eller og hans Frue. Magistratens Stol var derimod saa lav, at deres
Hoveder kom under Parrets Fødder. Dette var betegnende nok, thi Eller
var fuldstændig Souveræn, men hans Værdighed led noget ved, at han nu
begyndte at leve flot og føre et alt andet end helligt Liv.

Der blev holdt Nadver med l^jærlighedsmaaltider, og ved disse foregik
stundom forargelige Ting. Den ene af Menighedens Præster synes ligefrem
at have drevet Spot med det hellige. Staaende paa et Bord brækkede han
store Stykker af et Brød og kastede dem i Munden paa Nadvergjæsterne
med de Ord: „Saadan fejrer man Herrens Nadver i det nye Jerusalem!" Han
lod stundom Ellers to smaa Døtre, der kaldtes „Oliebørnene" og bleve
betragtede som hellige', smøre en Slags Grød om Kom-munikanternes Mund,
som disse da maatte slikke i sig, og Præsten forsikrede, at under slige
tilsyneladende Barnagtigheder skjultes store Hemmeligheder. Der skete
endnu værre Ting, som end ikke fortjene at nævnes.

Efterhaanden fik adskillige af Menigheden øjnene op, og nogle flyttede
bort. En Søndag, da Schleiermacher prædikede, vendte han sig strax
efter Indgangsbønnen mod Tronstolen, rakte Haanden ud mod Eller og
sagde: „Man har vejet dig og fundet dig for let." Herefter aflagde han
en uforbeholden Bekjendelse af de Vildfarelser, han havde ladet sig
hilde i, og erklærede, at Eller havde drevet Spot med Guds Ord og
navnlig med Johannes' Aabenbaring. Under mange Taarer bad han Gud om
Forbarmelse. Strax efter Gudstjenesten blev han arresteret. Den
følgende Søndag erklærede den anden Præst fra Prædikestolen, at
Djævelen var faret i Schleiermacher, at han og en Læge — der ogsaa
havde faaet Øjnene op — drev Trolddom og Hexeri, og Menigheden var
overtroisk nok13

til at tage det for gode Varer. Hele Byen blev erklæret for smittet af
Trolddom og maatte renses; alle Huse, alle Klæder bleve vaskede, man
afbrændte Krudt og Svovl i Gaderne. Schleiermacher undslap af Fængslet,
men vilde aldrig siden være Præst; Lægen led derimod Dødsstraf. Nu blev
det hele dog for galt for Folk i Omegnen, Konsistoriet i Elberfeld
exkommunicerede Menigheden, men Eller apellerede Sagen, der spandt sig
langt ud. Imidlertid sad denne Zions Vogter ganske rolig og uantastet
lige til sin Død 1750, hvorefter Resterne af Sekten snart opløste
sig.')

Ovenpaa disse Uhyggeligheder gjør det godt at vende Blikket hen til en
ganske anden Slags Mand, som levede nærved dette Røre i Mühlheim. Det
var Gerhard Tersteegen. Han var Mystiker, paavirket af Fenelons og
Madame Guions Skrifter, samt af Hoffmann. I sine yngre Aar spægede han
sit Legeme saaledes, at hans Sundhed derved for stedse blev svækket,
men han lærte siden at indse det urigtige heri. Hele sit Liv levede han
i Stilhed, ernærende sig ved en lille Baandmaskine, men gjorde dog
mange Rejser. Han var en dannet og belæst Mand, har ogsaa Fortjeneste
som gudelig Forfatter og navnlig som Salmedigter. Tillige førte han en
udstrakt Brevvexling. Det, der manglede ham söm alle Mystikere, var
Klarhed, men derimod ikke Inderlighed. Hovedsagen for en Kristen var
efter hans Anskuelse at efterfølge Kristi Liv, og det sker ved altid at
leve som for Guds Ansigt, indadvendt, opmærksom paa sig selv. Altid
skal man bede og altid føie sin Afhængighed af Gud, hvilket bedst sker
i Ensomheden. Tersteegen havde mangfoldige Disciple i hele Rhinegnen
lige fra Amsterdam til Basel, og de maatte anses for de bedste
„Pietister" — et Navn, som dér brugtes om alle Opvakte — skjøndt de
havde visse iøjnefaldende Skrøbeligheder, navnlig at de holdt af

-1) Jung-Stilling: Theobald, Schr. 6, 213 ff. Han havde
Efterretningerne om hele denne Bevægelse fra første Haand i Elberfeld
og Ronsdorf.14

at omgive sig med et vist Helgenskjær, og Sakramenterne agtede de
heller ikke videre. Tersteegen, en Mand af et majestætisk og
højtideligt Ydre, var bekjendt for sine træffende Svar. En Gang kjørte
han sammen med to ham ubekjendte Hollændere; de disputerede om
Apokata-stasis (alle Tings Gjenoprejsning), og vendende sig imod ham
sagde den ene: „Ikke sandt? Hvor Træet falder, bliver det liggende."
Men Tersteegen svarede strax: „Det er sandt nok, men det beror dog paa
Ejeren at gjøre af det, hvad der behager ham." Han døde 1769 som en
gammel Mand.')

Vi have nu betragtet de mest fremtrædende religiøse Bevægelser paa hin
Tid i de Rhinegne, som vor Fortælling for en stor Del vil dreje sig om.
Dog maa det ikke glemmes, at foruden dem var der en Mængde Pietister i
Ordets mest gængse Betydning, henhørende til den Livsbevægelse, der
især var udgaaet fra Spener og Francke. Og desuden var der mange
gammeldags troende og fromme Mennesker, som ikke hørte til nogen særlig
Retning. Hele den omtalte Rhinegn var i en mærkelig Grad gjennemsyret
af Guds Rige; Livet hos mangfoldige Mennesker var kristeligt og
alvorligt, saa at, om end Udskejelser hist og her fremtraadte, var
Hovedindtrykket af Befolkningen paa hin Tid dog glædeligt. Et vist
Sværmeri synes at have ligget nær for den, men det er jo heller ikke
absolut forkasteligt. Mange Aar senere, da Rationalismens Kulde ogsaa
havde bredt sig i disse Egne, udbryder den Mand, vi her skulle
beskæftige os med, ved at tænke tilbage paa hine' svundne Dage: „Jeg
kjender intet yndigere Liv end det, hine Tiders „Sværmeri" ydede. Man
sætte sig ind i disse Menneskers Sted, disse Hochmannianere og andre:
et Menneske, der er overbevist om, at hele Verden ligger i det onde, og
at der forestaar store Straffedomme, men han har fundet

') Jung-Stilling: Theobald, Schr. 6, 277 ff. — Rudelbach: Chr. Biogr.
I, 472.15

Indgangen til Frihedens Stad, han er nu sikker. Han er tillige vis paa,
at han, et ringe Menneske, snart vil blive Konge og Præst i Kristi
herlige Rige, hvor denne hans Herlighed først uden Omskiftelse vil vare
tusind Aar her i Verden og siden gjennem hele Evigheden. Er et saadant
Menneske ikke misundelsesværdigt? Han taaler alle Besværligheder med
Glæde, gjør alt sit Arbejde med Lyst, er sagtmodig og føjelig imod sin
Broder, er den bedste Borger, det bedste Menneske, fordi han véd, at
alt dette er nødvendigt, hvis han vil naa' sit Maal."

Fremstillingen af det religiøse Livsrøre i hine Egne i første Halvdel
af forrige Aarhundrede er nødvendig til Forstaaelsen af meget i det
følgende.

2.

Barndomsdagene.

1740—1755-

_J_

En halv Snes Mil øst for Køln laa forhen det lille Fyrstendømme
Nassau-Siegen, saaledes kaldet efter Floden Sieg, der gjennemstrømmer
det og falder i Rhinen. Egnen er malerisk skjøn; Bjærge og Dale, Skove
og Floder vexle med hinanden. Landet var godt befolket; Agerbrug og
Skovarbejde, Bjærgværker, Handel og Fabriker gav mange Mennesker
Underhold. Da Fyrstendømmet laa tæt ved Grevskabet
Wittgenstein-Berleburg, kan man ikke undre sig over, at de religiøse
Strømninger ogsaa gik højt her. Marsay boede her paa det ensomme Slot
Hänchen, Hochmann og Dippel havde hver paa sin Maade virket her, Rock
kom her hyppigt paa sine Rejser og „blev modtaget som en Engel". De
mystiske og separatistiske Skrifter bleve meget læste af Folk her, og
der var en temmelig almindelig Mistillid til Præsterne.')

') Jung-Stilling: Theobald. Schr. 6, 36.16

I Kirkesognet Hilgenbach ligger Landsbyen Grund dybt nede mellem Bjærge
og gjennemstrømmes af en Flod. Husene ligge ligesçm klinede op ad
Bjærgskrænterne. Bestiger man en Top, ser man ud over et romantisk
Landskab med Marker og Enge i Dalene, men skjønne Bøge- og Egeskove paa
Bjærgene. Paa Toppen af et stejlt og spidst Fjæld i Nærheden laa
Ruinerne af den gamle Borg Gimsberg, hvorom der gik mange Sagn. Paa
dette skjønne Sted, i den lille Landsby blev Jung-Stilling født.1)

Familien stammede fra Schweiz og var kommet til Grund paa
Reformationstiden; Stamfaderen havde været personlig kjendt med
Zwingli. Fromhed og et langt Liv var gaaet i Arv fra det ene Slægtled
til det andet. Det var tarvelige Folk, der ernærede sig enten som
Bjærg-arbejdere, Fragtmænd eller som Kulsviere. En af dem, Heinrich
Jung (født 1596, † 1697) var i Trediveaarskrigen Tid Fragtfører mellem
Sachsen og Brabant. Han havde 20—30 bevæbnede Kuske under sig; om
Natten stillede de Karrerne sammen som en Vognborg med Hestene i Midten
og maatte da holde Vagt, thi blodige Overfald vare hyppige. Dennes Søn
Hans levede 104 Aar og var Landmand. Hans Søn igjen, Eberhard, født
1680, ernærede sig som Kulsvier, og med denne Mand, der var
Jung-Stillings Bedstefader, maa vi begynde den egentlige Fortælling.

I et af de malerisk beliggende Huse i Grund levede ved Aaret 1740 denne
Eberhard Jung som en Mand paa 60 Aar. med sin Hustru Margrete, sin Søn
Vilhelm og fire Døtre. Naar man saa' Eberhard i sin hvide Lærreds
Kittel, rank og kraftig, med sit aabne, ærlige Ansigt, indgjød han
uvilkaarlig Ærefrygt. Der var noget over ham, som viste, at man ikke
havde en almindelig Mand for sig; han var som en Patriark i ægte gammel
Stil, enfoldig i Ordets bedste Betydning, inderlig from og

') Edv. Manger i Allg. deutsche Biographie, Artiklen Jung-Stilling.17

dybt tænkende. Han var ikke i nogen Henseende Sværmer og holdt sig til
den gammeldags Kristendom og den bestaaende reformerte Kirkeorden; han
ærede fremfor alle saadanne Mænd som Luther, Calvin, Oecolampadius og
Bucerus. Han var en fremragende og anset Mand i Sognet og var en af
Kirkeforstanderne. Han ernærede sig dels ved en lille Jordlod, dels som
Kulsvier; hele Sommeren igjennem var han oppe i Bjærgskovene og var kun
hjemme fra Løverdag Aften til Mandag Morgen. Om Søndagen saa' man ham
altid i Kirken. Hans Hustru var en from, huslig Kvinde; i deres
tarvelige Hjem var der rent og hyggeligt.

Den ældste Søn Johan (født 1711) var selvstændig Mand og boede et andet
Sted i Nærheden. Han var først Skolemester, men arbejdede sig siden
frem til anseligere Stillinger. Han var nemlig et udmærket mathematisk
Hoved. Allerede som ganske ung lavede han et Astrolabium af en
Trætallerken og et Kompas af en lille Smørdaase, og senere gik han
videre frem paa den Vej. Da han længere hen i Livet udmærkede sig ved
Driften af Staalbjærgværker, fik han Ansættelse som Overbjærg-mester,
hvilket var en anselig Stilling. En Søn af ham beklædte samme Plads. En
længere ude beslægtet af Familien ved Navn Helmes gjorde sig fortjent
ved at indføre en Art Husflid paa Egnen, nemlig at snitte Skeer af
Ahorn, hvorved han blev en Velgjører for mange Mennesker, som derved
fik et godt Erhverv i Vintertiden. Man ser saaledes, at der var baade
Begavelse og Dygtighed i Slægten.1)

Den anden Søn Vilhelm (f. 1716) havde svage Fødder og et skrøbeligt
Helbred, hvorfor han ernærede sig ved at være Skolemester og Skrædder.
Han blev gift med en Datter af en fattig, fordreven Præst Fischer, som
boede i Nærheden, en Mand, der som saa mange i hin Tid havde spildt
Penge og Kræfter paa det forgjæves

') Manger i Allg. deutsche Biogr. Artikl. Jung-Stilling.i8

Arbejde at finde „de Vises Sten". Datteren hed Dorthea og havde efter
sin Fader arvet Kjærlighed til Musik; hun var som en fin og yndig
Blomst, inderlig from og gudhengiven. Det nygifte Par boede hos
Vilhelms Forældre. De vare da mange i Hjemmet, men alt gik i Fred og
Kjærlighed og helt patriarkalsk. Kom man ind i Stuen under Maaltiderne,
saa' man ved den ene Side af det svære Egetræsbord den ærværdige Fader
Eberhard med sit milde Ansigt og nærmest ham de fire Døtre, derefter
Moderen tæt ved Ovnen og endelig det lykkelige nygifte Par. Døtrene
vare stærke og arbejdsføre Piger, som passede Have og Jordlod, men
Dorthea havde ikke Kræfter dertil, hvorfor hun hjalp sin Mand med at
sy. Hendes gamle Fader døde Vinteren efter deres Bryllup; han blev
fundet ihjelfrossen i Sneen.

Den 12. September 1740 fødte Dorthea en Søn, som i Daaben fik Navnet
Johan Heinrich Jung. Ved Barselgildet var Sognepræsten, den myndige Hr.
Seelba ch, indbudt. Vi ville høre af Daabsbarnets egen Fortælling,
hvorledes det da gik til; om det end ikke er aldeles nøjagtigt i alle
Enkeltheder, er det dog sikkert efter sin Faders Beretning, han har
opskrevet det, og det sætter os livligt ind i Tiden og Personerne:1)

Den gamle Jung stod i Døren med blottet Hoved; hans smukke, graa Haar
spillede i Maaneskinnet. Han smilede Pastoren i Møde og sagde, idet han
gav ham Haanden: „Jeg glæder mig ved, at jeg i min Alderdom skal se Hr.
Pastoren ved mit Bord; men jeg havde ikke været saa dristig, hvis min
Glæde over en Sønnesøn ikke var saa stor." Pastoren ønskede ham til
Lykke, dog med vedføjet, velment Trusel, at hvis ikke Elis Forbandelse
skulde ramme ham, maatte han anvende mere Flid paa sine Børns
Opdragelse. (Thi Præsten havde følt sig fornærmet over, at Johan havde
forsvaret sig imod hans 'store Hund med en Sten.) Den gamle stod saa
roligt,

') J. H. Stillings Jugend. Sämmtl. Schr. i, +8.19

han kunde, og smilede, dog tav han stille og førte hans Velærværdighed
ind i Stuen. „Jeg vil dog ikke haabe," sagde Præsten, „at jeg skal
spise her blandt den Sværm Bønder." Fader Jung svarede: „Her spiser
ingen andre, end jeg og min Kone og mine Børn, er det en Sværm Bønder?"
„Ej, hvad '"andet!" svarede hin. „Saa maa jeg erindre eder om, Herre,"
vedblev Jung, „at I er intet mindre end en Kristi Tjener, men en
Farisæer. Han sad hos Toldere og Syndere og aad med dem. Han var
overalt lille og ringe og ydmyg, Hr. Pastor . . . Min'e graa Haar
rejser sig; sæt Dem eller gaa igjen! Herinde banker noget! Jeg kunde
ellers let forgribe mig paa eders Dragt, hvorfor jeg dog har Respekt.
Her, her red Fyrsten forbi mit Hus; jeg stod udenfor min Dør, han
kjendte mig. Da sagde han: „God Morgen, Jung!" Jeg svarede: „ God
Morgen, eders Durchlauchtighed!" Han stod af Hesten, han var træt af
Jagten. „Hent mig en Stol," sagde han, „jeg vil hvile lidt her." „Jeg
har en luftig Stue," svarede jeg; „behager det ikke eders
Durchlauchtighed at gaa ind i Stuen og sidde bekvemt dér?" „Jo," sagde
han. Overjægermesteren gik med ind. Dér sad han, hvor jeg har stillet
min bedste Stol for Dem. Min Margrete maatte bringe ham god Mælk og
smøre et Stykke Smørrebrød. Vi maatte begge spise med ham, og han
forsikrede, at aldrig havde et Maaltid smagt ham saa godt. Hvor der er
Renlighed, kan enhver spise. Nu, tag en Beslutning, Hr. Pastor! Vi ere
alle sultne." Præsten satte sig og tav stille. Da kaldte Jung paa alle
sine Børn, men ingen af dem vilde komme ind; heller ikke Margrete. Hun
fyldte en. Lerskaal med Hønsekjødsuppe til Præsten, gav ham en
Tallerken Linser med et godt Stykke Kjød og et Krus 01. Jung bar det
selv hen; Præsten spiste og drak hurtigt, talede intet og gik igjen
hjem til Hilgenbach. Nu satte alle sig til Bords. Margrete holdt
Bordbønnen, og man spiste med den største Appetit. Den unge Barselkone
sad paa Margretes Plads med sin Dreng ved Brystet, thi Margrete vilde
selv opvarte

sine Børn. Denne havde en meget fin, hvid Særk paa, som var hendes
Brudesærk; Ærmerne havde hun smøget op til over Albuerne. Hun havde
Livstykke og Kjole af fint, sort Klæde, og under Huen tittede de graa
Lokker frem, smukt pudrede af Ære og Alder. Det er virkelig
ubegribeligt, at der under hele Maaltidet ikke blev talt et Ord om
Præsten; dog tror jeg, det kohl af, at Fader Jung ikke begyndte derpaa.
— Dorthea sagde hele Aftenen intet. Hvorfor? kan jeg just ikke sige.
Hun gav hvert øjeblik sin Heinrich Bryst; thi han var nu engang hendes
ét og alt. Drengen var ogsaa smuk, tyk og fed. De erfarneste Naboersker
kunde lige strax efter Fødselen opdage i Drengens Ansigt en fuldkommen
Lighed med hans Fader. . Især vilde man allerede spore Grundlaget til
en tilkommende Vorte paa hans venstre øjelaag, ligesom hans Fader
havde. Men alligevel maa en skjult Partiskhed have bevæget alle
Naboerskerne til dette falske Vidnesbyrd; thi Drengen havde og beholdt
fuldstændig Moderens Ansigtstræk og hendes blide, følsomme Hjærte.

Dorthea blev lidt efter lidt betaget af en ubevidst Tungsindighed. Hun
var hverken glad eller bedrøvet, men vemodig, og hun fældede mange
Taarer. Stod Solen op, græd hun, saa' tankefuld paa den og sagde
undertiden: „Hvor skjøn maa han være, der har skabt den!" Gik den ned,
græd hun ogsaa. „Der gaar den trøstefulde Ven igjen bort fra os." Men
allermest bevægede Maanen hende; hun følte noget uudsigeligt ved den og
gik mangen Aften hen ved Foden af Gimberg, fulgt af sin Vilhelm, der
var sværmerisk som hun, og de vexlede da Tanker i Maaneskinnet.

') Paa sine gamle Dage (1810) skrev derimod Jung-Stilling: „Om jeg
ligner min Bedstefader eller min Moder? Det vilde De gjærne vide. Mit
Ansigt er en Blanding af min Bedstefaders, min Faders og min Moders
Træk; dog ligner jeg mest min Fader; men min Karakter og mine naturlige
Talenter stemme nærmest med min Onkel Johans, kun at mine ved underlige
Førelser ere blevne niere uddannede." (Til Ia Motte Fouqué. Briefe,
172.)21

Da deres lille Dreng var halvandet Aar gammel, vandrede det unge Par en
Søndag Eftermiddag en uforglemmelig Tur op til Slotsruinen. Medens de
gik Arm i Arm talede de omtrent saaledes med hinanden:

Dorthea: Hvad mener du, Vilhelm, mon man kan kjende hinanden i Himlen?

Vilhelm: O ja, kjære Dorthea! Kristus siger jo om den rige Mand, at han
har kjendt Lazarus i Abrahams Skjød, og tilmed var den rige Mand i
Helvede. Derfor tror jeg sikkert, at vi i Evigheden kjender hinanden.

Dorthea: O Vilhelm! hvor jeg glæder mig, naar jeg tænker paa, at vi da
skal være hele Evigheden igjennem uden Sorg, i lutter himmelsk Lyst og
Glæde! Jeg synes ogsaa altid, at jeg ikke kunde blive salig i Himlen
uden dig. Ja, kjære Vilhelm, visselig skal vi kjende hinanden. Tro mig,
jeg ønsker det nu saa hjærtelig! Gud har jo dannet min Sjæl og mit
Hjærte, som ønsker det; han vilde ikke have dannet det saaledes, hvis
jeg ønskede urigtigt, og hvis det ikke var saadan! Ja, jeg vil kjende
og søge dig iblandt alle Mennesker; og da vil jeg blive salig!

Vilhelm: Vi vil lade os begrave ved Siden af hinanden, saa behøve vi
ikke at søge længe.

Dorthea: O gid vi dog kunde dø i samme øjeblik. Men hvad blev der saa
af min kjære Dreng?

Vilhelm: Han skulde blive her og opdrages godt og tilsidst komme til
os.

Dorthea: Men jeg vilde dog have megen Sorg for ham, om han ogsaa vilde
blive from.

Vilhelm: Hør, Dorthea, du har allerede længe været tungsindig. Naar jeg
skal sige Sandheden, gjør du mig bedrøvet over dig. Hvorfor er du saa
gjærne alene med mig? Mine Søstre tro, du holder ikke rigtig af dem.

Dorthea: Dog elsker jeg dem ret hjærtelig.

') Efter Sønnens Fortælling, St. Jugend S. 53 f.22

Vilhelm: Du græder ofte, som om du var mismodig; det gjør mig da saa
ondt. Jeg bliver ogsaa bedrøvet. Har du noget paa Hjærte, som piner
dig, kjære Ven? Sig mig det! Jeg skal skaffe dig Ro, det koste hvad det
vil!

Dorthea: O nej, jeg er ikke mismodig, kjære Ven! jeg er ikke utilfreds.
Jeg elsker dig, jeg elsker vore Forældre og Søstre, ja jeg elsker alle
Mennesker. Men jeg skal sige dig, hvordan jeg har det. Naar jeg om
Foraaret ser, hvordan alt kommer frem, Bladene paa Træerne, Blomsterne
og Urterne, saa er det, som om det slet ikke kom mig ved, og det er mig
da, som om jeg var i en Verden, hvor jeg ikke hører hjemme. Men
saasnart jeg finder et gult Blad, en vissen Blomst eller tørre Urter,
saa faa mine Taarer frit Løb, og jeg har det saa godt, saa godt, at jeg
ikke kan sige dig det; og dog er jeg aldrig glad derved. Før gjorde alt
sligt mig bedrøvet, og jeg var aldrig gladere end om Foraaret.

Vilhelm: Det forstaar jeg ikke. Men saa meget er vist, at jeg tager mig
det nær.

Saa gik de op til Slotsruinen *med den vide Udsigt; dér holdt Dorthea
mest af at være. Dér maatte Vilhelm fortælle hende de gamle Borgsagn,
thi dem kunde hun aldrig blive træt af, og saa sad hun og sang gamle,
vemodige Sange. Solen gik ned, og de vandrede hjem gjennem Skoven. Men
da fornam Dorthea pludselig et heftigt Kuldegys, og hun havde ondt ved
at naa' hjem. Dér faldt hun i en stærk Feber. I fjorten Dage laa hun,
og Vilhelm vaagede Dag og Nat hos hende. En Nat sagde hun til ham: „Kom
og gaa i Seng!" Han lagde sig ved hendes Side. Hun tog ham i sin højre
Arm, og han laa med Hovedet ved hendes Barm. Paa én Gang syntes han, at
Hjærteslaget ophørte, og saa igjen bankede Pulsen nogle Gange. Han
forfærdedes og raabte om Hjælp. Alle kom snart løbende, men Dorthea
havde draget sit sidste Suk.

Vilhelm var utrøstelig over Tabet. Om Dagen23

tænkte han kun paa hende, om Natten drømte han om hende og vaagnede med
Taarer til den haarde Virkelighed. Ingen kunde trøste ham; Fader
Eberhard vilde ikke engang prøve paa det. Den lille moderløse Heinrich
blev nu opfostret af Bedstemoderen; hun fødte og klædte ham, Døtrene
legede med ham, lærte ham at bede og fremsige fromme Vers. Bedstefader
Eberhard elskede Drengen, og han igjen ham; naar Eberhard Løverdag
Aften kom hjem fra Skoven og havde sat sig ved Ovnen, kom den lille
stolprende, søgte at komme op paa hans Knæ og tog jublende imod det
Smørrebrød, han havde levnet til ham. Eller Drengen undersøgte selv
hans Tværsæk, om der var noget deri; og det haarde og tørre Brød smagte
ham bedre end den lækreste Mad. Saa gyngede Bedstefaderen ham paa sit
Knæ. Ingen i Verden elskede han som sin Bedstefader, og hvert Ord, han
sagde, var Guld for ham.

Vilhelm fandt sig efterhaanden til Rette i sin Sorg. Hvad der meget
hjalp ham dertil var, at han kom i Forbindelse med en Del Separatister,
som boede et Par Mil borte og levede som Silkevævere. Det gav hans
Tanker en god Vending, thi det var virkelig fromme Folk. Deres
Mysticisme greb ham saaledes, at han følte Trang til at trække sig
tilbage fra Verden. Han blev vel boende hjemme, men flyttede op paa et
Loftskammer, tog sin lille Søn med sig og levede i al Enlighed med ham.
Han ernærede sig ved sin Haandtering som Skrædder og betalte Forældrene
for sin Kost.

To Ting drev Vilhelm nu fremfor alt paa. Det ene var at sørge for sin
egen Sjæl, at neddæmpe alle Hjærtets Lyster og kun have Evigheden for
øje; det andet var at opdrage Sønnen efter disse Grundsætninger. Kl. 4
om Morgenen stod Vilhelm op og tog fat paa sit Arbejde, Kl. 7 vækkede
han Heinrich og talte til ham om Herrens Godhed, han, som havde bevaret
ham om Natten ved sine Engle, hvorfor han skulde takke ham. Saa maatte
Drengen vaske sig og klæde sig paa, hvorefter Faderen24

laasede Døren, kastede sig paa Knæ med ham og bad saa inderligt, at
Taarerne mangen Gang faldt paa Gulvet. Saa fik Heinrich sin Frokost,
som han maatte fortære med en Anstand og Orden, som var han en Prins.
Derefter maatte han først læse et lille Stykke i Katekismen og lære det
udenad, saa blev der taget fat paa Bibelen, som han rigtig maatte pløje
igjennem; men bagefter fik han ogsaa Lov til at læse gamle, smukke
Historier som: Kejser Oktavianus, Historien om de fire Haymonsbørn, den
skjønne Melusine og fiere. Saadanne Bøger blev den lille Heinrichs
daglige Selskab, men ellers blev han holdt afsondret som en Eneboer,
maatte aldrig lege med andre Børn, ja kjendte i sit syvende Aar ikke
engang Naboens Børn. Saaledes skulde al fordærvelig Omgang holdes fjærn
fra ham. Man kan da ikke undre sig over, at han, da den virkelige
Verden lukkede sig for ham, kom til at leve i en Fantasiverden,
befolket med Skikkelserne fra de Fortællinger, han læste. Men da han af
sin Fader altid hørte saa meget om Gud og Fromhed, saa kom han til at
betragte alt fra dette Synspunkt og spurgte stadig, naar han hørte
eller læste om nogen, hvordan de vare sindede mod Gud og Kristus. To af
hans kjæreste Bøger, lige til han blev en halv Snes Aar gammel, var
Gotfried Arnolds „Forfædrenes Liv" og Reizes: „de Gjenfødtes Historie",
og Personerne i dem præntede sig uudsletteligt i ham.

Om Eftermiddagen Kl. 2—3 fik Heinrich Lov til at løbe en Times Tid ud i
Haven og Gimbergskoven lige ved, men maatte holde sig paa et bestemt
Stykke, saa at Faderen fra sit Vindue altid kunde se, hvordan det gik
ham. Var Tiden forbi, eller nærmede et fremmed Barn sig, da fløjtede
Vilhelm, og øjeblikkelig var Drengen oppe hos ham. Den afmaalte
Tumleplads dannede sig for det fantastiske Barn til alle Slags
Gjenstande fra hans Læsning. Her var den ægyptiske ørken; i en Busk var
en Hule, og i den agerede Drengen den hellige Antonius; hist var
Melusines Brønd; der henne var Tyrkiet, hvor25

Sultanen og hans skjønne Datter Marcebilla boede, og paa det
fremstaaende Klippestykke var det Slot, hvori Reinold levede. Til alle
disse Steder gjorde han hver Dag Valfarter og frydede sig; han begyndte
at låve Vers over dem. Det var et helt Fantasiliv.

Men alt var dog ikke lutter Glæde, Livet havde ogsaa sine Beskheder for
Drengen. Vilhelm mente, at tidlig Tugt var god for at gjøre ham bøjelig
og lydig; derfor blev den mindste Overtrædelse straffet strængt med
Ris. Heinrich var bange for Pryglene, og for at undgaa dem kom han ind
paa at lyve; han vilde derved dække sine Fejl. Men lige til han var et
voxent Menneske fulgte en farlig Lethed til at sige Usandhed ham, og
det kostede ham megen Kamp at overvinde den. Da Vilhelm mærkede hans
Løgne, blev han endnu strængere end før og tugtede ham meget haardt,
men naaede derved kun, at Heinrich fik en stor Færdighed i at gjøre
sine Løgne sandsynlige. Og naar Drengen mærkede, at han havde Held med
sine Usandheder, glædede han sig og takkede Gud for, at han derved
undgik Straf. Man ser, at denne Opdragelsesmaade ikke var ubetinget
god. Gamle Eberhard saa' det ogsaa. Naar Vilhelm greb Riset, kunde han
smile og ryste de graa Lokker, og engang sagde han: „Vilhelm! den der
ikke vil, at hans Befalinger idelig skal overtrædes, han maa ikke
befale meget. Alle Mennesker elske Friheden. Forbyd Drengen hans Fejl,
naar han vil til at begaa dem, og lær ham hvorfor." Vilhelm lod sig da
ogsaa sige; han gav ikke mere Drengen en Mængde Forbud, som denne knap
kunde huske, men indskrænkede sig til at sige ham Besked i det givne
Tilfælde, og derved gik det da for Fremtiden bedre. Forøvrigt ansaa'
Heinrich Jung det paa sine ældre Dage for en god Styrelse, at han som
Barn var bleven tugtet saa meget, thi han var af Naturen letsindig og
sanselig.1)

]) Lehrjahre Schr., S. 589.26

Det var i et og alt en mærkelig Maade, hvorpaa den lille Heinrich blev
opdraget; skilt fra Verden, kjendte han intet til den eller til
Menneskene i Almindelighed; at bede, læse og skrive var hans
Beskjæftigede. Da kun saa faa Ting traadte ham i Møde, gjorde disse et
saa meget stærkere Indtryk paa ham. Dette havde sin gode Side; derved
kom Barndomshjemmet alle hans Livs Dage til at staa i en sjælden
Klarhed og Glans for ham, og da det var et saa afgjort fromt Hjem, blev
det til Held for ham. Da han ingen Kammerater havde, men levede med
Bøger og i aandelige Ting, blev baade hans Tale og hele Væsen helt
forskjelligt fra andre Børns. Den gamle Eberhard sagde tidt: „Drengen
flyver fra os; han faar større Vinger end nogen af vort Bekjendtskab
har havt; vi maa bede, at Gud vil styre ham ved sin gode Aand." Naar
Naboerne engang imellem saa' ham i Hjemmet, undrede de sig meget over
ham. En Dag kom en saadan og fandt den lille Dreng siddende paa en
Stol, læsende meget alvorligt i en Bog; han kunde vel være en 8 Aar
dengang. Naboen saa' paa ham og sagde: „Heinrich, hvad bestiller du?" —
„Jeg læser." — „Kan du da allerede læse ?" — Drengen saa' forundret paa
ham og sagde: „Det er jo et dumt Spørgsmaal, jeg er jo et Menneske." Og
saa læste Drengen op, rigtig let og smukt. Naboen udbrød: „Saadant
noget har jeg,- Fanden tage mig, aldrig set i mine Levedage." Ved disse
Ord sprang Heinrich forfærdet op og saa' sig om; men da han mærkede, at
Djævelen ikke kom, raabte han: „Gud! hvor naadig er du dog!" gik saa
hen imod Manden og sagde: „Mand! har I set Satan?" — „Nej!" — „Saa kald
aldrig mere paa ham!" og dermed gik han ind i en anden Stue.

Da der nu blev talt meget om den mærkelige Dreng, kom Sognepræsten Hr.
Seelbach en Dag for at se ham. Heinrich havde endnu aldrig været i
Kirke og aldrig set en saadan Mand i fine sorte Klæder med en stor hvid
Paryk. Man vidste i Forvejen, at Præsten kom, og Drengen stod og
ventede paa ham med Huen i de foldede27

Hænder.. Præsten satte sig ned og sagde til ham: „God Morgen,
Heinrich!" — Drengen: „Man siger God Morgen, saasnart man kommer ind i
Stuen." — Præsten drejede sig hen imod ham og sagde: „Kan du ogsaa din
Katekismus?" — Drengen: „Endnu ikke helt." — Præsten: „Hvad for noget?
Det er jo det første, Børn maa lære." — Drengen: „Nej, det er ikke det
første; Børn maa først lære at bede, at Gud vil give dem Forstand til
at fatte Katekismen." — Præsten var allerede ærgerlig, men studsede dog
ved Svaret. „Hvordan beder du da?" spurgte han. — Drengen: „Jeg beder:
Kjære Gud! giv mig dog Forstand, at jeg kan fatte, hvad jeg læser." —
„Det er ret min Søn, bliv ved at bede saadan!" — Drengen: „I er ikke
min Fader." — „Jeg er din aandelige Fader!" — Drengen: „Nej, Gud er min
aandelige Fader; I er et Menneske, et Menneske kan ikke være en Aand."
— „Hvordan? Har du da ingen Aand, ingen Sjæl?" — Drengen: „Jo, det har
jeg rigtignok! Hvor kan I spørge saa enfoldigt? Men jeg kjender min
Fader." — Præsten: „Kjender du da ogsaa Gud, din aandelige Fader?" —
Drengen smilende: „Skulde et Menneske ikke kjende Gud?" — Præsten: „Du
kan jo dog ikke se ham." Heinrich tav, gik hen og hentede sin meget
brugte Bibel og viste Præsten Skriftstedet Rom. l, 19 og 20.

Nu havde Pastor Seelbach nok. Han lod Drengen gaa ud og sagde til
Vilhelm: „Eders Barn vil overgaa alle sine Forfædre. Bliv ved at holde
ham vel til Riset; den Dreng bliver en stor Mand i Verden."1)

Mangen Gang havde Vilhelm talt med sin Søn om den tidlig bortgangne
Moder og talt saaledes om hende, at Drengen kom til at elske hende med
et fuldstændigt Sværmeri. En smuk Høstaften vandrede Fader og Søn op
til Slotsruinerne. Heinrich morede sig med at lede om Sneglehuse, og
under denne Tidsfordriv fandt han en

') S. 7o.28

Kniv med grønt Skaft. Han løb glad hen og viste Faderen den, men ved
Synet af den blev denne ganske bleg og begyndte at hulke. Drengen blev
forskrækket og turde ikke spørge; han vendte og drejede Kniven og saa'
da, at der paa Bladet stod ridset: Johanna Dorthea Catharina Jung. Det
var altsaa Moderens. Han gav et Skrig og besvimede. Da han endelig kom
til sig selv, laa han i Faderens Favn. Aldrig kunde han mindes, at det
var sket før; altid havde Faderen staaet for ham som den alvorlige og
strænge Mand. Heinrich var dybt bevæget, Taarer vældede frem, en ny
Følelse gjennemtrængte ham. „Fader, holder du af mig?" hulkede han.
Vilhelm bøjede sit Hoved til hans Bryst, og grædende sagde han: „Ja!"
Drengen var lige ved igjen at besvime af Glæde, men Faderen løftede ham
rask op, og han flk det bedre. De søgte om Kniven, men den var
forsvunden. Dog den Hilsen, som den havde bragt fra Dorthea, havde ikke
været forgjæves. Mindet om hende havde aabnet Faders og Søns Hjærter
for hinanden; fra nu af forstod de hinanden, Skillevæggen var nedbrudt,
og de bleve fortrolige. Ja, det havde endog den Indflydelse paa
Vilhelm, at han nu igjen flk Lyst til Samkvem med andre Mennesker. Alle
Folk syntes ogsaa godt om ham, thi der var en blid Alvor over ham, som
gjorde et uimodstaaelig godt Indtryk. Men den Kjærlighed, han hidtil
ligesom havde forbeholdt sin elskede Hustrus Minde, var fra nu af gaaet
over paa Sønnen, i hvem han gjenfandt sin Dorthea.

Vilhelm tog nu det hele paa en sundere Maade end før. Han vedblev
foreløbig at læse med sin Heinrich, men lærte ham nu tillige at sy.
„Thi," sagde Vilhelm, „forat du kan have noget sikkert at fortjene dit
Brød ved, maa du lære mit Haandværk. Vil Gud saa sætte dig til noget
højere, kan du takke ham." Nu kom ogsaa Heinrich for første Gang i Guds
Hus, thi Kirkebyen Hilgenbach ligger et godt Stykke Vej fra Grund. Der
gjorde især Orgelet et dybt Indtryk paa ham, og han plukkede med rørt
Hjærte Blomster paa sin Moders Grav,29

idet han beklagede, at han ikke kunde faa hendes Ben at se. Det vilde
dog været ham en Trøst, syntes han.

Saaledes gik Tiden, delt mellem Skolen og Naalen. Han sad nu ogsaa ofte
i Stuen nede hos Bedsteforældrene. Endnu paa hans gamle Dage, mere end
60 Aar senere, stod hin Tids stille Liv i en forunderlig Glans for ham.
Da skrev han med en egen Vemod: „Nu sidder jeg ikke mere i hin lille
dunkle Stue, imellem Solskiverne, ved den Egetræs Bordklap, og syer paa
en Brystdug til vor Nabo Jakob eller sætter Knapper i Søn-dagskjolen
til Skomagerens Peter. Eberhard skrider ikke mere rank og kraftig frem
i sin Lærreds Kittel, og Margrete kommer ikke ind i huslig Travlhed for
at hente Salt til Suppen fra det brogede Saltkar bag Ovnen. Mine
blomstrende Fasteres Rokke snurre ikke mere om den nedhængende Lampe,
og Lyden af deres Sange er forstummet for stedse. Onkel Johan kommer
ikke mere for at fortælle sine forbavsede Tilhørere om sine nye
Opdagelser i Elektricitet, Mekanik, Optik, Mathematik" '). Ja, hvad kan
lignes ved Barnedagene!

Hvor var Drengen lykkelig, da han en Foraars-morgen fik Lov til at
følge med sin Bedstefader op til Kulsvierstedet. Det var en Vandring
paa 3 Mil, men hvor kunde man trættes'i en saadan Egn. Vejen gik
gjennem dejlige Skove og romantiske Steder; det er Forstdistriktet
Lützel, der er bekjendt for sin Skjønhed. Heinrich fortalte sin
Bedstefader paa Vejen om den skjønne Melusine og andre Historier, og
den gamle lod som om det var ganske nyt for ham. Endelig kom de til
Arbejdspladsen paa et meget højt Bjærg. Dér var Kulsvierhytten, tækket
med Græstørv, og saa lav, at man maatte krybe ind i den; derinde var et
Leje af Mos og et Ildsted mellem to, Stene. Flere Dage tilbragte de nu
deroppe; mens Eberhard arbejdede, sværmede Drengen om i Skovene og
frydede sig over alting. Aldrig glemte

J) Stillings Alterthum S. 357 f.30

han en Aftenstund, da de ved Solens Nedgang sad udenfor Hytten, medens
Dæmringen lagde sig vidt ud over hele Egnen. Da fortalte den gamle om
sine fromme Forfædre, og da Heinrich glad udbrød: „Saa kan jeg finde
alle mine Forfædre i Himlen", sagde Eberhard med rolig Tillid: „Ja, det
kan du, dér grønnes og blomstrer vor Slægt. Heinrich, tænk paa denne
Aften, saalænge du lever. I den anden Verden ere vi af høj Adel; tab
ikke det Fortrin! Vor Velsignelse vil hvile paa dig, saa længe du er
from. Bliver du ugudelig og foragter dine Forældre, da ville de ikke
kjende dig i Evigheden." Da græd Heinrich og sagde: „Vær ikke bange for
det, Bedstefader! jeg skal nok være from og glad!"

Da de kom hjem fra denne Udflugt, skrev Heinrich alt, hvad
Bedstefaderen havde fortalt om Forfædrenes Liv og Bedrifter op i en
gammel Stilebog, men fastere stod det præntet i hans Hjærte.

Være from og glad, det havde Heinrich lovet sin Bedstefader, og man
faar Indtryk af, at begge Dele var han. Hans kjæreste Læsning lige fra
det ottende Aar af var John Bunyans Pilgrimsrejse; hvor tidt sad han
ikke i en Krog oppe paa Kammeret eller bag en dunkel Busk i Skoven,
fordybet i Bogen, glemmende den hele Verden. Han forstod godt disse
Allegorier, og denne Iklædning voldte netop den fantasifulde Dreng stor
Fornøjelse. Han havde Lyst til selv at skrive saadan en Bog; Titel og
Navne lavede han, begyndte ogsaa paa Fortællingerne, men de bleve kun
Bunyans i Omskrivelse. Gamle Eberhard smilede da og sagde: „Nej,
Heinrich, det kan du ikke bruge, det har Bunyan jo allerede brugt, du
har bare hængt en anden Kappe om det." Men Drengen gik stadig med det
Forsæt: du skal skrive saadan en Pilgrimsrejse').

Ogsaa Tegning havde Heinrich Lyst og Anlæg til. „Det var gyldne Timer",
fortæller han, „naar min Fader

') Heimweh, sämmtl. Werke 5, Tilegnelsen.31

Vilhelm tillod mig at tage min Tegnebog frem, og jeg saa hurtig ståk
det af megen Brug glinsende Fingerbøl paa min lille Finger, tegnede en
Kirke og derefter pressede Saften af den gule Oxeøje, den blaa
Kornblomst og Valmuen, satte Alun til og nu i en Fart malede Taget
blaat, Vinduerne røde og Murene gule. Da kigede sommetider Eberhard
Jung hen over min Skulder, smilede og sagde: „Der maa vist være meget
lyst i den Kirke, siden Vinduerne ere røde; — den Dreng maa være
Præst!"1)

Heinrichs Opfattelsesævne var fortræffelig; derved har han senere hen i
Livet kunnet fremstille Skikkelserne fra sin Barndom saa levende for
Læseren, at de aldrig glemmes. Nu da han færdedes mellem Folk, fik han
god Anvendelse af den. Der kom jævnlig Besøgende til Faderen, men det
var altid af de Opvakte. Vilhelm var ikke ligefrem Separatist, han gik
stedse i Kirke, men brød sig ikke om Symbolerne; han var, forsikrer
Sønnen, en Mellemting af en Mystiker og en Reformert. Disse Opvakte
vare meget forskjellige Slags Folk; vi have jo set, hvor broget
Vækkelsen paa Egnen var; men alle lignede de hinanden i, at de gjærne
vilde fortælle deres egne eller andres Opvækkelses Historie, ligesom
ogsaa Talen idelig drejede sig om de mærkelige Guds Mænd, der levede
eller havde levet i den Del af Landet. Disse Fortællinger gjorde dybt
Indtryk paa Drengen, og han skriver paa sine ældre Dage, at han endnu •
ser de fromme Fortællere for sig i den lille landlige Stue, ser gjennem
Ruderne den dybe Skov med sine vingede Sangere skinne i Aftensolens
Glans. Mange af de Personer, som vi i det Foregaaende have omtalt,
bleve skildrede for den lyttende Dreng2).

Forskjellen mellem „de Vakte" og andre Folk traadte naturligvis paa hin
Egn idelig frem og var vel kjendt

') Heimweh, sämmtl. Schr. 5, zz6.

for Heinrich. Vilhelm regnedes med iblandt hine, Bedstefaderen var som
hørende til en ældre Slægt ligesom stillet udenfor Spørgsmaalet. Men
Drengen maa have havt en Følelse af, at der ved denne Klasseinddeling
let gjøres Folk en slem Uret, hvilket man ser af en lille Begivenhed,
som gjorde et stærkt Indtryk paa ham. Ved Siden af dem boede der en
Mand, som hed Jost-Heinrich Stein, som der just ikke var noget
mærkeligt ved. Han var Kulsvier og fulgtes tidt med Eberhard paa
Arbejde i Skoven; han passede sine Ting, var en god hjælpsom Nabo, gik
jævnlig i Kirke, men lod ellers ikke til at bryde sig videre om
Religionen; de Vakte holdt han sig fra. Man sagde om ham: han er et
godt Menneske, men ingen Troende. Eberhard talte tidt om et eller andet
af Guds Rige, ogsaa naar han var i Skoven, thi det kunde han nu ikke
helt lade være med, og Stein hørte da til, sagde ofte et ganske
hjærteligt Ja, men ikke videre. Naar den lille Heinrich Søndag
Eftermiddag gjærne læste en Prædiken højt, var Stein tidt med, hørte
meget opmærksomt derpaa og viskede stundom en Taare af øjet. Da sagde
Eberhard sommetider: „I den gamle Stein maa der dog stikke noget godt."
Men en Morgen, da Eberhard stod og arbejdede paa noget udenfor Huset,
kom Stein glædestraalende med Taarer i øjnene og fortalte, han havde
havt en Drøm. „Jeg stod paa et højt Bjærg," sagde han, „og saa' ind i
et yndigt Land, fuldt af Byer, ja jeg kan ikke beskrive dig den
Herlighed; jeg kunde ikke se mig mæt. Da kom" — her græd han højt —
„den Herre Kristus — nej jeg kan næsten ikke sige det — og han sagde:
Kom, du fromme og tro Tjener! og gaa nu ind til din Herres Glæde!"
Eberhard blev rørt, gik ind og fortalte de andre det. Snart efter blev
Stein lagt paa Sygelejet, og her strømmede hans Sjæl over i de
hjærteligste Udgydelser. Han døde glad og lykkelig som en sand
Kristen1).

') Jung-St.: Der chr. Menschenfreund. Schr. 13, 86 f.33

Da Heinrich var 10 Aar gammel, skete der betydelige Forandringer i
Hjemmet. De ældre Døtre bleve gifte og kom bort, kun den yngste blev
tilbage. Eberhard, der nu var 70 Aar, opgav sin Kulbrænding og passede
Lodden; Vilhelm blev Skolemester i selve Landsbyen efter Bøndernes Valg
og overtog Pladsen, skjøndt med Frygt og Bæven. Og endelig kom Heinrich
nu, efter Pastor Seelbachs Opfordring, i den latinske Skole i
Hilgenbach. Dette var ikke saa ganske, hvad vi nu forstaa ved en
Latinskole; det var nærmest en Skole for videre komne Børn, men hvor
der tillige lærtes Latin og Mathematik. Om Morgenen tidlig gik Drengen
hjemme fra — der var en Mil dertil — med Smørrebrød i sin Lomme, og saa
kom han hjem om Aftenen. Tanken var at uddanne ham, saa han engang
kunde blive Skolemester. Han kom saaledes nu ud mellem andre Børn, hvad
han i høj Grad trængte til. I Begyndelsen var han ved sit aparte Væsen,
sin ejendommelige gammelkloge Tale og sit Ubekjendtskab med de andres
Lege et helt Særsyn iblandt dem. Skolemesteren var en flink Mand, der
tog ham med det gode, da han mærkede hans fortræffelige Ævner.
Udenadslæren laa ikke for Heinrich, men han fik Lov til at følge sin
egen Maade. Han lærte Latin ved at slaa Ordene i Sætningen op i et
Lexikon, og derefter fandt han Betydningen af deres Former i en
Grammatik. Det gik helt godt paa denne Maade. Hvad der imidlertid
voldte ham den største Glæde var, at Skolemesteren havde en god
Bogsamling, som han fik Lov til at benytte. Her gjorde han da
Bekjendtskab med Reineke Fuchs og andre Æventyrbøger, og det var
dejlige Timer for ham, naar han i Sommertiden vandrede hjem, læsende i
en saadan Bog eller betragtende den skjønne Natur, Skov og Eng og
Bjærge. Saa fortalte han mangen Gang om Aftenen de Historier, han havde
læst, og det var en taknemlig lyttende Kreds, selv den pietistiske
Vilhelm kunde ikke lade være at fornøje sig derved. Men tidt blev
Heinrich ogsaa hjemme fra Skolen for at

hjælpe Eberhard i Marken, og da havde den gamle mangt et godt Ord at
lægge ham paa Sinde.

En Dag gik Eberhard, Datteren Marie og Heinrich ud i Skoven for at
samle Brænde. Da de kom til det bestemte Sted, en stor aaben Plads,
forlod Eberhard dem; de to andre satte sig ned og fordrev Tiden med at
fortælle Æventyr. Endelig kom Bedstefaderen tilbage; han saa' saa
fornøjet ud, smilede, standsede af og til, rystede paa Hovedet, foldede
sine Hænder. De andre kunde ikke begribe, hvad der var hændet ham, men
han satte sig hos dem og fortalte. Ligesom han allerbedst gik i Skoven,
havde han set en mærkelig Lysglans, som naar Solen staar op; han gik
imod den, og paa én Gang laa den dejligste Slette for ham; aldrig havde
han set noget saa yndigt, og der var en Duft og en Straaleglans, som
overgaar al Beskrivelse. Paa Sletten var der mangfoldige prægtige
Slotte og Haver. Ud fra et saadant Slot kom en dejlig Jomfru; hun ilede
imod ham, han kjendte hende, det var Dorthea. Hun sagde saa venligt til
ham: „Fader, dér er vor evige Bolig, I kommer snart til os!" — I samme
øjeblik var alt forsvundet. „Børn, jeg dør snart," sagde Eberhard,
„hvor jeg glæder mig dertil." Drengen fik travlt med at spørge om,
hvordan hans Moder havde set ud, og under Samtaler om dette Syn
forrettede de nu deres Arbejde og vandrede hjem. Men fra den Dag af var
gamle Jung som en fremmed i denne Verden, og det underlige Syn skulde
snart,vise sin Sandhed.

Ved Mikkelsdagstid plejede Eberhard hvert Aar at tække et Stykke af
Huset; han havde i mange Aar selv gjort Arbejdet og vilde ogsaa nu,
skjøndt han i den sidste Tid synlig havde tabt sig. Hans Hustru vilde
denne Gang holde håm fra det, da hun frygtede for en Ulykke efter det
Syn, han havde havt; men han lo kun derad og sagde: „Har Gud bestemt at
kalde mig snart bort, undgaar jeg det jo ikke alligevel. Lad mig kun
gjøre, som jeg er vant til." Dette skete da ogsaa, Hein-35

rich hjalp til, det gamle Stykke Tag blev taget ned, nyt lagt op, og
alt gik meget godt. Der manglede endnu kun at lægge friske Græstørv paa
Tagryggen som Mønning, men det havde ingen Hastværk, og der gik en
Ugestid, inden han tog fat paa det.

En Onsdag Morgen stod Eberhard tidligere op end sædvanligt. Der var
kommet en underlig Uro over ham, som han ikke selv kunde forklare; han
gik fra én Stue til en anden, men følte sig alligevel rigtig vel
tilpas. Margrete syntes ikke godt om dette; hun raadede ham til at gaa
hen at besøge den gifte Søn Johan og tage Heinrich med. Det blev da
bestemt, men først vilde Eberhard lægge Rygning paa Taget, og det holdt
han fast paa, hvor meget de andre end raadede ham fra det. Efter
Middagsmaaltidet flk han paa én Gang Lyst til at kravle op i et
Kirsebærtræ og spise af de modne Bær; det var mange Aar, siden han
havde gjort sligt. Og snart sad den gamle nok saa fornøjet højt çppe i
Træet, ja saa fornøjet, at Margrete blev smittet af Munterheden og lod
sig hjælpe op paa en af de nederste Grene, hvor hun da ogsaa sad og
gjorde sig til gode. Det var et underligt Syn at se disse to gamle
Mennesker more sig ligesom Børn. Saa kom de begge lykkeligt ned igjen,
Margrete og Datteren gik bort, men Heinrich sad under Kirsebærtræet.
Eberhard fjærnede sig med en Hakke for at afskrælle nogle Græstørv.
Lidt efter kom han igjen; han havde en stor Græstørv hængende om
Hovedet, bukkede sig ned mod Heinrich og sagde ganske alvorligt: „Se,
hvilken en Natkappe!" Drengen kom uvilkaarligt til at gyse. Saa gik
Eberhard op ad Stigen med den. '

Heinrich sad og snittede paa en Pind. Pludselig hørte han et Brag, han
var nær besvimet af Skræk — dér laa den gamle Mand udstrakt paa Jorden
med Stigen over sig, bleg og med stive Øjne. Heinrich væltede Stigen
fra ham, løb derpaa jamrende afsted og hentede de andre. Eberhard laa
med foldede Hænder bevidstløs

og trak Vejret dybt; der var ingen ydre Stød at opdage paa ham. Ved
Naboers Hjælp blev han bragt i Seng, Saarlægen i Hilgenbach blev
hentet, og han erklærede, at vel var intet brudt i ham, men han havde
faaet en Hjærnerystelse og kunde ikke leve. Alle Børnene kom nu hjem og
sad om Dødslejet, men Eberhard kom ikke til Bevidsthed; han laa stille
hen. Fredag Aften døde han; i hans sidste Stund bøjede Margrete sig
over ham og bad med oprakte Hænder, medens hendes Taarer randt. Alle
Børnene laa paa Knæ og bad stille med. I Dødsøjeblikket gik der en
Trækning over den døende, et Skrig kom fra hans Læber, og saa var
Striden forbi. Margrete greb hans ene Haand, rystede den og sagde: „Lev
vel, Eberhard! I den skjønne Himmel ses vi snart igjen!" Mandagen efter
blev han begravet i Hilgenbach, og Pastor Seelbach, som ellers var
en'vanskelig og sær Mand, men dog inderst inde blødhjærtet, græd ved
hans Grav, og hans Text til Ligtalen var de Ord: Vel du gode og tro
Tjener! du har været tro over lidet, jeg vil sætte dig over mere; gak
ind til din Herres Glæde!

I hvor høj Grad Heinrich elskede sin Bedstefader, har han vist ved den
Skildring af ham, som han i en moden Alder gav. Det er ikke for meget,
naar man siger, at det er en af de skjønneste Person-Skildringer, man
har fra forrige Aarhundrede. Man faar et højt Begreb om denne gamle
Mands ægte Fromhed, og han vil være en uforglemmelig Skikkelse for
enhver, der har læst Jung-Stillings egen Barndomshistorie1).

Der blev sørget over gamle Eberhard, men ingen

J) Heinrich Stillings Jugend 1773. Den er oversat af Chr. Winther, men
man fortryder ikke at læse den i Originalen. Med Rette siger Gelzer:
Die neuere deutsche Nationallit. 2, 62: „Al Fryd fra svundne Barneaar,
al en digterisk Naturnydelse, Vaarduft og barnlig Fromhed, uanfægtet af
en senere Klogskab, lyser os i Mode fra denne Bog som en lykkebringende
Drøm!" De i Bogen forvanskede Navne pai Steder og Personer ere her
naturligvis ombyttede med de rette.37

savnede ham mere end Heinrich. Det var ham en Trøst at tale med
Bedstemoderen om ham. Han tænkte sig, at den bortfarne Sjæl nu var
dragen til Orion, til Sirius, til Syvstjærnen og videre for ret at se
alt; og han hørte ham gjentage de Ord, der saa ofte havde lydt fra hans
Læber: „O hvilken vidunderlig Gud!"

Men alt i Huset blev nu forandret. En af de gifte Døtre flyttede ind
med sin Mand og sine Børn, Bedstemoderen gik paa Aftægt og tilbragte nu
sin Tid i Kakkelovnskrogen med sin Rok; hun blev siden blind. Den
egentlige Stue med sine Barndomsminder blev forandret og bygget større,
og hvad der var det værste: det var ligesom den gamle Aand var borte.
Vilhelm boede endnu stedse med Sønnen i Kammeret ovenpaa. Heinrich
fortsatte sin Skolegang, men i hele Vintertiden kom han kun hjem om
Søndagen. Det gik stadig godt i den latinske Skole, og han udmærkede
sig blandt de andre Børn; de lyttede gjærne til hans Fortællinger, naar
han om Eftermiddagen samlede dem om sig. Bestemmelsen var jo, at han
skulde være Skolemester, men ofte fløj hans Tanker videre til mulig at
blive Præst. Undertiden listede han sig til at hænge et sort Forklæde
paa Ryggen, en hvid Papirskrave om Halsen, staa op paa en Stol og
prædike for en Flok Børn. Det var den eneste Leg, han nogensinde øvede.
Men én Gang overraskede Pastor Seelbach ham i denne Stilling. Heinrich
ventede en god Dragt Prygl, thi Præsten var rask til at bruge sin
Spanskrørstok, men han smilede og sagde: „Jeg tror, du har Pastoren i
Hovedet? Men du skal ikke være Præst, du skal være Skolemester." Ja,
det vilde Heinrich ogsaa gjærne være; men hvis Gud vilde have, han
skulde være Præst, kunde han da sige til ham: „Nej, kjære Gud! Pastoren
vil ikke have det, jeg skal derimod være Skolemester?" „Hold Mund, din
Æsel! véd du ikke, hvem du har for dig?" buldrede saa Seelbach frem,
men i al Stilhed talte han med Vilhelm om at lade Heinrich38

studere. Det havde denne imidlertid ikke Raad til, skjøndt Præsten
lovede at skaffe ham et Laan til det.

Dog glædede Heinrich sig ogsaa meget til at være Skolelærer, og saa
haabede han tillige at slippe for Naalen, thi den yndede han slet ikke.
Bøger var og blev hans kjæreste Beskjæftigede; Mathematik havde han
ogsaa Forkjærlighed for, og den Krog, hvor han i Fritiden sad og syede,
bar Vidne derom. Rundt omkring sig havde han anbragt Solskiver, baade i
Vinduet og paa Loftet, og en astronomisk Ring af Fiskeben hang i en
Traad foran Vinduet.

Saaledes henrandt fire Aar efter Bedstefaderens Død. Heinrich gik nu
til Katekisation hos Præsten og blev konfirmeret i Paasken 1755. I den
senere Tid havde han ikke besøgt Skolen stadig, da Faderen tog saa
megen Nytte af ham som muligt ved Skrædderprofessionen til Kvide for
den opvakte og fremadstræbende Dreng.

Hermed ende Heinrich Jungs Barnedage, som i det hele havde været meget
lykkelige. Kun faa Børn kunne træde ud i Livet med en saadan kristelig
Grundvold som han, og det blev ham en Skat for alle hans Levedage.

3.

Første Vandreaar.

1755—1762.

Strax efter Konfirmationen saa' Heinrich Jung sit nærmeste ønske
opfyldt, idet Præsten Seelbach skaffede ham Ansættelse som Lærer ved en
Skole i Hilgenbach Sogn. Det var en ungdommelig Lærer, ikke endnu 15
Aar gammel, men Lyst og Ævne manglede han ikke til Gjerningen. Denne
udfyldte dog ingenlunde al hans Tid,39

thi han skulde hele Sommeren igjennem kun holde Skole Fredag og
Løverdag; om Søndagen maatte han møde i Kirken med Børnene, men de
øvrige Dage i Ugen var han hjemme og maatte øve sin Skrædderkunst. Han
tiltraadte Stillingen d. iste Maj.

Stedet, hvor Skolen laa, hedder Lützel, og det var temmelig langt fra
Hjemmet, vel halvanden Mil. Vejen dertil, som han nu i den skjønne
Sommertid saa ofte vandrede, er noget af det mest storslaaede i hele
denne romantiske Egn. Naar han kom ud af sin Hjembygd, det dybt
liggende Grund, gik det først en lang Strækning stadig opad gjennem
Skov, tre Fjerdingvej; saa havde han naaet en Bjærgtop. Her laa saa en
Højslette for ham, begrænset til højre af Skov med vældige Ege og
Majbøge, der vare plantede i saa lige Linier, at de lignede en
preussisk Vagtparade, og for Enden af den hævede en Bjærgknold sig, som
kaldes „Auf dem Höch-sten", fordi det er Toppunktet for hele Egnen. Op
over denne gik Vejen.

Strax forbi „Auf dem Höchsten" ligger Landsbyen Lützel, højt og
henrivende dejligt. Hvilken Udsigt var der ikke heroppe! Man saa' mod
Sydvest de 8—9 Mil fjærne Siebengebirge ved Rhinen, mod Syd Taunus 12
Mil borte ved Frankfurt, mod Nordvest hindredes Udsigten af
Ebbegebirge. De før omtalte Ruiner af Gimberg- Slottet viste sig i
Nærheden. Naar Heinrich Fredag Morgen ved Solopgang gik hjemme fra, nød
han i fulde Drag al denne Herlighed, thi faa havde et saa modtageligt
Sind for Naturen som han. Stundom var han naaet op paa Bjærg-toppen
førend Solens Opgang; naar han da saa' den hæve sig i øst og kaste sine
Straaler hen over Toppene og Skovene, medens alt nede i Hjemdalen endnu
laa med Slør over sig; naar den milde Morgenvind legede med hans
Lokker, og Fuglekvidret lød om ham, da kunde han af Glæde smelte hen i
Taarer. Ofte satte han sig en Stund til Hvile i den høje Ensomhed og
hengav sig til fantastiske Drømme, hvori han syntes, at han var en4°

Konge, og i Tankerne byggede han Slotte og Byer paa Højderne. Men
stundom følte han sig ogsaa til Mode, som om han var Gud nærmere
heroppe, og han ønskede at møde Engle ligesom Jakob i Mahanaim (l. Mos.
32, 1—2).

Heinrich kom til at bo hos en gammel Skytte, der havde elsket hans
Bedstefader, og som var en mærkelig Mand. Han var mystisk Separatist og
studerede ivrig Paracelsus og Jakob Böhme, hvis Skrifter han ejede. Og
han havde andre sjældne Bøger, som alle nu stod til Heinrichs
Raadighed, thi Skytten yndede den opvakte Dreng højlig. Hvor blev denne
ikke jublende glad, da han fandt Homér i tydsk Oversættelse; han havde
hørt meget om denne Digter, men intet læst af ham. Vergil havde han
læst paa Latin, men vidste, at Homér var noget langt større. Ved Synet
af Bogen sprang han af Glæde, kyssede den, trykkede den til sin Barm og
tog den med i Skolen, hvor han gjemte den i Bordskuffen. Saasnart der
da et øjeblik var Tid til det, sneg han sig til at læse i den. Han
læste Homér i Maj og Juni, og den Tid stod siden stedse i Glans for
ham; det var jo ogsaa en sjælden Lykke midt i Naturens Herlighed at
nyde Poesiens Herlighed med det friske üngdomssind. Hvor var han dog
bevæget under Læsningen af Iliaden; han holdt med Trojanerne, men
foragtede dybt saadanne som Paris og Helena. Traf han et rigtigt
betagende Sted, kunde han juble højt af Bevægelse. Som oftest sad han
under Læsningen mellem to af Skolens Vinduer, der vendte mod øst;
nedenfor laa Byen Lützel, ned ad Skraaningerne græssede Køer med
Klokker om Halsen, og saa den vide, dejlige, svulmende Udsigt. Det var
Timer, som fæstnede sig i Ungdomsfyldens Glans som et kosteligt Minde
for hele Livet, og han siger paa sine ældre Dage: „Næppe er Iliaden,
saalænge den har været til i Verden, bleven læst med større Henrykkelse
og Følelse."')

') Jugend S. ni.41

Men nu Skolen? Ja, det gik fortræffeligt. Han havde sin egen Methode,
som viste sig god nok. Naar Børnene om Morgenen vare samlede, begyndtes
der med en Bøn; saa katekiserede han uden Bog med dem over den kristne
Børnelærdom. Derefter maatte enhver af dem læse op af Bog, og naar det
var gjort, gav han dem noget for i Katekismen, som de strax maatte læse
paa, imedens han selv skrev dem for, hvad de . siden skulde skrive
efter. Saa maatte de atter læse, dereftej- skrive og regne paa Tavle;
men naar de saa skilte sig godt ved deres Sager, belønnnede han dem ved
at fortælle dem en smuk Historie ; det vilde Børnene saa inderlig
gjærne og Læreren ikke mindre. Næppe gik derfor mange Skoledage hen,
uden at han fortalte dem noget, og han udtømte efterhaanden hele sit
Forraad, baade af Bibelen, af Kejser Oktavianus, Magelone, ja ogsaa det
nys erhvervede af Homér. Børnene bleve paa denne Maade saa flittige i
Skolen, at det var en Lyst; kun Begynderne, der endnu bogstaverede,
vare Skumpelskud; dem havde den unge Lærer ikke Mod paa. Hver Søndag
Morgen vandrede Heinrich i sin nye Værdighed i Spidsen for Skolen til
Kirken i Hilgenbach og underholdt sine Lærlinger paa Véjen med
Fortællinger.

Men naar han var hjemme hos dén gamle Skytte, gik det gjærne løs paa
noget andet. Saa talte denne om sine Mystikere, udtrykte sin Ærbødighed
for alle dem, som han troede havde besiddet den Sten Lapis (som han
sagde), og beundrede især Jakob Böhme. Og Heinrich fulgte med spændt
Opmærksomhed den gamles Ord; naar han brugte Talemaader af Böhme som
„de evige Essentiers Hjul" eller „skelende Lyn", da havde de en egen
betagende hemmelighedsfuld Klang for ham. Stundom sad de to, den gamle
og den unge, hele Timer og forskede i magiske Figurer, saa at tilsidst
alt forvirredes for dem, og Figurerne syntes at faa Liv.

Engang kunde Heinrich nær have gjort en stor Ulykke. Da han en
Eftermiddag kom fra Skolen, var42

ingen hjemme hos Skytten. Han undersøgte nogle Geværer, der hang bag
Ovnen, og tog et frem, som var gammelt og i lange Tider ikke syntes
brugt. Han blæste i Løbet og syntes, at han kunde blæse lige igjennem
det; der var intet Krudt paa Panden, altsaa var det uden Fare. Han
morede sig da med at spænde Hanen og trykke den af. Lige i det samme
kom Pigen ind af Døren, han sigtede paa hende og trykkede af; det
gjorde ingenting, men hun truede ham dog med Fingeren og sagde: „Man
maa ikke lege med Geværer!" Heinrich spændte atter Hanen, gik ud af den
anden Dør og trykkede igjen løs. Da gik Geværet af med et dundrende
Knald, og en Kugle fo'r gjennem Væggen lige mellem Hornene paa en Stud
og dybt ind i den modsatte Væg. Forfærdet skyndte han sig ind med
Geværet og blev modtaget af Pigens Ord: „Hvor ulykkelige kunde vi dog
begge være blevne!" Det følte han dybt. Han takkede Gud for hans
overbærende Godhed og vogtede sig siden ængstelig for enhver Spøg, som
der kunde være Fare ved.')

Det var ellers i alle Maader en dejlig Tid for Heinrich Jung. Bønderne
i Lützel vare ligesaa fornøjede med ham som Børnene. Men ak, det varede
kun saa kort. Præsten, som havde skaffet ham ind i Stillingen, bragte
ham ogsaa hurtig ud af den igjen. Det var allerede denne imod, at han
boede hos. den separatistiske Skytte, thi Pastor Seelbach havde et
meget skjævt øje til dem i Sognet, der ikke søgte Kirken. Han plejede
derom at sige: „Hver So skal blive ved sit Trug."2) Og da han nu en Dag
visiterede i Skolen, blev han vred over, at Heinrich lærte Børnene at
regne; han mente, at Tiden, der var saa kort, maatte anvendes til noget
bedre. Og da Læreren undskyldte sig med, at Beboerne ønskede det,
gjorde det kun Sagen værre. „Jeg har at befale i Skole-

') Jung-Stilling: Schr. 13, 2S5. s) Theobald, 24.43

sager," sagde han, „og ikke jeres Bønder!" Men da disse bag efter flk
Præstens Udsagn at høre, forlangte de, at Læreren skulde blive ved med
Regningen; det gjorde han da, ja lærte endog de største Drenge lidt
Geometri. Det flk saa Præsten Nys om, og ved Mortensdag ophørte som
Følge deraf hans Lærervirksomhed. Vel vilde Beboerne holde paa ham
trods Præsten, men det syntes Vilhelm ikke om. En Søndag pakkede
Heinrich altsaa sin Bylt og vandrede under mange Taarer op over
Bjær-gene hjem; Drengene løb i hele Skarer efter ham og græd ogsaa. Og
saa maatte han blive hjemme og sidde ved det kjedelige Sytøj; men den
Sommer stod altid i frydefuld Erindring for ham.

Det varede dog ikke længere end til Nytaar (1756), før Heinrich Jung
havde en ny Lærerplads, men kun for Vintertiden indtil Paaske. Det var
hos en rig Staal-fabrikant i Plettenberg, 7—8 Mil Nord for Hilgenbach.
Familien syntes rigtignok, at det var en betænkelig Sag at lade den kun
I5aarige Yngling drage saa langt fra Hjemmet, men han selv havde Lyst
til det. Under mange Taarer tog han da Afsked fra dem og rejste saa med
nogle Fragtmænd. Det var jo nu Vintertid, og alting saa' melankolsk ud,
heller ikke Fragtmændene vare opmuntrende; de raa Mennesker drev
alskens Spas med ham. Alt tegnede saa forskjelligt fra Lützel som vel
muligt. Da han saa kom til Bestemmelsesstedet og traadte frem for
Familien, blev hans Stemning ikke løftet. Fabrikanten betragtede ham
fra Top til Taa, og det samme gjorde hele Huspersonalet. Hjærielighed
var der ikke Tale om. Manden var rig og sad i en stor Bedrift; han
talte kun lidt, men hvad han sagde, kom med stort Eftertryk, og han
forstod den Kunst stadig at krænke Folk ved sine Ord, hvilket syntes at
være ham en særlig Fornøjelse. Lige fra Begyndelsen af yndede han ikke
Heinrich Jung og denne heller ikke ham. Konen var skikkelig, men havde
intet at sige.

Skolen bestod af Fabrikantens tre Sønner og des-u

uden ikke mindre end 18 store firskaarne Knøse fra Nabolaget, der tog
sig ud som Patagoner ved Siden af den endnu langtfra udvoxede Lærer.
Hertil kom desuden 12 Piger af samme Beskaffenhed. Man tænke sig en
lSaarig Dreng som Lærer for alle disse 33! Heinrich blev ordentlig
bange ved Synet af alle de raa Ansigter, men han tog sig i Guds Navn
modig sammen og begyndte Undervisningen paa sædvanlig Maade med Bøn,
Sang, Læsning og Katekismus.

I de første fjorten Dage gik det saa taaleligt. Prøvede en eller anden
paa at have Løjer med den lille Lærer, brugte han modig sin Stok, men
naaede ikke stort mere derved, end at han pryglede sig træt, og at de
lo ham ud. Saadanne Optrin vare en. særlig Glæde for Fabrikanten; da
gik Døren op, man saa' hans stive Skikkelse og hørte hans haanlige
Latter. Snart blev det hele næsten til en polsk Rigsdag, og fra Dag til
Dag blev det tungere for Heinrich at holde det ud. Men han holdt
alligevel beundringsværdigt ud. Fritiden var heller ikke til megen
Glæde for ham; af Bøger fandt han næsten kun en stor Baseler Bibel med
Træsnit, som han ufortrødent atter og atter pløjede igjennem, skjøndt
han havde læst den flere Gange før. Ingen af Familien brød sig det
mindste om ham, men alle ansaa' ham for en dum Dreng, fordi han havde
et aparte Væsen; hvad der laa paa Bunden af hans Sjæl var og blev en
lukket Bog for dem. Deres Samtaler, som gjærne vare tvetydige eller
ironiske, forstod han kun lidt af, men naar de spurgte ham om noget,
svarede han altid ligefrem og trohjærtet.

I hvilke Omgivelser han var kommet, ses bedst af et lille Træk. Hver
Morgen maatté han selv tænde op i Kakkelovnen. Da der en Dag intet
Brænde var, gik han op i et Røgkammer oven over Kjøkkenet, hvor der
plejede at ligge Brænde for at tørres. Fra Loen førte en Trappe op til
dette Røgkammer. Der var den Dag 6 Tærskemænd i Loen. Heinrich løb op
ad Trappen, lukkede Døren op, og da Røgen stod som en tyk Sky ud af45

Kämmeret, sprang han rask ind og greb nogle Stykker Brænde. Men i det
samme lukkede en af Tærskefolkene Døren i for ham og satte Hvirvelen
for. Den ulykkelige Dreng var i Dødsangst inde i det mørke Rum. Røgen
kvalte ham, han blev aldeles forvildet og vidste ikke mere, hvor Døren
var. I sin Fortvivlelse fo'r han af al Magt mod den ene Væg og traf
netop Døren saa haardt, at Hvirvelen gik af, Døren sprang op, og han
styrtede ned ad Trappen, hvor han laa bevidstløs. Da han endelig kom
til sig selv, stod Fabrikanten og alle Tærskerne grinende omkring ham.
„Det er dog Fanden ikke til at le ad!" sagde Fabrikanten. „Jo," svarede
Heinrich, „han ler virkelig over, at han engang har fundet sin Lige."
Det, syntes Herren, var det bedste Ord, Heinrich nogensinde havde sagt.

Imidlertid skete der en stor Forandring i Hjemmet, idet Vilhelm Jung
giftede sig igjen. I 14 Aar havde han nu været Enkemand, Sorgen over
Dorthea var forvundet, og han var endnu en Mand i sine bedste Aar. Han
giftede sig med en ung Enke, der vel medbragte to Børn, men tillige
gjorde ham til Ejer af et mindre Bondested i Kredenbach, to Mil fra
hans gamle Hjem. Heinrich var tilstede ved Bryllupet. Han fandt sig med
godt Sind i de forandrede forhold, som i ethvert Tilfælde ikke kunde
blive gunstige for ham; 500 Rdlr., som Vilhelm havde sparet sammen, g^v
han villig Afkald paa. Men det smertede ham, da han paa Spørgsmaalet:
„Ligner min nye Moder min salig Moder?" saa' Vilhelm holde Hænderne for
øjnene, mens han svarede: „Nej, men det er en brav Kone!" Der var
rigtignok en himmelvid Forskjel; denne var et almindeligt
Arbejdsmenneske, som aldrig blev noget for Heinrich. Vilhelm var ogsaa
i Aarenes Løb undergaaet en Forandring; den stærke pietistiske
Opblussen var, som det gjærne gaar, forlængst sagtnet, og han havde
taget en Retning efter Erhvervelsen af timelige Goder, som ikke er
ualmindelig hos saadanne.

Under Indtrykket af den store Forandring i Hjemmet vandrede Heinrich ud
til det gamle kjære Sted, Gimberg Slotsruin. Det var ham altid, som var
han dér sin Moder nærmest. Fordybet i hendes Minde vandrede han om,
glemmende hele Verden; da raslede det pludselig i Krattet, og en yndig
Kvindeskikkelse stod for ham. Forskrækket fo'r han op af sine Drømme og
raabte: „Hvor er I fra?" — „Fra Grund!" — „Hvad hedder I?" — „Dorthea!"
Med et Skrig sank han afmægtig til Jorden. Det var ham i hans bevægede
Stemning, som om det var Moderen, der havde aabenbaret sig for ham. Men
i Virkeligheden var det en ung Pige, som nylig var kommen til
Landsbyen. Hun løb til ham, knælede ved hans Side, græd; hun undrede
sig over, hvem det unge Menneske med de pæne Klæder og de hvide Hænder
kunde være. Han kom snart til sig selv, og de skiltes, men Billedet af
den smukke unge Pige sad i flere Aar fast i hans Sjæl; det blev hans
første Forelskelse.

Endnu et Par Maaneder blev Heinrich i sin sørgelige Lærerplads, og de
gik ikke en Smule bedre end før. Karlene paa Stedet vilde engang drikke
ham fuld, men da han mærkede deres Hensigt og i Hemmelighed spyttede
Brændevinen ud, bleve de berusede i Stedet for „ham; men fra den Dag
søgte de at gjøre ham 'alle mulige Ulykker. Glad var han, da denne
Pinetid havde Ende i Paasken; det havde været en uafbrudt Skjærsild for
ham. Han rejste til Forældrene i Kredenbach, begyndte igjen at være
Skrædder, men sørgede for at samle sig nogle Bøger sammen til sin
Underholdning, navnlig laante han sin kjære Homér i Lützel for igjen at
nyde den. Hans Læsetid var rigtignok indskrænket, thi han maatte hænge
i med sit Arbejde; det var mest om Søndagen og under Maaltiderne, at
han kunde styre sin Lyst. Men da Foraaret kom, maatte han hjælpe sin
Fader i hans nye Bedrift som Landmand, og det blev en stor Plage for
ham; thi vel var han stor og stærk efter sin Alder, men han var aldeles
uvant med sligt. Naar han hakkede eller47

mejede^ var det sofn om alle hans Lemmer skulde gaa i Stykker, og tidt
var han nærved at synke sammen af Træthed og Smerte. Faderen havde ondt
af ham, men Stedmoderen mente, det gik nok over. Nu var han glad ved
hver Regnvejrsdag, hvor han kunde sidde i Ro med Naalen, men i Løn
sukkede han efter igjen at blive Lærer.

Dette Ønske blev da ogsaa snart opfyldt. Om Efteraaret — det var 1756 —
blev han Skolelærer paa Stedet selv. Han fik Kosten paa Omgang hos
Bønderne, og i Fritiden maatte han hjælpe sin Fader med Naalen. Men
hver Time, han kunde stjæle sig til, sad han over Bøgerne eller
mathematiske og andre Beskjæftigelsen ikke alene i Hjemmet, men hvad
der var værre, ogsaa i Skolen. Vilhelm bebrejdede ham det, men han
svarede: „Fader! hele min Sjæl er rettet paa Bøger; jeg kan ikke styre
min Tilbøjelighed, men giv mig mere Tid til at læse hjemme." Faderen
svarede: „Det er dog beklageligt! Alt, hvad du læser, skaffer dig jo
hverken Brød eller Klæder, og alt, hvad du kunde ernære dig af, duer du
ikke til." I Skolen gik det, som sagt, heller ikke saa godt, som det
burde; vel holdt Børnene meget af deres Lærer, og Forældrene vare ret
tilfredse med ham, men efterhaanden blev der dog snakket meget om, at
Heinrich forsømte Undervisningen for selv at læse. Heller ikke syntes
de om hans mathematiske Figurer og Solskiver i Skolevinduerne eller om,
at de tidt traf ham betragtende Solen gjennem et Glas for at glæde sig
over de smukke Lysvirkninger. Præsten var en herlig gammel Mand paa 80
Aar, som i sin Tid var bleven afsat for sin Frimodighed paa
Prædikestolen overfor Fyrsten, men siden igjen indsat med Hæder; vel
var han ikke altid tilfreds med Skolen, men han formanede da i
Kjærlighed, og det gjorde et stort Indtryk paa den unge Lærer.

Saaledes gik et Aar saa nogenlunde, men i Efter-aaret 1757 flk han
Tilbud om en anden og bedre Plads som Kapel-Skolelærer i Drisbach, et
Par Mil borte.48

Præsten Goebel dér var langt ude beslægtet med Heinrichs Moder Dorthea,
og han havde hørt om det begavede unge Menneske. Det var derfor med
glade Forventninger, han ved Mikkelsdag holdt sit Indtog paa det nye
Sted, og lige fra Begyndelsen af traadte alt ham venligt i Møde.
Drisbach ligger i en smuk Dal, omgivet af Bjærge og Skove. Det var en
tæt sammenbygget Landsby, hvis hvide Huse tittede frem mellem de mange
Frugttræer, og i Midten hævede Kapeltaarnet sig med sit blaa Skifertag.
Heinrich blev saa bevæget ved det første Syn, at han gav sine Følelser
overfor Gud Luft i et Digt, thi han havde baade Lyst og Anlæg til at
digte. Han havde fast besluttet at gjøre sig al mulig Flid med Skolen.

Heinrich kom til at bo hos en Enke med to smukke . Døtre, og det var
nær blevet farligt for ham. Det var en velhavende, godmodig Frue, som
lige fra Begyndelsen af syntes godt om det unge Menneske, men Døtrene
Marie og Anna kom begge to snart til at nære ømmere Følelser for ham.
Han følte sig udmærket tilpas i Huset, og det var første Gang i Livet,
han kom til at bo hos dannede Folk. At de unge Piger kunde blive
indtagne i ham, var ikke saa underligt. Heinrich Jung var nu et smukt
ungt Menneske, temmelig høj og velskabt; han havde et kjønt mørkt Haar,
krum Næse, meget talende brune øjne. Hans Væsen var som oftest
alvorligt og stille; men naar noget bevægede ham, blev han livlig og
flammende; han var da meddelsom og aabenhjærtig. Der var noget over
ham, som viste, at han havde en høj, aandelig Stræben, og alt raat og
lavt var fjærnt fra ham. Døtrene vare bly og tækkelige Piger, men Dag
for Dag kom det mere til Syne, hvor stærkt betagne de vare af ham, og
Heinrich mærkede det selv, men da han betænkte, at det i lange Tider
maatte blive ham umuligt at gifte sig, kæmpede han tappert imod alle
ømme Følelser, som navnlig den ældste indgjød ham.

Det gik nu helt godt i Skolen, han gjorde sin bedste Flid, men mærkede
dog mere og mere, at hans egentlige49

Kald slet ikke gik i Retning af at være Lærer. Med sin livlige Natur
fandt han paa flere Ting for at gjøre Undervisningen mere tiltrækkende;
han satte Børnene i Orden efter deres Flid, han opfandt forskjellige
Kappespil for at opmuntre dem, men især havde han Fornøjelse af at lære
dem at synge smukt, endog 4stemmige Sange. Thi Heinrich Jung var meget
musikalsk. Mangen en smuk Aftenstund gik han med sine Børn ud paa en
Høj udenfor Byen, og Bjærg og Dal gav Gjenlyd af deres Sange. Folk stod
i Dørene og lyttede, men ingen mere end de to elskende Pigebørn.

Her fandt Heinrich ny og rig Lejlighed til Læsning. Han studerede paa
egen Haand Geografi og gik frem i Mathematik; i Skolen havde han
indrettet sig et ligefrem storartet Soluhr. Det var malet næsten over
hele Loftet, og Himmeltegnene vare nøjagtig satte paa det. Hos en
Apotheker flk han Romaner at laane, og her gjorde „den asiatiske
Banise" et overvældende Indtryk paa ham. Det er en moralsk-sentimental
Roman fra det 17de Aarhundrede, som i sin Tid blev slugt rundt om i
Evropa. Gysen, Taarer, Fryd skiftede i Heinrichs Sjæl under Læsningen;
da endelig den ugudelige faar sin Straf, og Uskyldigheden sejrer,
knælede han ned i en Krog af sit Kammer og takkede Gud. Saa læste han
ogsaa Historien om den kristne tydske Storfyrste Herkules og den
bøhmiske Prinsesse Valiska, og den gjorde lignende Indtryk paa ham,
skjøndt den ellers dengang forlængst var gaaet af Mode. Han blev ved
disse Bøger ikke blot opflammet til ædel Stræben, men han flk forøget
Tillid til den himmelske Faders Førelser og kom til den Beslutning
ganske roligt og blindt at følge hans Ledetraad hele Livet.1) Man maa
derfor sige, at disse Bøger bleve af den allerstørste Betydning for
ham. Forøvrigt fortæller han om sig selv, at hele hans Aandsretning var
ganske sælsom. Alt i Naturen idealiserede han; hver Egn var ham som et

') Jugend 141.50

Paradis, hele Verden stor og skjøn; ligeledes idealiserede han de gode
Mennesker, men de, som vare slette, regnede han blandt Dyrene. Al Ironi
og Spot var ham en Gru.

Fruen i Huset grundede tidt over Heinrichs Fremtid; saa trak hun sin
sorte Snusdaase frem, tog sig en Pris og sagde: „Enten kommer
Skolemesteren engang til min Dør og tigger, eller ogsaa kommer han
ridende og er bleven en stor Herre, .som vi maa bukke for." Det var
ikke saa ilde tænkt af hende. Saa bankede hun paa Daasen, bød ham en
Pris, han tog den og sagde: „Herren vil være mit Forsyn!" Døtrene bleve
varmere og varmere overfor ham, men skjulte det saa meget som muligt;
han var uvilkaarlig mest meddelsom overfor den ældste, Maria, men
derover blev Anna indesluttet og melankolsk. Ja, det gik saa vidt, at
da hun var i Besøg hos en Tante, flk hun pludselig et Anfald af
hysterisk Vanvid. Hun blev hentet hjem, og kun Heinrich kunde berolige
hende, naar Raseriet kom over hende. Efter nogle Ugers Forløb var
Anfaldet dog forbi, men det førte til, at Heinrich for Fremtiden
omhyggelig holdt sig tilbage fra begge Døtrene.')

. I lang Tid gik det nu godt, og det var i det hele en lykkelig Tid for
det unge Menneske, men efterhaanden kom der Vanskeligheder i Skolen,
hvilket udsprang af hans Lyst til at finde paa nye livligere Maader til
at opmuntre Børnene. Det var en Art Basedowske Forsøg før Basedow.
Flere af Forældrene syntes ikke om sligt, og en stærk Indignation vakte
det hos mange, da han fandt paa et Slags Skole-Kortspil. Han lavede
hvide Kort, som hvert blev betegnet med et Tal, der svarede til Tallene
paa Spørgsmaalene i Heidelberger-Katekismen. Kortene bleve omdelte
mellem nogle Børn, der da spillede saaledes, at de større Tal ståk de
lavere. Den, der til-

') I den udførlige Skildring af Vanvidet, Jugendgesch. S. 14.3 —150,
mærkes tydelig den poetiske Udmaling af Goethe.51

sidst havde det højeste Tal, behøvede kun at lære det Spørgsmaal, som
Tallet henviste til, og havde han i Forvejen lært det, slåp han helt
fri; de andre maatte lære efter de Nummere, som de til Slutningen havde
paa Haanden, men de slåp da ogsaa for dem, de i Forvejen kunde. Dette
Kortspil blev betragtet af mange som en ren Misbrug af Skoletiden; de
vilde paa ingen Maade have en saadan Lærer. Præsten Goebel, som nok
forstod Heinrichs gode Mening, raadede ham til frivillig at søge sin
Afsked i Stedet for at vente paa, at han fik den; thi dette sidste
vilde skade hans Fremtid. Det gjorde han da, skjøndt med et tungt
Hjærte. Allersværest faldt det ham at tage Afsked med de gode
Mennesker, han boede hos; baade Fruen og Døtrene vare meget bedrøvede.
Men han rev sig løs, pakkede sine Sager sammen, og da han fra
Bjærghøjden kastede det sidste Blik ned paa det smukke Drisbach, hvor
han havde tilbragt 2 Aar, udbrød han med Taarer: „Ja, det er sandt,
Livet er en Pilgrimsstand!" .Han befalede sig Gud i Vold og vandrede
hjem til Kredenbach.

Modtagelsen her var alt andet end behagelig. Faderen sagde: „Naa, er du
der igjen, din taabelige Knægt! Jeg har gjort mig forfængelig Glæde for
din Skyld; hvad hjælper dine brødløse Kunster dig? Haandværket er dig
imod, du sidder og sukker og sukker, og naar du er Skolelærer, saa vil
det ingen Steds gaa. — Du maa nu forrette Haandværket og Markarbejdet
ordentlig, ellers kan jeg ikke bruge dig." Heinrich svarede: „Fader,
jeg føler i min Sjæl, at jeg er uskyldig, men jeg kan ikke
ret-færdiggjøre mig. Gud i Himlen véd alt!" Stedmoderen saa' slet ikke
til ham. Saa maatte han strax tage fat paa' Arbejdet, og han forstod
saa godt at sy, at Faderen tidt mente, at Gud havde egentlig skabt ham
til at være Skrædder. Men naar han ytrede det, sagde Heinrich: „Jeg
tror ikke, at Gud i dette Liv har fordømt mig til et bestandigt
Helvede."

Det var nu en sørgelig Tid for ham, og han var52

dybt tungsindig. Naar Solen skinnede, følte han sine Lidelser dobbelt;
var det Regn og Storm befandt han sig bedre, thi det stemmede mere med
hans Sind; Efteraaret^ gule Blade fyldte ham med Vemod. Naar Fader
Vilhelm engang imellem var vel tilpas, kunde han sige: „Det Sind har du
arvet fra din Moder. Vi Junger finde altid Behag i Naturen, hvordan den
saa er; men Dorthea var munter og glad om Sommeren; om Efteraaret
begyndte hun at sørge og levede ikke op, før Foraaret kom."

Heinrich var saa heldig at finde en Ven, som han kunde udøse sit Hjærte
for, en Jærnstøber ved Navn Kaspar. Søndag Eftermiddag spaserede de
tidt sammen, og Kaspar trøstede ham da med, at han var vis paa, at Gud
havde bestemt Heinrich til noget ganske andet end at være Skrædder og
Skolelærer. Det hævede dennes sunkne Mod, og han besluttede at bære sin
Skæbne med Taalmod.

Snart lysnede det igjen. Allerede ved Juletid blev han af
Skoleforstanderne kaldet til Lærer ved Skolen i Klafeld, der laa i
samme Sogn, og ved Nytaar 1760 tiltraadte han Embedet, denne Gang med
det faste Forsæt at gjøre sig al Flid, saa ingen kunde klage over ham.
Det gjprde han da ogsaa trolig, og kun i Fritiden dyrkede han nu Bøger,
Mathematik og Musik. Men hans Lyst til Forskning i Naturens
Hemmeligheder kunde nær have bragt ham i Ulykke her. Han gjorde
Bekjendtskab med en Skolelærer i Nærheden, som altid talte om store
Hemmeligheder, han kjendte; han kunde lede magiske og sympathetiske
Kræfter; ja han erklærede under Tavsheds Segl, at han meget godt
kjendte det føräte Stof til de Vises Sten. Han saa' derved saa
hemmelighedsfuld ud, at den troskyldige Heinrich mente, at han vistnok
havde selve de Vises Sten. Læreren var desuden altid saa godt forsynet
med Penge. Med stor Interesse læste nu Heinrich Basilius Valentinus'
Skrifter, en af de berømteste Adepter. Han mente, at Alkymien maatte
være Vejen til ret at lære Naturens Grundkræfter at kjende; derimod
brød han sig ikke om at blive rig. En Dag, da han be-53

søgte Læreren, viste denne ham noget, der lignede et Signet, som han
havde stukket, og sagde til ham: „Jeg forstaar den Hemmelighed at
forvandle Kobber til Sølv og er villig til at optage Dem i Kompagni med
mig, men saa maa De af og til hemmelig rejse nogle Dage bort og give
Sølvet, jeg har frembragt, ud. Saa kan De blæse ad Skrædderi og
Skolelæreri og nemt komme til Brødet." Men Heinrich fattede Mistanke,
og^under et Paaskud gik han sin Vej. Faa Dage efter fik han at vide, at
Skolelæreren blev efterlyst som Falskmøntner, men var undkommet til
Amerika, og han takkede Gud, at han i Tide havde trukket sig tilbage
fra ham.

Imidlertid, da Heinrich Jung havde forrettet sin Skole-gjerning til
almindelig Tilfredshed i omtrent tre Fjerdingaar, trak ganske pludselig
et Uvejr op over ham, som i en Fart gjorde ham brødløs igjen. Sagen var
den, at den forrige Lærer havde været meget afholdt og var kun flyttet
bort, fordi han giftede sig og ikke kunde opnaa en Forhøjelse af sin
Løn. Men hans Kone var fra Sognet, og hendes Familie arbejdede paa at
faa dem tilbage. De havde faaet den gejstlige Inspektor i
Nassau-Siegen, der stod over Skolerne, paa deres Side, og denne var en
lav Karaktér, som ikke var nøjeregnende med, hvad Midler han anvendte.
Heinrich Jung maatte jo først fjærnes, og denne blev da en skjønne Dag,
uden at ane noget, stævnet for Konsistorium, hvor to Bønder vare mødte
som Klagere mod ham. Inspektoren modtog Jung med de haanligste Udtryk,
og da denne forsikrede, at han intet urigtigt var sig bevidst, men bad
om at høre Klagen, fik han kun det Svar, at den var protokolleret for
14 Dage siden. Nu blev det indført, at han var mødt, at han havde
begjæret Klagen, men at det „af gyldige Grunde" var nægtet ham, og
dermed kunde han gaa. Da Heinrich kom hjem, gik han strax hen til
Kapellet og ringede med dets Klokke; det var Signal for alle Beboere
til at møde. Han fortalte dem, hvad der var sket, og omtrent hundrede
Bønder underskrev et54

Papir til Gunst for ham, hvilket saa blev bragt Inspektoren. Men nogle
Dage efter sendte Præsidenten i Konsistoriet, en fortræffelig Mand og
bekjendt Jurist, Bud efter Heinrich Jung. Han udtrykte sin Deltagelse
for ham, men da der i Konsistoriet sad flest Venner af Inspektoren,
vilde hap raade ham til hellere godvillig at vige for Uretten i Tide
end vente paa en uretfærdig Dom. Han skulde forlange sin Afsked hos
Konsistoriet, og Præsidenten skulde nok sørge for, at han kunde gaa med
Ære derfra. Dette maatte altsaa Heinrich gaa ind paa. Da han forlangte
sin Afsked, blev Inspektoren meget mild og forsikrede, at den skulde
han faa tilligemed en god Attest. Men Heinrich frabad sig med glødende
Kinder og funklende øjne at faa Attest af saadan en Mand. Da dikterede
Præsidenten følgende til Protokollen:

„Idag mødte Skolemester Jung i Klafeld og begjærede af Kjærlighed til
Fred sin ærlige Afsked, der ogsaa for denne Aarsags Skyld blev ham
tilstaaet, dog paa den Betingelse, at han skal være forpligtet til, i
Fald han atter skulde blive kaldet, eller man paa anden Maade vilde
bruge ham til Forretninger, da at anvende sine herlige Talenter til
Fædrelandets (o: Nassau-Siegens) Bedste." Inden Heinrich fjærnede sig,
fik han at vide, at Klagen mod ham gik ud paa, at han, da han sidst
havde været til Alters, havde lét. Hertil svarede han blot: „Mennesket
ser paa det Ydre, men Gud paa Hjærtet!" Præsidenten, der havde at paase
Orden og Ro i Landet, befalede til Slutning, at det under en stor Bøde
skulde være forbudt at antage den forrige Skolelærer, da dette vilde
føre til Splid i Sognet, og saaledes fik den uværdige Inspektor og hans
Venner alligevel intet ud af deres Rænkespil. Hele denne Begivenhed
kaster et bedrøveligt Skjær over Tilstandene dengang i de smaa tydske
Fyrstendømmer. Men Heinrich stod igjen uden Ansættelse.

Denne Gang gik han ikke hjem, men styrede sin Kaas til sin fjærne
Slægtning Pastor Goebel for at spørge ham til Raads om sin Fremtid.
Denne gav ham An-55

befaling med til sin Søn, som var Dommer adskillige Mil derfra, og til
en Hofpræst; begge vare formaaende Mænd. Heinrich fandt i den unge
Goebel en sjælden ædel og kristelig Mand, der modtog ham med den
største Hjærte-lighed. Han maatte fortælle ham sit Liv, og han sagde
da: „Der maa være noget i eders Færd, som mishager Folk, men jeg skal
nok udfinde det, naar I vil blive her nogle Dage." Jung svarede: „Ja,
jeg véd nok, hvad det er. Jeg lever ikke i det Kald, som jeg er født
til; jeg har Lyst til Videnskaberne." — Goebel: „Vil I ikke gjærne være
. en fin Mand med pæne Klæder og herskabelige Omgivelser?" — Jo, det
vilde Jung ikke nægte. — „Men vil I ogsaa være en retskaffen Mand?" —
„Jo, det er den Polarstjærne, jeg styrer efter." — „Saa skal jeg stille
eders Nativitet: Gud vil gjennem en lang og svær Førelse bortfeje alle
eders forfængelige ønsker, og hvis det lykkes, bliver I engang en
lykkelig Mand og et Guds Redskab.u

Fra ham gik Jung videre til Hofpræsten, der var en indflydelsesrig Mand
paa sit Sted. Ogsaa denne havde et ædelt Hjærte. Han mente sikkert at
kunne skaffe ham en Plads som Forvalter ved nogle Bjærgværker, men
raadede ham i saa Fald til at føre et jævnt og tarveligt Liv, ikke
indlade sig i mange Forbindelser, ikke at ville spille den store Herre.
Det lovede Jung ogsaa. Men man ser heraf, at der maa have været noget
ved hans Fremtræden, som røbede, at han gik med store Tanker.

Glad vendte han nu tilbage til Dommeren Goebel og meddelte ham sine
gode Udsigter. Men denne udbrød: „Nej, Fætter, det er en Plads, som Gud
giver eder i sin Vrede, og den vil blive den rene ødelæggelse for
eder." Heinrich mente, at naar han fulgte Hofpræstens Formaninger,
vilde det nok gaa. Men Goebel sagde: „Nej, jeg skal sige eder en
Sandhed. Al Moraliseren hjælper kun lidt. Kun Kjærlighed til Gud gjør
os dygtige til at blive moralsk gode. Giv Tanken om Hr.
Bjærgværks-forvalteren Løbepas, og vend saa hellere hjem til Synaalen,
indtil Gud engang drager eder frem." Det fandt Heinrich56

da ogsaa var det rigtigste. Han udbrød med dyb Bevægelse: „O Hr.
Fætter! Mit Hjærte er den falskeste Skabning paa Guds grønne Jord;
altid tror jeg, at jeg kun vil tjene Gud og Næsten, men det er ikke
sandt, jeg vil bare være en stor Mand, klyve højt op og saa falde dybt
ned. O, hvor faar jeg dog Kraft til at overvinde mig selv?" Da sagde
Goebel: „Ædle Fætter, vær trøstig; Gud vil ikke slippe dette trofaste
Hjærte. Han vil være eders Fader. Kraft faar man kun ved Arbejde.
Grovsmeden kan vende et Centner Jærn hid og did under Hammeren, som var
det en let Pind; det kan vi to ikke. Men saaledes kan et Menneske, der
er øvet ved Prøvelser, overvinde mere end en Hjemfødning, der altid
ligger ved Brystet og intet har erfaret. Vær glad, Fætter, naar
Trængsler komme, og tro da, at I er paa Guds Universitet, og at han vil
gjøre noget ud af eder!"

Saa vendte da Heinrich hjem og maatte igjen tage fat paa
Skrædderhaandværket. Vilhelm mente, at nu var det klart, at det ikke
var Guds Vilje, han skulde være Skolelærer, og det samme mente
Heinrich. Han vilde nu slaa sig til Ro ved dette og vente paa Guds
Time. Men Faderen satte ham ogsaa til andet Arbejde. Han maatte hele
Vinteren igjennem staa op Kl. 2 og tærske i Loen; det pinte ham i en
utrolig Gråd; hans Hænder vare fulde af Blærer, og han flk ondt i alle
Lemmer. Men det hjalp ikke, at han klagede sig. Navnlig vilde
Stedmoderen have det, „thi", sagde hun, „skal han være i vort Hus. maa
han ogsaa fortjene Brød og Klæder." Baade Mand og Kone vare meget
sparsommelige, og havde ogsaa Grund til at være det, da de fik det ene
Barn efter det andet, og de sad smaat i det. Heinrich havde ikke lagt
sig noget til Bedste ved sin Lærergjerning, thi han havde aldrig faaet
mere enda25 Rdlr. om Aaret, og i Fritiden havde han gjærne læst i
Stedet for at sy.

En god Afvexling i det kjedelige og trælsomme Slid blev det imidlertid,
da Farbroderen Johan paa Grund af sin Duelighed blev Commerce-Præsident

og derfor overdrog sin Landmaalerforretning til Vilhelm, der meget godt
forstod sig derpaa. Naar denne da drog ud paa Opmaaling, tog han
Heinrich med, og det var da lykkelige Dage; Heinrich forstod det snart
endnu bedre end Faderen. Folk undrede sig tidt over hans Dygtighed, og
han kunde vistnok være kommet frem ad denne Vej, hvis han havde været
mere velklædt. Men han fik aldrig nye Klæder og saa' alt andet end net
ud.

For det meste var han dog hjemme og maatte hænge i med Arbejdet.
Faderen var efterhaanden bleven mere og mere kold imod ham, paavirket
af sin Kone, og tiltalte ham tidt haardt, hvilket faldt tungt paa hans
bløde Sind. Tilsidst kom det til en afgjørende, uhyggelig Scene.

En Dag kom Heinrich hjem fra en anden Landsby, hvor han for Tiden
syede, for at hente en Ting; han tænkte ikke paa noget og kom nok saa
frimodig ind i Stuen. Saasnart Faderen saa' ham, fo'r han op, greb fat
i ham og vilde i Forbitrelse kaste ham til Jorden. Men Heinrich, der
var stærkere, tog ham i Armene og holdt ham fast, saa at han ikke kunde
røre sig. Han saa' ham lige ind i øjnene med et Ansigt, hvor ikke
Vrede, men den inderligste Bedrøvelse stod malet, thi han følte sig i
det øjeblik saa ulykkelig som ingensinde før. Vilhelm kunde ikke taale
hans Blik; han vilde rive sig løs, men Sønnen holdt ham fast og rolig.
„Fader," sagde han, „eders Blod flyder i mine Aarer, og en salig Engels
Blod, — tir mig ikke til Raseri! Jeg ærer jer, jeg elsker jer, men," i
det samme slåp han Faderen, sprang hen mod Vinduet og raabte: „Jeg
kunde skrige, saa Jordens Kugle skulde ryste paa sin Axe og Stjærnerne
skjælve!" Saa traadte han igjen hen imod Faderen og sagde: „Fader, hvad
har jeg gjort, som er strafværdigt?" Vilhelm holdt Hænderne for
Ansigtet og græd; Heinrich gik hen i Husets fjærneste Krog og overgav
sig til sin Smerte.*) Men det var aabenbart, Sønnen stod som
Sejerherren.

Næste Morgen pakkede Heinrich sit Tøj og vilde drage ud i Verden paa
sin Profession, men Faderen vilde ikke lade ham rejse. Kort efter var
han saa heldig at faa Arbejde i nogle Uger hos en Skrædder v
Hilgenbach, og det var da en Opmuntring for ham at se den gamle Egn
igjen. Den første Søndag, han var der, gik han til Grund for at se til
Familien. Han fandt den blinde Bedstemoder paa sin Plads bag
Kakkelovnen, men hun kjendte ham strax paa Stemmen; han maatte sætte
sig tæt ved Siden af hende. Hun havde hørt, at Vilhelm var haard ved
ham. Derpaa sagde hun: „Hør nu! Vel er det dunkelt omkring mig, men i
mit Hjærte er det saa meget lysere. Jeg véd, det vil gaa dig som en
fødende Kvinde; med mange Smerter maa du føde, hvad der skal blive af
dig. Det forudsaa' din salig Bedstefader alt sammen. En Aften, da vi
ikke kunde sove, talte vi om Børnene, ogsaa om dig. „Ja," sagde han,
„jeg gad nok leve og se, hvad der bliver af den Dreng. Jeg tror, at
Vilhelm vil komme i en Klemme; saa stærkt, som han nu driver
Kristendommen, kan han ikke føre det igjennem; han bliver nok ved at
være en from, ærlig Mand, men han skal erfare meget. Han sparer gjærne
og har Lyst til Penge og Gods. Men Drengen, — han elsker ikke Penge' og
Gods, men Bøger, og deraf kan man ikke leve som Bonde. Hvordan de to
vil staa i Baas sammen, véd jeg ikke. Dog, Drengen vil tilsidst blive
lykkelig, det kan ikke fejle. Naar jeg laver en øxe, er det for at
hugge med den, og hvad Vorherre skaber et Menneske til, det vil han
ogsaa bruge ham til." Hvor lød disse Ord dog ikke trøstefulde for
Heinrich; det var, som han hørte Eberhards velbekjendte Røst fra
Graven: „Vær trøstig, Heinrich, dine Fædres Gud vil være med dig!"

Glad forlod han Bedstemoderen, og i en betaget Stemning vandrede han nu
hen over de gamle, uforglemmelige Barndomssteder op til Slotsruinen.
Her faldt han paa Knæ og bad til Gud, og her gav han sin Stemning Luft
i et yndigt Digt:59

Hftrt ihr lieben Vögelein eures Freundes stille Klagen! Hört, ihr
Bäume, gross und klein was euch meine Seufzer sagen! Welke Blumen
horchet still was ich jetzo singen will!

Mutter-Engel! wallst du nicht hier auf diesen Grases-Spitzen ? Weilst
du wohl beim Mondenlicht glänzend an den Rasen-Sitzen, wo dein Herz
sich so ergoss, als dein Blut noch in mich floss? —

Oder schwebst du um mich her, wenn ich oft in trilben Stunden, da mir
war das Herz so schwer. einen stillen Kuss empfunden? Trank ich dann
mit Himmelslust aus der sel'gen Mutterbrust! —')

Disse Vers af det længere Digt kunne staa her som et Vidnesbyrd om
Heinrich Jungs virkelige Poesi, stemnings- og følelsesfuld.

De Uger, han tilbragte i Hilgenbach, gjorde ham inderlig godt; det var
i et stille, fredeligt Hjem. En Dag fik han Bud fra Pastor Seelbach om
at komme op til ham; det gjorde han og blev vel modtaget. Denne havde
fra gammel Tid gode Tanker om Heinrichs Dygtighed og overraskede ham nu
ved at sige: „Rektorembedet ved Latinskolen her er ledigt, I skal være
Rektor." Ja, det vilde Heinrich inderlig gjærne; det var jo med ét Sæt
at komme ud af Fængslet og oven i Kjøbet i en rigtig god Stilling. Nu
vilde Seelbach se at sætte dette igjennem, men da han laa paa Kant med
Bønderne, skulde der gaas forsigtigt frem, thi de vilde altid det
modsatte af ham. Kort efter fik Heinrich en Opfordring fra Bønderne om
at komme til dem og foreløbig begynde paa en privat Latinskole, saa
vilde ogsaa de se at sætte hans Valg til Rektor

igjennem. Paa den Maade bejlede begge Parter til ham, men i al
Hemmelighed, og Heinrich flyttede ind til en af Forstanderne, hvor han
foreløbig begyndte paa privat latinsk Undervisning. Da nu Afgjørelsen
skulde ske, viste det sig altsaa, at Valget fra begge Sider var faldet
paa den samme, og det var jo saa meget godt. Men samtidig forlangte
Bønderne, at Latinskolen for Fremtiden skulde skilles fra den
almindelige Almueskole og være en Skole for sig selv; hidtil havde de
været forenede med to Lærere, som gjensidig hjalp hinanden. Da blev
Præsten vred, fordi de kom med Fordringer; sligt havde han aldrig
kunnet taale. „Gud tilgive mig min Synd!" udbrød han, „dér saa'r
Djævelen igjen sin Klinte. Hvoraf skal eders Rektor saa leve?" — „Det
bliver vor Sag, ikke eders!" var Svaret, thi det materielle skulde
Beboerne sørge for, men Præsten stod for at besætte Embedet. Da fo'r
Vreden ud af Præsten. „Hør!" raabte han til Formanden, „I er en ærkedum
Karl, et Fæ, saa stort som noget paa Guds grønne Jord — skrup jer
hjem!" — „Hvad? I skjælder mig ud?" — „Gaa, store Nar! I faar nu ikke
jeres Jung, saa sandt som jeg er Præst." Og dermed gik han sin Vej.
Saaledes blev det hele til Vand, og en anden blev Rektor.

Pastor Seelbach levede ikke ret længe efter denne Begivenhed. Med al
hans Myndighed og tyranniske Væsen var der meget godt ved ham; de
fattige gik aldrig uhjulpne fra ham, og han var baade retskaffen og god
af Hjærtet. Men til Uheld for ham var hans Kone af fornem Familie, og
det virkede paa ham, som paa saa mange andre, at han holdt Hovedet højt
og vilde dominere. Meget af det stødende ved hans Fremtræden maa
desuden skrives paa Tidens Regning; hvad der nu er umuligt, var dengang
almindeligt. Da han mærkede, at det lakkede mod Enden, bad han
offentlig fra Prædikestolen alle om Tilgivelse, som han havde
fornærmet, men kunde dog ikke lade være med at tilføje, at de vilde
komme til at savne ham.6l

Og det gjorde de ogsaa; efter hans Død blev han begrædt, medens han i
Livet var ilde lidt.

Heinrich blev i Hilgenbach til Paaske. Da han nu grundede over, hvad
han skulde gjøre, kom det til at staa tydeligt for ham, at han ikke
længere kunde' blive i Hjemmet. De Ord, som fordum lød til Abraham:
„Gaa ud af dit Land, fra din Slægt og din Faders Hus til et Land, jeg
vil vise dig," lød pludselig i hans Sjæl. Han tog det som en Røst fra
Himlen og besluttede at drage ud i Verden for at søge sin Lykke.
Faderen kom netop og besøgte ham; ogsaa han var af den Mening, at han
helst maatte drage bort i Guds Navn. Og med de Ord: „De hellige Engle
ville ledsage dig, hvor du gaar hen; skriv jævnlig til mig, hvordan det
gaar," tog han Afsked med Sønnen.

Inden Heinrich forlod sin Barndomsegn for under saa uvisse
Omstændigheder at prøve Lykken ude i den store Verden, vandrede han hen
til Eberhards og Dortheas Grav. Der fældede han mange Taarer, og han
tænkte: Havde de to levet, saa var det gaaet dig anderledes i Verden.
Men han satte sin Lid til Gud. De syv Aar, der vare henrundne siden
hans Konfirmation, havde i Sandhed været svære Prøveaar for den
opvoxende Yngling. Vilde Fremtiden blive lysere for ham ?

4.

Senere Vandreaar.

1762 — 1768.

Det var d. 12 April 1762, at Heinrich Jung drog ud i Verden for at søge
sin Lykke. Han var nu i sit 22de Aar. Al hans Ejendom bestod i 4 Rdlr.,
tre Skjorter, et Par Strømper, en Nathue, Sax og Fingerbøl, foruden

han var iført: en tarvelig brun Klædes Kjole, sort Vest, Læderknæbuxer,
sorte Strømper, Sko og endelig en stor trekantet Hat. I Haanden havde
han en lang Knortekæp. Det var hans Tanke at vandre til Holland for der
at søge Plads hos en Kjøbmand.Han gik først til Siegen, hvor han flk
sit Pas, og styrede saa ad Landevejen mod Nordvest. I en Kro, hvor han
overnattede, fik han at vide, at Vejen førte til Elberfeld, og da han
altid havde hørt saa meget om denne rige By, besluttede han først at
styre sin Kaas dertil. Den næste Dag gik han fra Morgenstunden, men
fo'r vild i Taagen og var henad Middag igjen nær ved sit Udgangspunkt;
men da han saa atter var kommen paa den store Landevej, gik det rask
fremad. Fra et højtliggende Sted kunde han i det fjærne se
Barndomsegnen, Gimsberg Slot, Am Höchsten, og han sendte den rørt sit
Farvel. Han gik hele Dagen igjennem, til han om Aftenen kom til en
ussel Landsby; paa Spørgsmaal om Natteherberge blev han vist hen til et
Hus, der kun saa' fattigt ud. Derinde forekom alt ham saa mistænkeligt,
at han halvvejs troede, han var falden i Tyve-hænder, men han trøstede
sig da med, at han havde ikke meget, som var værd at stjæle. Han fik
lidt Mad; der blev lavet et Leje paa Gulvet til ham af Halm. Han kunde
ikke sove og hørte da Manden og Konen tale med hinanden i Alkovesengen
om, hvad han vel kunde være for et Menneske. Manden mente, at det var
maaske en mistænkelig Person, thi han lignede i Paaklædning den
Skolelærer, der havde været Falskmøntner; Konen holdt paa, at han saa'
ud til at have en god Samvittighed, men var sørgmodig; og begge
befalede ham da i Guds Hænder. Ved at høre dette blev Heinrich glad og
faldt snart i Søvn. Om Morgenen talte han med dem, og da det var
gudfrygtige Folk, bleve de hurtigt som gamle Venner. Konen maatte låve
The for at traktere den kjære Gjæst, og Heinrich følte sig taknemlig
imod Vorherre, at han havde ladet

ham træffe paa saa gode Mennesker. Styrket gik han da videre.

Han vandrede hele denne Dag og noget af den næste med. Da saa' han paa
én Gang en yndig Dal for sig, stor og bebygget, og i denne laa „den
uforlignelige Stad" Elberfeld. Det var som et Paradis, der vinkede ham;
aldrig havde Ynglingen, der var voxet op i afsides, landlige Egne, set
noget saa storartet. Snart var han i Byen og gik helt igjennem den,
beundrende Kjøbmændenes „Paladser", Borgernes nydelige Huse og
forbavset over den pyntelige og renlige Dragt, som alle viste sig i,
selv Tjenestepiger og Smaafolk. Han faldt aabenbart slemt igjennem med
sine mer end tarvelige Klæder.

Nu var det hans første Tanke foreløbig at søge Arbejde her i sin
Profession, men da han ved at se ind ad et Vindue bemærkede, at
Skrædderne her sad paa Bordet med korslagte Ben, afskrækkede dette ham,
thi det havde han aldrig gjort. Hvad skulde han da gribe til? Idet han
saaledes gik op og ned ad Gaderne, saa' han en Mand med et venligt
Ansigt i Færd med at binde to Kurve paa Ryggen af en Hest. Han tiltalte
ham og fik at vide, at han var Postbudet fra Solingen. Da faldt det
Heinrich ind, at Pastor Seelbach havde en Søn, der var Præst dér, og at
flere Skræddersvende fra Siegen opholdt sig dér. Altsaa fulgte han med
Postbudet de tre Mil til Solingen.

Pastor Seelbach modtog ham venligt, men gav ham kun liden Trøst med
Hensyn til hans Plan om at søge Tjeneste hos en Kjøbmand i Holland. Det
vilde næppe lykkes. Saa var der intet andet for ham end at søge Arbejde
paa Professionen. Der blev sendt Bud ud for at høre, om der var Plads
ledig i Byen for en Skræddersvend, og det var der netop. Heinrich blev
strax antaget hos en Mester, og da han om Aftenen gik i Seng paa dette
nye Sted, takkede han Gud, fordi han saa hurtigt havde forsørget ham.
Tillige betænkte han det gamle Ord, som hans Fader tidt havde sagt til
ham: „Et Haand-64

værk er en dyrebar Guds Gave og har en gylden Bund." Han følte, at han
gjorde Uret i at være saa kjed af sit Haandværk.

Det var et godt Sted, Heinrich var kommet til. Mesteren og hans Hustru
hørte til de Opvakte og vare nærmest af Tersteegens Retning. Heinrich
var eneste Svend, men baade Kone og Døtre hjalp med at sy. Den nye
Svend syntes de alle godt om, og de fandt, at han var dygtig i
Professionen. Men de mærkede ogsaa snart, at han var ikke en almindelig
Skræddersvend. Om Søndagen hjalp han den gamle Organist i Kirken med at
spille paa Orgelet, og skjøndt han kun havde lært sig selv at spille
paa Klavér, vakte hans kjønne Musik dog almindelig Beundring. De fik
ogsaa høje Tanker om hans Lærdom ved at høre de mange latinske Ord, han
indblandede i sin Tale; det havde han vænnet sig til, især naar han
havde finere Folk for sig, vistnok af den Forfængelighed, der gjærne
følger med Halvdannelsen.

Hver Søndag Eftermiddag tilbragte Familien nogle behagelige Timer i et
Værelse ovenpaa, hvorfra der var en yndig Udsigt. Her læste Heinrich
højt for dem af en gammel Foliant, der handlede om den nederlandske
Opstand mod Spanien, og han kunde da forklare dem meget, som de ikke
forstod. Ofte fortalte han dem et og andet af, hvad han tidligere havde
læst, og det havde han gode Gaver til. Søndag Aften spaserede han saa
en Tur om Byen med Mesteren, og de fornøjede sig da ikke blot ved den
smukke Udsigt, men ogsaa ved at udgyde deres Hjærter for hinanden, og
da de stemmede godt overens, bleve de mere og mere sammenknyttede.

Men en Søndag, midt i Juni, hændtes der Heinrich noget overordentligt.
Det var et yndigt Vejr, Solen skinnede, Himlen var blaa med nogle
enkelte Skyer. Han gik i en Gade uden at tænke paa noget videre.
Tilfældig ser han op og ser da en klar Sky over sit Hoved. Ved dette
Syn gjennemtrængte en ukjendt Kraft hans Sjæl, han følte sig saa
inderlig vel, skjøndt han kom til at65

skjælve, saa han var nærved at synke i Knæ. Fra dette øjeblik af var
der kommet den uovervindelige Beslutning i ham, ene og alene at leve
til Guds Ære og sine Medmenneskers Vel. Hans Kjærlighed til Gud Fader
og Kristus, ligesom til alle Mennesker var i dette Øjeblik saa stor, at
han gjærne havde ofret sit Liv for dem, om det forlangtes. Han sluttede
lige paa Stedet en uigjenkaldelig Pagt med Gud om, for Fremtiden kun at
overlade sig til hans Førelse og ingen forfængelige Ønsker mere nære.l)
Det var altsaa et mærkeligt Indtryk af Naaden, han her fik, hvor det
aandelige forenede sig med det sanselige (Skyen), og man kan tænke sig,
at hans Sjæl i Forvejen var stemt til sligt gjennem Læsningen af Böhme
og maaske ved Samtalerne med Skrædderen. Det var et Slags Gjennembrud,
der flk Betydning for hans Liv.

Meget længe kom Heinrich dog ikke til at blive i Solingen. Da han en
Dag besøgte Stads-Skolemesteren, fortalte denne, at han netop havde
faaet Anmodning fra en fornem Kjøbmand om at skaffe ham en Huslærer, og
tilbød nu ham denne Plads. Heinrich saa' deri Guds Finger, at han igjen
vilde føre ham til en aandeligere Gjerning, og greb med Glæde Tilbudet.
Alligevel var der en Stemme i ham, der hviskede om, at han jo ingen
Lyst havde til at være Lærer og derfor hellere maatte blive i den
ydmyge Stilling, indtil Gud paa anden Vis vilde ophøje ham, men det
slog han hen. Med gjensidig Smerte skiltes han fra den brave Mester og
hans Familie efter ialt at have været der et halvt Aars Tid.

Den rige Kjøbmand boede et Par Mil fra Solingen. Her kom Heinrich i
aldeles nye Forhold. Det var et meget fint Hus og meget fine Folk.
Strax da han kom, traf han den prægtig klædte Frue og de Børn, han
skulde

') Stillings JOnglingsjahre, S. 211. Han tilføjer: „Denne Begivenhed er
afgjort Sandhed. Jeg overlader til Skjønaander, Filosofer og Psykologer
at gjøre deraf, hvad de behage; jeg selv véd nok, hvad det er, der
omvender et Menneske og forandrer ham helt og holdent."

undervise, en Dreng og to Piger. Drengen var klædt i en skarlagenrød,
'husaragtig Dragt, Pigebørnene lignede Prinsesser. De bukkede efter
Kunstens Regler for deres nye Lærer og vilde kysse hans Haand. Dette
gjorde Heinrich rent ulykkelig, og han følte dybt, hvor bondeagtig,
kejtet og slet paaklædt han var; tilmed kunde han ikke engang tale rent
højtydsk, som han aldrig havde været vant til. Kjøbmanden, som siden
viste sig, knuste ham endnu dybere i Støvet ved sit fornemme, overlegne
Væsen. Men da Heinrich havde en meget stærk Drift til at hæve sig op af
sin Stand, haabede han, at dette Sted skulde blive en god Skole for ham
selv til at lære fine Manerer og Verdenstone, og det trøstede ham ikke
lidet.

I Begyndelsen gik det hele ganske godt; Børnene vare flinke, Herren var
i længere Tid bortrejst. Men efter at han var kommet hjem, flk Piben en
anden Lyd. Heinrich mærkede, at man saa' skjævt til ham, man behandlede
ham med Mistillid og Foragt. Det kom mest af, at han var saa daarlig
klædt; i Begyndelsen havde de ventet, at hans Garderobe vilde blive
sendt, men den kom aldrig, da han ingen havde. Tilmed havde han aldrig
nogen Frihed; fra Morgen til Aften maatte han hænge i med Børnene. Om
Søndagen kunde han ikke længere gaa i Kirke paa Grund af, at Klæderne
bleve bestandig daarligere, og den ventede Løn var meget lille. Det var
da intet Under, at han hensank i en dyb Tungsindighed.

Saaledes blev det efterhaanden værre og værre; ingen Mennesker vilde
have med ham at gjøre. Han blev derved saa aandelig og legemlig
angrebet, at han i ensomme Tider, naar han overveiede sin Stilling,
rystede over hele Kroppen. Saa' han et Menneske, fo'r han sammen. I
Julehelligdagene flk han Tid til i al Hemmelighed at vende sin Kjole og
istandsætte de andre Klæder. Nu turde han dog vise sig i Kirken. Han
saa' imidlertid elendig ud, var bleg og huløjet og saa mager som en
Benrad. En Lysstraale var det, da Præsten en Dag efter Gudstjenesten
tog ham hjem med sig, lod ham fortælle sin Livshistorie67

og kjærligt forsikrede ham, at alt var kun en Lutringsild, som Herren
lod ham gjennemgaa for snart at føre ham frem ad lyse Veje.

Den 12te April 1763 endte disse Lidelser, efter at han havde været hos
Kjøbmanden henimod et halvt Aar. Da han denne Dag Kl. 9 om Formiddagen
sad i sit Kammer, rugende over sin tunge Skjæbne, lysnede det paa én
Gang inden i ham, og det var, som Fred og Glæde holdt Indtog i hans
Hjærte. Det stod i samme øjeblik klart for ham, at han skulde forlade
det sørgelige Sted. Han pakkede sine faa Sager sammen i en Bylt og
kastede denne hemmeligt ud af et Vindue ned i Gaarden. Derpaa gik han
tilsyneladende ligegyldigt ud af Porten, tog -ibemærket Bylten og ilede
saa henover Marken til et k:ov, og her satte han sig ned baade træt og
sulten; <ke en Skilling ejede han, og vidt og bredt var der ikke t
Menneske, han kjendte.

Hvor følte han sig dog ikke ensom og forladt! Der yntes kun at være
Valg mellem at tigge eller sulte ihjel, 'len havde ikke vor Frelser
sagt: „Alle eders Hovedhaar re talte og ikke ét skal forkomme"? Saa
maatte Hjæl-•ens Time nu være nær. Stod der ikke skrevet: „Alles ^jne
vogte paa dig, og du giver dem Spise i sin Tid"?

var den Tid, da han trængte til Spise; hans Tarme ikreg af Sult. Det
var ved Middag, og det var første -»ang i Livet, han ikke vidste, hvor
han skulde faa Maden. 1 samme øjeblik følte han ligesom en Stemme, der
bød ham at vende om og gaa hen til den Stad, som han før var kommet
igjennem; dér vilde han finde Hjælp. Det gjorde han da strax. Det var
Byen Rade vorm Walde, der ligesom Elberfeld og Solingen laa i
Hertugdømmet

Berg. Dér spurgte han om den bedste Skrædder, og et

Barn viste ham da hen til et lille, afsides liggende Hus. Her traf han
en bleg og mager Kone i Færd med at dække Middagsbordet. Han spurgte,
om der ikke var Arbejde for en Svend, og det var der netop. Hun fik
hentet Manden i Byen, og da han havde udspurgt Heinrich og erfaret, at
han var fra Siegen, som han ogsaa selv stammede fra, antog han ham
strax. Et øjeblik efter sad han vel bænket ved Middagsbordet og tænkte
med Taknemlighed paa, at Gud lod Maden laves til ham, da han sad saa
ensom og forladt ude i Skoven.

Den Mand, Heinrich nu var kommet til, hed Johan Jakob Becker. Han
maatte strax følge med ham paa Arbejde hos en Bager. Saasnart de
begyndte at sy, satte denne sig ind hos dem med sin. lange Pibe og
fortsatte en Samtale, som var bleven afbrudt ved Middagsbordet. Den
drejede sig om, at Kristi Aand er allestedsnærværende, og at den søger
at forvandle Menneskene efter sit Væsen; jo fjærnere nogen er fra Gud,
desto mere fremmedøer denne Aand for ham. Da udbrød Heinrich: „O Gud!
jeg er hjemme! jeg er hjemme!" De andre studsede og stirrede paa ham.
„Hvad er der i Vejen, Jung?" spurgte Skrædderen. Heinrich svarede: „Det
er længe siden, jeg har hørt saadan Tale, og da jeg nu ser, at De er af
den Slags Folk, der elsker Gud, saa kunde jeg ikke styre mig af Glæde."

Hvor glade bleve nu ikke disse Mennesker ved saa uventet at træffe en
kristelig Broder! De trykkede med Varme hans Haand, og om Aftenen efter
endt Arbejdstid bleve de længe samlede ved et Krüs øl og en Pibe Tobak,
medens de samtalede opbyggeligt. Heinrich følte sig lykkelig og skrev
hjem til sin Fader om, at det nu gik ham godt.

Det gjorde det ogsaa i Sandhed. Mester Jakob Becker var en ægte from og
kjærlig Mand. Da han mærkede, at Heinrich kun havde de gamle daarlige
Klæder, kjøbte han nyt Tøj til ham, som de saa syede, og snart kunde
han vise sig i en violet Kjole, sort Vest og Buxer, en69

smuk ny Hat og nye Sko; Konen syede ham 6 Skjorter, Mesteren gav ham en
af sine Spanskrørstokke. Saaledes var Heinrich til sin store Glæde
pludselig bleven en saa fin ung Mand, som han aldrig før havde været,
og det gjenlød i ham, det bekjendte Ord: Jeg var nøgen, og I klædte
mig!

Nu havde Heinrich da virkelig fundet et Hjem af bedste Slags, og de
ædle Mennesker elskede ham. Men her blev han for Alvor ført ind i de
opvakte Kredse; Mester Jakob havde i fem Miles Omegn fuldt op af
troende Venner. Om Søndagen spaserede han med Heinrich ud paa Besøg hos
dem, og hele Dagen lige fra Morgenen gik paa den Maadé. Heinrich
frydede sig ret blandt disse Mennesker; de vare vel Pietister efter den
da gængse Betegnelse, for største Delen vel ogsaa Separatister, men han
fandt ikke noget overspændt hos dem. De lagde Vind paa Kjærlighed til
Gud og Mennesker og søgte at efterfølge Kristus; og det syntes han godt
om. Han blev ganske optaget i deres Broderskab, og Mester Jakob
formanede ham som en Fader til at vaage og bede. Selv følte han ogsaa,
hvorledes han voxede under alt dette.

Saaledes hengik 3 Maaneder. Da kom Mester Jakob Becker med sine Folk,
altsaa Heinrich med, ud paa Arbejde hos en rig Mand, som hed Peter
Johannes Fiender. Han boede ved Krähwinckler Broen, en Milsvej fra Rade
vorm Walde, og sad i en meget stor Bedrift. Dels ejede han nemlig en
betydelig Jærnfabrik med syv „Hamre", hvoraf de fire vare ved hans Hus,
de tre halvanden Mil borte, dels ejede han Gaarde og Huse i Omegnen,
hvoraf fulgte et udstrakt Landbrug, og endelig var han Kjøbmand. Han
havde en Mængde Mennesker i sit Brød og plejede af og til at have
Skrædderen med hans Hjælpere hos sig for at sy Klæder til sig og
Folkene.

Da Heinrich traadte ind i Stuen, blev han til sin Forbavselse modtaget
af Hr. Fiender, der netop sad og drak sin Kaffe, med de Ord: „God
Morgen, Hr. Præceptor!" — „Ærbødigst Tjener," stammede denne, ganske
rød i Ho-70

vedet. Mere blev der ikke talt denne Gang, men senere hen paa Dagen kom
Hr. Fiender ind i Stuen, hvor de syede, gik en Stund op og ned ad
Gulvet, uden at sige noget, stillede sig derpaa lige foran Heinrich og
sagde: „Det gaar jo saa godt fra Haanden, som om I var født til at være
Skrædder, men det er I dog ikke!" „Hvorfor ikke?" spurgte Heinrich.
Fiender svarede: „Netop fordi jeg vil have jer til Informator for mine
Børn!" Mester Jakob smilede, men Heinrich svarede: „Nej, Hr. Fiender,
det kan ikke blive til noget. Jeg er uigjenkaldelig bestemt paa, at jeg
ikke mere vil informere. Jeg er nu rolig og tilfreds ved mit Haandværk
og gaar ikke mere fra det." Fiender lo og sagde: „Ja, jeg skal nok lære
jer noget andet. Har jeg jævnet saa mangt et Bjærg i Verden, maatte jeg
skamme mig, om jeg ikke kunde bringe jer paa andre Tanker." Det var
aabenbart, at han paa en eller anden Maade maatte have hørt om
Heinrichs gode Kundskaber; han var .forøvrigt ogsaa fra Siegen.

Næste Dag gik Hr. Fiender igjen op og ned ad Gulvet og sagde saa: „Hør,
Jung, naar jeg lader mig låve en smuk Dragt og saa hænger den op paa en
Krog uden nogensinde at bruge den, er jeg saa ikke en Tosse?" „Jo,"
svarede Heinrich, „hvis De har Brug for den og den passer. Men hvis De
trak den paa og den trykkede Dem rundt omkring, hvad vilde De saa
gjøre?" „Det skal jeg sige," svarede Fiender, „saa gav jeg den til en
anden." „Men, hvis De nu gav den til syv forskjellige, den ene efter
den anden, og alle gav den tilbage, fordi den ikke passede dem, hvad
vilde De saa gjøre?" Fiender svarede: „Saa var jeg dog en Nar, om jeg
lod den hænge og fortæres af Møl; jeg gav den saa til den ottende og
sagde: Lav om paa den, til den passer jer! Men hvis nu den ottende godt
kunde finde sig i Dragten og ikke forlangte mere af den, end hvad den
duede til, saa vilde jeg jo bære mig urigtigt ad, hvis jeg ikke gav ham
den."

Heinrich maatte give ham Ret, men sagde: „Alligevel beder jeg Dem for
Guds Skyld, Hr. Fiender! Lad mig71

blive ved mit Haandværk." Han havde gjort altfor mange pinlige
Erfaringer som Lærer. Men Hr. Fiender var en bestemt Mand. „Nej! I skal
være min Hus - Informator paa tre Betingelser: For det første, da I
ikke kan Fransk, men det af flere Grunde er nødvendigt, kan I selv søge
jer en Sprogmester deri, tage hen til ham, lære Sproget, og jeg skal
betale det hele. For det andet faar I alligevel jer fuldkomne Frihed
til at rejse, saasnart I er kjed af at være hos mig, og endelig skal I
faa Klæder og alt Tilbehør ellers, saalænge I er hos mig."

Det var et ædelmodigt Tilbud. Mester Jakob var helt rørt og sagde til
Heinrich: „Nu begaar I en Synd, hvis I ikke tager imod det. Det kommer
fra Gud." Det samme følte Heinrich nu ogsaa og sagde: „Ja, Hr. Fiender,
endnu en Gang vil jeg vove det, men jeg gjør det med Frygt og Bæven."
Fiender rakte ham Haanden: „Gud ske Lov, nu har jeg da ogsaa jævnet det
Bjærg; men nu maa I strax afsted til en Sprogmester, hellere idag end
imorgen."

Saaledes endte Opholdet hos den gode Skrædder Becker hurtigt. Heinrich
betroede Hr. Fiender, hvorledes denne Mand havde hjulpet ham til nye
Klæder, som han endnu ikke havde afbetalt, og Fiender gav ham strax
Penge til at klare det med. Han fik da at vide, at Mesteren, der selv
var en fattig Mand, havde maattet tage Tøjet paa Borg. Om Søndagen tog
han med rørt Hjærte. Afsked med Jakob Becker og de andre Trosvenner i
Byen.

Saaledes havde Gud nu ført Heinrich ud af den Stilling, som han vel
resigneret vilde blive i, men som han dog i sit inderste Hjærte aldrig
kunde blive tilfreds ved. Fra den Dag af var han ingensinde mere
Skrædder. En lysere Fremtid aabnede sig nu for den saa længe omtumlede,
og denne Gang var det Alvor. Intet Under, at han gav sit glade og
taknemmelige Hjærte Luft i et smukt Digt, som han opbevarede, og hvori
han siger:72

Ich fühl' ein sanftes Liebeswallen, es säuselt kflhlend um mich her.
Ich fühl des Vaters Wohlgefallen, der reinen Wonne Wiederkehr. Die
Wolken ziehen sanft heröber, tief unten braun, licht oben drüber.

Noch einmal schau ich kühn zurQcke ins Schattenthal der Schwermuth hin
und sehe mit gewohntem Blicke den Ort, wo ich gewesen bin, ich hör' ein
wildes Chaos brausen und Unglticks-Winde stQrmend sausen. —

Nu søgte Heinrich en fransk Sproglærer. Han drog til Elberfeld, men
fandt ingen dér, som kunde ofre Tid nok paa ham, thi det hele skulde jo
gaa saa hurtigt som muligt; 3 Fjerdingvej fra denne By fik han dog
opspurgt én, der passede godt for ham. Det var en Mand, som havde rejst
vidt om i Verden og forstod sig paa mange Ting, men holdt ikke af at
omtale det; han var formuende, men levede enligt og var i det hele en
Original. Fransk forstod han som en Indfødt. Heinrich fik ikke Grund
til at fortryde sit Valg. Hver Dag gik han i Skole hos ham fra 8—11 og
2—5, men derefter spaserede de sammen, og da Læreren var vel bevandret
i Videnskab og Kunst samt meddelsom, havde Heinrich udmærket Udbytte af
Tiden. Hver Dag var ham som en Festdag. I ni Uger opholdt han sig dér
og lærte tilstrækkelig Fransk i den Tid; det kunde vel ikke mange have
gjort, men Heinrich Jung var begavet med et aldeles fremragende
Sprogtalent. Han kunde ikke alene skrive et fransk Brev uden
grammatikalske Fejl, men ogsaa læse Fransk saa hurtigt, som om det var
hans Modersmaal. Læreren var inderlig glad over sin Elev og fik ham saa
kjær, at han ved Afskeden omfavnede ham og bad ham henvende sig til
ham, hvis han nogensinde skulde komme i Trang.

Derefter tiltraadte Heinrich sin Stilling hos Hr. Fiender,73

netop ved Mikkelsdag 1763, da han nylig havde fyldt sit 23de Aar. Han
underviste Børnene i Latin, Fransk, Religion og de andre almindelige
Skolefag, og det skete altid i Hr. Fienders eget Værelse, for at han
selv kunde følge med Undervisningens Gang, thi denne livlige Mand havde
øje med alt. Da han stedse behandlede Heinrich som en Ven, var dette
slet ikke trykkende. Men Fiender havde bestemt ham til mere, thi han
saa' hans Dygtighed. Der var ikke gaaet mere end et Par Uger, da han
tillige gav ham Opsyn med de tre fjærnere liggende Hammerværker og de
Ejendomme, der laa i Nærheden af dem. Hver tredie Dag opholdt Heinrich
sig derhenne. Endelig maatte han et Par Gange om Ugen gaa nogle Timer
paa den store Landevej for at indkjøbe Raajærn af Fragtmændene, som
passerede forbi. Ved alt dette blev rigtignok Undervisningen ikke saa
stadig, som den kunde have været, men Afvexlingen i Arbejdet var
behagelig for ham. Og hertil kom, at han lærte meget ved saaledes at
være Forvalter ved en stor og mangeartet Bedrift; baade Fabrikvæsen,
Handel og Landøkonomi flk han i Tidens Løb derved overmaade god
Forstand paa, og det kom ham siden til Nytte i Livet. Senere sagde han
tidt: „Hr. Fienders Hus har været mit Akademi."

Heinrich Jung var nu ret kommet paa en grøn Gren, og de syv Aar
omtrent, han tilbragte paa dette Sted, hørte ubetinget til de
lykkeligste i hans Liv. Han udviklede sig i dem fra Yngling til Mand,
og hans Udvikling blev ved Forholdene mangesidig. Troslivet, han saa
stærkt var kommet ind i, tog ingen Skade her, og han kunde jævnlig
dyrke Forbindelsen med de vakte Folk.

Fra Heinrich Jungs ofte ensomme Vandringer paa den store Landevej for
at passe paa Fragtmændene, der kjørte med Jærn fra det Nassauske for at
sælge det i det Bergske, har han selv opbevaret en ret karakteristisk
Fortælling. Han tog ofte ind i en afsides Kro „an der Schmidte" og
overnattede der. Saaledes kom han dér74

engang om Efteraaret, da Dagene vare korte; i et Bælte om Livet havde
han henved 300 Gylden i franske Dalere. Uagtet der jævnlig i denne Egn
forefaldt Røverier og Mord, var han dog aldrig bange; han stolede paa
Gud og færdedes frimodigt overalt. Da han traadte ind i Kroen, fandt
han tre Mennesker derinde. Den ene var en Haandværkssvend, som sad bag
det store Bord med sin Bylt foran sig; han saa' forknyt og fattig ud.
Paa hver Side af Ovnen sad der en Mand. Den ene saa' ud til at være 50
Aar og var klædt som Jæger i grøn Trøje og Læderbuxer; en stor Bøsse
stod ved hans Side. Hans Ansigt var alt andet end tiltalende. Den anden
noget yngre Mand var i blaa Kjole og lignede en Haandværket men hans
Blik var underligt sky og uroligt. Heinrich gik frimodigt hen ved Ovnen
for at varme sig og indlod sig paa sin sædvanlige ærlige, aabenhjærtige
Maade i Samtale med de to Mænd; de svarede ham kun med faa Ord, men
lagde aabenbart Mærke til hans velspækkede Bælte. Da de siden spiste
sammen, fik den grønne Munden lidt mere paa Gang og fortalte, at han
havde været Husar i den nylig endte Syvaarskrig. Heinrich var stadig
umistænksom og ligefrem; han fik Lejlighed til at tale om alvorlige
Ting, og det havde han ualmindelige Gaver til. Nu blev der redt et Leje
af Straa til alle fire Gjæster paa Gulvet, hver fik en Pude under
Hovedet, et Dækken over sig, Heinrich forrettede sin Aftenandagt som
sædvanlig, og snart laa han i en tryg Søvn ved Siden af de andre. Ved
Morgengry stod de alle op; den grønne var hel venlig og skænkede Kaffe
for de andre, hvorpaa han bød Farvel tillige med sin Kammerat i den
blaa Kjole. Ved Bortgangen spurgte Heinrich om hans Navn. „Jeg hedder
Clausberg", sagde han og var borte i det samme. Da fo'r 'pludselig en
Tanke gjennem Heinrich. Clausberg var Hovedet for en Røverbande paa en
50 Mand, der gjorde hele Egnen usikker, men det hed sig, at han paa den
Tid sad arresteret. Haandværkssvenden blev ligbleg, da han75

hørte Navnet. Siden fik Heinrich at vide, at denne Claus-berg Natten i
Forvejen var brudt ud af Fængslet. Men fra den Stund af blev denne Mand
en ganske anden, end han før havde været; han forlod Egnen og bosatte
sig i et andet Land, hvor han drev et ærligt Erhverv. Heinrich kom
siden til at tænke paa, om ikke hans frimodige Optræden og gudfrygtige
Tale havde gjort Indtryk paa den hidtilværende Røver1).

Der blev, trods al det meget, Heinrich havde at bestille hos Hr.
Fiender, dog ogsaa Tid for ham til at læse. I Begyndelsen var det mest
Poesi. Han gjorde Bekjendtskab med Miltons tabte Paradis, Youngs
Natte-tanker og Klopstocks Messiade, hvilke tre Bøger alle have den
samme Grundtone: det ophøjede, svulmende og følsomme. Det stemmede saa
godt med hans egen Sjælestemning, og det melankolske ved Youngs
Natte-tanker faldt i god Jord hos ham, thi efter alt det, han havde
gaaet igjennem, var der en tungsindig Grundtone i ham, som aldrig
fortog sig. Derefter studerede han Filosofi, navnlig Leibnitz og Wolff;
men hvorvel hans Tænkning derved skærpedes, var den tørre,
demonstrerende Methode ikke til Gavn for hans indre Menneske. Han
følte, at det barnlige Hjaerteforhold til Gud ikke havde godt af disse
Bevisslutninger.

Efter et Aars Ophold hos Hr. Fiender blev Heinrich engang sendt i
Forretning til Nassau-Siegen og flk derved Lejlighed til at besøge sin
Slægt, som han i flere Aar ikke havde set noget til. Først kom han til
sin Onkel Johan, Kommercepræsidenten, derefter til sin Fader. Da han
uventet traadte ind af Døren, blev denne stærkt bevæget; han sprang op,
men sank tilbage i Stolen. Heinrich omfavnede og kyssede ham, Vilhelm
holdt Hænderne for øjnene og græd; ogsaa Stedmoderen var helt bevæget.
Der var naturligvis stor Glæde over at se, at han var bleven saadan et
net, velklædt ungt Menneske,

'} Stilling: Der chr. Menschenfreund, Schr. 13, 287.76

der var kommen i en god Levevej. Næste Dag gik han videre til
Barndomshjemmet, hvor han havde hørt, at Bedstemoderen laa for Døden.
Ogsaa dér blev stor Glæde over ham baade blandt Slægtninge og
Bekjendte. Bedstemoderen Margrete laa i Sengen og var krummet af Gigt;
tilmed var hun jo blind. Men hun kjendte ham strax paa Stemmen og bad
om at maatte føie hans Ansigt. Han bøjede sig da ned imod hende, men da
hun mærkede, at hans Haar var opsat og pudret, sagde hun: „Saa! — du er
den første i vor Slægt, der pudrer Haaret, rtien vær ikke den første
til ogsaa at glemme Gudsfrygt og Redelighed." Han maatte nu fortælle,
hvordan det gik ham, og hun formanede ham til at være ydmyg og from og
ikke skamme sig ved sit ringe Udspring og sine simple Slægtninge, saa
vilde det nok gaa ham godt i Verden. Det lovede han med Haand og Mund
og tog grædende Afsked med hende. Kort efter døde hun, men Heinrich
saa' aldrig mere sit Barndomshjem, som fra nu af var ham fremmed.

Nu gik der flere Aar i Hr. Fienders Tjeneste. Heinrich havde det godt
og var dygtig. Han blev mest brugt i Handelsforretninger og kom
efterhaanden ind paa den Tanke, at det var Guds Mening, han skulde være
Kjøbmand. Tilmed var der en rig Kjøbmand i Nærheden, der syntes saa
godt om ham, at Heinrich vidste, at denne Mand gjærne vilde gjøre ham
til sin Kompagnon og give ham sin Datter til Ægte, en smuk og god ung
Pige1). Selv var han dog temmelig ligegyldig ved denne Tanke; egentlig
havde han ligesaa lidt Lyst til at være Kjøbmand som Lærer. Han
ventede, saa at sige paa, hvad Gud vilde bestemme ham til.

En Dag i Aaret 1768, da Heinrich sad og bladede i en Bog, faldt hans
øjne paa en Historie om en Mand, der havde rejst i Grækenland og endnu
paa sit Dødsleje priste det græske Sprog, der kan udtrykke aandelige

J) Stillings Lehrjahre S. 593.77

Ting saa udmærket; særlig fremhævede han Ordet Eili-k rin eia1). Ved at
læse dette Ord var det som Heinrich vaagnede af en dyb Søvn; Ordet stod
for ham i en magisk Glans, og han følte i det samme en uimodstaaelig
Lyst til at lære Græsk. Hans Fornuft indvendte, at det var taabeligt i
hans Alder og uden bestemt Maal at lære et nyt vanskeligt Sprog, men
Driften i ham var for stærk. Her viste Hr. Fiender sig igjen som den
højsindede Mand. „Skal I lære Græsk, saa lær det!" sagde han og gav ham
Tid til det. Han flk pogen Anvisning og Hjælp hos en theologisk
Kandidat og hos Præsten i Rade vorm Walde, men lærte sig det mest selv
og drev det med saadan Flid, at efter fem Ugers Forløb havde han
oversat de 5 første Kapitler af Mathæus' Evangelium fra Græsk til Latin
uden Fejl og tillige analyseret alle Ordene. Han blev godt hjemme i
Græsk og tog derefter fat paa Hebraisk, som han ved samme Præsts Hjælp
snart kom saa vidt i, at han kunde læse det gamle Testamente med et
Lexikon ved Siden. Hans Hjælpere raadede ham til at studere Theologi,
men det følte han ingen Lyst til. Hvad han skulde være, stod stadig
dunkelt for ham, og han nærmede sig nu de 30 Aar.

Det blev tilsidst Hr. Fiender, der gav ham Stødet til at komme ind paa
den rette Vej; denne Mand var aabenbart en Menneskekjender. En Dag, da
Heinrich sad og læste med Børnene — thi Undervisningen blev endnu
dreven — gik Fiender som sædvanlig op og ned ad Gulvet. Pludselig
standsede han, vendte sig mod Heinrich og sagde: „Hør Præceptor! det
falder mig paa én Gang ind, hvad I skal gjøre. I skal studere Medicin!"
Heinrich blev helt betaget ved disse Ord og havde ondt ved at fatte
sig, men udbrød saa endelig:

') Det betyder Renhed, Lutrethed, Retsindighed, Ægthed i Farve,
Tydelighed, men netop disse mange Ord vise, hvor uoversætteligt det i
Grunden er. Det forekommer i det nye Test. kun i. Kor, 5,8, z. Kor,
i,ia og 2,17.78

„O Hr. Fiender! hvad skal jeg sige? Hvad skal jeg tænke? Ja, det er
det, jeg er bestemt til. Ja, jeg føler i min Sjæl, at det er den store
Ting, der altid har været skjult for mig, som jeg saa længe har søgt og
aldrig kunnet finde!" Saaledes vare Skællene pludselig faldne fra hans
øjne; han følte, at det var Guds Mening med ham. Derfor havde Gud
sørget for, at han havde lært Latin og Græsk og havde saadan Lyst til
at trænge ind i Naturens Hemmeligheder; derfor havde Gud ogsaa giv^t
ham en Trang til at hjælpe sine Medmennesker.

Egentlig havde Fiender sine egne Tanker med Forslaget. Han vilde gjærne
hjælpe Heinrich til en god Fremtid, og han mente, at dettö bedst kunde
ske, naar han blev gift med den oven omtalte Kjøbmands Datter. Men
hvorvel Kjøbmanden gjærne saa' ham som- sin Svigersøn, tog det sig dog
noget underligt ud i Verdens Øjne at give sin Datter til en
forhenværende Skræddersvend. Kunde han derimod tage den medicinske
Doktorgrad — og det var efter den Tids Forhold og med Heinrichs gode
Hoved ikke noget uopnaaeligt Maal — saa var det ikke længere nogen
Mesalliance. Det ene skete, det andet ikke. Gud førte det saa, at
Heinrich derved blev ledet ind paa sin rette Bane uden dog at binde sig
til en Kvinde, som han ikke brød sig videre om.

Han saa' nu det Maal, han skulde styre efter og lagde alle Kræfter til
for at naa' det.

5.

S tuderings-Aar.

1768—1772.

Heinrich Jung tog altsaa fat paa det medicinske Studium, men foreløbig
kunde han kun drive det efter79

Lejlighed i Hr. Fienders Hus. Denne Mand, der havde givet ham Ideen
dertil, gjorde nu ogsaa sit Bedste for, at han kunde sætte den i Værk.
Han brugte for Fremtiden Heinrich langt mindre til Handelsforretninger,
for at han kunde faa Tid til at studere. Heinrich fortsatte sine
Sprogstudier, men tog samtidig fat paa Anatomi, paa Naturlære og i det
hele taget alle Fag, der henhøre til Medicinen, forsaavidt som man kan
lære sig det efter Bøger. Han satte sig i Forbindelse med flere Læger,
der gav Anvisning paa, hvorledes han skulde drive Studiet. Men da han
meldte sit Forehavende til sin Fader og sin Onkel Johan, syntes ingen
af dem om det; de vare bange for, at han skulde styrte sig ind i nye
Vidtløftigheder og betragtede det som et Bevis paa Ustadighed.

Da Heinrich nu havde studeret et Aarstid, traf det sig, at han blev
sendt paa en Forretningsrejse til sit Hjemland Siegen, hvor han besøgte
baade Faderen og Onkelen, der begge endnu stadig rystede paa Hovedet ad
hans Plan. Men da han efter et Par Dages Forløb paa Hjemvejen igjen kom
ind til Onkelen, var denne helt omsindet og raadede ham ivrigt til at
blive Læge. Grunden til dette Omslag var følgende: Johan Jung havde en
god Ven og Velynder, en forhenværende katholsk Præst, som hed Molitor.
Denne Mand, som stod i Yndest hos en Friherre dér paa Egnen, havde i
sin Tid skaffet Johan Jung Forretninger som Landmaaler hos Friherren.
Molitor var en udmærket øjenlæge, vidt og bredt bekjendt for sine
heldige Kure. Da han nu var gammel og svag, havde han skrevet til Johan
Jung, at hvis der var nogen af hans Familie, der vilde lægge sig efter
Lægekunsten, kunde han sende ham til ham, og hvis han da fandt Behag i
ham, saa vilde han forære ham et Manuskript, der omhandlede alle
Hemmelighederne ved hans Øjenkure tilligemed Tilberedelsen af
Lægemidlerne. Andre gode medicinske Sager skulde følge med. Men det
hele var paa to Be-6o

tingeiser, først at vedkommende Person virkelig skulde studere Medicin,
thi han vilde ikke betro det til en Fusker, dernæst at han maatte
forpligte sig til aldrig at tage Betaling af fattige for Kuren. Dette
Brev var netop kommet til Johan Jung, og denne hilste nu Heinrich som
den, der af Gud var bestemt til at udføre Molitors Vilje.

Saa vandrede Heinrich da til Attendorn, hvor Manden boede, og fandt en
hjærtelig Modtagelse hos ham. Han tilbragte hele Dagen hos den venlige
Olding, saa' hans Laboratorium, hans øjen-Apothek og hans Bøger. Ved
Afskeden gav Molitor ham det omtalte Manuskript paa den Betingelse, at
han skulde afskrive det og give ham det tilbage; paa den anden Side
lovede Molitor, at ingen anden skulde faa det. Nogle Bøger fik Heinrich
ogsaa med, og da han nu trykkede hans Haand til Afsked, udbrød den
gamle Mand, der havde fundet Behag i ham: „Herren, den hellige, den
allestedsnærværende gjøre Dem ved sin Helligaand til det bedste
Menneske, den bedste Kristen og den bedste Læge." Disse Ord bleve
uforglemmelige for Heinrich, tilmed da de vare Afskedsord for Livet.
Thi da han fire Uger efter kom tilbage til Attendorn med Manuskriptet,
som han imidlertid havde afskrevet, var Molitor død og begravet. Med
Taarer gik han da hjem igjen.

Men det varede ikke længe, førend Heinrich gjorde Brug af Manuskriptet.
En af Fienders Karle havde en 12-aars Søn, der længe havde havt
daarlige Øjne; paa ham gjorde han sit første Forsøg, og Kuren lykkedes
udmærket. Det rygtedes strax, og snart fik han meget at bestille med
øjenkure i Egnen.

Paa denne Tid havde han den Sorg ' at miste sin kjære, faderlige Ven
Skrædder Jakob Becker. Da han besøgte ham paa hans Yderste, sagde den
fromme Mester: „Jeg efterlader Kone og fire Børn, men dem bekymrer jeg
mig ikke for, thi Herren vil forsørge dem; dog om de vil vandre paa
Guds Veje, det véd jeg ikke, og derfor beder jeg, at De vil staa Dem bi
med Raad8l

og Daad, saalænge De boer her i Nærheden." Det lovede Heinrich med et
rørt Hjærte, hvorpaa Mester Jakob sagde til ham: „Tænk saa altid i
Kjærlighed paa mig og lev saaledes, at vi evig kunne forenes i Himlen!"
Samme Nat døde han, og hans Kone fulgte ham snart i Graven. Men Børnene
gik det vel.

Fiender havde den Plan, at Heinrich skulde blive endnu nogle Aar hos
ham og i den Tid studere Medicin paa egen Haand; saa vilde han give ham
nogle Hundrede Rigsdaler, for at han kunde drage til et Universitetet,
blive examineret og promoveret, hvilket han mente kunde gjøres paa et
Fjerdingaar, og saa komme tilbage, bo igjen hos ham og praktisere.
Dette syntes Heinrich ikke om, han vilde studere Medicin grundigt ved
et Universitet. Men hvor han skulde faa Midlerne fra, anede han
rigtignok ikke.

I Efteraaret 1769 kom der Brev fra en Kjøbmand Heyder i Ronsdorf
angaaende en Dreng, der havde syge øjne. Heinrich begav sig strax
derhen. Han betraadte saaledes den By, hvor for en Del Aar siden den
tidligere omtalte Eller og Anna Buchel havde drevet deres Sværmeri med
Forventninger om Tusindaars-riget. Nu var Ronsdorf ikke længere det nye
Jerusalem; Eller var død allerede 1750, hans Stedsøn havde en Tid
fortsat Forretningen, men nu var Sværmeriet forbi. Ronsdorf havde en
yndig Beliggenhed, Hr. Heyder boede nydeligt, og Heinrich blev lige
strax saa tiltalt baade af Manden, Hustruen og hele deres talrige
Børneflok, det var saa hj ærtelige og fromme Mennesker, at det blev en
sand Festdag for ham. .Han mindedes aldrig at have set en saa behagelig
Familiekreds. Besøget blev i den følgende Tid oftere gjentaget, thi
Heinrich blev mere og mere efterspurgt som øjenlæge der paa Egnen. Som
jævnlig kjær Gjæst blev han i Februar 1770 indbudt til at staa Fadder
hos Heyders til deres tiende Barn. Det var ham en Glæde. Om Aftenen, da
Selskabet var forbi, stoppede Hr. Heyder sin lange Pibe og spurgte sin

Gjæst, om han ikke kunde have Lyst til at se til deres syge Datter. Det
var det ældste Barn, Christine, en Pige paa 21 Aar. Heinrich havde kun
flygtigt set hende ved sine tidligere Besøg, thi hun var meget undselig
og ikke vant til at bevæge sig blandt Folk. Nu var hun betænkelig syg;
hun havde hysteriske Tilfælde, var afmagret og nervøs. Faderen mente,
at Heinrich som halv Læge maaske kunde give et godt Raad.

Da de kom op paa Kamret til Christine, og de havde sat sig ned, rejste
hun sig op i Sengen og talte livligt med dem; denne Gang var hun slet
ikke undselig, men Samtalen drejede sig om kristelige Gjenstande. Paa
Grund af hendes hysteriske Tilfælde maatte der vaages hos hende om
Natten. Da de nu vilde gaa ned igjen, bad hun om, at hendes ældste
Broder og Heinrich Jung maatte vaage hos hende den Nat, hvis de vilde.
Det vare de begge villige til, og kort efter kom altsaa disse to op paa
Kammeret, satte sig ved Natbordet, og da hun led af Søvnløshed, søgte
de at adsprede hende ved Samtale og Oplæsning.

Kl. l om Natten bad Christine om, at de vilde være stille, da hun
troede, at hun kunde sove. Snart slumrede hun ind. Da listede den unge
Heyder sig ned for at faa kogt noget Kaffe; han blev længe borte, og
Heinrich sad og nikkede paa sin Stol. Omtrent Kl. 2 vaagnede den syge
og rørte sig. Heinrich tfak Sengegardinet en Smule til Side og spurgte,
om hun havde sovet. Hun sagde: „Hør Hr. Jung, jeg har faaet saadan et
levende Indtryk i' min Sjæl om en Ting, som jeg ikke tør nævne før en
anden Gang." Heinrich blev næsten maalløs ved disse Ord, han følte sig
ligesom gjennem-rislet fra Hoved til Fødder, og en Tanke fo'r som et
Lyn igjennem ham. Det stod paa én Gang tydeligt for ham, hvad den unge
Pige mente med de forblommede Ord, og han saa' det øjeblikkeligt som
Guds Styrelse. Han bøjede sig ind over Sengen og stammede: „Jeg véd
nok, kjære Jomfru, hvad det er for et Indtryk, De«3

har faaet, og hvad der er Guds Vilje." Hun fo'r op, rakte Haanden ud og
sagde: „Véd De det?" Heinrich greb hendes højre Haand med sin og sagde:
„Gud i Himlen velsigne os! Vi ere forbundne for evig." Og hun svarede:
„Ja, for evig."

Paa denne mærkværdige Maade blev Heinrich Jung forlovet. Der kan ingen
Tvivl være om, at Beretningen er nøjagtig; han har omtalt det paa flere
Steder1). Christine var en uerfaren, uskyldig Pige, som hemmelig havde
fattet Kjærlighed til ham og bedet Gud om at opfylde hendes ønsker;
Kjærlighed, religiøs Følelse og Hysteri blandede sig sammen hos hende.
Heinrich Jung var derimod slet ikke forelsket i hende; han siger selv
derom paa sine gamle Dage, at det var en Handling, „hvori min
Sanselighed virkelig ikke var Skyld; jeg gjorde det blot af Lydighed
mod Gud, fordi jeg troede, det var hans Vilje." Han indsaa' senere
godt, at det var en mislig Maade, hvorpaa Forbindelsen skete, at det er
en egen Sag saa ubetinget at bøje sig for pludselige Indskydelser.
Imidlertid gik det her, som saa ofte, at Vorherre er Daarernes
Formynder; da de begge dog gjorde Skridtet i Tro, manglede Velsignelsen
fra oven ingenlunde.

Heinrich var efter den pludselige Forlovelse ligesom i en Bedøvelse,
men følte dog i sit Hjærte en stor ømhed overfor den skrøbelige
Skabning, der havde lagt sin Skjæbne i hans Hænder. Da han om Morgenen
vandrede hjem, begyndte hans Fornuft at stille alle mulige Indvendinger
frem for ham, og han følte nok, at han i ethvert Tilfælde ikke havde
baaret sig klogt ad, men han kastede sig i Forsynets Arme og fandt
derved Ro i Sjælen. Nogle Dage efter skrev han et Brev til Hr. Heyder,
hvori han saa temmelig aabenbarede ham Sagen, og lagde et Brev til
Christine inden i. Da han saa otte Dage efter igjen kom til Ronsdorf,
betraadte han Huset

>) Ogsaa i Omklædning: Theobald S. 179. — Lehrjahre S. 594.

med bankende Hjærte. Christine var raskere og oven Senge; hun vinkede
ham .-strax ind i et Kammer og fortalte ham, at Forældrene vidste alt.
De kunde, som rimeligt var, ikke forstaa, hvorledes det var gaaet til,
da de næsten intet kjendte til hinanden; desuden vilde et Giftermaal
have lange Udsigter, eftersom han først skulde studere, inden han kunde
komme i Vej. Men overfor Christines bestemte Ytring, at hvis hun ikke
maatte faa den, hun elskede, vilde hun aldrig tage nogen anden, og
vistnok i Betragtning af den farlige Indflydelse paa hendes Helbred,
som et Afslag kunde have, gav de deres Samtykke. Om Aftenen da
Forældrene og de to unge vare samlede i Dagligstuen, fremsatte Heinrich
det hele for dem og spurgte, om de vilde regne ham med i deres
Børnekreds; tillige forsikrede han dem om, at det var langt fra hans
Tanke at ville drage nogen Fordel af denne Forbindelse. Hr. Heyder saa'
Guds Finger i denne Begivenhed, og da han kjendte Heinrichs ædle og
redelige Sind, nærede han ingen Frygt for at betro sin Datter til ham,
men vilde dog strax tilføje, at hans Omstændigheder ikke satte ham i
Stand til at lade ham studere. Dette ønskede Heinrich heller ikke; vel
indsaa' han ikke, hvor Pengene til det medicinske Studium skulde komme
fra, men lagde det roligt i Guds Haand. „Herren vil sørge derfor," var
bleven ham som et Valgsprog.

Endnu et .Aarstid efter Forlovelsen blev Heinrich Jung hos Hr. Fiender
uden dog at underrette ham om, hvad der var sket; Forholdet skulde
foreløbig være en Hemmelighed. Da han saa endelig sagde sin Plads op,
faldt det Hr. Fiender for Brystet; han sagde intet, lagde ham heller
intet i Vejen de tre Maaneder, han endnu var hos ham, men det var
aabenbart, at han følte sig skuffet i sine Planer, og Venskabet
kjølnedes derfor. Han var, som vi tidligere have set, en energisk Mand,
der gjærne vilde raade, og det behagede ham derfor ikke, at Heinrich
gik sine egne Veje. Fienders Planer vare langt fornuftigere end
Heinrichs; denne lod sig helst umiddelbart85

lede af Forsynet, selv om det var imod Fornuften. Nu blev Enden paa
det, at denne forlod det Sted, hvor han havde tjent de sidste syv Aar,
ligesaa fattig som han var kommet dertil. Han havde havt alting frit,
Fiender havde forsynet ham rigeligt med alle Fornødenheder, ogsaa med
Bøger, men nogen Pengeløn havde aldrig været akkorderet, og han fik
heller intet udbetalt, da han rejste.

En Maanedstid opholdt Heinrich sig nu i Svigerforældrenes Hus. Hr.
Heyder gav ham 100 Rdlr. til at anskaffe det fornødne til hans
forestaaende Ophold ved et Universitet; nogle troende Venner i
Elberfeld forærede ham en smuk Klædedragt. Men til hvilket Universitet,
han skulde drage, vidste han slet ikke. Dette blev dog, som alt det
andet, afgjort paa den Maade, Heinrich helst vilde, nemlig ved Guds
umiddelbare Styrelse. En Kirurg i Elberfeld ved Navn Tro o st, en Mand
paa 40 Aar, stod i Begreb med at drage til Strasburg for dér at studere
Anatomi. Det var en kristelig og menneske-kjærlig Mand, og han vilde
gjærne tage sig af Heinrich Jung med Raad og Daad. Denne kunde ikke faa
nogen bedre Ledsager, og altsaa bestemte han strax at drage til
Strasburg, hvis Universitet netop i medicinsk Retning stod i høj
Anseelse.

Imidlertid vare Heinrichs Udsigter ingenlunde lyse, thi han havde, rent
ud sagt, aldeles intet at studere for og heller ikke Udsigt til at faa
noget. Under saadanne Omstændigheder at rejse til et fjærntliggende
Sted maatte synes fortvivlet, og i enkelte øjeblikke stormede ogsaa de
Tanker ind paa ham, at han bar sig ad som en gal Mand. Men hvad der
drev ham og holdt ham oppe, var den faste Tillid til, at hvad Gud har
begyndt, vil han ogsaa vide at fortsætte. Gud havde selv ført ham ind
paa Lægevejen, ledet ham Skridt for Skridt, og derfor kunde han trøstig
som et Barn betro sig til hans faderlige Førelse. Til Heyders kunde han
stundom sige med et kjækt Smil: „Jeg gad nok vide, hvor min Fader i
Himlen vil opdrive Penge til mig!" Men til andre talte86

han aldrig om sine Omstændigheder, heller ikke til Hr. Troost.

Ved Afskeden var den gode Heyder meget bevæget og sagde, at det gjorde
ham saa inderlig ondt, at han ikke kunde hjælpe Heinrich, men han havde
begyndt sin Handel med intet og var først nu kommet saa vidt, at han
kunde slaa sig igjennem. Heinrich svarede med godt Mod: „Hør, Hr.
Svigerfader! jeg begjærer ikke en Hvid af Dem. De kan sikkert tro, at
han, der i ørken kunde mætte saa mange Tusinde Mennesker med en Smule
Brød, han lever endnu. Til ham overgiver jeg mig; han vil nok skaffe
Raad."

Med 40 Rigsdaler, som han havde tilovers af dem, som Heyder havde givet
ham, drog nu Heinrich afsted med Hr. Troost. Rejser vare dengang
besværlige og kostbare, saa Pengene vare slemt formindskede, da de
ankom til Frankfurt, og her vilde Skjæbnen, at de maatte vente i 11
Dage paa videre Lejlighed. Saaledes gik det da til, at da de 9 Dage
vare gaaede, havde Heinrich kun en eneste Daler tilbage. Han talte ikke
om det; vel svigtede Modet ham ikke, men han gik dog urolig om i Byens
Gader, idet han stadig bad til Gud. Saa mødte han en Kjøbmand, som han
kjendte fra Elberfeld. Denne blev glad ved at se ham og bad. ham spise
til Aften hos sig i hans Logis. Efter Maaltidet ytrede denne: „Sig mig,
min Ven, hvor faar De Penge fra til at studere?" Heinrich smilede og
sagde: „Jeg har en rig Fader i Himlen, han vil forsørge mig."
Kjøb-manden saa' paa ham: „Hvormeget har De endnu?" Heinrich svarede:
„En Rigsdaler, det er det hele!" „Naa saadan!" sagde Kjøbmanden. „Ja
jeg er én af Deres Faders Rentemestre og skal derfor nu op med Pungen."
Dermed udbetalte han Heinrich 33 Daler. „Mere kan jeg for øjeblikket
ikke undvære," sagde den ædle Mand, „men De finder nok alle Vegne
Hjælp. Kan De engang give mig Pengene igjen, er det godt — kan De ikke,
er87

det ogsaa godt." Med Taarer takkede Heinrich og følte sig
gjennemstrømmet af Mod og Tillid.

Med en Returvogn kom endelig han og Troost afsted fra Frankfurt og drog
til Mannheim og herfra videre med en anden Returvogn til Strasburg.
Dagen efter Ankomsten lod de sig indskrive ved Universitetet, hvad man
altsaa kunde uden at være Student. De lejede et smukt Værelse paa en
første Sal hos en rig Kjøbmand, der havde Familie i Elberfeld og derfor
nærede Interesse for de to, der kom fra den Egn. Heinrich gav sig
derpaa med største Iver til at høre saa mange medicinske Forelæsninger,
som han paa nogen Maade kunde overkomme, navnlig over Naturlære og
Anatomi foruden øvelse i Dissektion. Han følte sig rigtig i sit Element
og slugte med Videbegjærlighed alt, hvad han hørte, men skrev ikke
noget op; med hans glimrende Hukommelse kunde det undværes, og det tog
for meget af den knap til-maalte Tid. De berømte Professorer Spielmann
og Lobstein fattede snart Godhed for ham.

Hvad der fik en meget stor Betydning for Heinrichs Ophold i Strasburg
var en tilsyneladende ringe Omstændighed, nemlig at han og Troost fik
deres Middagsmad i Jomfru Lauths Spisekvartér. Her traf i alt en Snes
unge Mennesker daglig sammen. Lige fra den første Dag var der især én,
som tiltrak sig Heinrichs Opmærksomhed; vel kunde han se ud til at være
en vidtløftig Fyr, men han var alligevel saa fængslende, ikke blot ved
sin Skjønhed men ogsaa ved sit overlegne frie Væsen. Det var den
2iaarige Goethe, der i April 1770 var kommet til Strasburg for at
studere Jura efter sin Faders ønske, men som i Virkeligheden mere drev
filosofiske og kemiske Studier eller hengav sig til, hvad der i
øjeblikket interesserede ham. Foruden ham, som spillede en Hovedrolle i
de daglige Sammenkomster, var der ogsaa andre Genier til Stede her,
saasom Theologen Frants Lerse, en vittig Satiriker, der er bleven
foreviget i „Götz v. Berlichingen", og den blide Reinhold88

Lenz, en af de hedeste poetiske Skikkelser fra hin Tids Sturm- und
Drangsperiode, som siden gik til Grunde i Vanvid. De fleste vare unge,
livlige Medicinere, og en af disse ved Navn Melzer blev snart Ven med
Heinrich Jung. En betydelig Personlighed var Aktuaren Salzmann, der
førte Forsædet ved Bordet, en beskeden, men dygtig Mand og filosofisk
Aand. Det gik meget levende til paa dette Sted; der blev debatteret med
Vid og Lune om hvad der var oppe i Tiden, og man skulde være paa sin
Post for ikke at blive kjørt til Dørs. Derfor var det et godt Raad, som
Troost gav Heinrich, at det var det klogeste at forholde sig tavse de
første fjorten Dage, indtil de vare tilstrækkelig inde i Forholdene.

Kun altfor hurtig smeltede de 33 Daler imidlertid hen, og snart havde
Heinrich kun en eneste tilbage. Saa begyndte han igjen at bestorme Gud
med sine Bønner og ikke forgjæves. En Morgen sagde Troost til ham: „Jeg
tror ikke, De har faaet Penge med; jeg vil laane dem 6 Karoliner, til
De faar Vexler." Heinrich, som hverken havde Penge eller Vexler i
Vente, tog med Glæde imod Tilbudet og takkede Gud, som havde bevæget
denne gode Mand dertil. Men det var dog kun Galgenfrist, og snart var
han igjen i Knibe. Efter Mortensdag begyndte Forelæsningerne over
Fødselsvidenskaben, og det var en Hovedsag for Heinrich. Altsaa
indtegnede han sig strax som Tilhører og mente, at Betalingen blev ikke
forlangt, før Forelæsningerne vare endte; „kommer Tid, kommer Raad,"
tænkte han. Men til hans Forskrækkelse blev Betalingen, 6 Louisd'orer,
forlangt til Torsdag Aften. Her vare altsaa gode Raad dyre.

Da Heinrich med denne Besked kom hjem paa sit Værelse, laasede han
Døren af, kastede sig paa Knæ i en Krog og bad inderlig Gud om Hjælp.
Imidlertid gik Dagene lige til Torsdag Aften; Kl. var 5, endnu ingen
Penge. Han begyndte næsten at vakle i Troen, Angstsveden brød frem,
hans Ansigt var badet i Taarer. Op og ned gik han i Værelset, kæmpede
og bad. Paa én89

Gang banker det paa Døren. „Kom ind!" raaber han, og ind træder
Husejeren, den rige Kjøbmand. Efter de dengang sædvanlige Komplimenter
siger denne: „Jeg kommer for at se, hvorledes De befinder Dem, og om De
er tilfreds med Værelset." Heinrich forsikrede, at det var ham en stor
Ære, at han befandt sig vel, og at han var udmærket fornøjet med
Boligen. Værten sagde da, at det glædede ham, især da baade han og
Troost vare saadanne vakre Mennesker. „Men jeg vilde navnlig spørge Dem
om én Ting: Har De ført Penge med Dem eller faar De Vexler?" Heinrich
fortalte, at han havde ingen Penge medbragt. Kjøbmanden saa' stivt paa
ham og udbrød: „Men for Guds Skyld, hvordan kommer De da ud af det?"
Jo, Hr. Troost havde laant ham nogle. „Hør," vedblev Værten, „han har
selv Brug for sine Penge, men jeg vil give Dem Forskud, saa meget som
De behøver; naar De da faar Vexler, kan De lade mig faa dem. Behøver De
strax Penge?" — „Ja," svarede Heinrich, „jeg har rigtignok Brug iaften
for 6 Louisd'orer og var i Forlegenhed." Den gode Kjøbmand udbrød da:
„Nu ser jeg, at Gud har sendt mig til Hjælp for Dem," ilede ud og kom
et øjeblik efter tilbage med 8 Louisd'orer, idet han bad ham om at
henvende sig til ham, hvis han igjen trængte. Saaledes blev han atter
hjulpen i Nøden og forbavsedes ligefrem over Guds Bønhørelse, der var
ligesom til at tage og føie paa. Saa kunde han da gaa paa de vigtige
Forelæsninger.

Fjorten Dage efter fik han aldeles uventet et Brev fra hin Elberfelder
Kjøbmand, der havde hjulpet ham i Frankfurt, med en Vexel paa 300
Rigsdaler. Saa stod han da i ingen Henseende beskæmmet, men kunde
betale de Laan, han havde faaet, og havde nok at leve af hele Vinteren
1770—71. Vexlen var forøvrigt halvt fra Kjøbmanden, halvt fra Hr.
Heyder; de havde en Dag truffet hinanden, Talen var kommet paa
Heinrich, om hvis store .Flid de havde hørt, men ingen af dem kunde
fatte, hvor han fik Midlerne fra. Da bleve de enige om90

at hjælpe ham. Da Heinrich fik Vexlen, lo han højt, gik hen til
Vinduet, saa' op mod Himlen og sagde: „Det var kun muligt for dig,
almægtige Fader!"

Hvor var han ikke flittig, Tiden var jo kostbar. Han lavede anatomiske
Præparater og foreviste dem offentlig; den berømte Professor Lobstein
satte stor Pris paa ham. Han besøgte allerede i denne Vinter
Hospitalerne. Men han nøjedes ingenlunde med de medicinske Studier.
Filosofi havde altid fængslet ham, og han drev den her med Lyst; for at
øve sig i den, holdt han i en ledig Time hver Eftermiddag Kl. 5—6 et
offentligt filosofisk Kollegium paa sit Værelse. Der kom mange
Tilhørere, og han forstod at fængsle dem ved sin Veltalenhed; selv
opnaaede han at faa øvelse i offentlige Foredrag og at blive befæstet i
den gængse Filosofis Demonstrationer.

Hertil kom saa Oplivelsen ved det daglige Bordselskab. At Heinrich her
maatte være rustet til at staa imod Angreb, kan man ikke undre sig over
i et Selskab af livlige, unge Mennesker, og han var ikke fri for at
frembyde nogle Punkter, der indbød hertil. For det første var hans
Paaklædning noget gammeldags i det moderne, halvt franske Strasburg, og
dernæst var han for ubehjælpelig og tung i Vendingen. En Dag havde han
taget en rund Paryk paa, som han af Sparsommelighed vilde slide op;
ellers gik han med Pungparyk. Begge Dele var gaaet af Mode blandt de
unge, der nu bar deres eget Haar friseret. En ung Mediciner, der havde
et Horn i Siden paa ham for hans Kristendoms Skyld, spurgte ham da
strax, om Adam ikke havde gaaet med rund Paryk i Paradis. De fleste lo,
Heinrich blev vred og svarede: „De maa skamme Dem over saadan Spot! Den
Slags Godtkjøbs Indfald er ikke værd at le ad." Goethe tog strax
Heinrichs Parti og sagde: „Prøv først et Menneske, om han fortjener
Spot! Det er lavt at have en retskaffen Mand, der ikke har fornærmet
nogen, til Bedste!" Og fra det øjeblik af tog Goethe sig meget af
Heinrich Jung, besøgte ham tidt, sluttede Venskab og Broderskab med91

ham og søgte ved alle Lejligheder at vise ham sin oprigtige
Hengivenhed, Heinrich fik ham overmaade kjær.

Goethe har i sin Levnedsbeskrivelse omtalt Heinrich Jung og sit Samliv
med ham i Strasburg. En saadan Mands Udtalelser have stor Vægt, og vi
skulle derfor anføre det væsentligste. Han skriver altsaa1): „Blandt de
ny ankomne befandt sig en ung Mand, der især interesserede mig; han hed
Jung og er den samme, der siden først er bleven bekjendt under Navnet
Stilling. Hans Skikkelse havde, uagtet en forældet Klædedragt, ved
Siden af noget vist drøjt tillige noget sårt. En Haarpungparyk
vansirede ikke hans betydelige og behagelige Ansigt. Hans Stemme var
blid uden at være blød og svag, ja den blev klarttonende og stærk,
saasnart han blev ivrig, hvilket meget let skete. Naar man lærte ham
nærmere at kjende, fandt man hos ham en sund Menneskeforstand, der
hvilede paa Gemyttet og derfor lod sig bestemme af Tilbøjeligheder og
Lidenskaber, og af dette samme Gemyt udsprang Enthusiasme for det gode,
sande, rette i muligst Renhed. Dette Menneskes Livsførelse havde været
meget jævn og dog rig paa Begivenheder og mangfoldig Virksomhed. Kilden
til hans Energi var en urokkelig Tro paa Gud og paa en umiddelbart
derfra flydende Hjælp, der øjensynligt viste sig i en uafbrudt Omsorg
og en ufejlbarlig Redning af al Nød, af ethvert Onde. Jung havde gjort
saa mange Erfaringer af den Slags i sit Liv, de havde endog oftere
gjentaget sig i den sidste Tid, i Strasburg, saa at han med den største
Munterhed førte et rigtignok tarveligt, men dog sorgfrit Liv, og meget
alvorligt drev sine Studier, skjøndt han ikke kunde bygge paa noget
sikkert Udkomme fra det ene Fjerdingaar til det andet." Efter en kort
Omtale af Jungs tidligere Aar fortsætter Goethe: „Sin inderste og
egentligste Dannelse skyldte han hin udbredte Klasse af Mennesker, som
paa egen Haand søgte Frelsen, og som, idet de ved Læsning

') Goethe: Aus meinem Leben. 9 B.92

af Skriften ög velmente Bøger, ved gjensidig Formaning og Bekjendelse,
søgte at opbygge hinanden, derved opnaaede en Grad af Dannelse, som
maatte vække Beundring. Thi idet den Interesse, som stedse ledsagede
dem, og som bandt dem sammen, hvilede paa Sædelighedens, Velviljens og
Velgjørenhedens rene Grund, og de Vildfarelser, der kunne forekomme hos
Mennesker af saa begrænset Rækkeævne, kun ere af ringe Betydning, og
som Følge deraf deres Samvittighed som oftest var ren og deres Aand
munter, — saa opstod derved ingen kunstig, men en virkelig naturlig
Dannelse, som ogsaa havde Fortrin for andre derved, at den passede for
alle Aldere og Stænder og efter sin Natur var samfund-søgende. Derfor
vare ogsaa disse Personer i deres Kredö virkelig veltalende og i Stand
til at udtrykke sig passende og behageligt om alle Hjærtesager, selv de
fineste og vigtigste. Saaledes var nu ogsaa den gode Jung. Iblandt
nogle faa, om just ikke helt ligesindede, saa dog saadanne, der ikke
erklærede sig for Modstandere af hans Tænkemaade, fandt man ham ikke
alene snaksom, men veltalende; især fortalte han overmaade smukt sin
Livshistorie og vidste at gjøre alle Omstændigheder tydelige og levende
for sin Tilhører. Jeg skyndede ham til at opskrive dette, og han lovede
det. Men da han i sin Ytringsmaade lignede en Søvngænger, som man ikke
maa tilraabe, hvis han ikke skal falde ned højt oppe fra, eller en jævn
Strøm, som man ikke maa stemme op imod, hvis den ikke skal bruse over,
saa maatte han ofte føie sig ilde til Mode i større Selskab. Hans Tro
taalte ingen Tvivl og hans Overbevisning ingen Spot. Og naar han var
uudtømmelig i venlig Meddelelse, saa gik alt strax i Staa hos ham, naar
han fandt Modsigelse. Jeg hjalp ham ved saadanne Lejligheder gjærne
over det, hvorfor han belønnede mig med en oprigtig Hengivenhed. Da
hans Følelser aldeles ikke vare mig fremmede, og jeg _ meget mere havde
lært dem nøje at kjende hos mine bedste Venner og Veninder, og de
desuden overhovedet93

tiltalte mig i deres Naturlighed og Naivitet, saa kunde han ubetinget
bedst finde sig til Rette med mig. Hans Aandsretning var mig behagelig,
og hans Vidundertro, der kom ham saa meget til Gode, lod jeg
uantastet."

Denne Udtalelse er interessant, fordi den kaster Lys baade over Jung og
Goethe selv. Hvad denne angaar, maa man erindre, at der var betydelig
Forskjel paa Goethe som ung og som gammel. Paa sine ældre Dage
karakteriserer han sig selv som „Hedning"; i sine yngre Dage var han
vel ingensinde virkelig Kristen, men stod dog anerkjendende overfor
Kristendommen og var ikke upaa-virket af den. Det er bekjendt, at den
fromme Frøken v. Klettenberg en Tid lang havde megen Indflydelse paa
ham, og især ved Omgangen med hende havde han faaet øjet opladt for
Kristendommens Betydning. Goethe har engang udtalt det Ord: „Enhver
positiv Religion har sin største Tillokkelse, saalænge den er i sin
Vorden; derfor er det saa lærerigt at tænke sig ind i Apostlenes Tider,
hvor alt endnu fremstiller sig friskt og umiddelbart aandigt.
Brødremenigheden har noget magisk ved sig derved, at den synes at
fortsætte hin første Tilstand." Skjøndt han selv holdt sig tilbage fra
Kristendommen, fordi han blandt andet tvivlede om dens historiske
Sandhed, ja skjøndt han var saa fjærn fra et virkeligt Gudsforhold, at
han allerede i hin Ungdomsperiode næsten helt havde hørt op med at
bede1), saa havde han med sin fine aandelige Sands et umiddelbart Behag
i saadanne Mennesker, der aabenbart med hele deres Sjæl levede i den.
Derfor syntes han ogsaa saa godt om Jung, der netop hørte til den
Slags'2).

') Som man ser af Kestners Dagbog 1772, hvori der.ne siger om Goethe:
„Religionen, Kristendommen agtede han højt hos andre, men han selv
forblev fjærn fra det kirkelige Samfund og tilstod om sig selv, at han
sjælden mere kunde bede."

*) Goethe sagde engang 1829 i en fortrolig Samtale, at den Tanke ofte
havde besøgt ham, om han vel havde handlet rigtigt i at vende sig bort
fra en Retning (den kristelige, navnlig ved Frk. v. Klettenberg), der
længe syntes „velgjørende for hans Aand og Hjærte."94

Goethe var meget for Jung i Strasburg, ikke blot ved sit virkelig varme
og uegennyttige Venskab, men ogsaa ved de Impulser, han gav ham. Han
gjorde ham bekjendt med de Digtere, der saa stærkt bevægede den unge
Slægt dengang, fremfor alt Shakespeare og Ossian, ogsaa Fielding og
Sterne. Vistnok ved ham var det ogsaa, at Jung kom ind i et Selskab for
de skjønne Videnskaber i Strasburg, hvor han videre blev bekjendt med
den moderne Skjønlitteratur. Hele denne Omgang blev af stor Betydning
for ham; hans Synskreds udvidede sig, hans Væsen blev friere, han
ligesom krøb ud af Hylsteret og begyndte at føie Vingekraften paa en ny
Maade. Stor Betydning flk ogsaa en anden ung Mand, som i Løbet af
Vinteren kom til Strasburg; det var Herder, som var Hovmester for en
Prins af Eutin, og som tillige søgte Professor Lobstein for at opereres
paa et sygt Øje. Ligesom Goethe strax med Beundring sluttede sig til
denne geniale unge Digter, saaledes ogsaa Heinrich Jung. Denne sidste
udtaler nogle lignende Ord om Herder som Matthias Claudius; han
udbryder, at han aldrig i sit Liv har beundret noget Menneske som ham.
„Herder har kun én Tanke og denne er en hel Verden!" Ja, han siger, at
har nogen nogensinde faaet Stød til en evig Bevægelse ved et Menneske,
saa har han faaet det ved Herder, med hvem han efter sin Natur
harmonerede mere end med Goethe. Herder var nemlig følelsesfuld ligesom
Jung og desuden kristeligsindet. Men det er aabenbart, at denne unge
Digter har havt noget overordentlig vækkende og betagende ved sig.

Det var saaledes en god Førelse for Heinrich Jung, at han kom i nær og
fortrolig Berøring med et Par af Tidens epokegjørende Aander og blev
frugtbart paavirket af dem. Men undgaas kunde det ikke, at der derved
kom en Spaltning i hans Indre. Paa den ene Side stod hans nedarvede,
dybt grundfæstede Kristendom, paa den anden Side traadte den nye Tid
med sine -Tvivl, sine forkastende og overlegne Domme, sin Hylding af
Menneske-95

aanden ind paa Livet af ham. Tvivl om den historiske Kristendom laa i
Luften dengang som nu, og de letbevægelige Unge vare som oftest grebne
af de frie Tanker. Jung var højst modtagelig for Indtryk og kom
saaledes ind i en Skjærsild. Udvortes talt bevarede han stadig
Forbindelsen med de vakte, troende, til Dels pietistiske Venner i sin
gamle Egn1), men stod tillige i daglig Forbindelse med de nye frit
tænkende Universitets-venner. Om de indre Anfægtelser, han led af,,
skriver han selv mange Aar efter:

„I Strasburg blev jeg kjendt med Fritænkere, og dér lærte jeg alle
Indvendingerne mod Kristendommen at kjende. Der opstod Knuder i , mit
filosofiske System, som min Fornuft ikke kunde løse, og, Gud! hvad var
der dengang bleven af mig, hvis jeg selv havde havt Formue til at
studere og ikke havde været afhængig af det moderlige Forsyns Kasse.
Denne Afhængighed holdt mig altsaa ved Bønnen og Troen, uagtet min
Fornuft nu satte sig op imod dem begge. O, hvor roligt havde jeg ikke
forhen levet! Jeg kjendte ikke til Tvivl, og hvad jeg fra ung af havde
lært i Bibelen og af min Fader og mine Bedsteforældre, det var mig
ligesaa sikkert, som at 2 Gange 2 er 4" 2). Men den Skjærsild, som
Heinrich Jung saaledes var kommet ind i, skulde det vare mange Aar, før
han helt slåp igjennem. Al Tro skal jo have sin Prøvetid.

I April 1771 forlod Hr. Troost Strasburg, dog følte Heinrich sig ikke
ene, da han nu havde saa mange Venner dér. Men en Aften kort før
Pintse, da han i Theatret overværede Opførelsen af Romeo og Julie, blev
han overfaldet af en pludselig Sørgmodighed, som om der forestod noget
tungt. Nogle Dage efter, da han var ene hjemme paa sit Værelse, blev
han igjen betaget af Angst og denne Gang mere voldsomt; han følte en
uimod-

J) Som det fremgaar af hans Brevvexling med Legationsraad Saltzmann. *)
Jung-Stilling: Heimweh, Schr. 5, 265.96

staaelig Drift til strax at drage hjem til sin Forlovede, men Tanken om
de 50 Miles Afstand og hans faa Penge holdt ham igjen tilbage. Han
bønfaldt Gud om at vise ham, hvad der var det rette. Da modtog han i
det samme et Brev fra sin Svigerfader, hvori denne med megen
Sindsbevægelse meldte ham, at Christine var bleven heftig syg, saa at
hun efter menneskelig Beregning næppe havde ret langt tilbage. Hun
vilde inderlig gjærne se ham endnu en Gang, men Heyder vidste ikke,
hvad han skulde raade ham til, og overlod derfor alt til ham selv og
til Gud. Heinrich blev aldeles fortvivlet ved dette sørgelige Budskab
og følte det strax som sin Pligt at drage afsted. Med Brevet i Haanden
fo'r han hen til Goethe, der blev meget bevæget ved hans Sorg og strax
tog sig af ham, saa godt han formaaede. Han og en anden Ven pakkede
Heinrichs Vadsæk, et Skib blev op-spurgt, som samme Middag skulde til
Mainz, Goethe besørgede den nødvendige Rejseproviant til ham og bar den
ned i Skibet. Saaledes kom han i en Fart afsted, og det indtraf paa en
heldig Aarstid, da de fleste Forelæsninger vare standsede.

Sejladsen til Mainz varede 3 Dage, og ved Ankomsten hertil erfarede
han, at en stor lukket Baad, der skulde til Køln, og hvori der var god
Plads, var afsejlet for et Par Timer siden. Han lejede da en lille
Jolle, der paa 3 Timer skulde bringe ham til Bingen, hvor den lukkede
Baad vilde overnatte. Det blev en slem Sejltur. Jollen var altfor lille
til de fire Personer, der vare i den, saa at Vandet stadig gik ind, og
der maatte uafbrudt øses. Heinrich bad om at maatte blive sat i Land,
da han saa hellere vilde gaa, men Baadfolkene, et Par skumle Personer,
vilde ikke. Snart blev det mørkt, de kom ind mellem Bjærgene, et Uvejr
med Torden, Lyn og Blæst trak op, og Heinrich var fuldt belavet paa at
drukne, men hvis Christine døde, vilde han heller ikke bryde sig om
Livet. Pludselig saa' han tæt ved sig Masten af en Jagt og raabte om
Hjælp; Jollen dreves af Vinden, trods97

Sømændenes Anstrengelser, hen imod den; en Mand paa Jagten trak Jollen
til med en Baadshage, lyste med en Lygte ned over den, Heinrich sprang
i en Fart op paa Skibet, kastede Betalingen ned i Jollen, som derefter
drev bort i Nattens Mulm. Paa Jagten kom han snart til Bingen, hvor den
lukkede Baad ganske rigtig laa. I et behageligt Rejseselskab sejlede
han saa med denne uden videre Æventyr til Køln og gik derfra til
Ronsdorf, hvor han kom 2den Pintsedag.

Han fandt Christine endnu levende, men saa syg, at hun talte i Vildelse
og stødte ham fra' sig. Lidt efter kom hun dog til Samling og var da
saa jublende glad ved at se ham, at hun ved Sindsbevægelsen fik de
voldsomste Krampeanfald, der varede tre Dage, i hvilken Tid Heinrich
stadig vaagede over hende. Men mod al Forventning blev hun saa igjen
bedre, og i de følgende fjorten Dage gik det saa meget frem med hende,
at hun undertiden kunde være oven Senge.

Flere af Heyders bedste og erfarneste Venner raadede nu til, at de
Forlovede skulde giftes, Heinrich havde ikke noget derimod, og saaledes
blev han den 17de Juni viet til Christine, der laa til Sengs. Hr.
Troost og en anden Læge overværede Vielsen, og disse foreslog nu
Heinrich, at han skulde bosætte sig i Elberfeld, saa snart han var
færdig med Studeringerne. Dette vilde han ogsaa gjærne, hvis han kunde
se, det var Guds Vilje. Den havde han ment at se med Hensyn til sin
uventede Forlovelse, ligesaa med sit bratte Giftermaal, og den vilde
han helst se ved ethvert vigtigt Skridt.

Efter et kort Ophold drog Heinrich atter tilbage til Strasburg. Ved
Afskeden var Christine ude af sig selv. Aftenen før fandt han hende
liggende paa Knæ med foldede Hænder, stiv og maalløs; hele Natten gik
hen med Sorg og Taarer; om Morgenen, da han bød hende Farvel, hang hun
om hans Hals med Hulken, saa at han med en Kraftanstrengelse maatte
rive sig løs. Paa syv Dage var han igjen i Strasburg.

Hans første Gang var hen til Goethe. Da denne saa' ham, sprang han op,
faldt ham om Halsen, kyssede ham og raabte: „Er du kommet igjen, gode
Jung? Hvordan har din Pige det?" Da saa Heinrich svarede: „Hun er ikke
mere min Pige, hun er nu min Kone," udbrød Goethe: „Det er godt gjort;
du er en excellent Fyr!" Heinrich omgikkes i den følgende Tid endnu
mere end før med Goethe, og disse to samt Lenz og Lerse udgjorde nu en
lille Kreds for sig, der stadig kom sammen, og hvor Heinrich, trods
deres frie Tanker, følte sig vel til Mode. Men efterat Goethe d. 6te
Avgust havde disputeret for den juridiske Licentiatgrad, forlod han
kort efter Strasburg. Ved Afskeden fra Heinrich Jung sluttede de to et
„evigt Venskab", og hvor vidt forskjellige de end vare og endnu mere
bleve sidenhen, bevarede de ogsaa altid Venskabsfølelsen for hinanden.
De havde gjort saadanne Indblik i hinandens Hjærter, som betinge et
sandt Venskab.

Heinrich blev endnu den følgende Vinter i Strasburg; Svigerfaderen
forstrakte ham med de nødvendige Penge. Christines Brødre og Søstre
holdt saa meget af ham, at de for hans Skyld gjærne vilde undvære, hvad
der ellers tilkom dem. Heinrich Jung forfattede nu sin latinske
Afhandling uden nogens Hjælp og disputerede for Doktorgraden med megen
Ære i Begyndelsen af 1772. Den fungerende Dekan erklærede, at det var
længe siden, han med saadan Glæde havde tildelt en Kandidat denne
Æresbevisning, thi han havde i to Aar arbejdet mere end mange andre
brugte 5—6 Aar til. Denne Ros var kun den rene Sandhed; han havde vist
en forbavsende Flid og Dygtighed.

Den 24de Marts forlod Heinrich Jung Strasburg, drog først til Mannheim,
hvor han overrakte sin Afhandling til Kurfyrsten af Pfalz, hvem han
havde dediceret den til, og rejste saa til Køln, hvor han med Glæde
blev modtaget af sin Svigerfader og et Par Svogre. Ved Ankomsten til
Hjemmet fandt han Christine siddende med99

Ansigtet trykket ned mod Bordet, højt grædende. Han omfavnede og
kyssede hende; derefter spurgte han, hvorfor hun nu græd. Jo, fordi hun
ikke følte Kraft nok til at takke Gud for al hans Godhed. Det kunde han
nok forstaa, men venligt formanede han hende til i Stedet for Sorg at
lade Glæden drage ind; hele det Liv, der nu laa for dem, skulde være en
stadig Tak til ham, der hidtil havde hjulpet og for Fremtiden vilde
hjælpe.

De to Aar, Heinrich Jung havde tilbragt i Strasburg, vare nogle af de
betydningsfuldeste i hans Liv. I dem var han bleven udviklet til en
dannet Mand, havde faaet et frit Syn paa Livets Mangfoldighed og
endelig vundet noget, der maa sættes overordentlig højt, men desværre
saa sjældent findes: en stor Upartiskhed, der blev et Særkjende for
hele hans følgende Liv. Med alt dette havde han ingenlunde lidt
Skibbrud paa Troen, om han end stundom følte sig omtumlet paa de stride
Vover.

6.

Læge i Elberfeld.

1772 — 1778.

Kort efter at Heinrich Jung var kommet tilbage fra Strasburg, i Maj
1772, nedsatte han sig som praktiserende Læge i Elberfeld. I denne Egn
følte han sig hjemme. Alle de Steder, han havde levet, efter at han
forlod Fædrehjemmet for 10 Aar siden, lige til han kom paa
Universitetet, — baade Solingen, Rade vorm Walde, Krähwinkel og
Ronsdorf — laa i Nærheden af Elberfeld. Han havde fra dette lange
Tidsrum mange Venner trindt omkring, saa godt som alle hørende til de
kristelige Folk. Nu glædede han sig til den Gjerning, han skulde
begynde her som kristelig Læge. Hvor haabefuldt laa det ikke for ham at
skulle virke paa én Gang til sine Med-lOO

menneskers legemlige og aandelige Gavn; det ene maatte jo støtte det
andet. Og Gud havde selv ad underlige Veje beredt ham dertil.

Elberfeld var et yndigt Sted; Byen laa saa skjønt i den nederste Ende
af en herlig Dal, der næsten lignede en Have, saa tæt var den besåt med
prægtige Landsteder. I disse boede de rige Kjøbmænd og de mange
Fabrikanter. Det var især Lærredsfabriker, her var, men i Aaret 1772
plagedes man endnu ikke af de rygende Dampskorstene. Det var den
smukkeste Aarstid, da det unge Ægtepar, den 32aarige Jung og den
23aarige Christine, flyttede ind i den beskedne Bolig, som nogle Venner
havde lejet til dem lidt bag ved Hovedgaden nær ned imod Wupperfloden.
Fra den lille Have var der en dejlig Udsigt mod Syd hen over Bjærgene,
og gik de lidt udenfor, kunde de se opad Dalen, der paa denne Aarstid
var ligesom o versnet af det hvide Lærred, som overalt blegedes paa det
grønne Græs. Hertil kom den livlige Færdsel, den travle Virksomhed,
baade fjærn og nær, noget der i høj Grad hører til for at glæde
Menneskehjærtet, thi uden den bliver i Længden selv den skjønneste
Natur tung og melankolsk.

Det nye Hjem var meget tarveligt, men havde netop deri noget vist
fortryllende, som unge Ægtefolks Hjem nu til Dags saa ofte savner. Hele
Bohavet bestod af et Bord, en dobbelt Seng, 6 Træstole og en Pigeseng;
dertil kom et Par Fade, nogle Tallerkener og det mest nødvendige
Linned. Da Lejligheden var rummelig, saa' den meget tom ud, men de vare
jo unge, og Fremtidens Perspektiv viste dem naturligvis en stedse
hyggeligere Bolig med stadig flere Møbler og Bekvemmeligheder. Der var
noget at arbejde for, og det vare de begge opsatte paa. Pengekassen var
heller ikke meget rigelig forsynet; den indeholdt ialt kun 5 Rdlr., men
Fortsættelsen skulde komme med den forhaabede Praxis.

Det var altsaa et fattigt Ægtepar, Hustruen tilmed overmaade svagelig,
Fremtiden yderst usikker i en By, hvor der i Forvejen var mange Læger.
Men saa havdeloi

de noget, der nok kunde veje op imod dette. Begge havde en fast Tro paa
Gud, begge kunde bede til ham i det rette Navn; en ærlig Vilje til at
gjøre det gode manglede de ikke, og endelig holdt de af hinanden.
Christine nærede alle sine Dage en glødende Kjærlighed til sin Mand;
han var hendes Et og Alt, og hun kaldté ham altid „sin Engel", hvilket
dengang ingenlunde lød saa sentimentalt som nu. Hendes ønske var kun at
leve saa stille som muligt, afsondret fra Verden, for sin Mand.

Nu gjaldt det først og fremmest om at faa Praxis som Læge. Den første,
der henvendte sig til Jung, var en Kone fra en Landsby i Omegnen, der
havde en uaars Søn, som nylig havde havt Skarlagensfeber. Ved
uforsigtig Behandling havde Sygdommen kastet sig paa Hjernen; nu havde
han i nogen Tid ligget uden Bevidsthed og Følelse, ja uden Bevægelse,
undtagen at hans højre Arm uafladelig gik konvulsivisk frem og tilbage
som et Pendul. De havde prøvet forskjellige Læger uden Nytte; kun
Drengens Liv var med Besvær holdt vedlige. Det var ingen let Begyndelse
for Jung, men et Forsøg maatte gjøres. Han vandrede ud til Landsbyen,
medens han uafladelig bad Gud om Vejledning og Velsignelse; han saa'
Drengen og gik hjem igjen, idet han sagde til Moderen, at hun om en
Time kunde komme og hente Medicin hos ham. Paa Hjemvejen faldt det ham
ind at prøve Dippels animalske Olie, som var bleven berømmet som et
godt Middel mod Krampe, og han medgav altsaa Konen en Flaske heraf. Et
Par Timer efter blev han atter kaldet ud til Patienten; ved sin Ankomst
fandt han til sin største Forbavselse Drengen siddende op i Sengen,
munter og vel til Mode, Armen var kommet i Ro. Huset var fuldt af Folk,
der saa' paa Jung med Beundring, som var han en Engel fra Himlen;
Medicinen havde strax virket. Med uendelige Taksigelser af Familien
kunde han saaledes glad vende hjem, vel vidende, hvem han skyldte det
lykkelige Udfald af sin første Kur.102

Rygtet herom udbredte sig snart, og mange ansaa' ham næsten for en
Mirakeldoktor. Praxis strømmede ind paa ham. Man bragte mange Patienter
til ham, som vare fuldstændig uhelbredelige, og da han heller ikke
kunde gjøre noget ved dem, tog det stærke Tilløb igjen hurtig af; men
han erhvervede sig dog nu en saadan Stilling, at han kunde slaa sig
igjennem. Han havde stadig nok at bestille, og hans Kure vare ofte
meget heldige; dog gik det altid bedst, naar han havde med Fattige og
Smaa-folk at, gjøre, thi da følte han sig ret paa sin Hylde som
Velgjører. Blev han derimod kaldet til finere Folk, hvor han følte de
kritiske Øjne, mislykkedes det tidt. Han var for ærlig til at betjene
sig af, hvad han kaldte „det finere og vel nok tilladelige
Charlatanen", som de praktiske Læger, der vilde tjene Penge, brugte.
Naar han samvittighedsfuldt havde undersøgt Sygdommen, lagde han en
bestemt Plan for Behandlingen og fulgte saa den ihærdig; mislykkedes
den, var han slaaet af Marken og tilstod det. Men idet han derved
idelig kom til at føie sine -Mangler, dreves han uophørlig fremad til
at studere videre, idet han mente, at man maatte kunne naa' til
Sikkerhed i Behandlingen af Sygdomme. Imidlertid førte denne hans
samvittighedsfulde Ihærdighed efterhaanden til, at han ikke blot kom
til at tvivle om sit Kald til at være Læge, men ogsaa om Lægekunsten i
det hele.

En Kjendsgjerning er det dog, at Heinrich Jung de Aar, han tilbragte i
Elberfeld, virkede til stor Velsignelse blandt Smaafolk, fordi han
baade var troende Kristen og menneskekjærlig Læge. Han har paa sine
ældre Dage fortalt os en lille Begivenhed fra den første Tid paa dette
Sted, som sætter os ret levende ind i Forholdene. En Dag, da han sad i
sit Værelse og studerede, hørte han noget humpe op ad Trappen; en Mand
med et Træben traadte ind af Døren. Det var en fattig, men ordentlig
klædt Mand med et i Sandhed apostolisk Aasyn; Fromhed og Ærlighed lyste
ud af det. Han bad, om Jung ikke vilde følge med ham til en syg Kvinde,
og han var strax103

rede. De kom til et lille Hus udenfor Byen, som tilhørte Manden —
Langenborn var hans Navn —; her laa Patienten, en middelaldrende
Kvinde, med et forfærdelig sygt Ben. Skinnebenet var blottet for Kjød
lige fra Knæet til Fodleddet, Læggen havde løsnet sig og hang kun ved
Huden og et Par Muskler sammen med Benet; man kunde lægge hele Forarmen
ind i det uhyre Saar. Jung flk nu at høre, hvorledes det var gaaet til.
Hun havde en Snes Aar tjent hos en rig Mand, da hun pludselig fik en
Svulst paa det ene Ben, og eftersom hun stadig maatte passe sit
Arbejde, blev det værre og værre; en Kvaksalver, hun henvendte sig til,
brugte et Pulver, som aad Kjødet bort, og den stakkels Pige blev, meget
imod sin Vilje, nødt til at holde Sengen. Hendes Herre var haard og
ubarmhjærtig og forlangte, at hun skulde forlade hans Hus. Da fik
Manden med Træbenet, Langenborn, Nys om Sagen, og hurtig indfandt han
sig med et Par Karle, som bar den syge hjem til hans Hytte. Her var
baade daarlig Plads og Raad, men Hjærterummet skaffede ogsaa Husrum.
Langenborn havde Kone og to voxne Døtre; Ægteparret havde deres Seng i
Stuen, Døtrene deres i et lille Kammer. Nu blev den syge anbragt i den
bedste Seng, nemlig i Stuen, Døtrene laa paa Gulvet paa Straa i samme
Rum for stadig at kunne være ved Haanden, Forældrene laa i det lille
Kammer. Og saaledes havde disse fattige Mennesker, der kun havde det
nødtørftigste fra Haanden og i Munden, plejet den syge, som de i
Forvejen intet kjendte til. Manden ernærede sig véd en lille Maskine
til at låve Snørebaand.

Da Jung havde undersøgt det daarlige Ben, fik han dem alle sat i
Virksomhed, én med at samle Urter, nogle med at pille Charpi, én maatte
hente Honning, og da alt var tilberedt, blev Saarets Hulhed fyldt med
Charpi, der var dyppet i Urte- og Honningsaft, hvorefter Benet blev
indbundet. I Løbet af en Maaned kom Pigen sig og kunde atter tage ud at
tjene. Men Langenborn blev en af Jungs bedste Venner. Da de senere
skiltes, gav den104

fromme Mand ham det Ord med paa Livets Vej: „Tragter ikke efter de høje
Ting, men holder eder til det ringe!" ')

Dette var altsaa en troende Ven og dem havde Jung mange af, men
forøvrigt var hans Forhold til de tidligere kristelige Venner, som han
med ét Ord benævner „Pietisterne", ingenlunde saaledes som han havde
ventet det. I den lange Aarrække, han før havde tilbragt paa denne Egn,
havde han staaet i et nært og stadigt Samkvem med dem, og det var
heller ikke ganske afbrudt under Opholdet i Strasburg. Men nu blev det
lige fra Begyndelsen anderledes. Naar de før havde omfavnet og kysset
ham og kaldt ham Broder, saa holdt de sig nu i Afstand, bukkede og
hilste ham høfligt. Det kom af, at han var bleven dem for verdslig i
flere Henseender. For det første ståk hans Ydre dem slemt i øjnene; han
gik med Haarpung og med Krave og Manchetter, hvilket var dem det rene
babelske Væsen. Pietismen i hine Egne var i udvortes Henseende langt
mere yderliggaaende end f. Ex. Pietismen i Danmark. Den var mere
praktisk-social, som det i det hele ligger i Befolkningens Karakter.2)
Man afsondrede sig saa meget som muligt fra de almindelige Verdensbørn;
Klædedragt og Levemaade spillede derfor en stor Rolle. Man holdt sammen
i tætsluttede Kredse. Og det var et andet Anstød ved Jung, at han kunde
omgaas ogsaa med andre Folk og finde noget godt hos dem. De mente i det
hele taget, at han var bleven et Stykke af en Verdensmand.

Denne friere Holdning hos Jung var jo nærmest et Udslag af hans Ophold
i Strasburg; han selv var fuldstændig klar over sin Stilling. Han
svigtede ikke det virkelig kristelige, men han satte sig imod
Udvortesheden. Ofte forsøgte man at drage ham bestemt over paa den
pietistiske Side og faa ham til at overvære deres Forsamlinger,

>) Jung-Stilling: Erzählungen i, Schr. 12 Bd. s) Rudelbach: Christi.
Biographie 1, S. 496.105

men han svarede da, at han havde længe nok snakket om Pligterne, nu
vilde han tie og udøve dem.') Han havde faaet øjet skærpet for
Pietismens Misligheder og skriver derom: „Jeg tilstaar gjærne, at de
retskafneste Mennesker og bedste Kristne findes blandt dem, men de
fordærve alt det gode ved deres Dømmesyge; hvem der ikke ganske er af
samme Mening som de og ikke taler og fornemmer om Religionen ligesom
de, han regnes for intet og anses for uigjenfødt." Mange af disse Folk
bleve nu hans Modstandere og bagtalte ham ved Lejlighed. Dog havde han
ogsaa Venner i ægte kristelig Betydning. Men med hans bløde Hjærte
vakte de brudte Forhold ham megen Sorg.

Hertil kom nu ogsaa Vanskeligheder ved Udkommet. Til Dels var det Jungs
egen Skyld, thi han forstod ikke godt at omgaas med Penge og indlod sig
ofte letsindigt paa Udgifter, naar der var Bøger eller andet, han flk
Lyst til; men en stor Del kom ogsaa af hans Godmodighed, idet han ofte
tog Apothekersager, som han hjalp Fattige med, paa sin Regning. Og da
hans Praxis for største Delen angik saadanne Folk, fik han i mange
Tilfælde slet ingen Betaling. Ved Udløbet af det første Aar var han
allerede kommen i nogle Hundrede Dalers Gjæld, hvilket dengang vilde
sige mere end nu. Det var almindelig Brug i Elberfeld, at man kun
opgjorde Regnskaberne ved Nytaar, men medens han maatte betale sine
Regninger hos de Handlende, kunde han ofte ikke faa sine Fordringer,
der vare fordelte i smaa Portioner paa mange Hænder, inddrevne. Uagtet
de unge Ægtefolk levede meget tarveligt, og Christine særlig havde smaa
Fordringer til Livet, gik det dog fra Aar til Aar ned ad Bakke.

Undertiden var der en ligefrem trykkende Nød paa Færde, saa at der
fattedes Penge til de nødvendigste Udgifter, men naar Heinrich Jung da
i Bønnen tyede til

*) Häusliches Leben. Schr. i, S. 297.io6

Vorherre, bleve de altid hjulpne. En Dag kom den Mand, der bragte dem
Kul, som sædvanlig kjørende med sit lille Vognlæs og holdt for Døren.
De kunde ikke undvære Kullene, som dér i Byen er det eneste Brændsel,
men Jung havde ingen Penge, og der skulde betales kontant. Altsaa
tiggede han Vorherre om Hjælp. Manden havde læsset Kullene af og
vaskede sine Hænder for at tage imod Pengene; Heinrichs Hjærte bankede
stærkt af Sindsbevægelse. I det samme traadte en Mand og en Kone fra en
nærliggende Landsby ind af Døren; Jung havde nylig behandlet denne Mand
i en svær Sygdom og ventede ikke Betaling før paa sædvanlig Maade efter
Nytaar. Manden var nu kommet i Tanker om, da han netop gik forbi Døren,
at han ligesaa godt kunde afgjøre sin Regning strax, eftersom han havde
Penge paa Lommen. Det var 10 Rdlr., og Heinrich var mere end hjulpen.
Men saadanne Exempler paa Bønhørelse havde han jævnlig, og han følte nu
ligesom i Strasburg, at det var nødvendigt for hans Tro saaledes at
holdes i stadig Afhængighed af Gud.

En anden Prøvelse var Christines Svagelighed. Hun havde ofte hysteriske
Anfald med voldsomme Krampetrækninger, og undertiden skreg hun, saa man
kunde høre det flere Huse bort. Naar sligt forenede sig med trykkende
Næringssorger, kostede det Kamp at holde Modet oppe. En Aften var det
rent galt. Christine var syg og • svag, og da Jung maatte forlade hende
hele den følgende Dag paa en Rejse i Praxis, havde han sendt Pigen hen
at kjøbe en Flaske Vin til hende. Pigen blev flere Timer borte, hvorfor
Jung skjændte paa hende, da hun kom hjem. Hun gik ned i Kjøkkenet uden
at sige noget, men et øjeblik efter hørte han hende skrige med en
underlig hæs og uartikuleret Stemme. Han løb da derned og saa' Pigen
staa med flyvende Haar, skrigende som en vanvittig, med fordrejet
Ansigt og Fraaden ud af Munden. Da han derpaa greb fat i hende og
tiltalte hende, blev hun rent rasende, hvinede og slog fra sig, indtil

endelig styrtede om i Krampe. I samme øjeblik hørte den ulykkelige Mand
frygtelige Skrig oppe fra, og da han nu ilede op, fandt han Christine
ligeledes som vanvittig kastende Puder og Dyner ud af Sengen, rodende
om i Halmen, der laa i Bunden, indtil Krampen endelig tog hende i den
Grad, at hendes Hoved bøjedes bagover i en fuldstændig unaturlig
Stilling. Da styrtede Jung ind til de nærmeste Venner og bad dem komme
sig til Hjælp; det gjorde de da ogsaa, flk først Pigen bragt i Seng,
senere ogsaa Christine. Men denne laa nu bevidstløs hen, og man
forstaar, hvor tungt Heinrich Jungs Hjærte maatte være, da han om
Morgenen red ud i sit Embedskald. Det var en svær Byrde, han havde
faaet i den hysteriske Hustru, som jo endog smittede sine Omgivelser,
thi det var vel nok derved, at Pigen ogsaa blev det.

Saaledes var der store Skygger paa Jungs Vej her i Elberfeld, men det
var dog ingenlunde lutter Skygge; Vorherre sendte ogsaa Lys og Glæde.
Dertil hørte Bekjendtskabet med begge de bekjendte Brødre Jacobi. Den
ældre, netop jævnaldrende med Jung, hed Johan Georg og var Kanonikus i
Halberstadt, men forøvrigt Digter, den anden, Fritz, tre Aar yngre, var
kurfyrstelig Raadsherre i Düsseldorf og senere berømt som filosofisk og
æsthetisk Forfatter. Begge vare livlige og elskværdige unge Mænd med
Hjærtet paa det rette Sted og begejstrede for alt godt og skjønt;
derhos vare de rige og fornemme. Det var i Efteraaret 1772, at de en
Dag kom til Elberfeld, og da en Ven af Jung, Lægen Dinkler, gav dem en
fordelagtig Skildring af denne, blev der sendt Bud efter ham. Jung
tilbragte en saa fornøjelig Aften sammen med de aandfulde unge Mænd, at
det var ham som en Opfriskning af de glade Timer i Strasburg sammen med
Goethe og de andre Venner dér. Skjøndt de i Samfundsstilling og efter
Fødselen stod højt over ham, behandlede de ham som Ligemand og syntes
saa godt om ham, at de ved Afskeden omfavnede og kyssede ham. „Deresjp8

Hjærter flød sammen og de holdt Sjælssamtaler, som ikke alle forstaa",
siger Jung. Den næste Dag, da denne kom igjen, medbragte han efter et
af dem udtalt ønske en Afskrift af nogle Optegnelser om sit Liv, som
han havde sendt til de skjønne Videnskabers Selskab i Strasburg. Han
læste det op, og de vare henrykte. Efiter deres Opfordring skrev han
kort efter en østerlandsk Fortælling, som blev trykt i „Der deutsche
Merkur".1)

Det følgende Aar var i flere Henseender vigtigt for Jung. Christine
fødte en Datter og overlevede det uagtet sin Svaghed. Af stor Betydning
for hans Fremtid blev det, at han lykkeligt opererede en ung Kone for
den graa Stær. Han havde lært denne Operation i Strasburg, men da den
er saa vanskelig, havde han hidtil ikke turdet indlade sig derpaa. Da
Konen kom til ham, afviste han først hendes Anmodning, idet han sagde,
at Operationen let kunde mislykkes, og da var hun haabløs blind. Hun
trængte imidlertid ind paa ham og raabte: „Hr. Doktor! De maa gjøre
det. Gud har kaldet dem til at hjælpe de nødlidende; De kan operere for
Stær, jeg vil være den første, jeg vil godt vove det, og hvis De ikke
hjælper mig, anklager jeg Dem paa den yderste Dag!" Det var en pinlig
Stilling for Jung, thi al Operation havde han Ulyst til; han var for
følsom og tillige for ængstelig samvittighedsfuld til at kunne tage det
med Ro. Han svarede hende hverken Ja eller Nej, men fjærnede sig.

Den blinde Kone opgav dog ikke Sagen, men henvendte sig til sin Præst,
den ædle opofrende Theodor Müller2), og denne skrev nu et saa
indtrængende Brev til Jung, at han ikke længere turde undslaa sig. Hans
Venner Lægerne Dinkler og Troost tilskyndede ham paa det kraftigste, og
den første lovede at staa ham bi. Saa skete da Operationen, og skjøndt
den paa Grund af Jungs Sindsbevægelse blev udført „ynkelig daarligt",
som han

') Om Brødrene Jacobi se min: Math. Claudius S. 169 ff. 3) Præst i
Wichlinghausen, hvor Konen boede'.109

selv fortæller paa sine gamle Dage, og Regnbuehinden blev skaaret i
Stykker, saa lykkedes den dog. Da Stærlinsen faldt ud, raabte Konen:
„O, Hr. Doktor, jeg kan se Deres Ansigt, jeg kan se det sorte i Deres
øjne." øjet kom sig, og nogle Uger efter opererede Jung det andet øje
med betydelig større Sikkerhed.

Denne Begivenhed var en af de vigtigste og lykkeligste i Jungs Liv. Der
gik Ry om det, flere Blinde kom til ham,, og han opererede dem med
Held. Han kom derved ind paa en ny Virksomhed, som bragte ham mange
Glæder — ogsaa nogle Skuffelser, thi altid lykkedes det naturligvis
ikke — og som gjorde ham berømt. I Tidens Løb blev han herved en
Velgjører for utallige Mennesker, som vi siden ville se. Men med Rette
betragtede han det som en særegen Guds Styrelse, at han kom ind paa
dette; han blev nødet dertil imod sin Vilje. Saaledes føres vi ofte til
det bedste i vort Liv ikke efter vore egne Tanker og Beregninger, men
lige imod dem!

Nogen Tid efter indtraf atter en vigtig Begivenhed for Jung. En rig
Mands Hustru i Elberfeld var kommet i Barselseng, men laa hen i to Døgn
uden at kunne føde. Jung blev hentet, og ved en nøjagtig Undersøgelse
fandt han, at Barnet umulig kunde fødes levende og derfor maatte ofres
for at redde Moderens Liv. Dette skete altsaa, og Moderen kom sig
snart. Men det skete ikke uden megen Pine for Jung, og ved denne og
andre Fødselsbegiven-heder blev 'han saa nervøs, at han endnu mange Aar
efter fo'r op med Forskrækkelse og Hjærtebanken, naar nogen bankede paa
Døren om Natten, da han saa bildte sig ind at skulle hentes ud i
Barselnød. Imidlertid forøgede denne Begivenhed det gode Omdømme om
Jung, og mange indsaa', at han maatte være en dygtig Mand, men hans
Modstandere vare heller ikke uvirksomme, hvilket han snart kom til at
mærke. Tre Uger efter flk han nemlig Befaling fra Medicinal-Kollegiet i
Düsseldorf om foreløbig at afholde sig fra al Fødselshjælp og

at indfinde sig for at examineres i dette Fag. Da han saa kom til
Düsseldorf, blev han modtaget af en af Medicinalraaderne med de smukke
Ord: „Jeg hører, De stikker ogsaa øjnene ud paa Folk!" — „Nej," svarede
han, „men jeg har lykkelig opereret flere for Stær." — „Det er ikke
sandt," brummede Raaden, „dér lyver De!" Da Blev Heinrich Jung vred,
hans øjne lynede, han beraabte sig paa Vidner og gjorde Fordring paa at
behandles med Agtelse, da han altid søgte at opfylde sine Pligter. Men
Raaden lo ham lige op i øjnene og sagde: „Er det at opfylde sine
Pligter, naar man dræber Børn?" Ved disse Ord følte Jung sig ramt paa
sit ømmeste Sted, han stammede nogle Ord, men sank derefter om paa en
Stol, idet Taarerne brød frem ved Tanken om hans elendige Stilling; thi
han var aabenbart meget afhængig af disse Menneskers Dom. Saa gik han
sin Vej, spaserede længe paa Byens Vold for at samle sig og besøgte
derefter sin nye Ven Fritz Jacobi i Pempelfort lige udenfor Byen.
Hvilken Modsætning var det ikke midt i denne pinlige Stilling at komme
til Jacobis yndige og rige Landsted, i hans Families Skjød, hvor
Velvilje, Spøg, aandelige Samtaler og let Konversation slog ham i Møde.
Ak, han var vel i dette øjeblik kun lidet oplagt til alt dette, kunde
meget mere have Lyst til at aabne sit Hjærte helt og holdent for den
ædle Ven og fortælle ham a 1 sin nærværende Nød, men en vis Undseelse
holdt ham tilbage, en Følelse af, at det kunde misforstaas. Tilmed
vilde han nødig, naar han skildrede sine huslige Gjenvordigheder, høre
de Indvendinger, der laa saa nær: „Hvorfor giftede De Dem, inden De
vidste, om De kunde leve, og hvorfor indgik De Forening med en saa
svag, hysterisk Kvinde?" Altsaa tav han dermed.

Heinrich Jung maatte møde til Examen for Kollegiet, og den theoretiske
Del bestod han godt nok. Derefter skulde han agere Fødselshjælper, idet
han skulde forløse en Dukke ud af en Maskine, men det kunde han ikke,
fordi man var saa venlig at holde fast paa Dukken, skjultUl

bag et Gardin. Man forbavses ved, at sligt kunde gaa for sig. Altsaa
bestod Jung ikke Prøven, men blev sendt bort med det Skudsmaal, at han
vel var nogenlunde i Theorien, men duede ikke til Praxis, hvorfor det
kun i yderste Nødstilfælde blev tilstedt ham at yde Fødselshjælp. Hvor
latterligt det hele end var, følte Jung sig dog med Rette højlig
krænket, og han begav sig derfor samme Dag til Duisburg, hvor der var
et medicinsk Fakultet. Her fik Piben en anden Lyd. Jung blev erklæret
for fuldstændig uskyldig i det foreliggende Barseltilfælde, og hans Ære
som Læge blev aldeles restitueret. Saaledes kunde det ske dengang. Det
gode skriftlige Vidnesbyrd, som han her modtog, lod Barselkvindens Mand
opslaa paa Raadhuset i Elberfeld.

Kort efter hin ærgerlige Begivenhed havde Jung den Glæde lykkelig at
operere en anset Mand, en Professor i Marburg, for den graa Stær,
hvilket i høj Grad forøgede hans Anseelse i den Retning. En anden Glæde
havde han ved at gjense sin Fader Vilhelm Jung efter en Række Aars
Forløb; denne kom efter Indbydelse til Elberfeld, fik den kjærligste
Modtagelse og tilbragte otte Dage dér. Han kunde ikke noksom undre sig
over den store Lykke, hans Søn havde gjort, og denne vilde ikke rive
ham ud af Illusionen, skjøndt der jo var saa meget tvivlsomt ved den
Lykke.

En morsom og opmuntrende Hændelse indtraf kort efiter. En tidlig
Morgenstund blev Jung kaldet hen paa en Gjæstgivergaard til en fremmed
Patient. Han traf denne i Sengen med et tykt Klæde om Halsen, Hovedet
indhyllet; den Fremmede strakte Haanden ud af Sengen og sagde med en
svag, rusten Stemme: „Hr. Doktor, føl min Puls, jeg er meget syg og
svag." Jung følte, men Pulsen slog fortræffeligt, og han sagde da: „Jeg
mærker ingen Sygdom, Pulsen er god." I samme øjeblik fo'r den Fremmede
ud af Sengen, rev Tørklæderne af sig og omfavnede Jung med Latter. Det
var Goethe, som denne Sommer 1774 tumlede sig paa Rejser; han112

havde nylig været med Lavater i Ems, derefter hos Jacobi i Düsseldorf
og vilde nu se til sin gamle Ven Jung. Der blev nu stor Glæde, Goethe
spiste til Middag hos Jung og Christine og besaa' bagefter Elberfelds
Herligheder. En anden Digter Vilhelm Heinse, som en Tid havde været i
Besøg hos Jacobi, var ogsaa kommet hertil. Jung kjendte denne unge
Mand, men yndede ikke hans Selskab, da han var en Spotter af
Kristendommen og skrev letfærdige Bøger, som rigtignok ikke manglede
Vidl). Lidt efter ankom ogsaa begge Brødrene Jacobi med Lavater, den
berømte Præst fra Zürich, Rektor Hasenkamp fra Duisburg, en filosofisk
Tænker, og Dr. Collen-busch fra Wichlinghausen, en theologisk Læge, der
havde uddannet sig en egen kristelig Religion2). Alle disse tog ind til
en bekjendt Kjøbmand; Goethe, Heinse og Jung, som fik Underretning
derom, skyndte sig derhen. Det var et mærkeligt Selskab, der nu samlede
sig om Kjøb-mandens aflange Spisebord, og Jung, som i høj Grad var
optaget af det hele, har givet en meget levende Skildring af det
Indtryk, denne Kreds gjorde paa ham.

Først sad der en ældre Mand af from, mystisk Retning, Discipel af
Tersteegen. Han havde et rundt Ansigt, rund Paryk, sorte Klæder; hans
Væsen var mildt og venligt, han vejede alle sine Ord paa Guldvægt, men
han syntes urolig ved at være kommet i et saa blandet Selskab, og af og
til lod han et lille Formaningsord falde. Det var for at være sammen
med Lavater, at han var kommet her. Ved hans Side sad Fritz Jacobi, en
fin Verdensmand, slank og smuk med dejlige blaa øjne;

') Heinse var født 1749, døde 1803. Mest bekjendt er hans
Kunstnerroman: „Ardinghello", hvori ret aandfulde, æsthetiske og
filosofiske Bemærkninger ere indflettede i den forøvrigt temmelig
frivole Bog.

') Ifølge denne havde Kristus som Menneske i den Grad afført sig alle
guddommelige Egenskaber, at han endog havde Tilbøjelighed til Synd, som
han maatte bekæmpe. Hasenkamp var af samme Mening. En hel Retning
dannede sig efter Collenbusch.113

han sprudlede af Liv og Følelse. Efter ham fulgte Broderen Georg i en
broget Sommerdragt; sin graa Hat havde han kastet hen i Vinduet. Han
var mindre livlig, mere blid og forekommende og gjorde Indtryk af at
være en rigtig Menneskeven. Den næste var Værten, med'en kulsort Paryk
og Haarpung, brun Slobrok med grønt Bælte; han talte lidet, men hørte
godt efter, og hans skarpe trekantede Ansigt forenede Due-Enfoldighed
med en god Portion Slangekløgt. Saa kom Lavater, dengang knap 33 Aar,
en overordentlig tiltalende Skikkelse, høj og slank, stor Næse, med et
Udtryk i Ansigtet, som hans Venner lignede ved Apostelen Johannes'. Han
var overordentlig livlig, kjærlig og veltalende; man hørte strax paa
Udtalen, at han var Schweizer. Uagtet 'han indgjød Ærefrygt og var
meget præstelig, var al Stivhed ham fjærn; han var fuld af Vid og Lune.
Paa denne Tid drev han især sine fysiognomiske Studier, og han medførte
derfor en dygtig Tegner paa denne Rejse.

Efter Lavater fulgte saa Hasenkamp, en mager, noget bøjet, hektisk Mand
med et langt Ansigt; han talte langsomt og med Eftertænksomhed. „Hans
Aand," siger Jung, „søgte altid efter Luft og var i sit Hylster
ængstelig efter at finde Sandhed, indtil den fik sprængt Hylsteret og
med et lydeligt Hallelujah fløj op mod Lysets og Sandhedens Kilde."
Collenbuschs Ansigt var saaledes, at det gjorde hele Lavaters
Fysiognomik til Skamme; hans Aand var betydelig, men hans Ansigt meget
dagligdags1). Han var stærkt koparret, havde syge, næsten blinde Øjne,
og hans Væsen var yderst høfligt og beskedent. Ved Siden af ham sad
Heinse, en lille, skjævhovedet Fyr paa 25 Aar, med klart Blik og
satirisk Mund; han var en tavs Iagttager af de andre. Derefter fulgte
en ung, brav Kjøbmand, saa kom Heinrich Jung, hvis daglige Kummer for
øjeblikket var trængt tilbage ved det gode Selskab; han var livlig og
følte Trang til at oplade sit

') Ligesom Klopstocks.

Hjærte. Det smigrede ham at være optaget i Kredsen af saadanne
Skjønaander sorri nogle af dem, der her vare til Stede; Folk af ringe
Udspring føie altid særligt Behag derved. Endnu et Par ubetydeligere
Størrelser sad ved Bordet, men Goethe, den 25aarige smukke unge Mand,
der allerede havde et stort Navn efter sin Götz og Werther, havde ingen
Ro til at blive ved Bordet. Han dansede omkring, var alle Vegne, skar
Ansigter og morede sig kosteligt over hele det blandede Selskab.
Elberfelderne troede næsten, at han var forstyrret i Hovedet. Jung og
de andre, som kjendte Goethe bedre, vare nærved at briste af Latter,
naar de gode Borgere betragtede ham med et medlidende Blik, og han
igjen saa' paa dem med sit store funklende øje.

Efter Bordet spaserede nogle af Selskabet en Tur udenfor Byen, og her
lærte Jung rigtig Lavater at kjende; de talte uafbrudt med hinanden og
bleve fra den Stund Hj ærtens Venner. De vare nu forbundne for hele
Livet. Jungs Portræt blev optaget i Lavaters Fysiognomik.

Den følgende Dag vare de alle igjen spredte fra hinanden, men Goethe
fik ved Afskeden Jungs Optegnelser om sit Barndoms- og Ungdomsliv med.
Det hele Møde var som en klar Lysstraale i Jungs triste Tilværelse;
hvor gjorde det ham ikke godt at føie sig optaget i det unge Tydsklands
ypperste Selskab! Det var en Blanding af Forfængelighed og den
berettigede Higen efter at blive til noget godt og helst stort i Livet.
Men af alle disse Aander følte han sig mest i aandelig Forstaaelse med
Lavater og Fritz Jacobi, maaske mest med denne sidste efter sit
egentlige Grundvæsen. Goethe var han vidt forskjellig fra; ham
beundrede han og havde ikke lidt forelsket sig i ham. Den unge Digter
besad en overordentlig Lethed i Omgangen, en Smidighed i hele sin
Fremtræden, en Nobelhed i sit Ydre, altsammen noget, som Landsbybarnet
tidt med Smerte savnede hos sig selv. Goethe havde for sit Vedkommende
faaet det samme gode Indtryk af Jung som tidligere. Han skriver115

om denne, „at han bestandig havde Troen paa Gud og Troskaben mod
Menneskene som sit kostelige Følge".1)

Jung vedligeholdt Forbindelsen med Jacobi, idet han af og til kom til
Düsseldorf, der laa saa nær. Engang da han var der, kom Talen paa gamle
tydske Folkesange, som man nu sværmede for, og begge Brødrene Jacobi
vilde gjærne have saa mange som muligt af dem; Jung maatte lære dem
nogle, som han kjendte fra sin Barndom. Da han om Aftenen trak sig
tilbage til sit Værelse, digtede han en meget smuk Romance: Es leuchten
drei Stevne über ein Königes Haus. Om Morgenen ved Frokosten sagde han,
at han havde opskrevet én Folkesang til, som han kunde huske, og rakte
dem sit Digt. De læste den flere Gange igjennem og vare henrykte;
derefter begyndte de at undersøge den kritisk for at opdage, hvilket
Aarhundrede den vel kunde stamme fra. Jung lod dem roligt undersøge. Da
han endelig fortalte, at den var splinterny og lavet af ham selv, blev
der naturligvis stor Forbavselse og megen Munterhed.2) Han satte siden
baade denne og flere lignende Sange ind i Historien om sit Barndomsliv.

Lige i Begyndelsen af 1775 kom der en Opfordring til Jung fra en anset
Mand i Frankfurt, en Overhofmester Lersner, der havde hørt om hans
heldige øjenoperationer, om at hjælpe ham, der havde den graa Stær. Han
bød ham 1000 Gylden for at tage til Frankfurt og operere ham, hvilken
Sum vilde blive ham betalt, enten det lykkedes eller ikke. Et saadant
Tilbud turde Jung, der sad saa daarligt i det, ikke afslaa, skjøndt
hans Ven Præsten Müller fraraadede ham det. Altsaa begav han sig paa
denne længere Rejse til Hest med en Vejviser-. Det blev en meget
besværlig Tur i øsende Regn og ingenlunde uden Fare, da der var
Oversvømmelser mange Steder; i en Dal, der lignede en Flod, red han,
trods

J) Aus meinem Leben, 3 B. S. 130.

3) Briefe an Fouqué, S. 174. Sangen staar i Stillings Jugend, Schr.
1,57.116

Folks Advarsel, igjennem Bølgerne og kom vel fra det. Derefter gik
Vejen gjennem hans Fædrene-Egn, som han saalænge ikke havde set, og det
blev et helt Triumftog. Han kom først til sin Onkel Johan, hvor Faderen
Vilhelm ogsaa var til Stede. Onkelen modtog ham med de Ord: „Vær
velsignet, kjære Hr. Fætter! Vor Glæde over at se Dem ved Deres ønskers
Maal er ubeskrivelig stor; De er med Berømmelse steget op paa Ærens
Trin og er vor Families Stolthed!" Folk i Landsbyen vare strømmede
sammen for at se dette Vidunder, denne fordums fattige Skrædder og
Skolemester, som nu var en berømt Læge, der hentedes saa langvejs bort;
og de hilste paa ham med den dybeste Ærbødighed. Derefter drog han,
ledsaget af Faderen, videre til dennes Hjem i Kredenbach. Hér vare Mænd
og Ynglinge gaaede ham en Mil i Møde og ledsagede ham nu i Flok.
Ankommen til Landsbyen, fandt han alle de andre Beboere paa Gaden, og
lydelige Vel-komstraab lød ham i Møde; han var rørt til Taarer.
Stedmoderens Modtagelse var kjølig, men desto hjærte-ligere var
Fasternes, gamle Eberhards Døtres, der vare komne hertil med deres
Børn. Hele Huset var stadig fuldt af Mennesker, der vilden se ham og
høre et Ord af ham; der var ikke at tænke paa Ro. Derfor skyndte han
sig at ride bort igjen den næste Morgen, medens hele Byens Farvel lød
om ham. Faderen løb efter ham, greb hans Haand endnu en Gang og
stammede med Taarer: „Den almægtige velsigne dig!"

Men midt i alt dette lyse og opmuntrende, der maatte kvæge Heinrich
Jungs Hjærte, steg der tunge, nagende Tanker op i ham. Det burde ikke
have været saa, men saaledes var han nu engang. Æren var han ingenlunde
ufølsom for, med Tak saa' han ogsaa op til sin himmelske Fader, men
Lykken, hvor var den? Ak, han følte sig netop inderlig ulykkelig paa
Grund af sin mislige Stilling. En svag Hustru, nu to Børn og betynget
af Gjæld, saa han ikke vidste, hvornaar Kreditorerne vilde drive ham
fra Hus og Hjem. Og saa en usikker Rejse, som kunde117

aldeles mislykkes! Bekymring var en af hans Livs værste Fjender.

I Frankfurt boede han hos Goethes Forældre. Han opererede Hr. Lersner,
og Operationen gik lykkeligt, skjøndt den var vanskelig. Rygtet herom
fløj gjennem hele Staden, og Lykønskninger strømmede ind. Andre
øjenpatienter søgte til Jung og bleve hjulpne. Han følte sig nu saa
lettet og glad som ingensinde; han tænkte paa at nedsætte sig i den
store By, hvor han kunde vente en ganske anderledes Praxis end i
Elberfeld. Blandt dem, han opererede, var en Rabbi, som boede i den
bekjendte, af Baggesen saa glimrende beskrevne Jødegade. Dette førte
igjen til, at en gammel, blind Tiggerjøde opsøgte ham hos Goethes;
ledet af en Dreng kom han og bønfaldt Jung om at hjælpe ham. Denne blev
rørt, flk ham med Nød og næppe indkvarteret paa Jødehospitalet, men det
viste sig, at Staklen var yderst bange for Operationen. Jung brugte da
List; han sagde, at han først maatte undersøge og gnide hans øjne, for
at han senere virkelig kunde opereres. Manden troede det, spærrede
øjnene godt op, og Jung skar da Stærlinsen ud af det ene. Da raabte
Jøden: „Jeg tror, Herren har opereret mig! O Gud, jeg ser, jeg ser
alting! Joel, Joel (det var Drengen), kys hans Fødder!" Det vilde Jung
dog ikke tillade. „Nej, nej," raabte nu Jøden, „om jeg saa havde
Millioner øjne, lod jeg mig gjærne operere paa dem alle og gav en Krone
for hvert!" Ved sin Bortgang takkede og priste han Gud og den
vidunderlige Mand. Langsomt gik han ned gjennem den lange Gade og
raabte uafladelig: „Ol Folk, tak Gud for mig! Jeg var blind og er
bleven seende! Gud lade Doktoren leve længe, at han kan hjælpe mange
Blinde!" Baade Sælgere og Kjøbere kom ud af Butikerne og hørte med
Deltagelse paa ham, og det regnede med Skillinger til den lykkelige
Mand.

Det var en sand Glæde for Jung saaledes at kunne hjælpe fattige Folk,
og denne var ikke den eneste. Men118

en stor Sorg blev det for ham, at Hr. Lersner, den Mand, for hvis Skyld
hele Rejsen var sket, ikke blev helbredet. Han fik Betændelse i øjnene,
ingen Midler hjalp, og han mistede Synet for stedse. Hvor var Jung dog
ulykkelig, ja nærved Fortvivlelse! Det var jo ogsaa et stort Slag for
ham. Tilliden tabte sig snart, thi det rygtedes strax i Byen; alle de
lyse Forhaabninger svandt, og hvorledes kunde han tage imod de 1000
Gylden, som han dog paa ingen Maade kunde undvære? De bitreste
Selvbebrejdelser stormede ind paa ham; han havde ikke været forsigtig
nok; han var et letsindigt Menneske; Gud havde straffet ham for hans
mange og store Fejl! Forgjæves søgte Goethe og dennes Forældre at
trøste ham, det hjalp ikke. „Vi spillede," siger Goethe, „Jobs
ulystelige Drama fra Begyndelse til Ende; den gode Mand overtog selv de
skjændende Venners Rolle!" Noget lettede det, at Lersner selv trøstede
Jung med, at det saaledes var Guds Vilje. Denne modtog de 1000 Gylden
med et tungt Hjærte og halv modstræbende; aldrig havde han følt sin
Fattigdom pinligere.

Saa bød han Frankfurt Farvel og skiltes fra Goethe. Denne havde
inderlig ondt af ham, men kritiserede dog noget i hans Væsen. Det
behagede ikke Goethe, at Jung troede paa, at Gud greb ind i alt ganske
umiddelbart, at alle Førelser „hørte med til hans Pædagogik". Og han
samstemmede vistnok i, hvad en Mand sagde om Jung: „Hvis jeg stod mig
saa godt med Gud som han, saa vilde jeg ikke bede det højeste Væsen om
Penge, men om Visdom og gode Raad, at jeg ikke skulde gjøre saa mange
dumme Streger, der koste Penge og drage ynkelige Gjældsaar efter sig."
Der kunde vel være noget sandt heri, men det var dog talt af en ganske
anden Aand. >)

Saaledes endte denne Rejse, der var begyndt saa glædelig, paa en højst
bedrøvelig Maade, og Heinrich

') Goethe: Aus meinem Leben, 3 B. S. 165 ff.119

Jung var kommet endnu dybere ind i Trængslernes Smelteovn end før. Ved
sin Hjemkomst erfarede han, at en stor Del af hans Praxis var tabt for
ham ved hans lange Fraværelse og ved det uheldige Udfald, som hurtig
var rygtedes. De 1000 Gylden gik til at betale noget af den værste
Gjæld, men bitre Næringssorger indfandt sig strax igjen, og selv
Svigerfaderen Heyder gjorde ham Bebrejdelser, fordi han var en daarlig
Husholder. Midt i alt dette gjorde han en ny Rejse til Frankfurt for at
undersøge, om der ikke skulde aabne sig Mulighed for, at Hr. Lersner
kunde faa Synet, men det blev ikke til noget. Han saa' ved denne
Lejlighed Goethe for sidste Gang i mange, mange Aar; som bekjendt kom
denne til Weimar, ved dette Tidspunkt og blev fra nu af fastknyttet til
dette Sted.

Medens Jung var i Frankfurt, faldt et Skrift af den rationalistiske
Forfatter Nicolai ham i Hænde. Bogen hed: „Hr. Magister Sebaldus
Nothankers Liv og Meninger", og Tendensen med den var at fremstille
alle Rationalister som ædle, højsindede Mennesker, alle Bibeltroende
derimod enten som Faarehoveder eller Kjæltringer.') Bogens Helt, Pastor
Sebaldus, bliver afsat fra sit Embede, fordi han nægter
Helvedstraffenés Evighed. Nødlidende kommer han til Berlin; her hører
han i en fuldproppet Kirke en ung Kandidat med Fuldmaane-Ansigt og hvid
bølgende Paryk prædike saa dejligt om Kjærlighed, at Sebaldus,
overbevist om at have truffet en Mand med Hjærtet paa det rette Sted,
strax efter Gudstjenesten iler hjem til ham for at forelægge ham sin
Nød. Men da han saa fortæller Grunden til sin Afsættelse, korser
Kandidaten sig forfærdet, og hans Fader, Sognepræsten,

') C.F.Nicolai (1733—1811) var Ven af Lessing, og de lignede hin: anden
i skarp Forstand, men der var den svælgende Afgrund imellem dem, at
Lessing hele sit Liv igjennem søgte efter Sandhed, Nicolai derimod
mente forlængst at have fundet den; Lessing var desuden Digter, Nicolai
en inderlig tør Prosaist.120

raaber: „Hvad! Ingen evig Helvedstraf! Det var smukt, hvis min Nabo,
Separatisten, der foragter Præster, ikke skulde komme til at brænde i
Helvede!" — Et andet Sted i Bogen hører man om en Pietist, der kommer
til Berlin en Søndag. Han ser til sin Forfærdelse Folk spasere, ride,
kjøre omkring, men trøster sig med, at disse Belials Børn gaa lige i
Svovlpølen. Han indlader sig i Samtale med en Mand og udbryder: „O,
naar han blot vidste, hvor godt det er for den, der tilbringer sine
Timer i det slagtede Lams Vunder!" Men Manden svarer: „Herre! jeg var
forrige Søndag i „Lammet", men øllet var surt!" — Magister Sebaldus
faar tilsidst Ende paa sin Nød ved at komme til en ædel Rationalist,
der har havt samme Skjæbne som han og nu tager sig af ham. — Denne Bog
opirrede Jung i høj Grad, og han følte, som han skriver, Trang til at
sige Forfatteren offentlig lige op i Øjnene, at han var en ondskabsfuld
Spotter og tilmed en Stymper af Romanskriver. Dette gjorde han
ufortøvet i et lille Skrift: „En Hyrdedrengs Slyngekast mod den
haanlige Filister osv.". Jung lægger her ingenlunde Fingrene imellem,
men forløber sig tvertimod ved altfor voldsomme Udtryk. Han kalder
Nicolai et Dyr af et Menneske, der vil gjøre Kristendommen latterlig;
han siger, at hvis han ikke i Tide fremstammer sit: „Fader, jeg har
syndet!" vil Kristus paa Dommens Dag sige: „Vig fra mig!" Men der er
ædel Varme, og derfor tilgiver man det altfor stærke. Jung gjør
Indsigelse imod, at Gud har nedlagt „Værdighed og Godhed i
Menneskenaturen", som Nicolai siger. „De maa skamme Dem, at De
ræsonnerer saa elendigt! Apostlen lærer, at Menneskets Natur er helt
fordærvet." Angaaende Helvedstraffene siger Jung, at Kristus taler jo
om dem, saa kan en Kristen ogsaa baade tale og synge om dem. — Skriftet
er altsaa et Forsvar for Pietisterne, som Jung kjendte saa godt.
Skjøndt de ikke længere vare venligsindede mod ham, kunde han dog ikke
taale, at de skulde spottes,121

fordi han med alle deres Svagheder ansaa' dem for sande Kristne.

Den lille Bog blev baade skrevet og trykt, medens Jung var i Frankfurt,
men da han kom hjem til Elberfeld, fik han Skrupler og frygtede for, at
Folk skulde faa den Tro om ham, at han var en orthodox Dumrian, hvilket
han nødig vilde gaa for, især naturligvis for sine filosofiskdigteriske
Venners Skyld. Saa skrev han da et nyt Skrift: „Hyrdedrengens Theodicee
imod Vantroens Sygdom", hvor han gjør nærmere Rede for sin Mening om
flere Ting, saasom Synden og Helvedstraffene. Om Synden skriver han, at
den er ikke begrundet i Menneskets Natur, men er kommet ind ved en
bestemt Begivenhed og ved en fremmed Magt. Om Frelsens Nødvendighed
lærer han ganske i Overensstemmelse med Bibelen, og han finder, at al
Rationalisme (Sociånisme) er Oprør mod Gud. Hvad Vorherre vil gjøre ved
de ulykkelige, som ikke omvende sig, véd vi ikke; har han Udvej for
dem, saa meget desto bedre, Skriften, siger intet bestemt derom, men
fremstiller derimod de fordømtes Kval som evig. Jung henholder sig
angaaende sligt til et Ord af Ter-steegen: „Jeg er Barn i Guds Hus og
ikke hans Ge-hejmeraad." Forøvrigt er Skriftet mere oprigtigt og aabent
end just aandfuldt; Jung forfaldt let til en vis Bredde. Da der nu
fremstod en Forsvarer for Nicolai, som tillige skarpt foreholdt Jung
den Tone, der gik gjennem hans „Slyngekast", mødte denne med et Svar:
„Hyrdedrengens Theori til Berigtigelse af Slyngekastet." Det er mere
bevægeligt i Tonen og inderligt i Følelsen end det forrige. Her taler
Jung om sin Livsførelse, om hvorledes han fra Barn af har lært alle
religiøse Partier at kjende og set Skrøbeligheder alle Vegne, stundom
ogsaa Urimeligheder. Siden har han lært de frie Tænkere at kjende og
har en Stund været i Vilderede med sin Tro, men Gud har ved sine
Førelser holdt ham fast ved sig. „Guds Forsyn straffede mig stadig paa
fersk Gjerning ved ydre og indre Lidelser, saasnart jeg afveg fra122

Sandheden. Jeg har kjendt Timer, hvor jeg med inderlig Kjærlighed til
Sandheden har bedet Gud om Vished i denne eller hin Del af Religionen,
ja endog forvovent har sat Gud paa Prøve, og han har virkelig holdt mig
oppe og ved ganske særlige Midler overbevist mig." Angaaende sit
„Slyngekast" tilstaar han, at det er skrevet i en Hast, i Opbrusning,
og han beder derfor Hr, Nicolai om Tilgivelse for de Fornærmelser, der
findes i det; men hvad han har fremsat om Kristendommen viger han ikke
fra. Forøvrigt bemærker han, at han med frit Forsæt læser ogsaa
saadanne Bøger, der ere imod Guds Rige. En udmærket Præst, som nu var
død (Th. Müller), havde sagt til ham, at en Præst maa kjende alle Slags
Bøger, thi ellers kan han ikke dømme, raade eller advare, og det samme
maa til Dels gjælde andre Kristne.')

Imidlertid gik alt sin skjæve Gang i Elberfeld. Vel var det en
Opmuntring for Jung, at han kom til at spille en fremtrædende Rolle i
en Forening, der ugentlig samledes for at høre paa Foredrag eller
diskutere forskjellige nyttige Æmner, thi ved sin livlige Fremstilling
af Fysiken vandt han sig adskillige Venner, — og vel fik han lidt
Praxis ved at blive ansat som Læge ved en nylig opdaget mineralsk Kilde
i Nærheden af Byen, men det gik dog stadig ned ad Bakke for ham i det
hele og store. I Foraaret 1776 blev han nødt til at flytte fra sin
hidtilværende Bolig, som Værten selv skulde bruge; han lejede en anden
i en Udkant af Byen. Men til alt Uheld kunde han ikke betale de 70
Rdlr., som han skyldte i Husleje for det sidste Aar, og i Følge Loven
maatte ingen flytte bort, før Lejen var berigtiget. Værten, som var en
retskaffen, men meget nøje regnende Mand, gav ham imidlertid Lov til at
flytte, mod at han bestemt skulde betale ham senest om 14 Dage. Jung
drog altsaa ind i den nye, bedre Bolig og stolede paa Guds Hjælp, men
Tiden gik, ingen Penge viste sig, og det var en Gaade, hvor

') Alle disse Skrifter af Jung findes i Ergänzungsband, Schr. 13.123

de skulde komme fra. Idelig tyede Jung ind i sit Sovekammer, faldt paa
Knæ og anraabte Gud om Hjælp; var han borte i Forretninger, gjorde
Christine det i hans Sted, græd og bad til Gud. Men intet viste sig, og
den skjæbnesvangre Fredag kom, da Værten sikkert vilde gjøre Exekution.

Ligefra Morgenstunden paa denne Dag bad begge Ægtefolkene under stor Hj
ærteangst. Kl. 10 traadte Posten ind ad Døren med Kvitteringsbogen i
den ene Haand og et tungt Pengebrev i den anden. Det var fra Goethe, og
paa det stod: „Indlagt 115 Rdlr. i Guld". Forbavset brækkede Jung
Brevet og flk Gaaden løst. Goethe havde uden hans Vidende udgivet hans
Barndomshistorie, som han havde til Laans, og sendte ham hermed
Honoraret. Saasnart Postbudet havde forladt dem, faldt begge Ægtefolk
hinanden om Halsen og takkede og lovede Gud, der havde hørt deres Bøn.
Denne Begivenhed fyldte dem med en svulmende Tro; de følte, at de
vandrede under Guds Varetægt, og at alle Prøvelserne kom fra hans
Faderkjærlighed. Og det var en kjær Tilsætning til Glæden, at Hjælpen
netop kom gjennem Goethes Haand; det viste, at Venskabet med ham
saavelsom med de andre Skjønaander ikke kunde være mod Guds Vilje!

Paa saa skjøn en Maade traadte Jungs Barndomshistorie under Titelen:
„Heinrich Stillings Jugend" ind i Verden. Pseudonymet „Stilling", som
Jung selv havde opfundet, skal antyde hans Forbindelse lige fra Barn af
med „de stille i Landet". Bogen havde vundet Goethes Bifald i højeste
Grad, og han havde selv forbedret den ved sin poetiske og smagfulde
Sans, men i alt væsentligt var den dog Jungs eget Værk. Den gjorde en
ganske overordentlig Lykke, som den da ogsaa i fuldeste Maal fortjente.
Det er ikke for meget sagt, at den er noget af det ypperste i den
tydske Litteratur i sin Art og hører til de klassiske Skrifter, som
ville hævde sig en Plads ned igjennem Tiderne. Der er124

ægte Folkeduft og Poesi over den1). Adskillige Digte, alle af Jung selv
og meget smukke, ere indflettede i den.

Denne Bog var ikke blot, som vi have set, en Hjælp i Nøden for . den
haardt betrængte, men den var i Virkeligheden et større Svar fra Himlen
paa Jungs Tro og Bønner. Den blev den egentlige Grundlæggelse af hans
Fremtids betydeligste Gjerning. Idet Bogen blev læst overalt, blev
„Stilling" en bekjendt og yndet Person; man flk let at vide, hvem
Pseudonymet skjulte, thi Jung lagde kun lidet Dølgsmaal derpaa. Han
vandt ved den Venner trindt omkring, ogsaa udenfor Tydskland, og som
han selv siger paa sine gamle Dage, „det var et stort, ædelt tænkende
og velvilligt Publikum".

Men mange af Pietisterne havde ondt af Jungs Forbindelse med Goethe og
talte ilde om ham derfor. Ved Tanken derom udbryder han: „Jeg har sagt
det hundrede Gange og kan ikke blive træt af at gjentage det: Hvo der
vil være en sand Guds Tjener maa ikke skille sig ud fra Menneskene, men
kun fra Synden. Han skal ikke slutte sig til noget særligt Samfund, der
vil tjene Gud bedre end andre, thi i Bevidstheden om denne
Bedre-tjeneste blive de efterhaanden hovmodige. Vil du gaa den sande
Vej, saa skal du kun udmærke dig ved et

') Da Auerbach i en nyere Tid udgav sine „Dorfgeschichten" skrev
Freiligrath til ham:

Als Knabe schon von Berg- und Höttenmännern

hab' ich entzückt ein kleines Buch gelesen,

es fOhrte mich zu frommen Kohlenbrennern

und ist ein herzig's kleines Buch gewesen,

ein rechter Spiegel alter Bauertugend,

mit Namen hiesz es: Heinrich Stillings Jugend.

Das war die erste deutsche Dorfgeschichte! Die hat mit Lied, mit
Mährchen und mit Sage, die hat in Einfalt und in eitler Schlichte das
Gold im Volke treu geschürft zu Tage, die liesz mich schaun durch ihrer
Meiler Schwelen im festen Umrisz starke, muthge Seelen!125

rent Liv og ædle Handlinger; bekjend Jesus Kristus ved en tro
Efterfølgelse."

Sin Barndomshistorie fortsatte Jung nu i den følgende Tid, og om
Fortsættelsen end ikke er saa poetisk skjøn, er den dog meget god; han
naaede til det Tidspunkt, da han blev Læge i Elberfeld og kaldte den
„Jünglings-jahre". Men adskillige Pietister fandt nu paa at kalde ham
Fritænker, og for at vise hvor langt han var fra det, forfattede han
derpaa en Roman „Hr. v. Morgen-thaus Historie".

Vi skulle ikke skjænke denne Bog nogen lang Omtale. I sin Tid blev den
læst og atter læst, og mange Taarer ere udgydte over den; nu til Dags
er den aldeles usmagelig. Den er i hin Tids sentimentale Hyrdestil og
har baade et religiøst og et filantropisk øjemed. Hr. v. Morgenthau
(selve Navnet „Morgendug" er jo karakteristisk) er en forklædt Fyrste,
der har bygget sig et Slot i en øde Dal, og rundt om dette anlægger han
en Koloni af Huse med smaa Jordlodder. Nybyggere faa Skattefrihed i 6
Aar, og de strømme da til; da de ere af forskjellig Konfession bygger
han flere Kirker for dem (altsaa lidt i Stil af Fyrsten af
Wittgenstein). Alle Slags Forbedringer blive indførte i Marken,
Staldfodring bruges; et udmærket Skolevæsen indrettes. Saaledes blive
Beboerne lykkelige baade i aandelig og materiel Henseende. Det er
Tidens Forsøg eller Drømme, der her gaa igjen. Men vi ville dog give en
lille Mundsmag af Bogen, hvis Sentimentalitet visselig ikke maa lægges
Jung alene til Last.

Det er en idyllisk Præstebolig, alle ere til Ro undtagen Datteren
Johannette. Hun staar i et Vindue, naturligvis i Maaneskin, og ser ud
over Bjærg og Dal, fyldt af dette ubevidste „Jeg véd ej hvad". Da
banker det paa Døren, og ind træder en ubekjendt Herre (v. Morgenthau),
velskabt, i violette Klæder, Sølvknapper i Kjolen.

') Schr. i", S. 346.126

Med et tillidvækkende Blik beder han hende følge med ud i Haven; hun
kan ikke nægte det, og snart befinde de sig i et Lysthus. Da siger den
ædle Mand: „Jeg vandrer i et Eden — alle sove. Gud, De og jeg ere
alene. Gud! hvad føler jeg! Et Pust fra østen suser hid, Menneskenes
Faders Velbehag (han synker i Knæ).

0 Allestedsnærværende, hvor føler jeg mig vel!" Disse Ord gaa
Johannette gjennem Marv og Ben, hun synker skjælvende ned ved hans
Side. Saa rejse de sig op — hun nærmer sig tættere til ham og siger:
„Hvad er det dog min Herre? Saadan et inderligt Velbefindende — nær ved
en sød Afmagt! — Jeg føler en ren, en øm Drift til at være Deres
Veninde — tag mig ikke dette Udtryk ilde op; jeg føler ikke mere, end
hvad jeg siger!"

— „O, hvis De følte mere," svarede den Fremmede, „skal det ikke tages
ilde op. En saadan Følelse forener Serafen med det besjælede Støv, saa
de flyve over

1 hinanden; hvorfor da ikke vi som Broder og Søster?"

— Efter denne Introduktion glider Samtalen snart hen paa en ømmere
Kjærlighed. Hun ønsker at vide hans Navn, ja hun besværger ham ved det
blide Maaneskin at nævne det, men maa nøjes med, at han kalder sig
Adam. Endelig udbryder han: „Elsker De mig, saa skjænk mig Mund, Haand
og Hjærte!" — Hun svarer: „Mine Sanser forvirres — De er et
forskrækkeligt Menneske! Hvem kan udholde saadan en Scene! Jeg er en
tydsk Pige, uden Forstillelse!" og dermed overgiver hun sig grædende.
De ere forlovede! — Men da Læseren næppe heller kan udholde saadanne
Scener/bryde vi af. Saaledes var Modesmagen dengang1).

Imedens Jung saaledes drev paa en dobbelt Gjerning baade som Læge og
Forfatter, kom en tredie til. Jung havde, medens han var i Strasburg,
skrevet en Afhandling om den forstmæssige Benyttelse af Skovene i
Fyrstendømmet Nassau-Siegen, og det var et dygtigt

') Romane v. Jung-Stilling, Schr. 9, 344 f.127

Skrift. Han havde nemlig under sin brogéde Livsførelse og særlig i de 7
Aar hos Hr. Fiender faaet praktisk Indblik i mange Ting. Nu havde en
fremragende Mand i Sydtydskland ved Navn Eisenhart faaet oprettet et
landøkonomisk Selskab i Kaiserslautern i Pfalz, hvilket siden gik over
til at blive et Kameral-Akademi. Denne Mand ansaa' Jung for at være en
god Medarbejder og henvendte sig først til ham angaaende nogle
Oplysninger om en Fabrik i Elberfeld; derefter skrev Jung flere
landøkonomiske Afhandlinger, som bleve oplæste ved Akademiet i
Kaiserslautern og fundne gode. Som Tak udnævnte man ham til udenlandsk
Medlem af det landøkonomiske Selskab, en forresten brødløs Ære. Men det
viste sig snart, at alt dette i Guds Haand skulde blive Indledning til
noget meget vigtigt for Jung.

Foreløbig gik det stadig daarligere med hans Lægepraxis, og han maatte
mærke, at mange gjorde Nar af ham. Nogle kaldte ham en Fritænker, andre
en taabelig Fantast, som nu havde slaaet sig paa Romaner. Men det blev
værre endnu. I Efteraaret 1777 mærkede han, at Folk stod stille paa
Gaden og saa' efter ham, naar han kom gaaende, eller man løb til
Vinduerne; han hørte hviskende Bemærkninger som: „Se, dér gaar han — du
gode Gud!" Talte han med Folk, saa' de enten med Opmærksomhed paa ham
eller vendte sig halv frygtsomt bort. Det hele var ham aldeles
uforklarligt, men det pinte ham umaadeligt; han skammede sig tilsidst
ved at gaa paa Gaden og holdt sig inde saa meget som muligt. Patienter
bleve ogsaa borte, næsten al Praxis ophørte. Hvad var der dog i Vejen?

Endelig flk han det at vide af sin Vært, der fortalte ham, at hele Byen
troede, han pludselig var bleven gal for et Par Uger siden, men paa en
Maade, saa det ikke var let at mærke. Værten selv kunde ikke ret tro
derpaa. Ved disse Ord holdt Christine Forklædet op for sit Ansigt, græd
højt og løb bort, Jung var som lamslaaet og saa' det strax som Udslag,
af en rigtig udspekuleret128

Ondskab imod ham. Det var dog det smerteligste, de endnu havde oplevet.
Man véd nok, hvorledes sindssvage Folk dengang bleve betragtede.

Dette skrækkelige Rygte tabte sig vel snart igjen, men hans Praxis var
og blev ødelagt. Gjælden derimod var voxet Aar for Aar og var nu rent
fortvivlet. Al Christines Sparsommelighed og Jungs ærlige Bestræbelser
kunde ikke standse Lavinen i dens Fart. Hans Godhed var jo for en Del
Skyld i det fra tidligere Tid, og han kunde kun daarligt inddrive sine
Fordringer. Ved Nytaar 1778 begyndte Kreditorerne at true. Oven i
Kjøbet havde han taget mod Penge af Subskribenter paa landøkonomiske
Skrifter for Akademiet i Kaiserslautern, og disse kunde han heller ikke
betale; men han maatte sige sig selv, at det var betroet Gods, som han
skulde gjøre Rede for. I denne Nød skrev han til Eisenhart, fortalte
ham det hele og bad om en lille Henstand. Tillige kom han i Brevet til
at berøre den ringe baade Fordel og Glæde, han havde af sin Lægepraxis,
som han med Aarene var bleven mere og mere kjed af, idet han saa', hvor
svag og famlende Lægekunsten er. Eisenhart svarede meget forekommende,
at den Smule Gjæld til Selskabet maatte han slet ikke tænke paa. Han
havde troet, at han stod sig godt og havde Glæde af sin Praxis, men da
det ikke var Tilfældet, spurgte han, om han ikke kunde have Lyst til at
blive Lærer ved Akademiet i Landhusholdning, Teknologi, Handel og
Dyrlægevidenskab. Lønnen vilde blive 600 Gylden, og Forelæsninger vilde
kunne indbringe 2—300 Gylden.

Ved Modtagelsen af dette Brev sad Jung som forstenet. Christine, som
havde staaet bagved og læst over hans Skulder, slog Hænderne sammen af
Jubel, sank om paa en Stol, græd og takkede Gud. Ak, de Stakler! De
havde gjennemgaaet saa meget, tunge Næringssorger, daglig Kamp for
Brødet, Miskjendelse, Ringeagt, alt det som gjærne følger med de trange
Kaar. Men de havde altid trofast holdt sammen og trolig søgt Hjælpen
oventil.129

Nu kom der en Solstraale og varmede deres Hjærter, de takkede Gud og
talte om hans gode Veje. Nu kunde de jo saa tydelig se, hvordan
Vorherre selv havde beredt Heinrich Jung allerede for længe siden til
en saadan Gjerning. Han kjendte Landvæsen fra Barn af og baade Skov- og
Bjærgværksvæsen ligesaa; han havde styret baade Godser og Fabrikker for
Hr. Fiender, ikke at tale om Handel; han havde for at blive Læge dyrket
Fysik, Kemi og Naturhistorie. Han var ligesom skabt til at holde
Forelæsninger, saa veltalende og klar. Og han havde Lyst til at være
med til at gjøre Folk lykkeligere ved Forbedringer i deres Bedrift, ved
Aabningen af nye Leveveje; det var ligefrem et brændende ønske hos ham.
O, hvor vare de to glade og lykkelige; nu skulde der begynde et nyt
Liv! Lægetiden havde været Prøveaar.

Vel traadte nu det vanskelige Spørgsmaal frem for Jung, hvorledes han
skulde slippe fra Elberfeld med al den Gjæld, han havde, men han troede
paa Guds Bistand med Haab imod Haab. Han fortav ingenlunde Planen, men
mange troede ikke derpaa og mente, at det var kun tomme Luftkasteller
og Vigtighed. Imidlertid valgte Senatet i Kaiserslautern ham virkelig
til ordentlig Professor i de omtalte Fag, Valget blev billiget af
Kurfyrsten, og der manglede nu kun det formelige Kaldsbrev. Da han
saaledes var vis i sin Sag, trak han sig næsten helt tilbage fra den
Smule Praxis, han havde, for at forberede sig til sin nye Stilling. Og
dette gjorde han da med den inderligste Glæde, - saa at Sommeren
henrandt paa en lykkelig Maade for ham trods de trange Kaar. Efteraaret
kom, og han ventede nu hver Dag Kaldsbrevet. Dog endnu en Gang skulde
han prøves. I Stedet for Kaldsbrevet kom det Tordenbudskab, at da
Kurfyrsten var flyttet fra Pfalz til Bayern, var det nu paatænkt at
forlægge Akademiet til Mannheim, men her var der dygtige Mænd i
Forvejen, der kunde overtage de Fag, Jung skulde havt. Altsaa var Døren
lukket for ham.

Dér sad da Mand og Hustru i deres Sovekammer,

og Taarerne randt. Det var som en Bedøvelse, der lagde sig over Jung;
saa lyse Forhaabninger og nu alt udslukt* Hvor kunde Gud dog nænne det!
Men Bølgerne lagde sig i Hjærtet, og han ydmygede sig for Herren. Han
skulde altsaa tømme det Bæger, der var iskjænket ham, og med
Taalmodighed blive, hvor han var. Og han lærte ogsaa at føje sig efter
Guds Vilje. Han gik igjen ud til Venner og Bekjendte, fortalte dem sit
Uheld, og at han paany af al Magt vilde praktisere. Virkelig vandt han
i kort Tid saa megen Praxis tilbage, at det tegnede til at skulle gaa
bedre end før. Han troede nu igjen, at det var Guds Bestemmelse, at han
skulde vedblive at være Læge. At mange Elberfeldere nu triumferende
sagde, at de jo havde havt Ret i, at det hele var Opspind med hans
Professorembede, anfægtede ham kun lidet.

Da ankom 8 Dage før Mikkelsdag hans Kaldsbrev alligevel; Akademiet
skulde forblive i Kaiserslautern. Med stille Glæde modtog Ægteparret
dette Budskab og beredte sig nu til Afrejsen. Jung bød Farvel til
Lægekunsten for stedse med et lettet Hjærte; den laa ikke for hans
følsomme Sjæl. Kun lovede han sig selv at vedblive med Stæroperationer,
som han havde saa megen Dygtighed i, og hvormed han overalt kunde gavne
sine Medmennesker. Men endnu var det værste Bjærg tilbage, den store
Gjæld, hvoraf 800 Gylden i det mindste maatte betales, før han kunde
rejse. Nogle Venner raadede ham til at opgive sit Bo, men det vilde han
ikke; han vilde redeligt betale enhver sit, om end det maatte tage Tid.
Og naar man saa sagde til ham, at Kreditorerne da sikkert vilde lægge
Beslag paa hans Møbler og lade ham selv arrestere, svarede han blot:
„Jeg lægger alt i Guds Haand og bekymrer mig ikke derfor; det bliver
hans Sag!"

Uhindret pakkede han nu alt det sammen, som han vilde føre med. Resten
solgte han ved Avktion, og ingen lagde sig imellem. Man fortalte ham,
at et Par Kreditorer131

havde bestemt at holde ham tilbage i Gjældsfængsel, men det gik helt
anderledes. Vorherre jævnede ogsaa her Vejen for ham. En af de sidste
Dage traadte hans Ven Troost ind med et straalende Ansigt. „Ven!" sagde
han og Taarer glimtede i hans trofaste øjne, „nu gaar det igjen til paa
Stillingsk Vis." Dermed trak han en Lærredspose med 60 Rdlr. op af
Lommen. Troost var kommet til en Kjøbmand, hvem Jung skyldte 60 Rdlr.,
og bad ham rent ud at eftergive ham Gjælden. Kjøb-manden havde hertil
svaret: „Ja, det vil jeg, men jeg vil oven i Kjøbet forære ham 60 til,
for jeg véd, hvordan han er i Knibe." Den trofaste Ven raadede nu Jung
til allerede næste Dag at gaa rundt for at sige Farvel til alle
Bekjendte, for at han kunde have Ro den sidste Dag.

Fredag Morgen begyndte Jung sin Afskedsvandring. Hans første Gang var
til en rig Kjøbmand, der modtog ham med de Ord: „Hr. Doktor, jeg véd,
De kommer for at tage Afsked. Jeg har aldrig miskjendt Dem, De var
stedse en retskaffen Mand. Som Læge har jeg ikke brugt Dem, da jeg var
vel tilfreds med den, jeg havde. Gud har hævet mig op af Støvet; jeg
erkjender, hvad jeg er ham skyldig. Hav den Godhed at modtage denne
Erkjendtlighed i hans Navn; beskæm mig ikke med et Afslag og forsynd
Dem ikke ved Stolthed." Derpaa omfavnede og kyssede denne sande Guds
Tjener ham og ståk ham en Rulle paa 20 Dukater (eller 100 Gylden) i
Haanden. Saaledes begyndte Dagen. Og da Jung om Aftenen var kommen hjem
fra Besøgene — da havde han paa denne Maade ialt faaet 800 Gylden,
hverken mer eller mindre, netop hele den Gjæld, han følte sig nærmest
forpligtet til at betale. Hvor glade og taknemlige de to Ægtefolk vare,
behøve vi ikke at beskrive. Men det hele var et skjønt Vidnesbyrd om,
at mange af de Kristne i Elberfeld, enten de nu vare Pietister eller
ikke, ingenlunde kun førte Kristennavnet som et Skilt, men bar den i
Hjærtet. Thi den inderste Grund til, at de hjalp

ham saa rigeligt, var dog sikkert den, at de erkjendte Jung for en
kristen Broder, om end der var et og andet ved ham, der ikke smagte
dem.

Endnu gjorde Ægteparret et Afskedsbesøg i Christines Hjem i Ronsdorf. '
Heyder var af den Slags Mennesker, der ikke kunne forstaa en aandelig
Stræben, og derfor var hans Forhold til Jung med Aarene blevet meget
kjøligt. Han savnede det praktiske Greb hos denne og var misfornøjet
med hans Gjæld, som han til Dels var gaaet i Borgen for. Jung lovede at
afdrage den aarlig, og de skiltes i Venlighed, men Christine, der dybt
følte, at hendes elskede Mand var bleven miskjendt af hendes nærmeste,
sagde dog et alvorligt Ord til Afsked og erklærede, at det ikke faldt
hende tungt at skilles fra dem. Hun formanede dem til at leve saaledes,
at de kunde mødes igjen for Guds Trone. Men hun gjensaa' dem aldrig
mere i denne Verden.

Professor i Kaiserslautern og Heidelberg.

1778 — 1787.

Da Jung efter næppe 7 Aars Virksomhed opgav at være Læge for at slaa
ind paa en hel anden Livsvej, kunde det se ud som om han gjorde sig
skyldig i en-Vildfarelse, enten dengang han paa Fienders Ord følte
Lægegjerningen som sit Kald, eller nu da han saa hurtigt forlod den.
Men det behøver ikke at være saa. Der gives vel mange Mennesker, der
have et bestemt Kald af Gud for hele Livet, men der gives ogsaa dem,
som have et forskjelligt Kald i de forskjellige Livsperioder. Gud havde
ad sine underlige Veje beredt Jung til flere Livsgjerninger, og det var
ved hans Førelse,133

at han nu kom ind paa en ny. Som Læge havde han været virksom og
nidkjær, havde været en Velgjører mod Fattige, men baade indre Grunde,
nemlig Mistillid til Lægekunsten, og de ydre Kaar nødte ham til at
forlade denne Vej. Gud havde for længe siden beredt ham til den nye.

• Rejsen syd paa var en Lysttur for Ægteparret, der med nyt Mod saa' ud
i Fremtiden. I Düsseldorf tog de Afsked med Jacobis. I Ehrenbreitstein
aflagde Jung et Besøg, som siden fik Betydning for ham, hos den
bekjendte Fru Sofie de la Roche; .den næsten 50aarige, aandrige Dame,
Wielands Ungdomsflamme, halv tydsk, halv fransk i sin Dannelse, havde
gjort sit Hus til „et aandeligt Valfartssted ved Rhinen". Goethe kaldte
hende spøgende sin Mama1), Jung fik hende ogsaa kjær. I Frankfurt
gjæstede denne sin gode Ven Pastor Kraft, en Mand der i Trossager
svarede til sit Navn. Over Mainz og Worms gik Rejsen derpaa til
Mannheim, hvor han blev hjærtelig modtaget fornemmelig af Eisenhart,
men ogsaa af Folk i det hele taget, og han fik ret at mærke, hvorledes
hans Barndoms- og Ungdomshistorie havde banet Vej for ham. Men
Eisenhart raadede ham til at optræde med Forsigtighed i religiøs
Henseende, naar han kom i sin nye Stilling, da Folk havde den Tanke om
ham, at han var Pietist, hvilket var særlig ilde set.

Saa gik da Rejsen videre ind i Pfalz. De stejle Klipper, de
skovbegroede Bjærge, de gamle Ridderborge, alt hilste Jung saa venligt
i Møde; det mindede ham om hans Barndomsegn. Endelig dukkede
Kaiserslautern frem. Dér laa hans Fremtids Hjem, kranset af Skove, med
sine mange gamle Taarne højt i Sky. Hvor ban-

*) Hun var Datter af en Læge, var født 1731, døde 1807; havde en Tid
været i Huset hos Pastor Wieland, Fader til Digteren. Dennes glødende
Kjærlighed delte hun ikke, meil blev ham altid en tro Veninde, Hun blev
gift med en Hofraad de la Roche. Rousseau paavirkede hende stærkt, og
flere Romaner af hende bære Vidne derom.134

kede ikke Ægteparrets Hjærter, da de i Aftendæmringen rullede gjennem
Porten ind i Staden og kom ind i de snævre Gader med de gammeldags,
løjerlige, uregelmæssige Huse. „Holdt!" raabte pludselig en Stemme, „er
Professor Jung i Vognen?" Det var en Kollega med sin Hustru, der
venligt modtog dem og førte dem ind i deres nye Hjem. Her saa'
rigtignok anderledes ud end i det moderne Elberfeld: låve Stuer med
Loftsbjælker paa Kryds og Tværs, smaa Vinduer med runde eller
sex-kantede Ruder, Døre, der af Alderdom ikke kunde slutte, Ovne af en
forskrækkelig Størrelse med gamle bibelske Billeder, og endelig Udsigt
til lutter tungsindige Granskove. Dette faldt i Begyndelsen Ægteparret
noget for Brystet, men de bleve snart vante dertil.

Nu var Jung altsaa landøkonomisk Professor, og han drev sin nye
Gjerning med Liv og Lyst, men tillige med virkelig Dygtighed. Han holdt
Forelæsninger, og allerede i Sommeren 1779 kunde han udgive en Lærebog
for Studerende under Titelen: „Forsøg paa en Grundlære af samtlige
Kameralvidenskaber", hvilken Bog tilfulde viste hans alvorlige Stræben.
Han drev forøvrigt ikke alene de Fag, han var ansat i, men ogsaa andre
dermed beslægtede, thi han vilde gjærne omfatte saa meget som muligt,
at hans System kunde blive fyldigt. Senere udgav han flere Skrifter,
hørende til dette Omraade, navnlig „Ideer om Statshusholdning", og
viste derved baade sin Grundighed og sit Talent. Man kan ikke andet end
beundre hans overordentlige Arbejdsdygtighed og fortræffelige
Dømmekraft, der saa hurtigt satte ham i Stand til at yde noget for hin
Tid fortjenstligt. Skjøndt det ligger udenfor vor Bogs Plan at fordybe
sig i denne Side af Jungs Livsgjerning, skulle vi dog anføre nogle
spredte Træk.x)

Det er en Fejltagelse, naar Jung gjærne er bleven opfattet som en
Discipel af Skotten Adam Smith, om han

') Ffter Roscher's store: „National-Oekonomik". S. 552 ff.135

end ingenlunde er i Strid med dennes Grundsætning, at Arbejdet er den
sande Rigdom.1) Jung hævder: Det almene Bedste bestaar af den samlede
Sum af de enkeltes Bedste; jo flere Borgere der paa et givet Rum fremme
deres Lykke, desto større bliver det almene Bedste. Han holder altsaa
paa, at det er heldigst, naar Befolkningen er saa talrig som mulig
efter Stedets Vilkaar. De store Godser skulle derfor tillades
udstykkede i saa smaa Dele, som en Familie • kan ernære sig paa, og han
paastaar, at det er sikkert, at Jordens Udbytte overalt svarer til
Arbejde og Gjødningskraft. Da han ønsker Befolkningen forøget, hævder
han den størst mulige Omsorg for Børnene. Uægte Børn skulle, hvis
Faderen ikke kan det, forsørges af Staten; og denne maa ikke forbyde
Ægteskaber, fordi Parret ikke synes at kunne ernære sig og deres Afkom.
Jung holder paa almindelig Frihed i Haandværk og. Fabrikdrift, men
anser dog Lav med fastsatte Læreaar, Svendeprøve og Mesterstykke for
nødvendige, hvis det hele ikke skal blive til Fuskeri. Ogsaa i Handel,
ja selv i Agerdyrkning ønsker han Prøver, saa at f. Ex. Kræmmere skulle
bevise deres Duelighed i Bogføring. Forøvrigt vise mange af hans Ideer
en underlig Blanding af Frihed og Stats-Absolutisme, hvilket dog er let
forklarligt, da Frihedsideerne allerede før Revolutionen laa i Luften,
og han paa den anden Side havde stor Ærbødighed for det nedarvede
Herredømme. Han ønsker rent ud fuld Handelsfrihed, ingen Tvang paa
Indførsel af fremmede Varer, intet Forbud mod Bøger, ingen
Stats-understøttelse af Fabrikker (som dengang var saa almindelig), og
paa Godserne skal det stilles Bønderne til frit Valg, enten de selv
ville gjøre Hoveri eller stille Daglejere i Stedet for sig eller betale
et Vederlag. Paa den anden Side ønsker han, at alle Statsudgifter
skulle dækkes ved Indtægten af Domæner og andre Regalier, ikke ved
Skatter, en Tanke, som kun hører hjemme i saadanne

') Derimod har han lært meget af Statsakonomen Sonnenfels.136

Smaastater, som Jung havde levet i. Han ønsker videre, at Staten skal
udse de Børn, der egne sig til at studere. Sligt er jo upraktisk, men
upraktiske Forslag laa i Tiden, og Kejser Josef d. 2den gik i Spidsen
med dem. Hvad skal man sige til den Grundsætning af Jung, at ingen maa
forpligtes til at følge Love, der tilsigte at gjøre Befolkningen
lykkeligere, førend man har indset Rigtigheden af dem! Eller at ingen
Brandskadeerstatning maa udbetales til nogen, førend vedkommende har
bevist, at hverken han selv eller nogen af hans har givet Aarsag til
Branden!

Jungs kristelige Sindelag spores overalt i hans statsvidenskabelige
Skrifter. Billighed og Mildhed gaa som en rød Traad igjennem dem. Han
beskytter Tyendets Ret og vil, at øvrigheden overalt skal have et
vaagent øje dermed, ligeledes Børnenes, hvor han gaar saa vidt, at
Forældrene af Hensyn til dem saa godt som intet af deres Ejendom maa
give bort. Helt puritansk lyder det, naar han vil have alle Værtshuse
forbudte, og at kun Logishuse maa vedblive. Derimod ønsker han en Slags
protestantiske Klostre, der kunde yde dem, der trænge til Ro, et
Tilflugtsted, en Tanke, som ofte har trængt sig frem, og som
Hernhuterne jo til Dels søgte at virkeliggjøre.

Medens Jung nu i en Række Aar fordybede sig med Lyst i disse Theorier,
der angik Tidens mest brændende Spørgsmaal, og virkelig erhvervede sig
et hædret Navn som Statsøkonom'), kom han ogsaa til at prøve det
praktiske, men med mindre Held. Halvanden Mil fra Kaiserslautern havde
det landøkonomiske Selskab en Ejendom, der skulde drives som Forsøgs-
og Mønstergaard. Hidtil var alt slaaet fejl med den; nu blev det
overdraget til Jung at lede den. Men hvor kunde det blive til noget?

!) Manger i „Deutsche Biographie" roser hans alvorlige Stræben og
bekræfter, at hans Skrifter viste, i „hvor høj Grad hin Stræben var
lykkedes ham".137

Jung tog fat med den største Iver og manglede ikke Indsigt, men
Midlerne manglede aldeles. Han fandt en Besætning, der lignede Faraos
syv magre Køer, og saa godt som intet Foder, uagtet det var i
Begyndelsen af Vinteren. Han solgte nogle af Køerne for at kjøbe Foder
for det indkomne, men Pengene kom aldrig ind, da det var Kreditorer,
der kjøbte dem. Intet vilde lykkes, Tyendet var utro, Understøttelse
fik han ikke, tværtimod skaffede han sig selv ny Gjæld i sin Iver for
at tilvejebringe det fornødne. Tilsidst blev han nødt til at frasige
sig det hele. Det var i ét og alt et Misgreb ikke fra hans, men fra
Selskabets Side.

Befolkningen i Kaiserslautern var overvejende katholsk, og dette gav
Anledning til andre Bryderier for Jung og hans Hustru.
Kameral-Akademiets Lærare vare alle Protestanter, hvilket var en Torn i
Øjet paa Byens ledende Kredse; særlig havde disse Jung i Kikkerten for
hans Kristendom. Gjennem en vis halvlærd Person, en hemmelig
Franciskaner, der forgjæves havde søgt den Plads, Jung havde,
udspejdede de hans Veje; og denne Person var saa meget farligere, som
han havde nemt ved at finde Vej til Kurfyrsten. Naar Jung om Aftenen
sad ved sit Klavér og spillede en Salme, medens baade Christine og han
selv sang dertil, saa lyttede man udenfor; det hed sig, at der blev
holdt gudelig Forsamling, og det blev hurtig berettet til Kurfyrstens
Hof. En lille Begivenhed gjorde det snart rent galt. Christine blev en
Dag indbudt til en kristelig (protestantisk) Familie med sine to Børn;
Jung kom ogsaa derhen senere. Han traf hende tilligemed nogle Kvinder
siddende i et Lysthus; mellem Kaffekopperne laa der Opbyggelsesbøger,
og de vare inde i en religiøs Samtale. Jung, der bedre kjendte
Forholdene i Byen, advarede dem; det kunde let føre til
Ubehageligheder, da man holdt skarpt øje med Protestanterne. Men ingen
af dem anede, at den før omtalte Person netop stod skjult bag en Hæk og
lurede. Otte Dage efter fik Jung Breve fra Venner i Mannheim, der
bebrejdede ham,138

at han deltog i gudelige Forsamlinger og derved satte sin Fremtid paa
Spil, og i hele Kaiserslautern kom der Gjæring, øvrigheden begyndte at
true. Protestanterne i Byen, der dannede en Menighed, følte sig derimod
krænkede ved, at de ikke engang skulde have Lov til at føre kristelige
Samtaler i deres Hjem, og de kom netop derfor Jung og hans Hustru i
Møde med megen Kjærlighed. Den protestantiske Præst henvendte om
Søndagen nogle Ord fra Prædikestolen til Jung og tilraabte ham: „Vær
trøstig, taal og vandre forsigtig mellem Faldgruberne, som Modstanderne
berede dig; du vil sejre, og Gud vil krone dig med Velsignelse."
Fjenderne bragte det imidlertid saa vidt ved Hoffet i München, at det
var saa godt som afgjort, at Jung skulde have sin Afsked; men i det
afgjørende øjebkk kom netop en anset Gejstlig, der var en Velynder af
Jung, ind til Kurfyrsten og tog ham saaledes i Forsvar, at denne strax
blev omstemt. Dette fik Jung først senere at vide. Men den truende
Uvejrssky var saaledes lykkelig trukken forbi.

En anden mørk Sky stod imidlertid stadig i Baggrunden; det var de
ulykkelige Pengesager. Hans Løn var god, men alt var saa dyrt her; han
havde ondt ved at betale Renterne af sin Gjæld, men kunde slet ikke
afdrage den. Heyder, som var gaaet i Borgen for ham, skrev de
ynkeligste Breve, da han truedes af Jungs Kreditorer og mente at maatte
gaa Fallit, hvis de gjorde Alvor af deres Trusler. Jung følte i højeste
Maal den sørgelige Stilling; han skrev til formaaende Venner om Hjælp,
men fik ingen. Pengenøden drev ham da til at skrive nogle Romaner, men
Honoraret for dem forslog kun saa lidt. Det hele gik foreløbig paa
Stumperne, som man siger, og Uvejret truede bestandig med at bryde løs.

Den første af de Romaner, Jung nu skrev, hed „Flo-rentin v.
Fahléndorn". Den skildrer en fattig Hyrdedrengs Historie, og
Forfatteren paastaar, at den i Hovedsagen er virkelig. Hyrdedrengen
Florentin elsker Rosine, men begge maa gjennemgaa store Prøvelser, før

hinanden. Florentin bortføres af hollandske Hververe og kommer til
Surinam, men dér undslipper han af Soldatertjenesten og bliver
Forvalter hos en Filantrop, der har grundet en Koloni med en Slags
Andelsfortjeneste for Arbejderne, der have de lykkeligste Kaar. Hans
Elskede, Rosine, falder imidlertid i Hænderne paa en Forfører, men
modstaar standhaftig alle Angreb paa hendes Dyd. Florentin kommer siden
hjem som en rig Mand, idet hin Filantrop er bleven hans Velgjører,^
ægter Rosine, og paa det Gods, han erhverver sig, grundlægger han en
Lyk-saligheds-Koloni med alle Slags velgjørende Indretninger. Til
Slutning samles de fleste Personer, der ere optraadte i Romanen, til en
landlig Fest paa Godset. Der er rejst Telte med hvide og rösenrøde
Silkeflag i Toppen, de lykkelige Bønder blive trakterede baade med
Kaffe, The og Chokolade, Herren og Fruen bære som Vært og Værtinde
hvide Forklæder. Derefter bliver en af de ældste af Vajsenhuseleverne
(thi der er naturligvis et Vajsenhus) viet til en af Vajsenhuspigerne,
og til Slutning opføre Bønderne forskjellige Danse. Alt ender saaledes
nok saa nydeligt som var det paa et Theater. Bogen er ganske efter hin
Tids Smag og gjorde Lykke; nu til Dags har den kun kulturhistorisk
Interesse.

Den næste Roman: „Theodore v. der Linden" er langt bedre. Den viser os
to Søskende Theodore og Hans Jakob, Børn af en rig Bonde, der sukke
under Faderens urimelige Hængen ved det gamle og Uvilje mod alt nyt.
Som det er gaaet i hans Faders og Farfaders Dage, skal det ogsaa i
Fremtiden blive ved at gaa. Børnene have en fremadstræbende Aand, de
ville følge med Tiden, og de føie Trang til at virke; skjøndt de ellers
have det godt, er Hjemmet dem som et Fængsel. Jung taler her for de
unges Ret til at rive sig ud af slige Folder og bruge deres Kræfter,
eftersom de føie Trang til, og han lader det lykkes for disse unge. En
ædel højtstaaende Embedsmand bliver indtaget i Theodore og ægter hende
trods Standsforskj ellen; hans ligesindede140

Søster ægter Hans Jakob. Herved komme begge Søskende frem og blive
frigjorte til at virke efter deres fromme Hjærtes Tilskyndelse; og det
driver dem til at arbejde for deres Medmenneskers Lykke, hvori de finde
fuld Tilfredsstillelse. Forfatteren vil hermed vise, at den ædle Higen
krones med Held, naar man tager Vorherre med, thi han, som har nedlagt
Trang i Hjærtet, tilfredsstiller den ogsaa. Der findes i denne Bog
mange Træk ud af Livet, som vidne om Jungs Opfattelsesevne. Som ét
blandt mange anføre vi fqlgende: „Ofte maa jeg smile," siger han, „naar
jeg om Søndagen staar ved mit Vindue og iagttager Bønderkonerne, der
gaa til Kirke. Jeg kan næsten gjætte, hvem der allerede har gifte Børn.
En høj Mine, et selvtilfreds Blik udmærker dem, og taler man lidt med
dem, betjene de sig af alskens Snigveje for at lede Talen hen paa deres
gifte Børn; de forstaa at fremstille, hvor megen Gavn de allerede have
stiftet i deres smaa Husholdninger." ') Ofte vender han tilbage til
det, som han selv saa tydeligt havde erfaret i Livet: „Man lægge Mærke
til," siger han et Sted, „hvorledes Gud lidt efter lidt omdanner de
fromme Mennesker til Engle. Læser man deres Historie, saa vil man
finde, hvorledes en fortløbende Række af Lidelser, Kors og Trængsler
slynger sig gjennem deres Liv, stadig krydser deres Egenvilje og
efterhaanden danner dem til ægte Mennesker." s)

Jung skulde netop paa dette Tidspunkt faa at mærke, at hans egen
Trængselstid ingenlunde var forbi. I Avgust 1781, da Christine en Dag
løftede en tung Kurv op paa Pigens Hoved, følte hun ligesom et Knæk i
Brystet og strax efter en stikkende Smerte. Da Jung kort efter kom hjem
fra Forelæsning, traadte hun ham dødbleg i Møde og sagde: „Bliv ikke
vred, kjære Mand! Jeg har løftet en Kurv og beskadiget mit Bryst. Gud
være dig og mig

J) Romaner, Sämmtl. Schr. 9 Bd. S. 618. ') Smstds S. 727.141

naadig; jeg aner, at jeg skal dø!" Den samme Anelse slog ogsaa ham i
Møde, og han gjennembævedes af Angst, thi han elskede hende højt. Hun
kom i Seng og blev strax meget syg, men gav sig taalmodig over i Guds
Haand. „Herre, gjør med mig, hvad du vil," bad hun, „jeg er dit Barn.
Vil du, at jeg ikke mere skal se mine Forældre og Søskende, saa befaler
jeg dem i din Haand; led du dem, saa jeg engang maa se dem for din
Trone." Hun havde Brystfeber, ledsaget af hysteriske Tilfælde. Efter 14
Dages Forløb syntes hun bedre, og Jung haabede paa hendes Helbredelse,
men saa gik Sygdommen over til Lungetæring; hun hostede store Stykker
op og led meget. Men altid var hun taalmodig. I de stærke Lidelser bad
hun Herren om at tænke paa hende efter sin store Barmhjærtighed, og
ofte bad hun sin Mand og den Kvinde, der plejede hende, om at tilgive
hende al den Møje, hun voldte dem. Jung kæmpede med Gud i Bønnen; den
Plet af Gulvet i et Hjørne af hans Studereværelse, hvor han plejede at
knæle, blev hel glat ved Slidet. Længe var det som om Himlen var lukket
for hans Bønner, men en Aften silde, da han stod ved Vinduet og
opsendte sine Hjærtesuk, følte han paa én Gang en usigelig Fred,
derefter en Hengivelse i Guds Vilje, stærk til at bære, hvad Gud vilde
lægge paa ham. Da han kort efter traadte ind i Sygeværelset, kaldte
Christine ham til sig, saa' paa ham med sine dybe, brune øjne og sagde:
„Jeg dør, kjæreste Engel! Fat dig, jeg dør gjærne. Vor tiaarige
Ægtestand har været fuld af Lidelser; det behager ikke Gud, at jeg skal
se dig udløst af din Kummer, men han vil redde dig. Vær du trøstig og
stille, Gud vil ikke forlade dig. Mine to Børn behøver jeg ikke at
lægge dig paa Hjærte, du er Fader, og Gud vil forsørge dem." Fra det
øjeblik vare de begge rolige og fattede.

Om Aftenen den 17de Oktober, Tomaaneders-Dagen efter Sygdommens
Begyndelse, mærkedes Dødstegnene. Dog gik Natten roligt, men da Jung
tidlig om Morgenen142

saa' til hende, .raabte hun glad til ham: „Nu har jeg overvundet. Nu
ser jeg hin Verdens Glæder levende for mig; intet bekymrer mig mere,
slet intet." Hun fremsagde derefter nogle Salmevers om den kommende
Herlighed, holdt sin Ven i Haanden og gjentog ofte de Strofer: „Du kan
gjennem Dødens Døre os i Drømme føre!" Endnu engang saa' hun paa Jung
med sine store sjælfulde øjne, trykkede hans Haand, laa' saa en Stund
ligesom i en Slummer og hensov endelig med et Smil.

I den dybeste Betydning havde det været et lykkeligt Ægteskab, thi de
havde elsket hinanden inderligt og trolig delt Byrderne i Guds Navn.
Men begge og navnlig Jung havde indset, at deres bratte Forbindelse i
sin Tid-var overilet. „Begge havde længe nok følt de sørgelige Følger
af deres paa Fanatisme grundede Ægteskab, men de lærte Visdom i
Lidelsens Skole." Disse Ord, der ere skrevne nogle Aar efter Christines
Død, ere meget sigende. Med „Fanatisme" mener han, at de havde antaget
Christines heftige Forelskelse for en Indgivelse af Gud.l)

Nu stod Heinrich Jung altsaa ene i Verden med sine to Børn, en Pige paa
9 og en Dreng paa 7 Aar. Dem anbragte han i en god Pension i
Zweibrücken, der ligger 6—7 Mil fra Kaiserslautern, ophævede saa hele
sin Husholdning og levede som Ungkarl. Han fik Maden hos Værten og
spiste alene i sit Værelse. Men det var et tungt Efteraar for ham. Naar
han gik dér i sin Ensomhed i den øde Lejlighed og saa' paa de afbladede
Træer og de mørke Skyer, da følte han sig saa forladt. Han havde af
Naturen Hang til Tungsindighed, og de svære Tider, han havde
gjennemgaaet, forstærkede det. Hans Fader Vilhelm skrev et trøstefuldt
Brev til ham og skildrede sin egen Sorg, da han mistede sin Ungdoms
Brud; kjær-

') Theobald S. 297. Jung lader Helten Theobald faa den unge Pige
Sannchen paa samme Maade som han selv fik Christine, og lader dem i
deres Ægteskab opleve det samme, de havde oplevet. Personerne ere
identiske. Smlgn. hermed Jungs Häusl. Leb. S. 393 f.143

lige Venner var der ogsaa i Kaiserslautern, men Trykket hvilede
alligevel stadig over Jung. Han bad saa at sige uophørlig; han bad,
naar han var hjemme, hans Hjærte sukkede til Gud, naar han stod paa
Kathedret. Da kom en Aften en fremmed ung Embedsmand venligt og høfligt
ind til ham. Han skulde opholde sig en Tid i Byen for at sætte sig ind
i nogle landøkonomiske Fag og hans Hustru var med ham. Da han havde
hørt om Jungs Sorg og Ensomhed, foreslog han, at han og Hustru skulde
flytte ind til ham, og at de skulde føre fælles Husholdning. Dette
skete og blev til gjensidig Opmuntring hele Vinteren igjennem. Jung
arbejdede nu med rastløs Flid og skrev Lærebøger i sine Fag; han solgte
en Del af sit Indbo og betalte af paa sin Gjæld. Men i Paasken 1782
drog hans Husfæller bort, og han var atter alene.

Af og til flk han opmuntrende Vidnesbyrd om, hvor meget han var kjendt
og elsket, navnlig gjennem sin Ungdomshistorie. En Dag traadte en ung,
fremmed Mand ind ad Døren; han hed v. Bilden, var Søn af en Patricier
og skulde studere her, hvorfor han meldte sig til Indtegning. Tilfældig
fremviser han sin Stambog, og i denne stod der skrevet følgende Ord:
„Herren vil have Omsorg. Dette Stillings Valgsprog tilligemed hans
Tillid til Gud anbefaler dig, kjæreste Broder! din tro Søster Amalie."
Det unge Menneske anede ikke, at Stilling var den samme som Professor
Jung, der stod for ham, og siger derfor troskyldig: „De har dog vel
ogsaa læst Stillings Skrifter?" Denne svarede smilende: „Ja, jeg
kjender dem meget godt." V. Bilden ønskede gjærne at vide, hvor
Stilling levede, thi han følte sig saa taknemlig imod ham, og man kan
tænke sig hans Glæde, da han erfarede, at det var den Mand, han talte
med, og hvis Vejledning han nu skulde nyde.

I Længden faldt det Jung altfor tungt at leve enligt,

>) Jung-Stillings Erzählungen. Schr. 12 Bd. S. 69 ff.144

og efter Venners Tilskyndelse begyndte han at se sig om efter en anden
Hustru. Da han imidlertid et Par Steder fik en Kurv, besluttede han,
fortrydelig derover, at forholde sig ganske rolig og vente paa, hvad
Gud vilde føre ham til. Kort efter fik han Brev fra Fru de la Roche,
som nu boede i Speyer, efter at hendes Mand havde faaet Afsked i Unaade
fra sin forrige Stilling. Hun havde hørt om Jungs uheldige Frierier,
ærgret sig deroyer og anbefalede ham nu en smuk og dydig Pige, 23 Aar
gammel, af god Familie, som kunde medbringe et godt Udstyr men ingen
Formue. Hendes Navn var Selma v. St. Florin tin. Jung saa' Guds
Styrelse deri, og den unge Dame indvilgede i en Sammenkomst med ham,
hvilken fandt Sted i Speyer d. 25de Juni 1782.

Det var en yndig Sommerdag. Solen skinnede ned fra en skyfri Himmel, da
Jung med en Ledsager vandrede ud af Speyers Port og førtes ind i en
smuk Have. Her' saa' han Selma, klædt i en rødgul Silkekjole, med en
sort Straahat paa det opsatte Haar, vandre urolig frem og tilbage,
øjensynlig i stærk Sindsbevægelse. Hendes Broder og en anden Dame vare
ogsaa til Stede. Da Jung gift nærmere, satte alle sig i Positur, og han
gjorde en almindelig Reverens for dem; derefter traadte han hen imod
Broderen og sagde paa en Maade, der stod i stærk Modsætning til de
stive Komplimenter: „Min Herre, jeg ønsker, at jeg snart maa kunne
kalde Dem Broder!" Den fine unge Mand blev noget frapperet, bukkede og
sagde smilende: „Deres ærbødige Tjener, Hr. Professor! Det skal være
mig en Ære!" Derefter trak han og de andre sig noget tilbage, ladende
Parret alene. Jung bød Selma Armen og tiltalte hende med samme
Ligefremhed: „Mademoiselle! De véd, hvem jeg er (hun havde læst hans
Historie), De kjender ogsaa Hensigten med min Rejse. Jeg har ingen
Formue, men tilstrækkelige Indtægter og to Børn . . . Kan De beslutte
Dem til at blive min Ægtefælle, saa hold mig ikke for længe i Spænding.
. . Jeg frygter Gud og vil forsøge at gjøre Dem lykkelig."145

Selma fattede sig, hun slog sine aandfulde øjne op, rakte sin højre
Haand med Viften i Vejret og sagde: „Hvad Forsynet vil, det vil jeg
ogsaa!" Efter et kort Ophold skiltes de ad, men om Eftermiddagen skulde
de igjen mødes hos Fru de la Roche.

Den unge Dame havde gjort det gunstigste Indtryk paa Jung. Imidlertid
trak hendes Komme langt ud over den bestemte Tid, og han sad paa Naale,
frygtende en ny Kurv. Endelig kom hun med Broderen, der strax af Husets
Frue blev ført ind i et andet Værelse, for at Parret kunde være ene.
Jung spurgte, om Ligegyldighed var Grunden til, at hun havde tøvet saa
længe. Ingenlunde, hun var bleven opholdt: „Min Følelse er uudsigelig,"
forsikrede hun med Taarer i øjnene. — „De .bestemmer Dem altsaa til at
blive min?" — „Ja, hvis min Moder samtykker, er jeg Deres for stedse."
— „Men Deres Fru Moder?" — „Hun vil ikke gjøre nogen Indvending." Ved
disse Ord omfavnede og kyssede Jung hende, og i samme øjeblik traadte
Fruen, der formodentlig fra det andet Værelse havde' fulgt Samtalen,
ind med Broderen. „Er De allerede saa vidt?" raabte hun fornøjet og
omfavnede dem begge, hvorpaa hun meget bevæget velsignede dem. Selma
erklærede, at hun vilde se at træde i Christines Sted for Børnene,
saaledes at hun engang trøstig kunde møde hende hisset. Og paa denne
Maade var altsaa denne vigtige Sag hurtig ordnet til fælles
Tilfredshed, thi Moderens Samtykke lod ikke længe vente paa sig.

Fru St. Florintin opholdt sig i Kreutznach nogle Mil borte, og her
tilbragte Jung nu nogle Dage for at lære sin Brud bedre at kjende, og
alt fyldte ham med Glæde, thi han mærkede, at de passede fortræffeligt
sammen. Men en Dag fik Selma et Brev, som aabenbart voldte hende megen
Uro; hun skiftede Farve og ilede op i sit Sovekammer. Jung blev
forskrækket, thi det maatte sikkert være noget ubehageligt, som angik
deres forestaaende Forening. Det var det ogsaa. I Brevet havde en Ven
underrettet hende om, at Jung sad dybt

IO146

i Gjæld, hvilket hun ikke vidste af, thi han havde endnu ikke havt Mod
til at sige hende det. Nu maatte han jo frem med Tilstaaelsen, men
trøstede hende med, at da han var flittig og Indtægterne gode, vilde
Gjælden ved en fornuftig Sparsommelighed i nogle Aar kunne betales.
Imidlertid stillede han det frit for hende, om hun ønskede at løses
igjen fra Forbindelsen. Da han saaledes nærmere havde klaret det hele,
ventede han sin Dom. Selma rejste sig hurtig og sagde: „Nej, jeg
forlader ikke Jung; Gud har bestemt mig til, at jeg skal bære Byrden
med Dem. Velan, jeg gjør det gjærne. Vær ogsaa De ved godt Mod; ogsaa
dette ville vi overvinde med Gud." Og saaledes var den Anstødsten
ryddet af Vejen.

Bryllupet stod allerede d. 16de Avgust i Kreutznach. En rig Ven af
Familien foranstaltede Festmaaltidet for dem og indbød dem til en
Lysttur den næste Dag i det smukke Rheingau. Selskabet kjørte i to
Vogne til Bingen, hvor de satte over Rhinen, derfra til Niederwald,
hvor de spiste til Middag i et Jægerhus. Paa Tilbagevejen gik Herrerne
i Forvejen ned ad Bjergene til iRüdesheim, hvor de tømte en Flaske
Rhinskvin paa deres fremtidige Venskab ; derfra lod de sig sætte over
Floden, men Overfarten var besværlig, da det var blæst op til en stærk
Storm.

Damerne - kjørte imidlertid bagefter, og da Herrerne vare vel ovre,
saa' de Vognen med Damerne holde paa den- anden Side af Floden. Ogsaa
disse vilde nu trods det tiltagende Mørke og Uvejr lade sig sætte over.
Færgen stødte fra Land, men Herrerne saa' til deres Forfærdelse, at den
i Stedet for at sejle tværs over, drev ned ad Floden og førtes
ustandselig afsted mod det farlige Bingerloch, hvor Vandene bruste som
en ijæm Torden. Det var en overhængende Fare, der snart rygtedes; alle
Folk i Bingen kom løbende, man raabte og larmede, medens de fortvivlede
Herrer, fremfor alt den nygifte Jung, stod maalløse af Skræk.
Imidlertid blev en Baad gjort klar, og nogle raske Søfolk roede afsted
for at indhente Færgen,.før det var for silde.147

I bange Forventning stod nu alle tilbage. Mørket havde lagt sig over
hele Egnen, ingen vidste noget. Af og til hørte man det Udraab: „De
stakkels Mennesker! det er ude med dem. Gud være dem naadig!" Endelig
kom en ung Mand, en katholsk Gejstlig, gjennem Folkestimlen hen mod
Herrerne og talte beroligende Ord til dem; han vilde vædde, at Damerne
vare reddede. Derefter førte han dem langs Flodbredden ud ad den Vej,
hvor de først maatte faa Efterretning. Bestandig stirrede og lyttede de
mod Floden til højre, men pludselig hørte de en raslende Lyd fra den
anden Side som af en Vogn. Det var for mørkt til at se noget, men Jung
raabte, og hvem skildrer hans Glæde, da han hører Selmas Stemme: „Vi
ere reddede!"

Der blev nu en Spørgen. Færgefolkene havde været saa fulde, at de ikke
kunde staa paa Benene, end mindre styre Færgen; Søfolkene havde
indhentet dem nærved Bingerloch, faaet Færgen gjort fast ved deres Baad
og med overordentlig Anstrengelse bugseret dem forbi Klipperne til den
anden Bred. Da Jung spurgte Selma om hendes Tanker i Farens Stund,
sagde hun, at hun havde tænkt: „Gud gjør alting vel! Vil han rive mig
fra dig, maa han have en god Hensigt dermed. Altsaa ske hans Vilje!" Og
dermed havde hun været ganske rolig.

En saa alvorlig Indvielse fik Jungs og Selmas Samliv, men den tjente jo
netop til at knytte dem nærmere sammen. Da de et Par Dage efter drog
til Kaiserslautern, fik de en uventet festlig Modtagelse. Et langt
Stykke udenfor Byen bleve de modtagne af Studenter, anførte af den
flinke v. Bilden; der blev overrakt Brudeparret et Lykønskningsdigt, og
under Musik holdt de Indtog i Staden, hvor der ogsaa til deres Ære blev
holdt et Bal.

Hermed begyndte saa et nyt Liv. Børnene kom tilbage til Hjemmet og
fandt en anden Moder i Selma. Hun var ogsaa en sjælden Kvinde, langt
betydeligere end Christine og dog med et ligesaa varmt Hjærte. Hun var
egentlig af italiensk Adel, men hendes Slægt var i det

17de Aarhundrede kommet til Frankrig. Hendes Bedstefader var Huguenot
og maatte under Forfølgelserne tage sin Tilflugt til Tydskland, hvor
Familien siden havde levet; hendes Fader var død for nogle Aar siden
som Kammer-direktør i et lille Fyrstendømme i Øvre-Schwaben. Selv
havde, Selma trods sin Ungdom prøvet en Del i Verden, havde ogsaa været
uheldig forlovet, men det Ægteskab, hun nu havde indgaaet, var en rolig
Havn for hende. Hun var en forstandig Kvinde, der lige trå Begyndelsen
tog sig af det svage Punkt i Huset, nemlig Pengesagerne. Hun overtog
hele Finansvæsenet, betalte i Løbet af tre Aar al den Gjæld, Jung havde
gjort i Kaiserslautern, foruden at hun punktlig betalte Renterne af den
ældre Gjæld; efter den Tid begyndte hun ogsaa at afdrage denne. Tilmed
sørgede hun for, at de aldrig kom i Forlegenhed; der var altid Penge i
Huset. Kom der Rykkerbreve, besvarede Selma dem. Saaledes nød Jung nu i
den Henseende en Lykke, der stod i den glædeligste Modsætning til den
foregaaende Tid. Dertil kom, at hun var en dannet og kundskabsrig Dame,
vant til at bevæge sig i finere Kredse.

Jungs Fremtræden mindede endnu i nogle Henséender mindre heldigt om
hans Ungdoms Forhold, men i Omgangen med hende blev han paa en god
Maade mere poleret, hvilket nu engang ikke har saa lidt at betyde i
Verden.

Saaledes kunde Jung med Rette prise Gud for sin Selma. Hun højnede hans
Liv og gav det en Fasthed, som det før havde savnet. Men i deres korte
Forlovelsesdage sagde hun engang til ham: „De vil ikke beholde mig
længe. Jeg bliver ikke 30Aar; det har en mærkelig Mand i Oettingen sagt
mig." Denne Tanke om en tidlig Død kastede et eget alvorligt men
tillige mildt Skjær over hende.

Saaledes henrandt nu nogle Aar lykkeligt og roligt; dog begyndte Jung
at længes efter en Forandring i sin Stilling, og denne kom saa at sige
af sig selv allerede149

1784, da Kurfyrsten flyttede Akademiet fra Kaiserslautern til
Heidelberg for at forene det med det gamle Universitet
(Ruperto-Carolina) dér. I Efteraaret brød Jung op og kom dertil.
Forandringen var i det hele taget behagelig. Egnen er jo yndig og var
mere civiliseret end i Pfalz; han fik noget større Indtægt og en mere
udstrakt Virkekreds. Heller ikke manglede han her kjære Venner, og han
nød megen Yndest blandt Befolkningen paa Grund af sine Stær-Operationer
og Øjenkure, som han fortsatte, hvor han saa kom hen, og altid udførte
uden Betaling for mindre bemidlede. Kurfyrsten paaskjønnede hans
Virksomhed ved at give ham Titel af Hofraad. Megen Glæde havde han
ogsaa af at være Medlem af „det tydske Samfund" i Mannheim, hvor han
kom hver 14de Dag og færdedes i en Kreds af intelligente Mænd.

Den vigtigste Begivenhed i Heidelberg i den Tid, Jung boede i denne By,
var Universitetets 400 Aars Fest 1786. Den blev fejret med stor Stads,
og mange Folk fra nær og fjærn samledes her ved denne Lejlighed. Jung
skulde holde Festtale paa det statsvidenskabelige Fakultets Vegne. Alle
de andre Taler bleve holdte paa Latin i Festsalen, hvor der var koldt,
og Tilhørerne vare inderlig kjede af „den evige Latinsnak og
Promoveren". Men Jung kom til at tale i den statsvidenskabelige
Højskoles egen Sal, der baade var opvarmet og smukt oplyst, da det var
Aften, og han talte paa Modersmaalet. Hertil kom, at han var godt
skaaret for Tungebaandet, havde baade Kraft og Følelse. Han rev
Tilhørerne i den Grad med, at de snart græd, snart frydede sig, og han
blev flere Gange afbrudt af Bifaldsklap og Bravoraab. Sligt var ganske
anderledes usædvanligt end nu, og gode Talere vare i det hele sjældne
Fugle dengang. Da han gik ned af Kathedret, takkede Ministeren v.
Oberndorf ham meget forbindtlig, og man kan tænke sig, at den fordums
Skrædder og Skolemester maatte føie sig smigret, da de pfalziske
Stormænd i al deres Stads, med Stjærner og Ordensbaand paa, traadte hen
til ham og én for én150

omfavnede og kyssede ham, hvilket blev efterfulgt af de Deputerede fra
Rigsstæderne og Universiteterne. Denne Begivenhed var et ydre
Glanspunkt i Jungs Liv, en Balsam for mange bitre Timer og fordums
Tilsidesættelser. Men han følte tillige saa levende som nogensinde, at
alt var en Gave af Gud, og takkede ham derfor.

len Tale, Jung samme Aar holdt i Mannheim, forudsagde han med
Bestemthed, at en stor Revolution vilde bryde løs, hvilket jo ogsaa
skete tre Aar efter.

Om Jungs Liv i Heidelberg er der ikke meget at melde, Tiden gik i det
hele godt, og han var lykkelig ved sin Selmas Side. Vel var der et
indre Tryk, der ofte hvilede paa ham, en Forpinthed i Sjælen i det
dybeste af alle Forhold, nemlig overfor Gud, men i Bønnen kom han dog
altid paany over det. Vi ville siden høre mere derom.

En kjøn lille Begivenhed fra denne Tid ville vi dog mindes. I Bayern
nærved Tyrols Grænse boede en hæderlig Mand ved Navn Gotthard, der
havde tre flinke Sønner, som han trods sine indskrænkede Kaar havde
givet en god Opdragelse. De drog til forskjellige Højskoler for at
studere, men da Faderen næsten ingen Hjælp kunde give dem, viste han
dem hen til Jungs Exempel, kjendt fra hans Ungdomshistorie, og sagde
til dem: „Bær jer ad som Stilling: bed og stol paa Gud!" Det gjorde de,
og det gik dem alle godt. Den ældste blev Theolog, den anden Jurist,
den tredie, Max, kom til Heidelberg for at studere Statsvidenskab. Jung
holdt meget af Max, denne kom i sin Professors Hus, spillede ofte paa
Luth og sang smukt dertil, men han vilde ikke tage imod det venlige
Tilbud at spise en Dag om Ugen hos Jungs. Han vilde leve ligesom
Stilling i Strasburg, nøjes med hvad Gud vilde give ham uden at falde
andre til Byrde og ikke forvænne sig; sit tarvelige Udkomme fik han
navnlig ved at synge i Kirken. Men han lærte ogsaa af Jung at operere
for Stær, for i den Henseende at kunne gavne sine Medmennesker ligesom
han. Dette151

fortræffelige unge Menneske, der var Jung og Selma saa kjær, fik en god
Fremtid. En ung Greve, der ogsaa studerede her, og som jævnlig kom til
Jung, lovede at tage sig af ham og gjorde det. Da Max skulde forlade
Universitetet, kom Greven til ham og sagde, at han behøvede en Mand til
at bestyre sine Godser og bad ham være den Mand. Saaledes blev Afrejsen
frydefuld for det unge Menneske. Den sidste Aften, han var i
Heidelberg, spiste han fot første Gang hos Jungs, og Selma forsynede
ham med Rhinskvin, Skinke, Pølser o. m. til Rejsen. Max flk en udmærket
Stilling hos Greven, og Jungs glædede sig over hans Lykke.l)

Vi have omtalt de Romaner, som Jung tidligere havde skrevet, og som,
uden at have blivende Værd, paa hin Tid bleve meget læste; vi komme nu
til den sidste i Rækken, men uden Sammenligning den betydeligste,
„Theobald eller Sværmerne".2) Det er i Grunden en Mellemting mellem
Roman og virkelig Historie. Jung har i den skildret de religiøse
Bevægelser i Rhinlandene i Aarhundredets første Halvdel, men han har
sammenknyttet disse Skildringer ved et romantisk Baand, idet han lader
opdigtede Personer, navnlig den ældre og den yngre Theobald, træde i
Forhold til de forskjellige historiske Personer og Begivenheder. Dog er
navnlig den yngre Theobald heller ikke ganske Fantasi, men ofte ét med
Jung selv. Da vi i Bogens Indledning have berørt de meget brogede
religiøse Bevægelser i Rhinegnene, behøve vi ikke her at dvæle derved;
en stor Del af vort nøjere Kjendskab dertil stammer fra denne Jungs
Bog, thi han havde fra Barn af hørt om de forskjellige Personer, han
havde truffet Tilhængere af dem allerede i Hjemmet hos sin Fader og
siden ofte paa sin bevægede Ungdomsvej, ja havde til visse Tider levet
sammen med saadanne. Enkelte af Lederne havde Jung endog per-

1) Jung: Erzählungen Nr. 17. Sçhr., 12 Bd. ») Schr., 6 Bd.152

sonlig kjendt. Der var næppe nogen, der kunde skildre disse Tilstande
som han. „Theobald" har derfor blivende Værd for enhver, der vil sætte
sig ind i hin Tid, om end det hist og her mod Forfatterens Vilje
brister lidt paa den historiske Nøjagtighed.

Det var ingenlunde Jungs Mening at ville bryde Staven over hine
religiøse Bevægelser i Almindelighed; tværtimod havde han jo fra ung af
indsuget Kjærlighed til det pietistiske Trosliv, og han havde altid en
Retning imod det. Derfor fremstiller han med Deltagelse, ofte med
Beundring, saadanne Mænd som Hochmann, Rock, Marsay, Haug o. s. v. Han
skriver et Sted: „Man gaar for vidt i at dadle Pietisterne. Hvorfor'
anse I en Mand for et stort Geni, naar hans Sjæl sværmer om i
Fantasiens Rige, digter og maler herligt, skriver fortræffelige
Romaner? Det dadle I jo ikke. Men naar et fantasirigt Hoved holder
Religionen for en værdig Gjenstand og har roman- og feagtige Begreber
om den, da fare I op og ville banlyse en saadan af det menneskelige
Selskab. Er det ogsaa billigt? — Ja, sige I, disse religiøse Romanhelte
vildlede Folket og stifte Skade! — O, langtfra ikke saa megen' som
eders Kjærligheds- eller forgiftede Romaner! Disse føre Ynglingen og
den uskyldige Pige ind paa Føleriets og Lastens Vej, hvorimod hine
næsten altid have den virksomste Indflydelse paa at føre et dydigt Liv.
I ville næsten altid finde, at en Pietist vandrer ulasteligt blandt
Menneskene." ') Her tænker Jung altsaa paa gode Pietister. Men at han
havde et skarpt øje for Udskejelserne, ses noksom af hans Fremstilling
af Sekten i Ronsdorf (Eller og Anna Buchel), som han havde nem Adgang
til at høre om, efter at han selv ved sin Forbindelse med Familien
Heyder var bleven saa nær knyttet til dette Sted. Her lægger han
ingenlunde Fingrene imellem.

Jung havde et stort Kjendskab til Menneskehjærtet,

') Theobald, Schr. 6, 82.153

navnlig i dets Forhold overfor det religiøse, og det fremtræder paa
mange Maader i „Theobald". Saaledes naar han skildrer Forbindelsen
mellem Bondesønnen Dietrich Theobald og den adelige Frøken v. Wirthen.
Disse træffe hinanden ved gudelige Forsamlinger, de samtale om deres
Sjæles Tilstand, og Enden bliver, at de forlove sig med hinanden i den
Hensigt ved Samlivet at bestyrkes i Troen. De sætte nu alt ind paa at
blive gifte, flygte til en troende Præst for at vies af ham, men da han
nægter det, tage de til Takke med en Allemands-Præst, der for gode Ord
og Betaling er villig til alt. Dette Ægteskab, som saaledes med Vold og
Magt er sat igjennem uden deres Slægtninges Samtykke, bliver slet ikke
til det, de havde ventet. Det viser sig, at det egentlig var den
kjødelige Drift, der havde draget dem sammen og som havde skjult sig
under de gudelige Rørelser. Saasnart de ere blevne gifte, have de ikke
mere Trang til at tale med hinanden om religiøse Ting; det bliver et
trivielt, dagligdags Ægteskab uden dybere Sympathi. At Sanselighed tidt
skjuler sig under religiøs Rørelse, navnlig naar denne har et
pietistisk Anstrøg, er en Erfaring, som ofte er gjort.')

Skulde man angive Hovedhensigten med Jungs „Theobald", da tager man
næppe Fejl ved at finde den betegnet i Mottoet: „Mittelmasz die beste
Strasz". Han mener hermed, at Mellemvejen (i god Betydning) er den
bedste, at altfor stor Overspænding kan blive ligesaa fordærvelig som
altfor stor Slaphed. Denne Mellemvej søgte Jung selv at gaa, mellem
Pietismen paa den ene Side og Tidens stedse større rationalistiske
Kjølighed paa den anden. Det følgende vil vise, i hvad Grad dette
lykkedes ham.

Jungs Ophold i Heidelberg var ikke af lang Varighed. Han nød nu saa
megen Anseelse, at da Land-

') Theobald S. 40 ff. Om nogle af de værste Udskejelser i de
separatistiske Samfund findes der interessante Meddelelser. S. 155
ff.154

greven af Hessel-Kassel, Vilhelm d. 9de, ønskede at udvide
Universitetet i Marburg, tilbød han Jung et Professorat i de
landøkonomiske Fag med en Løn af 1200 gode Dalere eller 2160 Gylden.
Dette Tilbud maatte denne anse for en Styrelse af Gud og tog altsaa med
Glæde imod det. Ved Paasketid 1787 flyttede han med sin Selma og deres
eneste levende Barn, en lille Pige paa et Aar, til det nye Opholdsted.
Christines to Børn, der vare temmelig store, kom ud fra Hjemmet,
Datteren til den Heyderske Familie (Heyder selv var nylig død) og
Sønnen i en Pensionsanstalt hos en Præst. Da Revolutionskrigene nogle
Aar efter udbrød, kom Professorerne i Heidelberg i stor Elendighed og
flk i flere Aar slet ingen Løn, saa at Jung flk Grund til at takke Gud
for, at han i en god Stund kom fra dette Sted, hvor han iøvrigt havde
levet lykkelige Aar.

8.

Første Aar i Marburg.

1787—1793.

Ved sin Forflyttelse til Marburg kom Jung igjen nærmere til sin
Fødeegn, som i lige Linie kun er en halv Snes Mil derfra. Marburg, som
ligger omtrent midt imellem Kassel og Frankfurt ved den lille Flod
Lahn, gjorde ved det første Blik ikke noget heldigt Indtryk, da den
saa' gammeldags og forfalden ud, men ved nærmere Eftersyn svandt dette.
Baggesen, der besøgte den paa sin Labyrinthrejse ikke ret længe efter
at Jung var kommet dertil, beskriver den paa følgende Maade: „Oven over
den paa Siden af Bjærget hængende By lader et Slot til at falde ned af
Skyerne. I Steden for at Gaderne i andre Stæder ligge jævnsides, ser
man dem155

her opstablede paa hinanden. Den ældgamle Kirke synes — i Begreb med at
opklavre Højden — af Alder og Mødighed at være bleven staaende paa
Halvvejen. Egnen rundt omkring er malerisk, bjærgfuld, skovrig og
bestrøet med Ruiner. Staden selv er indeni mørk, forfalden og smudsig,
men fra de hen over hinanden fremtittende Huse have Beboerne de
skjønneste Udsigter; især er Overblikket fra det høje Slot
underholdende. Fra den lavere til den højere Hovedgade krøb vi op paa
en Trappe. Hist og her kan man fra 3die Stokværk spasere lige ud i
Haven, og den ene Gade har Skygge af Træerne, som staa i den anden.
Nedenunder flyder Lahnen i mangehaande Bugter. Byen vrimlede af
Indbyggere — arbejdsomme, godlidende, snaksomme Folk."1) Det gunstige
Indtryk, som Beboerne gjorde paa den danske Digter, stemmede ogsaa med
Virkeligheden. Jung siger, at man fandt Hjærtelighed og et virksomt
Venskab som næppe paa noget andet Sted. De gode Hessere, som udmærkede
sig ved deres lange Haarpiske, vare nok værd at leve iblandt.2)

Modtagelsen af Embedsbrødrene var meget venskabelig, og Jung følte sig
hurtig vel tilpas i sin nye Stilling. Da det gamle Hjem var saa nær,
indbød han sin Fader Vilhelm til at besøge sig. Gjærne havde han ogsaa
set sin Onkel Johan, men han var død Aaret før. • Vilhelm, som nu var
en 70 Aar gammel, kom efiter Indbydelsen. Da Jung en Dag stod paa
Kathedret, traadte pludselig nogle Studenter ind i Avditoriet, og én af
dem raabte højt: „Deres Fader er her! Nu hører alting op!'" Jung
skyndte sig ned til sine Værelser, ledsaget af en Flok Studenter. Lige
indenfor Døren stod Fader Vilhelm med Hatten i Hænderne, bøjet af Alder
og med furet Ansigt. Halv undselig saa' han fra Siden hen mod sin Søn.
Først stod begge et øjeblik tavse overfor hinanden,

') Labyrinthen 2, S. 53. (Nyeste Udgave.) ') Engelstoft saml. Skrifter
3, S. 63.156

da omfavnede og kyssede de hinanden med dyb Bevægelse. „Fader," udbrød
Jung, „I er i de sidste 13 Aar bleven gammel." — „Det er jeg ogsaa, min
Søn." -— „Det er mig, som stod jeg for min Bedstefader; I er kommen til
at ligne ham meget, min dyrebare Fader!" — „Ham lig paa Legem og Sjæl.
Jeg føler den indre Ro, som ogsaa han havde, og som han handlede, søgte
ogsaa jeg at handle." — „Gud, hvor haarde og stive er dog eders Hænder
— har I det da saa svært?" Han smilede som Eberhard og sagde: „Jeg er
en Bonde og født til Arbejde; det er nu engang mit Kald. Läd det ikke
bekymre dig, min Søn!" Onkel Johans Søn, som var Bjærgmester, var fulgt
med Vilhelm, og de tilbragte nu nogle gode Dage i Marburg; Vilhelm
sagde flere Gange, at denne Tid var ham som en Forsmag paa Himlen.

Jungs Virksomhed i Marburg var i Hovedsagen en Fortsættelse af den i
Kaiserslautern og Heidelberg. Han havde fuldt op at gjøre med sine
Forelæsninger, hvoraf han daglig holdt fire til fem, et højst
anstrengende Arbejde, som dog ikke forhindrede ham i en flittig
Forfattervirksomhed. Han skrev dygtige Lærebøger i forskjellige Fag,
saasom over Stats-Politi, Finansvidenskab og Grundrids af
Statshusholdning, saa at han ialt har skrevet 11 saadanne Bøger. Dertil
kom, at han fortsatte sin Levnedsbeskrivelse med „Heinrich Stillings
Husliv",-der skildrer hans Oplevelser fra 1772, da han nedsatte sig i
Elberfeld, til 1787, da han kom til Marburg. Skjøndt denne Bog ikke er
saa livlig skrevet som de to foregaaende Dele af,hans Liv, har den dog
stort Værd baade til at kjende ham og hans Tid. Endvidere fortsatte
Jung stadig sine Øjenoperationer, førte en stedse stigende Brevvexling
med mange forskjellige Folk og skrev flere religiøse Værker, saa at man
med Rette kan sige, at de 16 Aar, han tilbragte i Marburg, vare en
overordentlig flittig Arbejdstid.

Forholdene i den lille Universitetsby vare hyggelige157

og behagelige for Jung. Han havde adskillige Kollegaer, som han satte
megen Pris paa, men den kjæreste var ham den theologiske Professor
Coing, en Mand, som han fuldt kunde stemme med i det kristelige og som
tillige besad en blid Karaktér. Familierne Jung og Coing bleve snart
saa indgaaede, som vare de ét, og Selma sluttede sig inderligt til
Coings ældste Datter Elise. Blandt Studenterne nød Jung ogsaa i en
Aarrække megen og vel fortjent Anseelse. '

Men trods alt dette glædelige, og skjøndt Forholdene i det hele dannede
en lysende Modsætning til de fordums tunge Dage i Ungdomstiden og i
Elberfeld, manglede Jung og havde i en Række Aar manglet den rette,
rolige, indre Tilfredshed. Det er en sørgelig Bekjendelse af en Mand,
der troede paa Gud og elskede hans Veje, men han giver selv
Forklaringen dertil. Denne Utilfredshed, som netop hang sammen med hans
uophørlige Trang til at staa i Barneforholdet til Gud, havde en vis
naturlig Tungsindighed til Baggrund. Jungs Sind var let bevægeligt,
meget følsomt, Smil og Taarer vexlede hyppigt hos ham, men han mente
selv, at de store Gjenvordig-heder, han havde gjennemgaaet i sine yngre
Dage, havde stemt ikke blot Alvorens men Tungsindets Strænge i ham, og
det er troligt nok. Dog, den egentlige Kilde til den aandelige
Utilfredshed, laa i en tærende Tvivl, der i en Snes Aar, lige fra
Strasburgtiden, bestandig ståk sit Hoved frem, hver Gang han følte sig
glad i Gud. Han kalder hin Tvivl en Goliath, og det var ogsaa en
frygtelig Kæmpe. Det var Determinismen, som han i sin Tid havde læst
sig til i den Leibnitz-Wolffske Filosofi, det vil sige: Læren om en
uforanderlig, i Tingenes Natur liggende, Skjæbne. Hvor denne Lære faar
Indpas i et Menneske, dér svinder Troen i sin dybeste Betydning, Og man
tvivler om, at der er en levende Gud til. "

Man kunde synes, at et Menneske, der stadig havde gjort saa dyre
Erfaringer netop om den levende Guds158

Bønhørelse og Bistand, at en saadan mindst af alle skulde blive en Bold
for den Slags Tvivl. Men det er en Fejltagelse. De største Troskæmper
have altid lidt under de største Tros-Anfægtelser. Hvor Hveden er
saaet, kommer Fjenden netop med sin Klinte. Jung saa' det som en
Fjende, en Goliath, han skulde bekæmpe, og han brugte ogsaa Davids
Trosvaaben imod ham, men hver Gang, han troede at have sejret, kom han
igjen. Paa samme Tid som han bad til Gud, paa samme Tid Læseverdenen
trindt omkring opbyggedes ved Skildringen af Jung-Stillings Trosliv og
aabenbare Bønhørelser, paa samme Tid hviskede den skrækkelige Kæmpe ham
stadig paany ind i Øret: „Det nytter ikke, du beder, thi hvad Gud
engang har bestemt, det sker, enten du beder eller ikke!" Tænkte han
saa paa de tydelige Beviser paa Guds Bønhørelse, han i sit Liv havde
havt saa mange af, da hviskede Kæmpen: „Det var kun tilfældigt!" Men
Jung overgav sig aldrig til Uhyret; trods Tvivlen blev han ved at bede,
og da han havde et opladt øje for Guds Haand, mærkede han ogsaa
tydeligt, at den faldt tungere paa ham, hver Gang han slappedes i Tro
og Bøn.

Han skriver selv derom: „Den mørke, fatale Determinisme lejrede sig som
en stærkt væbnet i min Sjæl, og den sagde Nej til alt, hvad jeg hidtil
havde troet — og jeg kunde ikke gjendrive den, det vil sige, jeg kunde
ikke kæmpe den ud. Thi alle mine hidtidige Førelser og alt, hvad der
før havde været overbevisende for mit Hjærte, og hvormed ogsaa min
Fornuft havde beroliget sig, derved beroligede den sig nu ikke mere.
Men hvorledes kunde jeg i den Sindsforfatning vedblive at være Kristen?
Ja, jeg bekjender med dyb Ydmygelse og inderlig Bevægelse, at det havde
ogsaa været umuligt, hvis ikke den gode og barmhjærtige himmelske Fader
daglig og stadig havde holdt mig i øvelse i Korsets' Skole. Jeg var
stedse i den Stilling, at jeg enten rent ud og i Ordets fulde Betydning
maatte tro kristeligt eller løbe saa langt, mine Fødder kunde bære mig,
eller skyndsomst tage Livet159

af mig selv. — Jeg troede tidt, jeg skulde forgaa." ') Hvor maa man dog
takfte Jung for disse Bekjendelser! Hvor godt det end er med Bekj
endelser fra de uom-vendte Dage, som vi have dem fra mange Kristne, saa
ere de uforbeholdne Bekjendelser om Troslivets Anfægtelser og Lidelser
dog endnu mere værd2). Der skal en vis Sjælsstorhed til at fremlægge
sligt for Almenheden, naar man som Jung bliver set op til som en af
Troens Bærere.

Men i Aaret 1788 fik hin frygtelige Kæmpe i Jungs Bryst endelig et
Dødsstød ved Guds gode Styrelse. De fleste ville vist finde sig
skuffede ved at høre om Maaden, hvorpaa det skete, men Guds Midler ere
mange. En Ven fra Heidelberg, Kirkeraad Mieg, som besøgte Jungs dette
Aar, henledte nemlig hans Opmærksomhed paa Kants Skrifter, som Jung
hidtil ikke havde havt Lyst til at studere, og anførte navnlig et
Udsagn af denne Filosof, der forekom ham slaaende. Da Jung nu fordybede
sig i Kants berømte Bog „Kritik der reinen Ver-nunft", blev den Midlet
til, at han fik Bugt med hin Tvivlens Kæmpe. Kant beviser nemlig heri,
at den menneskelige Fornuft intet véd, som er udenfor den sanselige
Verdens Grænser, men at den i oversanselige Ting altid kommer i
Modsigelse med sig selv. Dette blev en ligefrem Lægedom for Jungs
saarede Sjæl; Bogen var for ham som en Udvikling af Pavlus' Ord: Det
sanselige Menneske fatter ikke de Ting, som høre Guds Aand til, thi de
ere ham en Daarligheds). Knuden var løst for Jung; alt delte sig nu for
hans Bevidsthed i

') Heimweh S. 266.

2) De, der fordybe sig i Udmalinger af de merke Tilstande inden
Omvendelsen, men tie med hvad der af den Art kommer efter den, ligne de
Forfattere, der beskrive de elskendes Konflikter og Lidelser før
Bryllupet, men lade Ægteskabet gjøre en lykkelig Ende paa alt sligt. I
begge Tilfælde bibringer man Folk urigtige Forestillinger, og der er
gjort megen Skade ved slige Illusioner.

3) i. Kor. 2, 14.i6o

to Verdener, den højere, som vi kun fatte ved Guds Aabenbaring, den
lavere, som vi kjende gjennem Naturen og Fornuften. Da Jung
lejlighedsvis i et Brev takkede den kønigsbergske Filosof for dette
Lys, svarede denne bl. a.: „Ogsaa deri gjør De vel, at De søger Deres
eneste Beroligelse i Evangeliet, thi det er den uudtømmelige Kilde til
alle Sandheder, som, naar Fornuften har ud-maalt hele sit Omraade, ikke
ere at finde andet Steds end dér."') En mærkelig Udtalelse af denne
Mand, som Jung til sit eget Gavn optog i al Enfoldighed.

Da Jung senere gjennempløjede flere af Kants Skrifter, følte han sig
imidlertid meget skuffet, thi han saa', at denne i Virkeligheden ikke
søgte Kilden til de Sandheder, der overgaa vor Forstand, i Evangeliet,
men i „Moralprincipet". Da sagde Jung til sig selv: Dette saakaldte
Moralprincip er en meget vag Ting, saare forskjelligt hos de
forskjellige Folkeslag; det tillader Mexi-kanerne at ofre Mennesker, de
nordamerikanske Indianere at skalpere deres Fanger, Otaheitierne at
stjæle. Og vil man svare, at det skal være „det rene" Moralprincip, da
er det en blot Ordlyd, thi det findes ikke paa Jord uden ét Sted, i
Guds Ord. Altsaa er det kun i Evangeliet. Jung saa' med sit kristeligt
klarede Blik tydelig det Selvbedrag, hvori Kant svævede. Denne kunde
saaledes aldrig blive hans Mand, om han end ved Guds Styrelse var
bleven et Middel til Beroligelse i hans Sjæl.

Saaledes var den frygtelige Fjende, der i saa mange Aar havde pint
Jung, lykkeligvis forsvunden. Men en v anden, ligesaa farlig, dukkede
strax efter frem, og det var Rationalismen, der mere og mere udviklede
sig paa hin Tid og vandt Indgang overalt. Jung havde jo tidligere
angrebet den, da han bekæmpede Nicolais „Sebaldus Nothanker"; nu skulde
han selv prøve dens Farlighed. Man har ofte ondt ved at sætte sig ind i
en forsvunden Tids Strømninger, men saa meget er klart,

') Jungs Husliv, S. 445.l6l

at de Mennesker, der aandeligt leve med i deres Tid, ikke kunne undgaa
Paavirkning af hvad der med Aands-magt er oppe i den.

Med et Par unge studerende Grever kom en theologisk Kandidat som disses
Hovmester til Marburg, og da de hørte alle Jungs Forelæsninger, fik
denne snart meget med dem at gjøre. De kom til ham, og han blev ofte
indbudt til at spise hos dem. Jung fandt et vist Behag i Omgangen med
Kandidaten; det var en kundskabsrig, dannet Mand, som havde færdedes
meget i Verden og havde meget at fortælle. Han havde et stort Talent
til at opfatte Personer og kritisk Blik til at bedømme dem; rigtignok
var han altfor kritisk og overlegen, hvilket stødte Jungs
Kjærlighedsfølelse, men paa den anden Side var han saa dygtig og
virksom, saa aandslivlig og interessant, at Jung altid uvilkaarligt
fængsledes af ham. Skjøndt Theolog var han i Følge sin Stilling bleven
en hel Verdensmand, traadte flot op og forstod overalt at gjøre sig
gjældende. Han var Rationalist, ikke af den prosaiske flade Art, men
med Tænksomhed og Aand. Under den hyppige Omgang med denne Mand blev
Jung • nu efterhaanden paavirket ikke lidet af en hel Del af hans
religiøse Ideer, som enkeltvis ikke syntes farlige, men som i deres
Følgeslutninger førte bort fra sand Kristendom. Blandt andet kom han
ind paa den Tanke — der forøvrigt rundt omkring gik igjen dengang — at
Kristi Forsoningsdød kun var en østerlandsk Udsmykning af, at Kristus
havde gjort sig sædelig fortjent af Menneskeslægten, en Tanke, der jo
aldeles omstyrter en af Kristendommens Grundpiller. Man ser heraf, paa
hvilket farligt Punkt Jung befandt sig, men for at forstaa, hvorledes
han kunde være modtagelig for sligt, behøver man kun at tænke paa, at
de rationalistiske Forestillinger dengang laa saaledes i Luften, at man
stadig maatte være paa sin Post overfor dem, og at den gammeldags
Kristendom blandt dannede Mennesker stod i stedse lavere Kurs som
parret med Fordomme og Overtro.

Det hele blev dog kun som et forbigaaende Pust. Jung havde for dybe
Rødder i den sande Tro og for dyrtkjøbte Erfaringer til ret længe at
lade sig betage af Verdensvisdommen. Saalænge disse rationalistiske
Forestillinger havde en vis Magt i ham, følte han sig højst ulykkelig,
Freden veg bort fra hans Hjærte, Bønnen blev mat, han syntes at mærke
gamle, forlængst overvundne Fristelser komme igjen. Et helt Aar
igjennem varede denne Tilstand, men da hjalp Gud ham ud af Garnet; „den
gode Hyrde indhentede ham", som han selv siger, og han fandt atter sin
gamle Stilling i den enfoldige Kristentro. Præsten Sartorius, en Mand
a-f Franckes Skole, som Jung besøgte paa en Rejse, kom sig selv
uafvidende til at aabne hans Øjne for den Afgrund, han var i Begreb med
at styrte ned i. Men den Skjærsild, Jung havde gjennemgaaet, blev et
Middel i Guds Haand til i Fremtiden at gjøre ham til et udvalgt
Redskab, som, byggende paa egen Erfaring, kunde bekæmpe den
rationalistiske Aand eller den ligefremme Vantro med fremragende
Dygtighed. Hans kjærlige Sind viste sig imidlertid ogsaa ved denne
Lejlighed, idet han, anerkjendende Kandidatens øvrige gode Egenskaber,
vedblev at omgaas meget med ham i alle de tre Aar, denne opholdt sig i
Marburg.

I Paasken 1789 aflagde Jung efter Indbydelse af Grevinde Stolberg, der
nærede Interesse for ham som kristelig Forfatter, et Besøg paa det
smukke rigsgrevelige Sæde Werningerode i Harzen. Da han ønskede at
forene det nyttige med det behagelige paa sine Rejser, blev det
bekjendtgjort, at alle Blinde kunde indfinde sig for at undersøges af
ham, og han opererede elleve. Blandt dem var en ung Kone, der var
bleven begravet i Sne paa Vejen fra Andreasberg til Ilsenburg, og som,
da man fandt hende, efter at hun havde ligget saaledes i et Døgn, var
bleven aldeles blind. Hun blev nu igjen seende. Ligeledes opererede
Jung en gammel Mand og hans Søster, der i en Snes Aar havde været
blinde; da de nu fik Synet, undredes de gjensidig over hinanden,163

at de saa' saa gamle ud. Besøget hos den kristeligsindede Stolbergske
Familie blev siden gjengjældt af denne i Marburg, hvor Grevens vare med
til at fejre Jungs 49aarige Fødselsdag.Kort efter gjorde denne en anden
Rejse syd paa langs Rhinen, hvor han ligeledes øvede sin velgjørende
Virksomhed som øjenlæge-; men et Sted havde han det sjældne Tilfælde,
at en blind Mand af religiøse Grunde ikke vilde hjælpes. „Herren har
lagt dette Kors paa mig," sagde han, „jeg vil ogsaa bære det til hans
Ære." Hovedbesøget 'paa denne Rejse gjaldt Neuwied, hvor Jung for
første Gang saa' en hern-hutisk Menighed, og dennes hele Forhold og
Gudstjeneste gjorde et dybt og blivende Indtryk paa ham. Hidtil havde
han havt visse Forbehold overfor Brødremenighederne, om hvem han i sin
Barndomsegn havde hørt mange skarpe Domme af de Opvakte, hvilket ikke
var saa underligt, da Zinzendorfs og hans Tilhængeres Optræden i
Berleburg i sin Tid ikke altid havde været heldig. Nu vare mange af de
skarpe Kanter paa dem afslebne, og Jung følte sig ret forenet med dem i
Troen. Han kom i de følgende Aar mere og mere til at betragte disse
Menigheder som gode Oaser midt i den stedse voxende Vantros ørken, og
deri havde han heller ingenlunde Uret. Paa Neuwied knyttede Jung et
fortroligt Venskab med den ædle gamle Fyrstinde, som han stod i
Brevvexling med til hendes Død.

Paa Hjemvejen fra denne Rejse fik Jung Efterretning om, at Selma var
bleven syg, og fyldt af bange Anelser hastede han hjem. Hun havde
skjænket ham flere Børn; det sidste var dødfødt, og ved den Lejlighed
havde hendes Helbred faaet et Knæk. Nu var hun igjen i velsignede
Omstændigheder. Da Jung kom op ad Trappen i sit Hjem, saa' han Selma
staa øverst oppe, støttende sig ved Rækværket; hun saa' bleg og
forandret ud. Med

') Det er en Hukommelsesfejl af Jung-Stilling, naar han i sine
Lehr-jahre, Schr. i, S. 449 kalder det den 50de.

Smil gjennem Taarer sagde hun: „Kjære, vær ikke bange; det har ikke
noget at betyde med mig," men det havde det alligevel. Da de siden sad
i Sofaen ved hinandens Side, greb hun hans Haand og sagde: „Kjære Mand!
Hør rolig paa mig og bliv ikke bedrøvet. Jeg véd bestemt, at jeg vil dø
i denne Barselseng. Jeg passer heller ikke mere i din Livsvandring. Jeg
har opfyldt det, hvorfor Gud gav dig mig, men for Fremtiden passer jeg
ikke mere i din Stilling. Hvis du nu vil have, at jeg Resten af min Tid
skal leve roligt og dø med Glæde, da maa du love mig, at du vil gifte
dig med min Veninde Elise Coing. Hun passer fra nu af bedre for dig end
jeg, og jeg véd, at hun vil være en god Moder for mine Børn og en
fortræffelig Ægtefælle for dig. Sæt dig nu dog ud over det, man kalder
Velanstændighed, og lov mig det. Vil du ikke nok, du kjære?" Dette
underlige Løfte, som Selma i sin Sygelighed vilde tage af ham, kunde
Jung naturligvis ikke aflægge, men hun sagde da: „Det er dog sørgeligt,
at du ikke kan sætte dig ud over alt det for at berolige mig; at jeg
skal dø, véd jeg sikkert."

Formodentlig sigtede Selma med de Ord, at hun ikke længere passede for
Jung, til sit ødelagte Helbred, som vilde gjøre hende til en Byrde for
ham, hvis hun skulde leve. Men rimeligvis havde hun ogsaa en Følelse
af, at Elise kunde blive mere for ham i kristelig Henseende. ') Deres
Forhold havde altid været kjærligt og godt.

Hele den følgende Vinter beredte Selma sig til sin Død, ligesom man
laver sig til en Rejse. Hun søgte at bringe alt i Orden med den største
Sindsro. Idelig talte

') Jung skriver selv derom: „Hun var en herlig Kone, men der gives
Stillinger og Forhold, hvor selv det fortræffeligste Menneske ikke
passer." Altsaa delte han i Grunden hendes Mening. Det kan næppe
forstaas anderledes, end at hun ikke fuldt ud stemte med hans
kristelige Retning, og netop i disse Aar blev hans Livs-maal mere og
mere et bestemt religiøst. Lehrjahre S. 458.165

hun om sin Mands Ægteskab med Elise Coing; hun havde sat sig den Tanke
fast i Hovedet og vilde ligesom tvinge den igjennem. En Aften da disse
tre sad alene sammen og spiste, saa' Selma paa sin Veninde og sagde:
„Ikke sandt, kjære Lise, De tager nok min Mand, naar jeg er død?" Elise
blev rød som Blod og svarede: „Tal dog ikke saadan; Gud bevare os fra
at komme i det Tilfælde." Det gik endog saa vidt, at Selma henvendte
sig til andre, for at de skulde overtale hendes Mand dertil.

I Maj 1790 fødte Selma en Søn, og alt gik godt. Jung takkede Gud og
ytrede til hende, at hendes Anelse heldigvis var fejl. Men hun sagde
med stærkt Eftertryk: „Kjære Mand, vi ere endnu ikke færdige." Paa den
sjette Dag flk hun Frislinger og blev meget syg. Elise og Jungs ældste
Datter Hanne, som var en voxen Pige, samt Fru Coing plejede hende, men
hendes Tilstand forværredes hurtigt. Da Jung en Eftermiddag sad ene hos
hende, begyndte hun at tale vildt og pille paa Lagenet; da vidste han,
at der var ikke langt tilbage. Han skyndte sig ud for at være alene med
sin Gud og ilede gjennem Byens Port til en lille Birkelund ved
Slotsbjærget; dér bad han for at faa Kraft til at bære det Slag, som nu
vilde komme. Da han saa kom hjem, var han rolig, men han pintes i saa
høj Grad ved at se Selmas Lidelser, at han kun faa øjeblikke ad Gangen
kunde taale at være hos hende. En Gang, da han traadte ind til hende,
kastede Selma, som paa Grund af Mundkrampe ikke kunde tale, et bønligt
Blik paa ham og' vinkede ad Elise, som sad derinde — Jung forstod
hendes Mening og gik sin Vej. Da han næste Dag tidlig igjen kom ind til
Selma, var hendes Ansigt forklaret, Evighedens Morgenrøde kastede sit
Skjær over det. „Har du det godt?" spurgte han. „O, ja!" svarede hun
gjennem den sammenklemte Mund. Men hun laa endnu hele denne Dag og døde
først næste Nat.

Selma blev ikke 30 Aar gammel, og hun efterlod to Døtre foruden den

Mands „Stolthed", som han udtrykker sig; hun var aandrig og klog,
hendes Dygtighed havde grebet ind paa alle Omraader; Husvæsenet havde
hun styret fortræffeligt, bragt Orden i Pengesagerne, afslebet Kanterne
i Mandens ydre Væsen, hele Hjemmet havde ved hende faaet et rigere og
skjønnere Præg.

Et halvt Aar efter Selmas Død ægtede Jung den Kvinde, som hun havde
udpeget for ham, Elise Coing; hun var da i sit 35te Aar. Bryllupet
fandt Sted paa hendes Daabs- og Navnedag den 19de November, den hellige
Elisabeths Dag. Da hun blev døbt, havde hendes Bedstemoder, Oldemoder
og Tipoldemoder, der alle hed Elisabeth, staaet Fadder til hende; selv
hed hun ogsaa egentlig Elisabeth. Hun var en mild, kjærlig Sjæl, som i
kristelig Henseende ganske stemmede med Jung og som elskede baade ham
og hele hans Børneflok højt; hun var tillige en taalmodig Kvinde, som
netop derved egnede sig godt til at staa ved en Mands Side, der hele
Livet igjennem havde svære Kampe. Det er vistnok med Rette bleven sagt
om Jung-Stilling, at han var overordentlig lykkelig i alle sine tre
Ægteskaber, men at Elise var dog Kronen paa det hele.

Paa Bryllupsdagen holdt Jung først fire Forelæsninger, derefter læste
han en Time med Arveprinsen af Hessen-Kassel, som i denne Vinter
opholdt sig i Mar-burg, og efter at dette Dagværk var endt, fandt saa
Bryllupet Sted. Mellem Vielsen og Festmaaltidet sang Datteren Hanne til
Faderens Klavérspil en smuk Sang, som denne havde digtet om Selma og
Elise1), og det var i det hele en skjøn, om end alvorsfuld Bryllupsdag.

Kort efter kom en svær Prøvetid med den ældste Datter. Hun blev
hysterisk, ligesom hendes Moder Christine havde været, og næppe var det
bleven lidt bedre med hende, før en Student forelskede sig saa rasende
i hende, at det nødvendig maatte vække en pinlig Opsigt.

') Lehrjahre, Schr. i, 462.167

Han anholdt om hendes Haand hos Forældrene og fik til Svar, at naar han
kunde forsørge hende, og hvis hun vilde have ham, vilde de ikke sætte
sig imod det. Men da hun bestemt erklærede, at hun paa ingen Maade
vilde have ham, opfordrede han Jung til at tvinge hende, og dennes
Afvisning nyttede aldeles intet. Den rasende Elsker trængte engang ind
til Hanne paa hendes Værelse, medens Faderen var paa Forelæsning, men
ved hendes Angstskrig kom denne hende til Hjælp; derefter, indlogerede
han sig ligeoverfor dem, for at iagttage og være beredt, men man fik
hende bragt i Sikkerhed til et fjærnere Sted. Flere Gange trængte han
siden ind for at finde Hanne, men blev kastet paa Døren. Endelig
styrtede han sig i Fortvivelse i Floden, men blev trukket op og bragt
til sit egentlige Hjem nogle Mil fra Marburg. Herfra bestormede han
Jung med Truselsbreve, saa at denne tilsidst maatte henvende sig til
øvrigheden om Beskyttelse, for sin Familie, og da blev endelig det unge
Menneske ved Politiets Hjælp skaffet bort og kom til Udlandet, hvor han
kort efter døde. Men Hanne blev forlovet og snart efter gift med en
elskværdig ung Præst Schwarz i Nærheden af Marburg.

Jungs Husstand voxede imidlertid, trods Datterens Giftermaal. Den
ældste Søn Jakob, der hidtil havde været andet Steds i Pension, kom
hjem og blev en flink Student, og da Elises Forældre, Hr. og Fru Coing
døde, bleve alle hendes Søskende optagne i Familien. Men Elise fik
snart en bedrøvelig Svaghed, idet hendes Hoved trak sig ned mod den
højre Skulder og hele Overkroppen efterhaanden bøjedes til denne Side,
saa at hun blev ganske skjæv. Ingen Midler hjalp; det blev en
mange-aarig eller rettere vedvarende Lidelse, som vel senere mildnedes
noget, men aldrig ophørte. Med stor Taal-modighed bar Elise dette ydre
Kors.

Vi vende os hermed fra de mindre Forhold for at betragte de større, som
nu udviklede sig, og som bleve af gjennemgribende Betydning for
Jung.168

Revolutionen, den store franske, var begyndt. Medens saa mange af
Tydsklands fremtrædende Mænd i de første Aar delte den almindelige
Begejstring for Friheds-og Lighedsideerne, for siden at blive bitre
Modstandere, gik det Jung ligesom hans samtidige Aandsfrænde Matthias
Claudius. Han var fra Begyndelsen af for sit Vedkommende klar over, at
her optraadte fordærvelige Magter, som af al Kraft skulde bekæmpes. Og
han følte Kald fra oven til at være en af disse Kæmpere, ikke direkte
imod Frankrig, men mod den Vantroens Aand, som havde sin stærke
Fæstning dér, og hvis Virkninger allerede længe havde været kjendelige
baade i Tydskland og andet Steds. Han saa' det som en Mørkets Tid, der
mere og mere vilde vinde Indgang, thi han havde længe været en
opmærksom Iagttager af Tidens Tegn. Allerede 1786 havde han jo i en
Tale varslet om en stor Omvæltning uden dog dengang at ane, at den var
saa nær forestaaende. Nu kom den i al sin Vælde, og ikke blot Troner
vaklede, men hvad der var værre, Troen vaklede trindt om i Folkenes
Hjærter.

I den protestantiske Verden, som Jung tilhørte, var Fritænkeriet
allerede i en Aarrække trængt ind. Paa den ene Side stod Vantroen,
navnlig i Voltairesk Stil, paa den anden Side stod den gamle
Aabenbaringstro. Theologerne trindt omkring søgte at mægle, som Jung
siger, mellem Kristus og Belial. Kristendommen skulde opgive Troens
Dogmer, Fritænkerne skulde forbyde de grove Laster, begge skulde mødes
i broderlig Forening paa Moralens Grundvold. I den Hensigt gav
Theologerne sig til at revidere Bibelen, og en stor Del af dens Indhold
blev vejet og fundet for let. Idet saaledes de, der skulde være Vogtere
for Kristendommen, gav denne til Pris, begyndte efter Jungs Mening det
store Frafald, der er varslet om i den hellige Skrift, og med dette
ventede han, at det „Syndens Menneske"l) snart vilde

') 2. Thess. 2, 3.169

oprette sit ugudelige Rige her paa Jorden. Tanken om dette havde
allerede længe fyldt Jungs Sjæl, og da Revolutionskrigene nu udbrød,
blev det brændende i ham, thi han mente, at alt vilde hurtigt udvikle
sig. Hertil kom, at den let bevægelige Mand, særlig gjennem hin
theologiske Kandidat, der færdedes i forskjellige Kredse, havde faaet
Nys om — hvad han selv havde anet — at der bestod en stor hemmelig
Forening i Tydskland, der stod i Forbindelse med Frankrig, og gik ud
paa, dels at gjøre Evropa republikansk, dels at afskaffe Kristendommen
og indføre Naturreligion. Den havde sine Forgreninger rundt omkring
lige til Amerika.1) Endelig havde Jung i de senere Aar studeret Joh.
Alb. Bengels († 1752) Skrifter og af dennes Forklaring til Johannes'
Aabenbaring set, at det ogsaa var hans Mening, at de sidste Tider vare
i nært Frembrud, de Tider, der skulle gaa forud for Tusindaarsrigets
Komme.

Vi, som leve 100 Aar senere, kunne jo nu se, at det var overdrevne
Forestillinger og fejlagtige Forventninger. Men hvad der ikke var
overdrevent, det var det store Frafald i Kristenheden dengang, og det
var i sin rette Orden, at det fyldte alle virkelig troende Kristne ikke
alene med Sorg, men tillige med den Ansvarsfølelse, at nu var det ikke
Tid til Ro, men nu skulde der be-kjendes og strides. Det blev der
ogsaa, og iblandt de Navne, som særlig have en god Klang som
Sandhedsvidner i hin nedbrydende Tid, findes ved Siden af saadanne som
Claudius' og Lavaters ogsaa Jungs. Hermed begynder den vigtigste
Gjerning i denne sidstes Liv, som i Grunden lige til dets Afslutning
udfyldes af den, en Gjerning som Herold og kristeligt Vidne. Men da han
i denne sin "store og betydningsfulde Virksomhed stedse fremtraadte
under Kjendingsnavnet Jung-Stilling, et Navn, som fra Begyndelsen
nærmest var et

') I Barruels „Histoire du Jacobinisme" 5. Bd. 1800 findes adskilligt

Forfattermærke, men efterhaanden blev saa gængse, at han selv gjærne
skrev sig med det, ville vi fra dette Tidspunkt af kalde ham saaledes.

I Aaret 1792, da Jung-Stilling var Prorektor ved Universitetet, og han
i Høstferien .var en Rejse syd paa for at operere Blinde, fik han ved
Frankfurt Underretning om, at Franskmændene vare faldne ind i det
tydske Rige. Han maatte skyndsomst rejse hjem, og hver Dag ventede man
nu i Marburg Besøg af Fjenderne, som under Custines Anførsel vare i
Nærheden, men Hessen slåp dengang med Skrækken, og længe mærkede man
her intet videre til Krigen.

Paa denne Tid havde Jung-Stilling som Pensionær i sit Hus den siden som
Overpræsident i Westfalen 1844 afdøde Friherre v. Vincke, en Mand, der
indlagde sig store Fortjenester under den tydske Frihedskrig, og som
var en udmærket Styrer af den ham betroede Provins. Den lSaarige
Yngling befandt sig udmærket i Jung-Stillings Hus. Han skriver derom i
sin Dagbog: „Jeg fandt her (i Marburg) meget duelige Lærere og i den
fortræffelige Jungs Hus, ved hans Familiebord, tusinde Glæder, som jeg
slet ingen Fordring kunde gjøre paa, og dette bidrog vel hovedsagelig
til, at jeg befandt mig tilfreds og lykkelig i mine nærværende
Forhold." Han var et saa flittigt Menneske, at han begyndte sin
Dags-gjerning Kl. 4 om Morgenen, ja i et Par Sommermaaneder endog Kl.
2, og endte den ikke før Kl. IO om Aftenen. Efter at han det følgende
Aar havde forladt Marburg, skrev Jung-Stilling til ham: „At vi alle har
Dem usigelig kjær, og at Deres Minde er i Velsignelse hos os og alle
retskafne Marburgere, kan De være vis paa. For alt det gode, De har
nydt hos os og vi igjen af Dem, ville vi nu ikke mere takke hinanden,
men vi ville ved fremdeles at virke det gode, hvor vi saa ere og hvor
vi komme hen, vise os taknemlige mod ham, der er alt det godes Ophav."
') I Paasken 1793 besøgte Jung-Stilling hans

') Bodelschwingh: Leben des Freiherrn v. Vincke. 1. Th. 28.171

Fader, def paa Struensees Tid havde været preussisk Afsending i
Kjøbenhavn og nu boede i Minden. Paa denne Rejse gjorde han ogsaa
Bekjendtskab med en Række kristelige Mænd, der alle ærede ham som en
Medstrider i Evangeliet.*) At de ikke tog Fejl i denne Betragtning,
skulde de følgende Aar tilfulde vise, da Jung-Stilling traadte frem som
fuldt rustet Kæmper.

9.

Epokegjørende Skrifter.

Jung-Stilling havde engang i et Selskab hørt nogle Scener af Wielands
Oversættelse af Lucian oplæse, og de forekom ham saa morsomme, at han
anskaffede dette Værk; men bagefter fortrød han at have anvendt saa
mange Penge paa en overflødig Bog. Da faldt det ham ind, at naar Lucian
havde skrevet Scener fra Gudernes Rige, kunde han have Lyst til at
skrive lignende fra de afdødes Sjælerige til alvorlig Eftertanke og
Opbyggelse. Dette iværksatte han, og saaledes fremstod hans Skrift:
„Scener fra Aanderiget" i to Dele, hvoraf den sidste først udkom efter
flere Aars Mellemrum.8)

I Forordet til denne Bog skriver han om sit kristelige Standpunkt: „Jeg
vil hverken hedde Calvinist eller Hernhuter eller Pietist; alt dette
lugter af Sektaanden. Jeg bekjender mig ene og alene til Jesu og hans
Apostles Lære og bærer derhos til Adskillelse mellem de forskjellige
politisk fastsatte Religionssamfund den evangelisk-reformerte Kirkes
Uniform, fordi jeg nu engang skal have en Uni-

') Saadanne som Kleucker, Moser, Ewald og Passavant.

*) Scenen aus dem Geisterreiche. Schr., 2. Bd,172

form, indtil det endelig bliver de hvide Klæder» Aabenb. 7, 14."

Om Sjælene i Mellemtilstanden fra Døden til Opstandelsen mener
Jung-Stilling, at de svæve hver over sit Legeme og blive ligesom
magnetisk tiltrukne af dette. Men hvis Legemets Dele splittes eller
Asken strøs for alle Vinde, saa følger Sjælen den egentlige
Opstandelses-spire, der findes enten i Hjerne eller Hjærte, men snarest
i dette sidste. Han hævder, at dette ikke strider imod ^Skriftens
Udsagn f. Ex. Jesu Ord til Røveren: „Idag skal du være med mig i
Paradis"; thi i Tilstanden efter Døden er der ikke Tale om Rum, om nær
ellér fjærn, men Sjælene leve dér uden at forandre Sted i den legemlige
Verden. Han antager, at der hinsides, foruden et foreløbigt,
uafgjørende Skyggerige, er tre store Riger for de fromme Sjæle, i
forskjellig Grad, og ligeledes tre for de ulykkelige, Jammerens,
Mørkets og Ildens Rige. Det første af de gode Riger er Undervisningens,
hvor Børn og saadanne voxne, der have havt en Retning imod Gud og
ellers levet retskaffent og godt, komme hen og blive videre opdragne
til Guds Rige. Det andet gode Rige er for de egentlig troende, og her
er et yndigt Liv i yndige Egne, men i det tredie Rige komme de ægte
Sandhedsvidner og Korsdragere, hvor de leve som Engle og færdes paa de
dejligste Steder med Glimt af Guds Herlighed. I Udmalingen af de
forskjellige Lysets og Mørkets Egne viser Jung-Stilling sin glimrende.
Fantasi. Han skildrer saaledes Jammerens Rige som en vild og øde
Bjærgegn; en evig Dunkelhed ruger over den, men fra den vestlige
Horisont luer en Ildglød højt op paa den kolde Himmel. Alt er stivnet
og dødt,, de afdødes Aander i forvrængede Skikkelser bo i mørke
Klippehuler og beskjæftige sig med det, der var deres Lidenskab paa
Jorden, men uden at finde nogen Tilfredsstillelse. Af og til vise
Helvedes Fyrster sig i Kæmpeskikkelse og udskille de Aander, der ere
modnede til videre Dom, jagende dem despotisk foran sig hen173

imod det næste, værre Rige, Mørkets. Men de, som gaa i sig selv og
ydmygt søge Naade, kunne frelses; da bliver deres Skikkelse bestandig
mindre forvrænget, mere menneskelig..

I denne Bog fremstilles nu en Række Scener mellem Aander, .og deres
foregaaende Liv her paa Jorden skildres. Dette er gjort med stor
Dygtighed, ofte meget gribende, og de vidne om Forfatterens Kjendskab
til Menneske-hjærtet. I den 7de Scene høre vi om en Kjøbmand, der til
sit 30te Aar havde levet uden Gud, ofte snydt sine Kunder, selv de
fattige, forført uskyldige Piger og hjærte-løst ladet dem fare, medens
han tillige havde været ond imod sin fromme Hustru. Men ved hendes
Dødsleje blev han omvendt og begyndte et nyt Liv, angrede sine Synder
og søgte at gjøre alt godt igjen. Da han saa døde, kom han til det
mellemste gode Rige, hvor han blev modtaget af en venlig Sjæl? der
viste ham om dér, forklarede ham alt og indlod sig i Samtale med ham.
Han havde ikke fuldt ud turdet tilegne sig det Ord, at Kristus har
gjort Fyldest for alle vore Synder, men den venlige Sjæl viser ham,
hvorledes der kun er to Muligheder, enten dette eller at gaa til Grunde
i sin Synd. Da denne store Trossandhed nu gaar op for ham, lysner det
pludselig, en Engel viser sig og fører dem begge gjennem dejlige Egne
frem mod øst, hvor Kristi Trone er, og her hører den fordums Kjøbmand
et Ord, der gjennemtoner ham med Fryd: „Dine Synder ere dig forladte!"
Da forvandles hans venlige Ledsager pludselig, og han kjender, at det
er hans tro, forudgangne Hustru. De synke, i hinandens Favn. Men da
Kjøbmanden før har skadet Mennesker; faar han nu det Hverv — thi alle
de salige døde have deres Gjerning — at tage sig af Menneske-Sjæle og
hjælpe til, at de kunne komme frem mod Lyset, mod Gud.

En rationalistisk Præst, som forøvrigt her i Livet har gjort meget
godt, kommer til Undervisningsriget, hvor han først maa tilegne sig den
sande Tro og derefter i en af de fjærneste Egne maa arbejde blandt

raa og vilde Hedninger, indtil al hans Selvfølelse og Egenkjærlighed er
udryddet.

Den af Scenerne, som vakte mest Opsigt og hos visse Folk tillige
Uvilje, var den 14de:' „Pietisterne". Vi ville gjengive den i
Hovedtrækkene: Elon, en Pietist, dør og kommer til Skyggeriget,
Uafgjørelsens Sted. Dér er øde og ensomt, men han finder, at det
stemmer godt med hans Forestillinger, da der jo nok endnu er visse
Ufuldkommenheder hos ham, som her skulle udrenses, inden han kommer ind
til Saligheden. Imidlertid træffer han her én for 8 Aar siden afdød Ven
Jathir, ogsaa Pietist, og forbavses højlig over, at han ikke er kommet
videre endnu. Jathir svarer: „Ak Broder, jeg véd ikke, hvad jeg skal
sige. Vi vare saa sikre i vor Sag, naar vi sad sammen i vore
Forsamlinger og glædede os over, at Herren havde benaadet os fremfor
saa mange andre. Men tænk bare: jeg har set, at mange'af dem, som vi
ikke regnede for vakte, ere blevne førte af Englene over i de saliges
Rige, men ingen Engel har lagt Mærke til mig. Ligesaadan gaar det med
vor Broder Meraja, som staar ensom og trist derhenne. Nylig nærmede han
sig en af Englene, men strax fo'r et elektrisk Slag ud fra denne, og
den stakkels Meraja røg langt bort. Du véd jo godt, hvor højt vi
regnede Meraja for hans Erkjendelse og Veltalenhed, hans bestandige
Vandel for Guds Ansigt og hans Afsondring fra Verden; tilmed var han
saa trofast til at bemærke vore Fejl og sige os dem. Han var i Grunden
vor Fører, og vi vare saa visse paa, at hans Arvelod vilde blive skjøn,
men mange af vore Bekjendte ere blevne foretrukne for ham." Elon
spørger forskrækket: „Hvem for Exempel?" „Overmaade mange, men
ubegribeligst er det dog, at vor Præst, da han kom her, uden noget
Ophold strax blev ført videre frem af Englene." Elon: „Vor Præst? Gud,
hvor er det muligt! En Mand, der pudrede sin Paryk, bar Halskrave og
Sølvspænder, ikke at tale om Guldring paa Fingeren! En Mand, som ikke
undsaa' sig ved sommetider at se paa-175

det afskyelige Keglespil eller en forfængelig Dans! En Mand, der ikke
kjendte noget ordentligt til det indadvendte Liv, den dunkle Tro,
Vandelen for Guds Ansigt og en tilintetgjort Sjæl!"1) Jathir: „Ja, han
er salig og vistnok i en meget høj Grad."

En forklaret Aand Gadiel kommer nu hen til disse fordums Pietister og
belærer dem om, at Kjærlighed er Hovedsagen, men viser dem tillige, at
den havde de manglet; derhos havde de været aandeligt hovmodige,
hykkelsk ydmyge, haardt dømmende mod andre. „I har dannet jer en
Religion, som er en Blanding af Sandhed, Usandhed, Føleri og Fantasi.
At udbrede den kaldte I at føre Sjæle til Herren, og dermed mente I at
have opfyldt Kjærlighedsbudet mod Næsten. Saalænge Hovmodets og
Dømmesygens Kilde i jer ikke er tilstoppet, kunne I ikke blive salige."
De beraabe sig da paa den Ro, de føie i Sjælen; det er Aandens
Vidnesbyrd om Barneretten, Hertil svarer Gadiel: „En Kristens første
Pligt er at retvende sin Samvittighed, og naar det er sket, følge den
strængt. Saa kommer det sande Vidnesbyrd om Barneretten, og det ytrer
sig i hjærtelig Ydmyghed." Da udbryder Elon: „Om Herren ogsaa evig
fordømmer mig, vil jeg dog elske ham og forherlige ham ved mine
Kvaler!" Meraja: „Jeg med!" Jathir: „Ja, det er ogsaa min faste
Beslutning!"'-') Da straaler Gadiel i forfærdelig Glans: „Bort med
eder, at Guds Vrede ikke skal slynge eder ned i det yderste Mørke! I
bilde eder ind, at eders Kjærlighed er stærkere end Helvede og have
ikke engang begyndt at elske! Bort!" De arme Aander fare langt bort til
en Udørken, hvor de først skulle ydmyges og lære at øve Kjærlighed mod
de vilde Aander, som ere dér.

Jung-Stilling tilføjer: „Man skulde næsten tro, at jeg overdrev disse
Menneskers Formastelse, men jeg kan fremlægge skriftlige Beviser for
hvem, der ønsker det."

') Pietistiske Slagord fra hin Tid. ') De bevæge sig stadig i
Selvbedrag.-176

Den første Del af disse Aandescener vakte megen Opsigt. Naturligvis
vare mange, baade Rationalister og Pietister, fornærmede og kritiserede
Bogen stærkt, men den vandt strax en stor og taknemlig Læsekreds. Det
fortjente den ogsaa. Den staar til Dels langt over de senere Forsøg paa
at skildre Mellemtilstanden; naturligvis ligger Bogens Styrke ikke i
det, som er dunkelt for Jung-Stilling som for alle andre, men i hans
sandfærdige Billeder af Menneskelivet og de rigtige Bedømmelser, han
giver. I den 2den Del, som udkom senere, skriver han: „Jeg beder alle
de Læsere, hvem Forestillingerne om Hades, Aandeverden, Himmel,
Helvede, Sjælenes Dom efter Døden, ere imod, blot at betragte hele
dette Værk som en nyttig Digtning og sindbilledlig Forestilling om
Menneskets Skjæbne efter Døden eller som en Iklædning af den Sandhed,
at en meget alvorlig Dom venter Mennesket efter Døden." Værket er ogsaa
en nyttig Digtning, idet hver Scene lægger os Livets Alvor paa Sinde.
Vi ville som et Exempel af 2den Del gjengjve Hovedindholdet af den 3die
Scene: „Troskabens Løn".

Warnfried, en fattig Væver, og Kunigunde, hans Hustru, ere fromme
Mennesker, der have gaaet meget igjennem. Manden er død for nogle Aar
siden, nu ligger Konen ogsaa paa Dødslejet. „Børn," siger hun, „jeg
lider store Smerter. — Men nu faar jeg det paa én Gang saa godt! Der
maa vist være Engle om os; ak ja, min Frelser, en Engel styrkede jo
dig, da du stred i Gethse-mane; du styrker ogsaa mig." En Datter siger:
„Ja, kjære Moder, det er ogsaa bleven saa godt for os. Vi talte just
med hinanden om, at vi ere til Mode, som om vi skulde blive rigtig
lykkelige." Moderen: „Jeg føier, at jeg snart har overvundet; Herren
vil være med jer!" Imidlertid staar Han ni ei, en forklaret Aand,
usynlig ved hendes Side. Han siger til Dødsengelen, der, hyllet i en
Sky, venter paa Vinket: „Himmelske Broder, løs de Baand, som knytte
Sjælen til det skrøbelige Ler!" Idet Hanniel vender sit Aasyn bort,
svinger Dødsengelen sin177

Le og siger: „Fald hen, du Lidelsernes Bolig — og du, Sejervinderske,
il til Kranen!" Kunigunde dør og ser et øjeblik efter Hanniel, der
lyser af Glæde, for sig. „Herre Jesus!" udbryder hun, „du viser dig for
mig som for Maria Magdalena!" Hanniel svarer: „Jeg er ikke din Frelser,
kjære Sjæl, men en Fælle i Forløsningen. Du har nu overvundet, fat
dig!" Kunigunde: „Hvordan er det dog! Jeg havde det saa ondt, var ren
afmægtig, det var, som om jeg døde hen; paa én Gang drømte jeg, at jeg
var ligesom i en snæver Hvælving, en Kjælder; det var bælgmørkt om mig,
og jeg var saa bange. Men med ét straalede da et herligt Lys som en
Regnbueglans fra en Krog; jeg løb derhen, og se, der var en Spalte, som
jeg kunde smutte igjennem, og da saa' jeg dig for mig." Hanniel: „Du
drømmer ikke! Fat dig! Johanna er nu dit Navn for Evigheden." Johanna:
„Jesus Kristus! hvordan er det dog med mig! Jeg skinner ligesom du. Ak,
min Gud, nu forstaar jeg, at jeg er død og er bleven salig." Hanniel:
„Kom med mig; jeg er sendt for at hente dig hjem til vor Herres Glæde."
— Under Johannas uendelige Jubel svang begge sig nu afsted og svævede
uden Tøven igjennem Hades op paa Højden af de østlige Bjærge. Herfra
overskuede de hele det store Barnerige, og det var saa skjønt, at
Johanna udbrød: „Det er rigtignok aldrig opkommet i noget
Menneskehjærte, hvad Gud har beredt dem, som elske ham." Hanniel: „Og
dog er dette kun Herlighedens Dæmring; det er Stedet for Børn og
umyndige." Johanna: „Men tilgiv mig, hvad skal jeg kalde dig? Er du en
Engel, eller har du ogsaa været et Menneske som jeg?" Hanniel:
„Johanna! Jeg var din Medvandrer i din Pilgrimsfærd." Johanna: „Du, min
Medvandrer! Har jeg da kjendt dig?" Hanniel: „Vil du se din første
lille Søn, som døde fra dig i sit Jordelivs andet Aar?" — Hanniel
omslynger hende med sin Arm, og saaledes svæve de blidt hen over
yndige, grønne Dale; et Purpurskjær fra østen straaler dem i Møde, og
en Luftning med Aand og Liv gjennemtrænge!-

Johanna. Forbi dejlige Skove, langs klare Sølverbække, hen over Enge
med de yndigste Blomsterflokke, der straale med mangefold Glans, komme
de til en Højde med Palmetræer, hvor .et Pallads hæver sig, skinnende
som gjennemsigtigt Marmor. Hanniel fører sin Ledsagerske ind i en Hal
af ubeskrivelig Skjønhed, orangegul med Purpurbræmmer, hvor mange
opholde sig. En Yngling i Lysklædning river sig løs fra de andre og
svæver hen mod Johanna. „Min Moder!" raaber han og omfavner hende; det
er den tidlig døde Søn. Men Hanniel vender sig derpaa imod hende og
siger, medens hans Øjne straale: „Min hulde Viv!" Det er hendes afdøde
Mand, den fordums fattige Væver. Og de lykkelige Sjæle svinge sig nu
ind i Lysriget.

„Scenerne fra Aanderiget," skriver Jung - Stilling mange Aar efter
deres Fremkomst, „har i det hele taget været en alle Steder velsignet
Bog. Lovet være Herren, fordi han dengang saaledes ledede mine Ideer.
Kristi Fortjenestes Værd bliver ikke indskrænket ved Læren om Renselse
efter Døden." l) Siden Jung-Stillings Dage er Tanken om Sjælenes
Udvikling i Mellemtilstanden bleven levende hos mange protestantiske
Kristne, og han har Ret i, at den formindsker ligesaa lidt Betydningen
af Frelsen, som den formindsker Livets Alvor.8)

Efter at Jung-Stilling havde skrevet første Del af denne Bog og givet
Honoraret for den til fattige, uhelbredelige Blinde, kom han hurtigt
til at beskjæftige sig med et nyt større Værk. Foranledningen var, som
det ofte gaar med sligt, en ydre. Boghandler Krieger i Marburg kom en
Dag i Sommeren 1792 hen til ham og bad ham, om han ikke vilde skrive
noget æsthetisk, en Roman eller lignende, som der kunde være lidt
Fortjeneste

') Briefe an Fouqué. 12. Novbr. 181c. S. 177.

J) Baade Rudelbach (Christi. Biogr. 1, S. 507) og Matter (Hertzögs
Realencyklopædi, Artiklen Jung-Stilling S. 735 f.) udtale deres
Anerkjendelse af Aandescenerne.-179

ved, thi de tørre videnskabelige Sager gik kun daarligt fra Haanden.
Jung-Stilling lovede det strax, thi det faldt ham ind, at der var en
gammel, kjær Tanke, som han kunde udføre. Lige fra Barn af havde det jo
været hans ønske at skrive en Bog i Lighed med Bunyans „Pilgrims
progress"; i den travle Tid i Strasburg havde den Tanke ikke lidet
opfyldt ham, idelig var den vendt tilbage, og nu skulde det være Alvor.
Saasnart han var kommet i Færd med Arbejdet, følte han sig saa løftet
af det, at den Tid, som det tog ham at skrive Bogen, fra Avgust 1793
til December 1-794, derved blev et af de lykkeligste Tidsrum i hans
Liv. Dette Arbejde laa ganske for Jung-Stilling. De Sider i ham, der
stærkest vare udviklede, Følelse, Fantasi og religiøst Liv, vare netop
dem, der vare Brug for til en Bog, der skulde fremstille en Kristens
Kampe og Farer, Lidelser og Fristelser, men ogsaa Sejre. Han siger om
sig selv, at hans Sjæls Tilstand i denne Tid var rent ubeskrivelig,
hans Aand var som løftet op i ætheriske Egne, en vidunderlig Ro og Fred
hvilede over ham. Naar han begyndte at skrive, straalede Ideerne for
hans Sjæl og oplivede ham saaledes, at han knap kunde skrive saa
hurtigt, som Tankerne krævede det. Dertil kom endnu den Mærkelighed, at
ofte fremstillede overjordisk dejlige, paradisiske Landskaber sig for
hans Sjæleøje, naar han om Natten laa i en Tilstand mellem Søvn og
Vaagen; men dem mægtede han naturligvis ikke at gjengive med sin Pen.

Dette nye og store Værk i fire Bind kaldte han „Hjemve", og Anledningen
hertil var, at en Ven nylig havde skrevet i hans Stambog de Ord (som
forøvrigt ikke ere bibelske): „Salige ere de, som have Hjemve, thi de
skulle komme hjem." Det er ogsaa Grundtanken i Bogen.

Her kan ikke være Tale om at gjengive Hovedindholdet af denne højst
fantastiske, men tillige i de utalligste Enkeltheder fint udtænkte
Allegori. Den fremtræder i Form af en Roman og skildrer en ung Mands
utalligei8o

Farer og Fristelser paa hans Rejse til det fjærne østerland, der vinker
ham. At den som Allegori er alt andet end let forstaaelig, har
Jung-Stilling selv indrømmet ved bag i Bogen at tilføje en stor og
udførlig „Nøgle", uden hvilken Læseren sikkert ogsaa vilde forvilde sig
i Meningsløshedens Labyrinth.

Den unge Mand, Bogens Helt, hedder Christian Evgenius von Ostenheim og
betegner det Menneske, der, vakt ved den forberedende Naade, ledes af
Forsynet og har den rette Hjemve i sig. Rejsen, han foretager, er
Vandringen til Hjemmet. Han indvies til Rejsen i en dunkel Klippeborg,
hvor han føres ned i en afskyelig Hvælving, der stinker af Mudder og
Raaddenskab. Dette betyder, at Mennesket skal erkjende sin egen
elendige Tilstand, og først naar dette er sket, kan man føie Hjemve.
Men den,-der skal lede ham ad den vanskelige Vej, er Ura nia, den
himmelske Visdom, der fremtræder som en Kvinde, hvem Helten maa elske,
og som i Førstningen kun glimtvis træder op, saalænge han endnu hildes
i Fristelser, men som han siden, efter at have besejret den ene efter
den anden af disse, lykkelig bliver formælet med. Den første og
betydeligste Del af Værket, som skildrer dette, skal altsaa betegne det
vakte Menneskes gradvise Bortvendelse fra Sanselighedens Herredømme,
til han tilsidst helt har givet sig hen til den himmelske Visdom, der
er ét med Sandheden selv.

Det hele er skildret i Form af en Rejse gjennem Tydskland, over Wien,
Ungarn til Konstantinopel, derfra over Smyrna til Ægypten og videre til
Jerusalem. Helten træffer mange forskjellige Mennesker paa sin Vej og
fristes paa mange Maader. Saaledes træffer han i München paa Filosofer,
der sætte ham i Hovedet, at alt maa undersøges med Fornuftgrunde, og
dette giver igjen Anledning til, at han maa gjennemgaa mange Prøvelser,
som han ellers var sluppet for, thi man maa aldrig undersøge Guds
Aabenbaring, men kun tro. Til disse Prøvelser hører, at han kommer i
Kast med en Fru T rauni8i

(o: Natur), som han en Tid er indtaget i og næsten bilder sig ind at
være den himmelske Urania selv. Det betegner den daværende
Modefilosofi, der var Naturalisme. I Ungarn kommer Helten til Frøken
Nischlin's (o: Sinnlich, Sanselig) Slot, hvor han en hel Vinter holdes
fangen og udsættes for hendes Forførelser. Hun er overordentlig
godgjørende, „thi", siger Fcftfatteren, „der gives ingen blødere Sofa
end Godgjørenhed; den er ligesom en stor og vid Purpurkaabe, under
hvilken man meget bekvemt kan skjule en hel øglerede af Laster." Men
Prøvelserne have gjort Helten Evgenius stærk, og han modstaar hende.
Ligefra denne fristende Dame kommer han i Hænderne paa en fornem Hr.
Safienta (o: Fantasia), som giver sig af med Magi, Kabala, Aandemanen,
og Evgenius bliver en Tid hans Discipel; men da Safienta tilsidst giver
sig ud for at kunne fremvise det uskabte Urlys eller „Herrens
Herlighed", vækkes Evgenius' Harme, og han bryder med ham. Aabenbart er
dette grebet ud af Jung-Stillings eget Liv, thi han har havt Fristelse
til at fordybe sig i mystiske Kunster.

I vanskelige Øjeblikke bliver Evgenius advaret af en graa Mand og efter
overvundne Fristelser opmuntret af ham. Denne graa Mand er
Samvittigheden.

Paa sin videre Rejse til Ægypten efter nye vel over-standne Fristelser,
bliver Evgenius overfaldet af Arabere og ført ud i en ørken, hvor han
længe maa leve som Husfoged hos en forøvrigt ædel Emir og mangen en
møjsom Dag vandre om i ørkenens Sand. Dette betyder, at naar man
gjennem Kampe er kommet til en ret Tro, saa kommer der en ørkentid,
hvor man uden Aandens Glæde, uden Følelse af Barneretten, uden at mærke
til andet end Fordringen skal bevare Troen og Modet.

For endelig at give en nøjere Forestilling om den Fantasi og i
Enkeltheder gjennemførte Allegorisering, som udmærker denne den
berømteste af alle Jung-Stillings Bøger, vælge vi Evgenius'Æventyr i
Ægyptens Pyramider. Han vandrer ved Thebens Ruiner og finder et-182

Stenbord, der rager op af Sandet; i Bordet er én Kanöp o: et Æg, hvoraf
et Mandshoved stikker frem, alt af Sten. Evgenius prøver paa at trække
Hovedet op, men kan ikke rokke det. En Kopter, der er hans Ledsager,
viser ham, at der er en Aabning i Hovedets ene øre, rækker ham en
Nøgle, som passer i Aabningen, og lærer ham de Drejninger, han skal
gjøre med' den. Saasnart Evgenius har udført dette, kan han med Lethed
løfte Hovedet ud af Ægget, og finder da under det en Plade med
Indskrift, der melder om, at i en vis nærmere betegnet Pyramide ved
Memfis er Nedgang til Visdommens Mysterier; Indgangen til Pyramiden
findes ved at tage en løs Mursten paa Vestsiden ud. Evgenius kommer da
til Pyramiden og finder den store, løse Sten. Han faar denne med Besvær
trukket ud, en ganske smal Gang viser sig bag den; han tænder en Lampe,
som han har med sig, og kryber uforfærdet ind. Gangen udvider sig
efterhaanden, og han kommer endelig til et Kammer, i hvis Midte der
staar et Stenbillede af Horus med Fingeren paa Læberne og bag denne en
Kanöp. I Kanopens Øre finder han en Nøgle; han drejer den om i øret, og
kan da løfte Kanopens Hoved op; under det finder han den Indskrift:
„Hvis du søger Vejen til den skjulte Visdom, saa sæt dig paa Isis' Søns
Skjød, hold ham fast i dine Arme, bevar dit Lys omhyggeligt og frygt
ikke!" Dette gjorde da Evgenius. Han satte sig paa Horusstøttens Skjød,
holdt fast om ham, og strax sank den med ham vel omtrent 50 Favne dybt
ned i Jorden, medens han hørte en stærk Lyd som af Ruller. Endelig
havde den naaet Bunden, Evgenius rejste sig, og strax gik Horus op
igjen med Larm. Den unge Helt fandt en Gang og fulgte den vel en halv
Mil lige mod Vest, indtil den endte i en Hvælving med fire Døre, én mod
hvert Verdenshjørne; en Kiste af sort Marmor stod midt paa Gulvet. Uvis
om, hvilken Vej han skulde vælge, fandt han tilsidst en Indskrift, der
betegnede ham Vejen mod Syd. Efter en meget lang Vandring i denne kom
han atter til et firsidet Kammer-183

med fire Døre, men de tre vare lukkede. Her var et Stenbillede af en
siddende Isis med Slør for Ansigtet og med Indskriften: „Jeg var, jeg
er, jeg vil være; endnu har en .dødelig aldrig løftet mit Slør." Men
længere nede stod der: „Den, der var død, men er levende og regerer i
Evighed, har først afhyllet mit Aasyn, og enhver, der er døbt med hans
Aand og Ild, kan løfte mit Slør." Ved Isis' Fod var atter en Kanöp, som
kunde aabnes ligesom de tidligere, og dér fandt Evgenius en Plade og en
Nøgle, læste paa den første, hvorledes han skulde bruge den anden, og
fandt efter denne Anvisning en Aabning nedenfor Isis' Slør, satte
Nøglen derind og kunde da slaa Sløret op ligesom en Falddør. Nu saa'
Evgenius da Ansigtet, men der var i Virkeligheden fire, en Kvindes, en
Løves, en Oxes og en ørns; det hele saa' afskrækkende ud. Under Hovedet
var en gylden Plade med den Indskrift: „Tag Nøglen af min Hals og gaa
gjennem den Dør, som den kan aabne". Derved kom han ud gjennem den
vestlige Dør, og efter nogen Vandring saa' han Lysningen af en Lampe,
der stod paa en Mumiekiste i et rundt Kammer med kun én, lukket Dør.
Ved denne stod en skrækkelig Skildvagt, en levende A nub i s med tre
Hundehoveder, klædt i et Kobberharnisk, med et Sværd i den ene, en
Lampe i den anden Haand. Han spærrede Gabene op paa alle sine Hoveder,
viste Tænder og talte: „Kjender du den halvfødte?" — Ja. — „Har du
forløst ham?" — Ja. — Da lukkede Anubisen Døren op, og Evgenius kom
videre gjennem en ny Gang til en ny Kanop, der paa sædvanlig Maade
aabnedes, og efter at-være kommet gjennem nok en Dør, stod han tilsidst
for et uendeligt Mørke, medens hans Lampe flimrede og var lige ved at
gaa ud. Pludselig sank en siddende Harpokrates-Støtte med Bulder ned,
Evgenius satte sig paa dens Skjød, den steg igjen op, og da den endelig
standsede, befandt han sig for en aaben Dør, der førte ind til en Sal,
hvor tre Mænd sad ved et Bord. „Velkommen, Evgenius! i Visdommens
ældgamle Boliger," lød-184

det ham i Møde. Disse indviede ham nu, efter at han først havde faaet
sin legemlige Sult stillet, i den sande højere Visdom, og da det var
den, han havde søgt efter gjennem alle de dunkle og farlige Veje,
naaede han saaledes sit Maal.

Hvad nu Betydningen af alt dette angaar, vilde Paavisningen af alle
Enkeltheder i Allegorien baade blive for vidtløftig og trættende, men
vi maa nøjes med noget af det vigtigste. Kanöpen betyder
Fornuftmennesket i sin Naturtilstand, hos hvem Hovedet er født, men
ikke det hele Menneske, hvilket først sker ved at tilegne sig Guds
Naade. Pyramiderne ere de gamle filosofiske Systemer, men den bestemte,
Evgenius kom ind i, er Psykologien eller den sande Sjælelære. At han
var alene, betegner, at enhver selv maa gaa ad sin Tænknings Vej. At
han kommer dybt ned i Jorden, viser os, at den filosofiske Gransker maa
sænke sig ned i sin egen Tilværelses Dybde; Horus med Fingeren paa
Munden betegner, at der skal være tyst, naar man skal finde ind til
Sandheden. At Vejen stedse paany findes ved at lukke den halvfødte
Kanop op, antyder, at man stadig maa løfte sig op af Sanseligheden. De
lange Gange ere de filosofiske Undersøgelser, og Isis med Sløret er den
metafysiske Guddom, Naturaanden, som den moderne Verden vil sætte i
Stedet for Kristus. Naar Sløret løftes, ser man, at det ikke er ham,
men kun Naturen med Forstand, Magt, Virksomhed og Trang mod Lyset (de
fire Ansigter). Da Evgenius har set, at det ikke er den rette Gud,
trænger han videre ind i Dunkelheden og træffer Uhyret Anubis, det er
Fatalismen, den jærnhaarde, uforanderlige Skjæbne, hvis tre Hoveder
betyde Kristushadet, Fortvivlelse og Egenkjærlig-hed. Lang og trættende
er Vejen for at komme ud af Fatalismen (Jung-Stilling havde selv
erfaret det); Lampen, der brænder paa Mumiekisten, viser os, at
Fornuftens Lys kun fører til Døden. Endelig naa's Maalet for al
Menneskets egen Forskning, det uendelige Mørke; her er Grænsen. Da
hæves den, der ikke fandt Visdommen i-185

alt dette, men trofast vil fremad, endelig op til de højere Regioner,
hvor den sande Gudsvisdom kommer én i Møde. Altsaa, den sanselige
Fornuft har gjennem de møjsommelige Undersøgelser erkjendt sin egen
Uformuenhed;- men Sandhedslængselen driver os op til de rette
Læremestre, det er den Helligaands Naadevirkninger.

Efter denne Prøve paa Bogen skulle vi kun bemærke, at Evgenius kommer
til Jerusalem og bliver formælet med Urania, hvorefter han bliver
Fyrste, hvilket betyder, at den, der opnaar Aandens fulde Indvielse,
ogsaa faar en fremragende Plads som Forkæmper i Guds Rige. Han kommer
dog i nye Farer. IBokhara, en dejlig Hvileplads, saaledes som Gud
stundom bereder dem alt hernede for sine Korsriddere, fristes han til
Kvietisme, til selv intet at gjøre, men lade Gud gjøre alt. I
Samarkand, hvor Folket beundrer og efterligner ham, fristes han til
Selvbehag. Men han havner lykkeligt i Solyma, den store Fredens Stad,
hvor efterhaanden alle sande Kristne samles.

Nogle enkelte Smaabemærkninger af Bogen maa her finde Plads som
Strøtanker af Jung-Stilling:

„Den Kantske Filosofi er en sand underjordisk Laby-rinth, som jeg har
fremstillet det i Pyramiderejsen; den, der ikke har de indviedes
Olielampe med, er fortabt."

„Naar vi ere i Trængsler, viser Forsynet os ofte en Udvej, hvorved vi
kunde befries af vor Nød. Vi rette da yort Haab mod dette Punkt, men
det gaar ganske anderledes; det synes endog at blive værre, og se da!
endelig ere vi uformodet befordrede langt videre og reddede langt
ærefuldere. Josef haabede, at Mundskjænken af Taknemlighed vilde hjælpe
ham ud af Fængselet, og da var han maaske bleven, hvad han før var. Men
han maatte endnu udholde to hele Aar i Fængselet, indtil Farao drømte,
for da at blive hans Gehejmeraad og et Kongeriges Redningsmand."

En smuk Gudstjeneste tænker Jung-Stilling sig saaledes: Et
Forsamlingshus af Træ — da Tidens Ende-186

nærmer sig, er det unyttigt at bygge af Sten — i Firkant med Kuppel
over, hvorfra alt Lyset kommer; mod øst en Udbygning i halv Bredde,
skjult bag et himmelblaat Forhæng. Midt for Tæppet er en Prædikestol,
paa Gulvet lutter almindelige Stole. Fra et Galleri under Kuplen
spilles der paa Blæseinstrumenter, og der synges, dels af et Kor, dels
Solo. Efter Prædikenen trækkes Forhænget til Side, og man ser et
ophøjet Rum. Paa Bagvæggen er et stort Vindue med transparent, farvet
Glas, hvor man ser Kristus paa Korset i Legemsstørrelse paa himmelblaa
Grund, denne igjen omgivet af Regnbuefarver. Midt paa Forhøjningen er
et dækket Bord med Brød og Vin og tolv Stole omkring. „Paa denne Side
Graven", siger Jung-Stilling, „er vor udødelige Sjæl fængslet til sine
Redskaber, de sanselige Organer; den kan uden dem ikke virke det
ringeste, ikke engang tænke det allermest aandelige. Den, der tror at
kunne det, bedrager sig vældigt og kjender ikke sig selv. I mørke
Hængehoveder! Gaa i en hernhutisk Brødre- eller Søstreforsamling, — og
fornægt saa dine Sanser! Kan du det, er du en Klods, og kan du det
ikke, saa giv Gud Æren!"

Om at efterligne den ydre Fremtræden af store Mænd skriver
Jung-Stilling: „Hvor mange preussiske Generaler bar ikke Hatten og red
ligesom Frederik den 2den? Tersteegianerne trykke én i Haanden med stiv
Arm og vise smilende Tænder, og hvor længe saa' man ikke Zinzendorfs
Smil paa Hernhuternes Ansigter?"

„Barnepiger og Ammer stemme Livsklaveret mere end Hovmestere og
Lærere."

„Den kristelige Lærers Prædikestol skal være et Tabor, hvor man ser
Frelseren i hans Herlighed, men ogsaa i hans Selskab Lovlæreren Moses
og Bodsprædikanten Elias."

„Naar Troen er frugtbar ved Ægteskab med den himmelske Sandhed, tør den
ogsaa nok til venstre Haand lade sig vie til Videnskaben, men maa dog
vogte sig for, at der ikke af dette Ægteskab avles en Fjende af Guds
Folk." . -187

Til Slutning udbryder Jung-Stilling bevæget: „Gud, du være evig takket,
fordi du altid begynder med Aften og Efteraar og ender med Morgen og
Vaar! Bliv hos os, Herre, thi det lakker mod Aften, og Dagen hælder!
Lad ikke, som du vil vandre videre, thi vi stakkels Emaus-disciple ere
bange. Aander spøge om os, de bære Lamper i Haand, se i Afstand hvide
ud ligesom fromme bortgangne Sjæle, som ved deres Bortgang endnu have
glemt noget, og de lokke én ligesom Sirenerne ved deres rørende Sang —
men Ve dem, som følge efter deres Lamper og Sang--!"

„Store Anelser svæve som Fremtids Aander, især i ensomme, stille
øjeblikke, forbi min Sjæl, men de ere kun som fjærne Lynglimt om
Natten."

„Snart sender min Aand et Blik, men ogsaa kun et Blik mod et Billede,
som forsvinder allerede i dets Fremkomst. Det er mig da, som saa' jeg
en Del af den nye Himmel og den nye Jord, men jeg ser den stedse belyst
enten af Aften- eller Morgensolen. Fra dette høje Billede vifter da en
Følelse hid til mig, som gjennemtrænger min hele Aand, men ogsaa kun
varer et Øjeblik. Kunde min Sjæl fæstne denne Følelse, denne Straale
fra det evige Lys, da var jeg salig."---

„I ere nu forbi, I gyldne Timer af Turtelduesangen i ørken! Min
Hjemvesbog nærmer sig Enden. Jeg har tegnet Vejen hjemad, ligesom
Drengen, naar han presser Pennefjefen mellem Fingrene, saa at de blive
brune og blaa, og saa tegner en Kirke eller et Slot, saa man knap kan
se, hvad det er."

Han tænker paa, naar han selv som Barn sad og malede en Kirke, og Fader
Eberhard smilede og sagde: „Den Dreng maa være Præst!" „Nej, kjære
Bedstefader! Præst er jeg ikke bleven, men jeg har skrevet en
Hjemvesbog, som du skulde have læst!"---„Jeg haaber,

mine Fædre ville trykke min Haand og ryste den, naar jeg engang kommer
til dem. — Men jeg vil kun rose-188

mig af min Skrøbelighed; hvad har jeg vel gjort, som jeg kunde kalde
mit Værk? — Amen, Halleluja!"1)

„Hjemve" er baade en apologetisk og en profetisk Bog. Den er et Forsvar
for Kristendommen overfor den falske Filosofi — Kakosofien kalder han
den — som paa hin Tid under Kristendommens Navn undergravede dens
Troslærdomme. Skildringen af Tidsaanden er lykkedes Jung-Stilling
fortrinligt. „Det er en Akabs- og Jesabels-eller snarere, en Herodes-
og Pilatus-Tid, vi ere komne ind i," skriver han, „endskjøndt der, Gud
ske Lov, endnu findes mere end 7,000, der ikke have bøjet Knæ for den
nye Guddom, den babyloniske Hore, og Dyret, som rider derpaa."5)
Gjennem hele Bogen gaar der en kraftig Manelse til Kamp for Kristi
Rige; man hører ligesom Basunstødene, der samle Korsridderne: „Nu er
det den rette og fuldkomne Tid, nu er det Midnat; stol ikke paa
Lygtemændene!" Men Bogen er tillige en Profeti, hvori han, byggende paa
de gamle Profeters Ord, varsler om en nær forestaaende, blodig men
sejrende Fremtid for Kristi Kirke, idet alt nærmer sig Afslutningen.
„Hjemve" er baade en opbyggelig og en dybsindig Bog. „Den er efter vor
Mening," skriver Rudelbach, „Kronen paa Jungs Skribentvirksomhed. — Og
det er en iøjnefaldende Fordel ved dette Skrift, at Tiden stedse
klarere og klarere giver „Nøglen" til det, og det i en Betydning, som
Jung endnu ikke anede."3)

Denne Bog vakte ved sin Fremkomst stor Opsigt og gjorde i vide Kredse
overordentlig Lykke. Den blev læst i Borg og Hytte, den blev oversat
paa flere Sprog; Takkebreve, endog fra Rusland og Amerika, ikke at tale
om Danmark og Sverige, strømmede ind til Forfatteren. Det var aabenbart
et Ord i rette Tid, et Opmuntrings- og Vejledningsord for alvorlige
Kristne trindt omkring. Ved

') „Heimweh" findes i Jung-Stillings Sämmtl. Schr. B, 5—6.

') Heimweh 5, 439.

3) Rudelbach: Chr. Biographie 1, 507.-189

sin romantiske Iklædning og ved sin stærkt følelsesfulde Tone passede
den for Tiden. Nu til Dags er det anderledes. Bogen er svær at komme
igjennem; de uendelige Allegorier trætte, de rædselsfulde Scener virke
undertiden noget parodisk, den stærke Følelse forekommer os tidt at
være Sentimentalitet, og den har endelig i høj Grad den Fejl, som de
fleste af Jungs Skrifter lide af, den mangler Humor og er altfor
vidtløftig. Det samme kunde være sagt paa det halve Rum. Men for den
taalmodige Forsker frembyder den mange Guldkorn. Det er i det hele en
af de Bøger, der stærkt minde os om Tidens Omskiftelser; saa meget læst
og højt skattet som den engang var, kjendes den kun lidet af den
nuværende Slægt.

Jung-Stilling blev nu, hvis han ikke før havde været det, en berømt
Mand og fra mange Sider overøst med Virak, som ikke altid bekom ham
vel. I det hele taget fik han fra nu af den Tanke, at Gud havde bestemt
ham til et af sine udvalgte Redskaber i Verdens sidste Tider og givet
ham en særlig Oplysning. Som Følge deraf tabte han mere og mere Lysten
til anden Gjerning end den at virke for Guds Rige, og han tilskyndedes
ogsaa fra mange Sider dertil. Der var en Del Overvurdering af sig selv
heri, som ofte kommer frem i hans Skrifter, men da den fremtræder med
en barnlig Naivitet og forenes med Ydmyghed, fristes man ikke til at
gaa strængt i Rette med ham derfor. En for høj Selvvurdering ere de
Mennesker særlig udsatte for, som have hævet sig op fra en lav
Samfundsstilling og blive hyldede af deres Samtid. Men hos
Jung-Stilling traadte den altid frem som en Beundring af Gud, der havde
gjort det Mesterværk at danne ham af det ringe Ler til at blive et
fremragende Redskab. Og at han virkelig i hin Tidsalder blev det, kan
ikke nægtes.-190

10.

Senere Aar i Marburg.

1794—1803.

„Hjemve" betegner altsaa Overgangen til en ny Periode i Jung-Stillings
Liv, hvor det religiøse mere og mere udelukkende optager ham. Vel
vedblev han endnu en Del Aar med sin statsvidenskabelige
Professorvirksomhed og opfyldte samvittighedsfuldt sin Embedspligt, men
Lysten var borte. Dertil kom ogsaa, at da Studenterne mere og mere
bleve grebne af den moderne Bevægelse, tabte hans Popularitet sig
stærkt. Tilhørerkredsen tog stadig af. Ved en vis Lejlighed fik han den
forandrede Stemning tydeligt at mærke. En ung, meget afholdt Docent fik
sin Afsked af Kurfyrsten; Studenterne troede, at Jung-Stilling havde
havt en Finger med i Spillet. Det var da Meningen at slaa Ruderne ind
hos ham, men Sønnen Jakob, der var Student, fik det afværget ved at
indmelde sig i deres hemmelige Broderskab. De nøjedes da med at drage
forbi Jung-Stillings Hus og spytte. Sønnen drog derefter til Göttingens
Universitet.

En stor Opmuntring for Jung var et Besøg af Lavater 1794, da denne
vendte hjem fra sin Rejse til Kjøbenhavn. Han havde ikke set ham i en
Snes Aar, men dog af og til vexlet Breve med ham. Nu gik han ham en Mil
i Møde for at være saa længe som muligt sammen med den mærkelige Mand,
hans Broder og Medkæmper i Troen, der allerede maatte rejse igjen den
næste Dag. De fik nu udvexlet Tanker, følte deres indre
Overensstemmelse og stod fra den Stund af i nøjeste Forbindelse med
hinanden. Hvor berømt Lavater var, viste sig tydeligt i Marburg, hvor
der udenfor Jung-Stillings Hus samledes en Trængsel af Mennesker,
nysgjerrig efter at se et Glimt af ham. I de følgende Aar vexlede de
mange Breve, enige som de vare i den kristelige Hovedsag, men-191

rigtignok uenige i mange Enkeltheder.') I Aaret 1799 hændtes der noget
meget mærkeligt. Jung-Stilling sendte en Sum indsamlede Penge, bestemt
til nødlidende Folk i Unterwalden, til Præsten Hesz i Zürich, Lavaters
Svigersøn. Medens han nu skrev Brev til denne, flk han pludselig den
Indskydelse: Lavater vil finde en blodig Død, en Martyrdød! Dette skrev
han i Brevet og bad Hesz tillige ved Lejlighéd at fortælle Lavater det.
Denne Anelse gik, som bekjendt, ogsaa i Opfyldelse. Lavater blev den
26de Septbr. 1799 dødelig saaret af en fransk Soldat (egentlig en
Schweizer), men levede under store Lidelser lige til den 2den Januar
1801. Ved hans Død skrev Jung-Stilling en ny Aandescene: „Lavaters
Forklarelse", hvor han paa en smuk Maade fantaserer over hans
Modtagelse hisset og fremdrager de Ord, han skal have sagt: „Jeg vil
opsøge min Morder i alle Himle eller alle Helveder og takke ham for de
Lidelser, han har voldt mig." Men endnu samme Aar hændtes det
mærkelige, at rimeligvis selve Morderen besøgte Jung-Stilling. Da denne
en Dag sad ved sin Pult, bankede det paa Døren, en yngre Mand traadte
ind, saa' sig urolig om, lagde Mærke til Lavaters Portræt, der hang paa
Væggen, betragtede det med et sky Blik og sagde: „Jeg kan ikke forblive
i Tydskland; her er overalt usikkert for mig, man-kunde gribe mig; ak,
Hr. Hofraad, hjælp mig til at komme bort!" Paa Jung - Stillings
Spørgsmaal fortalte han, at han var en Schweizer, at han vilde til
Amerika og røbede ved sine Ord, at han utvivlsomt var Lavaters Morder.
Den forskrækkede Jung raadede ham at skynde sig til Hamburg og komme
bort med et Skib hurtigst muligt, inden Politiet kom efter ham. Og
pludselig var Manden ligesaa bråt ude af Døren, som han var kommen,
formodentlig frygtende en Angivelse.

') Deres Breve gik aabne gjennem to andre Mænds Hænder, Dr. Hotze og
Pastor Passavant i Frankfurt, som havde Lov til at læse dem. Paa den
Tid spillede jo Brevvexlinger en fremtrædende Rolle.-192

De urolige Tider mærkedes imidlertid mere og mere, ogsaa i Hessen, som
dog ikke deltog i Krigen. Da Franskmændene 1796 faldt ind i Tydskland,
flygtede Masser af Mennesker til Kurhessen. Rundt Om paa Landevejene
saa's lange Tog af Vogne, lige fra de fineste til de tarveligste
Karrer, belæssede med Flyttegods, og Skarer af Folk, til Fods eller
ridende, de fleste med Elendigheden præget i Ansigtet. Da øvrigheden i
Mar-burg engang holdt Tælling over alle de Fremmede, som opholdt sig
dér og i de omliggende Byer, fandtes der ikke mindre end 45,000. Al den
Elendighed gjorde et dybt Indtryk paa Jung-Stilling. Hans egen Husstand
voxede i disse Aar ogsaa meget. Hans gamle, nu 8oaarige Fader Vilhelm
havde i lange Tider havt det meget kummerligt, men skjult det for
Sønnen, fordi han engang til denne havde ytret, at han hellere vilde
spise tørt Brød end understøttes af sine Børn. Da Jung-Stilling
erfarede hans Kaar, sendte han ham i længere Tid en regelmæssig
Understøttelse. Men da Vilhelms Kone døde, og de andre Børn intet kunde
gjøre for ham, lod Jung-Stilling ham hente til sig i Marburg. Han var
nu meget svag, hans Fødder vare fulde af Bylder og Saar, som udbredte
en afskyelig Lugt; men han blev plejet med stor Kjærlighed af Elise og
hendes Søstre. Han var aandssløv, kjendte næsten ingen, huskede intet
uden sin Kristendom; Skriftsteder, der havde været ham kjære, faldt ham
midt i Sløvheden trøstende ind, især saadanne, der handlede om
Syndernes Forladelse; dem gjentog han idelig under mange Taarer og med
sammenknugede Hænder. Det blev en lang Plejetid, thi han levede 6 Aar i
Jung-Stillings Hus, lige til 1802, gik tilsidst aldeles i Barndom og
døde efter store Lidelser. En ældre Enke var i de senere Aar antaget
til at pleje ham. — En Tid lang opholdt den ældste Datter Hanne, gift
med Præsten Schwarz, sig ogsaa i Hjemmet som Flygtning. Endvidere hørte
Elises to Søstre, hvoraf den ene senere blev gift med Jung-Stillings
Søn Jakob, stadig til Husstanden,193

foruden fire af hans egne Børn, blandt hvilke tre vare Elises. Et Par
Børn vare døde.

Med denne store Husstand havde Jung-Stilling ondt nok med at faa
Indtægterne til at slaa til og betale af paa sin Gjæld, uagtet Elise
var en sparsommelig Husmoder og paa lignende Maade som Selma styrede
Pengevæsenet. Men endnu bestandig mærkede Jung Guds faderlige Omsorg,
naar han bad til ham. Saaledes skete det engang, da Familien var i stor
Pengeforlegenhed uden Udsigt til Hjælp, at der uventet kom Brev fra en
Dame i Schweiz, der havde raadført sig med Jung-Stilling angaaende sin
Mands Blindhed, med en Vexel paa 300 Gylden. Hun skrev, at hun følte
sig drevet til at sende denne Ubetydelighed, uden at det skulde være
som en Betaling.

Med Øjenoperationerne vedblev Jung - Stilling stadig, ja de tog netop i
dette Tidsrum med hans stigende Navnkundighed meget til. Han havde et
stort Overløb af Blinde, thi man sendte ham saadanne fra alle Kanter
med Attest for deres Uformuenhed. Saare gjærne opererede han dem, men
da man stadig glemte, at efter Operationen fulgte en Kur, som tog nogen
Tid og hvor de altsaa maatte have Ophold i Marburg, gav dette ham megen
Ulejlighed. Thi han kom saa til at sørge derfor, hvilket i
Almindelighed skete derved, at de to protestantiske Vajsenhuse i Byen
optog dem for en billig Betaling; men denne Betaling maatte han skaffe
til Veje. Han gjorde mange Rejser som øjenlæge, næsten altid ledsaget
af sin Hustru, ofte besværlige nok, da han i en lang Række Aar led af
Mavekrampe, men Bevidstheden om at virke til Gavn og de mange kjære
Bekjendtskaber, han stiftede, opmuntrede ham stedse. Blandt disse vare
adskillige fyrstelige Personer, og andre saadanne indlod sig med ham i
Anledning af hans Bøger, thi der var som en Levning fra tidligere
Tiders Kristelighed ikke faa, mest ældre, der glædede sig over hans
Virksomhed for Guds Rige. Til disse hørte Kurfyrst Karl Frederik af
Baden, hvem

vi siden ville høre mere om, og den bekjendte Prins Karl af Hessen.
Denne Fyrste, gift med den danske Kong Frederik den 5tes Datter Louise
og i hele sit Liv knyttet til Danmark, hvor han særlig spillede en
Rolle i Kristian den 7des første Regeringsaar og 1788 som Overgeneral i
Norge, tillige Svigerfader til Frederik den 6te, var en kristeligsindet
Mand med stærk Retning til Mystik. Det var vistnok særlig den mystiske
Side hos Jung-Stilling, som drog Prinsen til ham, -og en anden
Sammenknytning var Frimureriet. Som bekjendt var dette tilligemed andre
hemmelige Ordener en stærk Faktor i hin Tid, og Jung var efter hele sin
Aandsretning meget oplagt for sligt, hvilket forøvrigt ogsaa gjaldt
andre fremtrædende Kristne som Lavater og Claudius. Allerede i
Kaiserslautern var Jung-Stilling bleven Frimurer. Prins Karl var
Stormester i Ordenen, foruden at han indtog en høj Rang i et andet
hemmeligt Selskab, Illuminaterne. Aandeseen, Somnam-bulisme og sligt
interesserede Prinsen sig meget for, og Jung-Stilling til Dels ogsaa.
Efter at de i længere Tid havde korresponderet med hinanden, gjorde
Jung hans personlige Bekjendtskab 1803, da Prinsen var til Stede ved
Festlighederne i Anledning af hans Broder Landgrevens Ophøjelse til
Kurfyrste af Hessen-Kassel. Jung-Stilling kom efter hans Opfordring til
Kassel og tilbragte to Dage dér i „særdeles glædelige" Samtaler nred
Prinsen om Ting af højeste Vigtighed angaaende Guds Rige. Han skriver:
„Prins Karl er en sand Kristen og hænger ved sin Frelser med den
højeste Grad af Kjærlighed og Tilbedelse — for ham' vil han leve og dø.
Derhos har han ogsaa sjældne og overordentlige Kundskaber og
Erfaringer, som dog paa ingen Maade ere for Hvermand, og her kan der i
al Fald ikke tales om dem." ') Han kalder ham en stor og oplyst
Fyrste.2)

') Lehrjahre Schr. 1, S. 576.

') Om Prins Karl: Bricka: Dansk biogr. Lexikon 3, S. 360 ff. Prins
Karl: Memoires de mon temps, 1861.-195

Da Jung-Stilling nu følte det som sit ypperste Kald at virke for Guds
Rige, begyndte han kort efter Udgivelsen af „Hjemve" paa et nyt
litterært Arbejde, et Tidsskrift, som han kaldte „Der graue Mann", der
fra 1795 udkom i en lang Aarrække til henimod hans Død. Tidsskrifter
vare dengang sjældne Varer i Sammenligning med nu til Dags, og da det
udgik fra en berømt Mand, vakte det strax stor Opsigt og fandt talrige
Læsere baade i og udenfor Tydskland. Det blev et af de ypperste-Organer
til Forsvar for sand Kristendom i hin opløste Tid, let tilgængeligt for
alle, da det var populært i Ordets gode Betydning. Jung-Stilling var i
flere Henseender udmærket skikket til denne Gjerning dels ved sin store
kristelige Erfaring, dels ved sin Upartiskhed, og endelig fordi han
fulgte nøje med Tidens Rørelser. Det, der manglede ham, var en vis
Bevægelighed og det lunefulde Vid, der f. Ex. i saa høj Grad i sin Tid
havde givet „Wandsbecker Bote" sin store Tiltrækningskraft.
Jung-Stilling var altid den alvorlige Mand, der kun sjælden viste et
Smil, og saaledes er ogsaa hsfns Blad, men hans Samvittighedsfuldhed og
en vis Naivitet give nogen Erstatning derfor.

I det første Nummer fortæller han, hvad han mener med Bladets Navn. Han
kalder det „Den graa Mand", fordi graat er Alderens og Dødens Farve;
men der ligger tillige deri en Antydning af Ordet „Grauen", Gru eller
Gysen, fordi han vil vække sin letsindige Samtids Samvittighed og
bringe den til at gyse over sig selv. Forresten giver han Manden Navnet
Ernst Uriel von Qs.tenheim. Ernst er tydsk, fordi han navnlig vil vende
sig til sine Landsmænd, og han kommer med Alvor; Uriel betyder „Gud er
mit Lys", og Ostenheim antyder, at hans Hjem er i det evige østen, dér,
hvor Hjemveen ogsaa stunder efter. „Jeg er min Herres Sendebud og skal
hverve gode Stridsmænd for ham; Haandpengene er en god Samvittighed og
Guds Fred, og hvo der vil kæmpe, faar en straalende Sejerskrone.-196

Men den, der vil være nevtral eller endog Fjende, skal jeg forkynde, at
min Herre vil holde en stor Dom. En hylende Storm vil blæse de falske
Oplysningsmænds Lamper ud."

„Den graa Mand" meddeler mangfoldige Træk af Livet, baade bedrøvelige
og glædelige, og det var jo fortjenstfuldt at bringe dette frem paa en
Tid, da offentlige Blade vare sjældne, og hver i høj Grad var henvist
til sin egen Kreds. Der er derfor i dette Tidsskrift ypperlige Bidrag
til en religiøs og sædelig Tidshistorie.

Frankrig (man huske, at det er 1795) kalder Jung-Stilling et aandeligt
Babel, hvor Vorherre paany bliver korsfæstet. Med Taarer havde
Forfatteren set en af Franskmændene ødelagt katholsk Kirke. Der var
vistnok drevet meget Afguderi i den, men der var ogsaa opsendt mangen
varm Bøn, og det nu itubrudte Orgel har vakt hellige Følelser. Hvor
skar det ham ikke i Hjærtet, da et Par franske Soldater traadte ind,
trallende Marseillaisen og tilraabende Frelserefis Billede et haanligt
Vive/ Dog indser han, at den franske Revolution midt i alt det onde
alligevel har maattet tjene til det gode, da den ved al sin Gru har
revet mange ud af deres Ligegyldighed og bragt dem til at gaa i sig
selv. Herren har nu Kasteskovlen i sin Haand.

Han fortæller adskillige Træk af Franskmændenes Frivolitet, saaledes
som følgende: I Mømpelgard vare 5 franske Soldater i Færd med at hjælpe
en Bonde med at plukke Frugt. Det var den 4de Avgust 1796. Da brød
pludselig et voldsomt Tordenvejr løs, og alle tyede ind under et stort
Træ. Franskmændene bandede paa saa afskyelig en Maade imod Vorherre, at
Bonden af Skræk over at være i deres Nærhed fjærnede sig; men den
frækkeste af dem rakte Geværet mod Himlen og raabte: „Holdt! Jeg skal
sende denne Spektakelmager deroppe en Kugle gjennem hans Hoved!" I det
samme slog Lynet ned og dræbte de 4, medens den femte blev en ynkelig
Krøbling for hele Livet.-197

Bladet meddeler ogsaa mange Skildringer af hin Tids Rationalisme i
Tydskland, hvoraf vi meddele nogle enkelte. En troende Præst skulde paa
Kristi Himmelfartsdag prædike for en anden. Da han er kommet ind i
Præstegaarden, bliver han meget høfligt modtaget af Stedets Pastor, men
med de Ord: „Ærbødigst Tjener, Hr. Broder! Nu! De har vel taget en kjøn
Vogn med for at kjøre den Herre Kristus op i Himlen?" Dette viser,
hvordan Tonen kunde være mellem Præster dengang. En berømt theologisk
Professor havde en Dag i sin Forelæsning med megen Ordbram modsagt
Kristi Guddom og søgt at bevise, at han kun var et slet og ret
Menneske. Da Timen var ude, sagde han saa til sine unge Tilhørere: „Nu,
mine Herrer! imorgen ville vi ogsaa stække Vingerne paa den
Helligaand." — En meget bekjendt Gejstlig udbrød i et Selskab, da en
Kandidat vilde forsvare Kristus: „Ej hvad! Han er med Rette bleven
henrettet, han var en Oprører mod sin øvrighed." Jung-Stilling
fortæller ogsaa om en Præst, som fra L'hombrebordet blev kaldt bort for
at døbe et Barn, men da han var gnaven herover, gav han det de tre
Haandfulde Vand uden at sige et Ord hverken før eller efter. „En af de
mest priste Theologer nu til Dags, hvis Bøger beundres" førte saadan
Konversation i Selskaber, at Damerne bleve røde, og ærbare Kvinder
turde ikke sætte sig ved Siden af ham.

Naturligvis vakte saadanne Meddelelser megen Forbitrelse i visse
Kredse, og en Recensent skrev derfor nok saa fornemt: „Hofraad Jung i
Marburg kan umulig skrive det Stads; formodentlig er der én, som
udgiver det under hans Navn for at gjøre ham foragtelig."

Mange smukke Træk fra Troslivet findes rundt omkring i „Den graa Mand".
En from Mand havde den Sorg, at hans Hustru efter et 5 Ugers Sygeleje
blev opgivet af Lægerne. Da han en Dag kom i Kirke, hørte han
Evangeliet om den kananæiske Kvindes Tro. Gjennemtrængt af dette Ord og
fyldt med en barnlig Frimodighed bad han nu: „Kjære Fader! Du véd, jeg
er-198

din, og du er min. Du elsker mig og jeg dig. Lad Kjendetegnet paa dette
være, at min Hustru fra denne Time bliver rask!" Jung-Stilling vilde
ellers kalde det forvovent at bede saaledes, men i dette Tilfælde skete
det i Frihed og Glæde. Da han nu kom hjem, fandt han sin Kone staaende
ved Skorstenen, i Færd med at koge noget. Hun modtog ham med de Ord:
„Kjære Johan! Jeg er paa én Gang bleven rask." — „Ja," svarede Manden,
„det tror jeg nok!" Hun mente, at han hemmelig havde givet hende et
Lægemiddel. Men da hun fik Sammenhængen at vide, faldt de begge ned for
Gud.

Som et glædeligt Forbud paa, at det dog nogle Steder begyndte at blive
bedre Tider, fortælles følgende: En Præst havde i 25 Aar prædiket
Moral, og alt forblev koldt og dødt. Men i den senere Tid skete der en
Forandring med ham; han blev mere evangelisk og varm. Folk kom nu mere
og mere i Kirke, tilsidst kom der mange, da det var en stor Menighed.
Anden Juledag var der omtrent 5000 (?) Mennesker i Kirke. Da aflagde
Præsten en uforbeholden Bekj endelse af sin forrige Vildfarelse,
hyldede formelig Kristus som sin Herre og lovede at stride mod Mørkets
Rige. Da han tilsidst udbrød: „Hvo der ogsaa vil hylde denne Konge, han
rejse sig," da saa' man hele Forsamlingen rejse sig. Dette vakte megen
Opsigt rundt omkring, som man kan tænke sig.

Jung-Stilling beretter os om en bestemt Forudsigelse af Revolutionen
længe før hans egen i Mannheim 1786. Det var Præsten Thube i
Ludwigslust i Meklenburg, som engang i Aaret 1775 skulde prædike over
Evangeliet om, at Jesus forudsiger, at Trængsler og Forfølgelser ville
komme. Hertugen var til Stede. Før Præsten kom paa Prædikestolen,
medens en Salme blev sungen, faldt der pludselig en stor Angst over
ham; Prædikenen havde han fuldstændig glemt. Da Salmen hørte op, og han
skulde begynde, vendte han sig ydmygt til Gud, anraabte ham om hans
Kraft og Bistand, og øjeblikkelig var al Angsten forbi. Nu holdt han en
meget frimodig Prædiken, og i-199

den sagde han med Bestemthed, at fra da af om 15 Aar vilde en stor
Omvæltning i politiske og aandelige Sager begynde.

At den erfarne „graa Mand" kommer med mange gode Bemærkninger, ei- ikke
mere end man maatte vente. Om Bønnen skriver han: „Det er en afgjort
Sandhed, at Guds Vilje er alene god, og at han véd bedst, hvad der er
tjenligst til Menneskenes Helliggjørelse og Fuldendelse. Men det er
ligesaa vist, at Menneskets Vilje paa Grund af hans yderst indskrænkede
Indsigt i Forsynets Veje og den stedse fremdukkende sanselige
Egenkjærlighed næsten altid er uren og derfor sjælden stemmer overens
med Guds Vilje. Naar derfor Mennesket i denne Tilstand beder om noget,
kan han ikke bønhøres, undtagen naar hans Begjæring engang imellem
tilfældig falder sammen med Guds Vilje. Derfor er det en Kristens
højeste Pligt uafladelig med Alvor at stride for, at hans Vilje lidt
efter lidt bliver ganske fuldkommen hengiven i Guds Vilje. Han maa søge
at blive aldeles tilfreds med alt, hvad Forsynet tilskikker ham, i den
faste Tillid og Vished, at netop det, der foregaar med ham, er det
bedste."

Om Guds gode, velbehagelige og fuldkomne Vilje (Rom. 12,2) skriver
Jung-Stilling ganske morsomt: „Naar en Præst sidder med stor Familie i
et lille Kald og da søger og faar et bedre, handler han efter Guds gode
Vilje. Men hører han saa, at hans Eftermand er en daarlig Sjælesørger,
og derfor siger sig fra det gode Kald og bliver i det lille, opfylder
han Guds velbehagelige Vilje. Sad derimod Præsten i en rig Stilling,
men vidste, at han i et bestemt fattigt Kald kunde virke mere godt, og
derfor opofrer den rige Plads, saa handler han efter Guds fuldkomne
Vilje. Det første er at bære sig ad som et retskaffent Menneske, det
andet som en Kristen, det tredie som Kristus selv."

Angaaende utrolige Ting i Bibelen siger han til dem, der ville
omforklare den: „Lad dog Bibelen være som den er; det staar jo til eder
selv, om I ville tro eller-200

ikke. Om sligt gjælder følgende: i) Folk anse ofte Ting for taabelige
og ubetydelige, som ikke ere det for Gud. 2) I de Tider, da man var
vant til overordentlige Erfaringer, faldt ingen Historieskriver paa at
skildre alle Biomstændigheder. 3) Det er nu umuligt apodiktisk at
bevise hine fjærne Kjendsgjerninger."

Oftere prises Hernhuterne i „Den graa Mand". Der hævdes, at de gjennem
de tidligere mähriske Brødre nedstamme umiddelbart fra den apostoliske
Kirke. Jung-Stilling mente, at Kvinden, som var beklædt med Solen, i
Joh. Aabenbaring, vistnok skal betegne Hernhuterne.

Man mærker i det hele taget i Tidsskriftet, at Forfatteren i høj Grad
lever i Betragtning af Tidernes Tegn og Kristi snarlige Gjenkomst; det
er den kjære, stadige Tanke, hvilket jo forøvrigt ikke er saa
underligt, men altid gjentager sig paany hos alvorlige Kristne, naar
Tiderne ere onde, og har sit Forbillede hos Apostlene. Havde
Jung-Stilling et opladt øje for det store Frafald midt i Kristenheden,
saa var hans Blik dog ligesaa aabent for ethvert Tegn paa, at der endnu
var Spirekraft, trods Sne og Kulde. Derfor melder han med Fryd om
Stiftelsen af Missionsselskabet i England 1795 og om Udsendelsen af det
første Missionsskib til Sydhavsøerne, ligeledes om det tydske Selskab i
Basel. Han ønskede en Forening af Missionsselskaber fra alle Lande. Man
skulde komme til Forstaaelse af, hvad der er det væsentligste i
Kristendommen og paa dette Grundlag, der vilde svare til den
evangeliske Alliances nu til Dags, anlægge en Højskole til Uddannelse
baade af Missionærer og Præster. Thi hvad disse sidste angaar, kunde de
gammeldags Troende ikke være tjente med saadanne, der udgik fra
Universiteterne med deres moderne Rationalisme eller Vantro. En saadan
international Anstalt skulde stilles under en Souveræns Beskyttelse og
anlægges i et passende Land. Men Jung-Stilling vidste intet Land, der
mere egnede sig til dette end Danmark baade for dets Beliggenheds Skyld
og paa Grund af „dets vise og taal--201

somme Regerings-Maximer". Han tænkte sig den liggende i Holsten.') Vi
kunne i denne Forbindelse anføre, at han glædede sig over Balles
Tidsskrift: „Bibelen forsvarer sig selv", som i de Aar udkom, og at han
i en profetisk Udtydning af Billedstøtten i Nebukadnesars Drøm udtaler,
at da de nordiske Lande ikke kunne regnes ind under det romerske Rige,
som saa mange Lande kunne, deriblandt ogsaa Tydskland, synes det som om
disse skulle bevares for Undergang og „formodentlig er dér Gjemmestedet
for de sidste Udvalgte under den store Trængsel."2)

Idet Jung-Stilling har den stedse dybere Kløft mellem Verdens og Guds
Rige for Øje, vender han idelig sin Tanke hen paa, hvem der er de sande
Kristne, og det er „de Stille i Landet"; blandt disse staa
„Pietisterne" i første Række, men der er da ogsaa andre foruden dem.
Til Pietisterne skriver han et Sted: „Jeg véd meget godt, at
Pietisterne ere Herrens Folk, Jordens Salt og det aandelige Israel. Jeg
er jo opdraget i Pietisme og tilhører eder til den Dag idag; men hører
mig netop af den Grund, for at Gud igjen maa høre eder! I vide, at I
ere omvendte, vakte, Abrahams aandelige Sæd, Jordens Salt. Bærer eder
dog nu ikke ad som fordum det kjødelige Israel, der udelukkede
Hedningerne fra alt Gudsfællesskab og i alt Fald regnede sig selv
højere end alle, ogsaa de dydigste Hedninger. Tro mig for vist, der
gives fortræffelige og Gud kjære og dyrebare Sjæle blandt dem, som I
regne til Verden og anse for Verdensmennesker. Disse Sjæle vide ikke
selv, at de vandre og have vandret den sande Bods, Tros og Forsagelses
Vej, fordi ingen har sagt dem det, netop paa samme Maade som en
fornuftig men ulærd Mand kan dømme herligt, om han end ikke kan benævne
de logiske Regler, hvorefter han dømmer. Saadanne Sjæle danne ikke
deres Samvittighed

') Der graue Mann, Säramtl. Schr. 7, 232. ') Smstds 7, 34.0.-202

efter Bøger, efter Andagtstimer eller efter gudelige Sjæleledere, men
efter Guds rene Ord, som den Helligaand har gjort til en levende Kilde
i dem." ') Der forekommer ofte meget træffende Tilrettevisninger af
Pietisterne, af deres Klikevæsen, deres Foretrækken af Lægprædikanter,
deres Hang til aandeligt Hovmod og deres snævre Syn. Disse Udtalelser
ere faldne med stor Vægt paa dem, da de kom fra en Mand, der kjendte
det hele fra Grunden og snarere havde Sympathi end Antipathi overfor
dem. Vi se saaledes, at Jung-Stilling i „Den graa Mand" gjorde Front
til to modsatte Sider, som alle ægte Sandhedsvidner maa, og hævdéde sit
gamle Mundheld: „Mittelmasz beste Strasz".

1798 udgav Jung-Stilling „Den kristelige Religions Sejershistorie",
nedskrevet, som han siger, under Bøn. Den ydre Foranledning til denne
Bog var, at da han en Dag vilde meddele noget om Johannes' Aabenbaring,
kom der pludselig ligesom en Rørelse over ham; han følte denne ikke som
en Inspiration, men dog som et særegent Kald fra Gud, og gav sig strax
i Færd med at oversætte Aabenbaringen og udlægge den Vers for Vers.2)
Grundlaget for Bogen er egentlig Bengels Udlægninger, men han fører
dennes Beregninger videre. Det, der tiltaler mest ved
„Sejershistorien", er den varme Overbevisning om Herrens snarlige
Komme; af den laaner hele Bogen sin Farve, men noget egenligt nyt Syn
paa Aabenbaringen giver den ikke. Bogen fik en overordentlig
Udbredelse, og mange vare de Kristne, som i hin Tid fordybede sig i
Jung-Stillings Udlægninger og tillagde dem et afgjørende Værd. Under
Revolutions- og

') Der graue Mann, Särnmtl. Schr. 7, in. *

s) X et Brev af 27. Septbr. 181 o skriver Jung-Stilling: „Jeg véd med
den allerfuldstændigste Vished, at det var Guds Vilje, jeg skulde
skrive Sejershistorien. — Den Velsignelse, som Herren har lagt i denne
i hele Tydskland, foruden i Rusland, Sverige, Danmark, Holland og
Amerika, vil paa hin store Dag legitimere mig for hele Verden."-203

Napoleonskrigene, da alle de sædvanlige Forhold forrykkedes og Rædsler
hjemsøgte baade Tydskland og andre Lande, medens Vantro og Letsindighed
bredte sig, vär det ikke saa underligt, at Kristne søgte Lys og Trøst i
Johannes' Aabenbaring. Mange havde henvendt sig privat til
Jung-Stilling med Spørgsmaal om et eller andet i "denne, saaledes
særlig om „Dyret fra Afgrunden" ikke førte den røde Jakobinerhue og den
trefarvede Kokarde som sit „Tegn", thi saa vidste man jo, at det var
Frankrig, der mentes dermed. Saadanne Spørgsmaal søgte han nu at
besvare i „Sejershistorien". Hvad Dyret angaar, hævdede han, at det
ikke var en Nation, men en enkelt Person, der vilde stifte et
Universalmonarki. Uagtet han ikke hermed sigtede eller fornuftigvis
kunde sigte til Napoleon i Aaret 1798, bidrog denne Antydning dog til,
at mange nogle Aar efter antog denne derfor. Jung-Stilling selv gjorde
det ikke.') Som bekjendt øvede „Sejershistorien" en ulykkelig
Indflydelse paa Kong Gustav den 4de i Sverige, men denne Monark troede
fuldt og fast, at Napoleon var den indkarnerede Apollyon eller Satans
Søn.2)

Jung-Stilling har mange Talberegninger i sin „Sejers-historie", støttet
til Bengel, og det er ham en særlig Glæde, naar de synes at kunne
passe. Saaledes f. Ex.: Den babyloniske Skjøge er Pavedømmet i dets
Udartning. Denne begynder fra Aaret 1130 (hvilket forøvrigt er meget
vilkaarligt). Lægger man hertil Aabenbaringens Tal 666 (13, 18), faar
man Aar 1796, da Pavedømmets Magt kunde synes endt og den babyloniske
Skjøge saaledes ødelagt. . „Det er aabenbart gaaet i Opfyldelse," siger
Jung-Stilling. „Sig nu selv, om man kan tvivle om Apokalypsens
Guddommelighed!"3) Et andet Sted

') Som man kaa se i „Der graue Mann", Sämmtl. Schr. 8, 106 og 440, Mere
herom senere.

a) M. Arndt: Schriften 1, 196. Gustav den 4de havde Samtaler med
Jung-Stilling i Karlsruhe.

3) Siegesgeschichte i Sämmtl. Schr. 3, 323.-204

har han udregnet, at da en Verdensdag er 1000 Aar, saa er en
Verdenstime 83 Aar og 4 Maaneder. Efter en vidtløftig Bevisførelse faar
han ud, at man nu var paa Verdens Fredag Eftermiddag, omtrent Kl. 7 og
19 Minutter. Der er derfor kun ganske kort til Fredag Aftensabbath, og
Herrens Gjenkomst er saaledes nær forestaaende, da den sker, naar
Sabbathen bryder frem. Det hele viser kun, hvilke golde Spekulationer
en dunkel Bog som Apokalypsen kan friste Folk til, som have Anlæg for
sligt, og det havde aabenbart Jung som saamange af hans Landsmænd i
Rhinegnene. Lavater skrev i et Brev til en Ven angaaende
„Sejershistorien": „Ved den første Gjennembladen stødte jeg paa mange
yderst tvungne og evig falske o: selvmodsigende Udlæggelser. Imidlertid
fattes der ikke fromme, skjønne, aandige, originale Tanker, heller ikke
vigtige Oplysninger. Men den hele afgjørende Tone behager mig ikke."2)
Og denne Dom over Bogen ville de fleste Nutidslæsere næppe finde for
haard.

En langt mere tiltalende Bog er: „Den kristelige Menneskevens bibelske
Fortællinger", som Jung-Stilling skrev efter fleres Opfordring et Par
Aar senere, og som ved Understøttelse fra England blev udbredt blandt
Almuen. Her have vi igjen den ægte, gode Jung-Stilling, barnlig from,
enfoldig i Fremstillingen og dog grundig. Det er en Bibelhistorie i to
tykke Bind, udførlig uden at være bred, med Forklaring uden at forfalde
til Rationalisering, læselig for Børn og dog saaledes, at Voxne kunne
have meget Udbytte af den. Skjøndt den snart er 100 Aar gammel, kunde
den fortjene at udgives paany, thi den er af de ægte Folkebøger, der
aldrig ældes.s)

') Smstds S. 4.73.

') Til Sarasin 6. Novbr. 1800. Gelzer: Die deutsche Nationallitteratur

2, 60.

3) Des chr. Menschenfreunds biblische Erzählungen, sämmtl. Schr. 10. og
11. Bd.-205

Midt under al sin travle Gjerning og den i disse Aar stadig voxende
Berømmelse følte Jung-Stilling sig som oftest ulykkeligere end
nogensinde. For en stor Del var Aarsagen hertil legemlig; hans
Nervesystem var svækket, formodentlig ved Overanstrengelse. Om sin
Gjerning fortæller han i „Den graa Mand": „Jeg underviser i 8
forskjellige Videnskaber, nemlig om Sommeren: Stats-, Forst-, Land- og
Fabrikvæsen, om Vinteren: Handelsvidenskab, Politi-, Finans- og
Kameralvæsen." 4 Timer holdt han stadig Forelæsninger hver Dag, hvortil
kom Forberedelsen, som de krævede; hvert Aar opererede han i
Gjennemsnit 50 Blinde og flere Hundrede andre øjensvage. To Dage om
Ugen anvendtes for en stor Del til hans stedse tiltagende Brevvexling.
Endelig kom hertil hans Forfattervirksomhed, som han kun kunde øve i
afbrudte Timer. Hans Flid var Saaledes ganske overordentlig. Alt dette
maatte tage paa Nerverne, og hans i disse Aar stadige Ophold paa Landet
et Stykke fra Marburg kunde ikke forslaa til at oprejse hans Kræfter.
Den hyppige Mavekrampe nedstemte end mere hans Sind. Han følte sig saa
forunderlig tom for al Glæde. Intet kunde opmuntre ham, selve Livet i
Gud var ham som en vemodig Følelse, og alt hvad der foregik om ham, var
ham ligegyldigt. Hans Hustru Elise var den eneste, han kunde betro sig
til, og vel kunde hun ikke hjælpe ham, men hendes Deltagelse var dog
den bedste Lysstraale i Mørket; i den tungeste Tid, Aaret 1798, bleve
de to saa fast knyttede til hinanden, at han fra da af altid nødig
savnede hendes Selskab. Vel lysnede det siden mere for Jung-Stilling,
men altid var han dog tung i Sindet, og stundom kom det til mismodige
Udbrud. Allerede i „Hjemve" synger han:

Wie ist mir die Reise so schwer und so bitter, wie wenig Freude hab ich
gehabt!

Mehr Sonnenstiche, mehr schwere Gewitter als mich des Lebens Wonne
gelabt.

') Der graue Mann, Sehr. 7, 276.-206

Ofte kom det i Forbindelse med religiøse Anfægtelser enten ved at se,
hvordan det gik til i Verden, eller ved at se ind i sig selv. Saaledes
skriver han engang: „Naar man nu i Ensomhed alvorligt og roligt tænker
over den Kristnes Vandring i dette Liv — saa er det sandelig intet
Under, om Ængstelse og Tungsind falder over én. Overalt sejrer
Fornuften med dens saakaldte Oplysning; den Kristnes Tro bliver
erklæret for ynkelig Overtro, og den, der endnu holder sig til den,
regnes næsten til de Forryktes Klasse, til dem, der have mistet
Forstanden. Taler og skriver man end nok saa kjærligt og fornuftigt om
Sagen og beder de største Oplysnings-mestre om grundig Gjendrivelse og
Undersøgelse, saa afvises man med et haanligt Blik, eller de antage den
sædvanlige Recensent-Maxime: dadle uden at give Grunde, og dermed er
det forbi."

„Saa venter nu den Kristne paa den høje Udvikling ovenfra — venter og
beder, men det ser ud, som om Gud ikke mere hørte ham, ja det ser ud,
som havde de Oplyste Ret, og i det Tilfælde er han det elendigste og
mest bedragne af alle Mennesker. Vistnok, naar man iagttager alle
Forsynets Veje, naar man med Assaf gaar ind i Helligdommen, da tror man
sikkert at bemærke Fodtrin, der synes at være for store og for dybt
indtrykkede for Natur og Mennesker. Men saa ganske sikkert er det dog
heller ikke, om ikke ogsaa disse Hændelser ere naturligt indvævede, saa
at sige, af den skabende Guddom i Verdens Plan."') Dette er jo uhyre
tungsindigt og er et levende Vidnesbyrd om den Ildprøve, som de Kristne
dengang maatte gjennemgaa. Saaledes synger Jung-Stilling engang:

Oft zweifelt auch das Herz an deiner Vatertreue, und dies geschieht
allzeit, wenn ich mich sehr zerstreue, da wank ich hin und her und habe
keine Spur von deiner Vaterhuld, da sieget die Natur.

') Scenen aus dem Geisterreiche, 2. Del. Sämmtl. Schr. 2, 23 c.-207

Vistnok kom han altid gjennem disse Anfægtelser, men hvor led han ikke!
Man faar en Forestilling om hans tunge Timer, naar man hører hans
Udbrud til sin Hustru engang: „Hvis de Fordømtes Kval i Helvede end
ikke er større end min, saa er den stor nok!" Men det var ogsaa paa
Højdepunktet i Aaret 1801, og derefter blev det bedre.

Midt i alle den nærværende Tids Lidelser vendte Jung-Stilling Blikket
mod Fremtiden, thi af den ventede han jo snarlig Oprejsning for de
Kristne. Ved Indgangen til det nye Aarhundrede skriver han om dette:
„Det vil blive en Dag som ingen anden, siden Morgenstjærnerne priste
deres Skaber, og alle Guds Børn jublede ham i Møde, en Dag, hvor vi
hvert øjeblik, hvor vi end vende os hen, se Guds store Gjerninger! —
Idag om 100Aar vil en almindelig Fred som en Foraars-Morgenluftning
suse henover hele den befolkede Jord! Sværd og Kanoner vil man kun
kjende af Historien og fremvise i Samlinger for nysgjerrige Rejsende
som Tegn paa Fortidens Jammer!" ') Den Forventning er rigtignok bleven
sørgelig skuffet, men Grundlaget for den var ogsaa skrøbeligt, nemlig
hans Beregninger efter Johannes' Aabenbaring. Skjønnere er det, at han
„paa Aarhundredets højeste Top" beder alle, som han maaske har
fornærmet, om Tilgivelse og ligeledes Gud om Forladelse for hvad han
har skrevet, der kunde være ham imod.

I 1801 gjorde Jung-Stilling og Elise en vigtig Rejse til Schweiz, hvor
han var opfordret til at operere en blind Kjøbmandsenke, der atholdt
alle Rejseudgifterne. Vejen gik over Frankfurt og Heidelberg, hvor han
gjensaa' sin og Selmas Datter Lisette efter 10 Aars Adskillelse; hun
var opdraget dér hos en kristelig Familie. Men det blev kun et flygtigt
Gjensyn, og de saa's kun endnu en Gang paa Hjemvejen, thi Aaret efter
døde hun, 16 Aar gammel. Rejsen var halvvejs et Triumftog,

') Der graue Mann, Sch. 7, 349.-208

thi overalt flokkedes Folk for at hilse paa den berømte Mand. Mange
interessante Bekjendtskaber gjorde han, og mange Venskaber bleve
sluttede, deriblandt med Vajsenhuslæreren Hartmann, om hvem Lavater
havde sagt, at hvis Kristus nu var paa Jorden, vilde han sikkert vælge
ham til en af sine Apostle. Over Würtemberg kom de til Schaffhausen,
hvor Jung-Stilling opererede en I5aarig blindfødt Dreng, som, da han
fik Synet, forbavset udbrød: „Jeg ser Guds Majestæt!" I Winterthur
boede den omtalte Kjøbmandsenke, Fru Frey, og denne Gang lykkedes
Operationen bedre end fordum i Frankfurt med den rige Lersner. Hun blev
seende, dog kun paa det ene øje; Rejsen var altsaa ikke forgjæves, og
Jung-Stilling kunde med Ære tage imod Betalingen. Her havde Ægteparret
lykkelige Dage hos de kjærlige Mennesker, og i det hele taget var
Opholdet i Schweiz Glanspunktet af Rejsen, ikke blot paa Grund af
Naturskønhederne, men væsentligst paa Grund af den store Venlighed, ja
ligefremme Hyldest, der blev vist Jung-Stilling. Magistraten i
Winterthur lod saaledes en Medaille præge til hans Ære. I Zürich
stiftede han Bekjendtskab med den nylig afdøde Lavaters Familie, men
her var et saadant Overløb af Blinde, at han, der idelig led af
Mavekrampe, undertiden i sin Utaalmodighed talte dem noget haardt til,
hvorfor han bagefter i en offentlig Skrivelse bad dem om Tilgivelse,
som han havde fornærmet. Som sædvanlig tog han ingen Betaling for
Operationerne, men afslog den heller ikke, hvis velhavende Folk af sig
selv vilde yde den som en Gave. Iblandt de 72 Blinde, han opererede i
Schweiz, var der én, som sendte ham 1650 Gylden, hvilke han modtog i
Basel. Da Ægteparret om Aftenen kom ind i deres Soveværelse, laa
Pengene paa Sengen. Men det var netop den Gjæld, han endnu havde
tilbage, hverken mer eller mindre, hvilket vedkommende umuligt kunde
vide. Med inderlig Tak til Gud faldt begge paa Knæ, og Elise sagde:
„Det hedder med Rette: Sine Venner giver han det som i Søvne." En209

anden sendte ham 600 Gylden, fra flere fik han ligeledes betydelige
Gaver, saa at de kunde vende hjemad „som Bier fra en Blomsterrejse".

Paa Tilbagerejsen aflagde han Visit hos Kurfyrst Karl Frederik i
Karlsruhe, som kjendte og yndede hans Bøger i høj Grad. Han blev
tilsagt til at komme endnu en Gang samme Eftermiddag, og at han havde
gjort et gunstigt Indtryk paa den ædle Fyrste, fik han siden gyldige
Beviser paa.

Men midt i alt dette lyse og lykkelige, som Jung-Stilling var saa
taknemlig for, led han baade legemligt og sjæleligt. En stor Angst var
over ham paa Tilbagerejsen, og han var glad ved at naa' hjem.

Samme Efteraar gjorde han en lignende Rejse i Nordtydskland, denne Gang
med Hovedmaalet at operere en from gammel, men fattig Dame uden
Betaling; men da han havde faaet saa rigeligt paa den forrige Rejse,
vilde han gjærne vise sin Taknemlighed ved selv at bekoste denne. Hun
boede i Nærheden af Brunsvig, og Operationen lykkedes; men ved samme
Lejlighed ydede han ogsaa andre Blinde sin Hjælp. Hertugen af Brunsvig
viste Jung-Stilling megen Velvilje og sagde til ham: „Alt hvad De har
gjort her, betragter jeg som gjort mod mig selv", og sendte ham 60
Louisd'orer, hvorved Rejsen rigelig blev betalt. Han gjorde
Bekjendtskab med Børnevennen Campe, Lægen Zimmermann og flere udmærkede
Mænd samt aflagde Besøg hos den Stolbergske Familie paa Wernigerode.
Men paa denne Rejse led han næsten endnu mere end paa den forrige af
Tungsind; stundom veg det for hans brændende Bøn, men kom altid
tilbage. Da sendte Vorherre endelig Hjælp paa en underlig Maade. I
Nærheden af Fulda kjørte Jung-Stilling, der foruden af sin Hustru blev
ledsaget af flere af Familien, i sin store Rejsevogn med et Forspand af
fire vælige Heste. Kusken smeldede med Pisken, drejede i det samme for
bråt om med Kjøretøjet og væltede haardt og tungt. Medens de andre
bleve

slyngede ind paa en Eng- og slåp godt fra det, blev Jung-Stilling, som
sad inde i en Kalesche, meget ilde tilredt. Han laa' dér indeklemt,
blodig og forslaaet; et Ribben var brækket, et blødende Saar havde han
i den ene Tinding, hans Bryst havde faaet et stærkt Slag og hovnede op.
Men fra det Øjeblik var al Tungsindigheden borte. Efter nogle Dages
omhyggelige Pleje var han i Stand til at rejse hjem.

Imidlertid vare hans Forhold som Professor i Marburg stadig blevne
ubehageligere; ofte havde han kun et Par Tilhørere paa sine
Forelæsninger. Landgreven af Hessen yndede ikke hans religiøse
Skribentvirksomhed, og i Universitetskredsene var man ogsaa imod den.
Stedse tydeligere følte han Kald til udelukkende at hellige sig
Kristendommens Sag, og en mærkelig Tilskyndelse fik han af en fattig
Haandværksmand, der boede langt borte og intet kjendte til hans
Forhold. Han havde nemlig i Drømme set Jung-Stilling gaa ivrig
sysselsat omkring paa en Mark, hvor en Mængde Skatte laa spredte i smaa
Bunker, og havde da faaet Befaling at skrive til ham, at han skulde
bære alle disse Skatte sammen i én Bunke, sætte sig rolig ved Siden af
den og passe paa denne ene Skat. Jung-Stilling svarede Manden, at det
vistnok var heldigst at forene det mangfoldige til en Enhed, men han
var nødt til at leve af sit Professorembede og bad derfor Manden nøjere
at forklare, hvordan han mente det. Hertil svarede denne saa, at han
skulde overlade alt til Herrens Styrelse, han vilde nok vide at
indrette det. At dette gjorde stærkt Indtryk paa Jung-Stilling, er let
at forstaa.

Imidlertid kom han samme Aar, 1802, paa en ny Schweizerrejse, atter
kaldet did for at operere en Blind. I Karlsruhe fik han Indbydelse fra
Kurfyrsten til at komme om Formiddagen og blive til Middagstaflet. Han
blev meget naadigt modtaget og fik Mod til at anbefale sin ældste Søn
Jakob, som var gift, men var i en uheldig Stilling, til Kurfyrstens
Godhed. Denne optog det venligt211

og forsørgede ham ogsaa siden ved at gjøre ham til Assessor ved
Hofretten i Mannheim. Dernæst udviklede Jung - Stilling frimodigt sine
egne Forhold, og den ædle Fyrste sagde da til ham: „Jeg haaber, at Gud
vil give mig Lejlighed til at hjælpe Dem og sætte Dem paa en saadan
Plads, at De udelukkende kan ofre Dem for Deres religiøse
Skribentvirksomhed og øjenkurene." Men han bad ham vente et halvt eller
helt Aar endnu, hvortil Jung-Stilling svarede, at han vilde vente saa
længe, det behagede Gud, og indtil Fyrsten udfandt den rette Plads.

Med dette gode Løfte drog Jung-Stilling nu til Schweiz. En
Taknemlighedsgjerning fik han Lejlighed til at øve dels før dels paa
Rejsen. Vi mindes Skrædderen Jakob Becker, som i sin Tid saa kjærligt
og broderligt havde taget sig af ham. Hans Børn vare komne i stor Nød
ved en Ildebrand; for at hjælpe dem paa Fode skrev Jung-Stilling en
Opfordring i „Den graa Mand" om at komme dem til Hjælp1), og da han i
Basel holdt Foredrag i Missionsselskabet, gjorde han ogsaa ved denne
Lejlighed en Indsamling til dem. Ved den første kom der omtrent 1000 og
ved den sidste henved 100 Gylden ind, saa Vorherre hjalp ham til at
gjengjælde den Kjær-lighedstjeneste, der i sin Tid var vist ham.

Paa denne Rejse gjorde Jung-Stilling Bekjendtskab med den navnkundige
Pestalozzi og hans Opdragelsesanstalt. Han udtaler i denne Anledning,
at det ikke var Mandens Opdragelsesmethode, men hans Undervisning s
maade, der var saa forbavsende, at ingen, der ikke selv havde hørt
eller set det, vilde tro det. Dog var det egentlig kun
Anskuelsesævnerne, der bleve udviklede, navnlig hvad der angaar Tid og
Rum. Hvordan det gik med de abstrakte Begreber og med de religiøse
Kræfters Udvikling, maatte Tiden vise; det var for tidligt at dømme
derom.

') Der graue Mann, Schr. 7, 476.

I Begyndelsen af 1803 skete der noget, som gjorde det aldeles tydeligt
for Jung-Stilling, at han ikke længere burde blive i Marburg. Et
Reskript fra Kassel paabød, at ingen- Skribent i Marburg maatte lade
noget trykke, førend det var prøvet af to Professorer. Dette var ene og
alene stilet mod Jung-Stilling og særlig hans „graa Mand", men var dog
ikke udgaaet fra selve Landgreven af Hessen. Fra nu af kan man forstaa,
at Jung-Stilling inderlig sukkede efter snart at komme bort. Det var
ham nu en Vederkvægelse, hver Gang han kunde flyve ud af den trykkende
Rede, og i dette Aar drog han med sin Elise over Weimar og Dresden til
Hernhut baade for at operere og tillige for at se den ham saa kjære
Brødremenighed nærved. En halv Snes Dage opholdt de sig her og følte
sig inderlig vel; det var den stille Uge, medens de vare der, og de gik
til Herrens Bord Skjærtorsdag med hele Menigheden. Det var for ham
ligesom en højtidelig Indvielse til den udelukkende kristelige
Gjerning, der skulde fylde hans Livsaften. Og paa intet Sted vilde han
hellere modtage Indvielsen end her, „hvor," som han siger, „Jesus
Kristus og hans Religion maaske renest og klarest bekjendes og læres i
hele Verden." Paa det Tidspunkt havde Hernhuterne virkelig en betydelig
Gjerning i den protestantiske Kristenhed og frembød baade aandeligt og
ligefrem udvortes et kjærkomment Asyl for mange alvorlige Mennesker.

I Pintsen vilde Jung-Stilling besøge sin Barndomsegn endnu en Gang,
inden han fjærnedes for langt derfra. I 38 Aar havde han ikke set de
uforglemmelige Steder. Men da det kom til Stykket — Dagen var allerede
bestemt — blev han overfaldet af en uforklarlig Angst uden at fatte
nogen Grund til den. Han tog det da som en Advarsel af sin Skytsengel,
opgav det og gjensaa' aldrig mere Barndomsegnen.

I de samme Dage fik Jung-Stilling Forespørgsel fra Karlsruhe, om han
vilde drage dertil, foreløbig kun med en Løn af 1200 Gylden aarlig.
Dette var mindre end-213

Halvdelen af, hvad han havde i Marburg, og dog havde dér intet været
tilovers. Alligevel vaklede han ikke, thi han saa' det som sin
Samvittigheds Pligt at følge Guds Kald, hvorved han blev i Stand til
udelukkende at ofre sig for sine Medmenneskers timelige og evige Vel. „
Han stolede paa, at Gud vilde lægge sin Velsignelse dertil.

Netop i denne Tid modtog Jung-Stilling en Gave paa 20 Louisd'orer fra
en Dame, der intet kjendte til hans nærværende Forhold. Hun skrev, at
hun havde følt en Drift i sig til at sende ham disse Penge; han vilde
nok selv vide, hvortil de skulde tjene. Derved fik han nu Penge til
Flytningen. Saaledes forstod han, at Gud jævnede Vejen for ham til det
nye Sted.

Efter at have søgt og faaet sin Afsked fra Professorembedet i Naade,
endog ledsaget af en egenhændig venlig Skrivelse fra Landsherren i
Hessen, forlod Familien med bevægede Hjærter det Sted, hvor de havde
levet i 16 Aar. Ved den Lejlighed mærkede de, at mange havde dem kjær
og vilde savne dem. Det var den lode September 1803, to Dage før
Jung-Stilling fyldte sit 63de Aar, at han saaledes for tredie Gang i
sit Liv drog mod Syd. Skjøndt Alderdommens Dage vare begyndte for ham,
gik han Fremtiden i Møde med ungdommelig Lyst til at udføre endnu en
Gjerning i Livet.

11.

Sidste Leveaar i Heidelberg og Karlsruhe.

1803 — 1817.

Da Jung-Stilling var kommet til sit nye Opholdssted, det yndige
Heidelberg, hvor han tidligere havde boet nogle Aar, modtog han fra
flere Sider Lykønskninger til "de rolige Dage, han nu gik i Møde, men
han svarede-214

offentlig: „Tror I da, at det stemmer med Guds Visdom at danne et
Menneske med saa forbavsende Møje og saa megen Bekostning, for derefter
at sætte mig paa Hvile-bænken og lægge Hænderne i Skjødet? — Det er
egentlig uden Sammenligning Mesterstykket i min Livsførelse." Saaledes
maatte den Mand tænke, som hele Livet igjennem havde set Guds Styrelse
med Troens øje, havde gjort saa rige Erfaringer om, hvorledes hver ny
Vending i Livsførelsen havde en bestemt Hensigt til Gavn for ham selv
og andre, og som brændte efter at udføre Guds naadige Vilje. At den nu
for ham oprundne Periode var Mesterstykket i hele Livsførelsen, var
vistnok en naiv Ytring, men klæder godt i dens Mund, der som han var en
stadig Beundrer af Guds Visdom. Nægtes kan det heller ikke, at han nu
var kommet i en Stilling, som næsten var enestaaende. Hvordan den var,
fremgaar bedst af de Ord, hvormed Kurfyrsten af Baden modtog ham: „Jeg
glæder mig ved at vide Dem i mit Land. Jeg har fra ung af havt det
ønske at vie alle mine Kræfter til Religionen og Kristendommen, men Gud
bar betroet mig Regentembedet, som jeg skylder al min Kraft. De er nu
den Mand, som Gud har beredt til dette øjemed. Jeg løser Dem derfor fra
alle jordiske Forpligtelser og paalægger Dem i mit Sted at fremme
Religion og praktisk Kristendom ved Deres Brevvexling og
Skribentvirksomhed. Dertil kalder og lønner jeg Dem."

Det var altsaa en Tillidspost som faa. Den fordums Skolelærer og
Skræddersvend som en Fyrstes højest betroede Mand i den ypperste af
alle Gjerninger paa Jorden! Og hvilken Fyrste? Badens Hersker, Karl
Frederik, var en Mand paa 76 Aar og havde dengang regeret det skjønne
Land i ikke mindre end 55 Aar; Retsind og kristelig Fromhed smykkede
denne Olding. Det var ikke en Plads, hvor Jung-Stilling skulde krybe
forsigtig om, for ikke at støde an; det var ikke en Fyrste, der skulde
smigres; nej, Jung kunde være sig selv overfor ham, og han var det.
Ærbødighed for dem, Gud havde sat til-215

Regenter, var Jung-Stilling saa at sige medfødt, men aldrig kunde han
slaa af paa Sandheden. Her behøvedes det heller ikke, og der udviklede
sig det skjønneste Forhold mellem disse to. Ligesom de æsthetiske
Interesser gjorde et Slags Broderpar ud af Hertug Karl Avgust og Goethe
i Weimar, saaledes gjorde Kristentroen et Broderpar ud af Karl Frederik
og Jung-Stilling. De bleve snart næsten uundværlige for hinanden, og
deres oprigtige Venskab opløstes først med Døden.

At alle Begyndelser ere svære og falde vanskeligere, jo ældre man
bliver, fik Jung-Stilling ganske vist at føie det første Aar i
Hejdelberg. At han knap fik det halve at leve af mod i Marburg, skjøndt
hans Familie endnu stadig var stor, foruden at Flytningen havde voldt
ham større Omkostninger, end han havde troet, var kun et forbigaaende
Skræmmebillede, som gav ham Anledning til at undersøge Renheden af sine
Bevæggrunde til at tage mod Stillingen, og det svandt ved Bevidstheden
om, at han havde handlet saaledes for Guds og ikke for sin egen
Forfængeligheds Skyld. Naturligvis var det heller ikke saa let for den
altid virksomme Mand paa én Gang at se sig uden fast Beskjæftigelse,
men han mærkede snart, at han fik nok at bestille i sit nye frie Kald.
Skribentvirksomheden fortsattes dels ved „Den graa Mand", der stadig
udgik fra ham, dels ved den videre Meddelelse af hans Livshistorie,
„Læreaarene", der handler om Tiden i Marburg, og endelig ved „Den
kristelige Menneskevens Fortællinger", et fortrinligt populært Skrift,
der meddeler en Mængde Træk af Livet.1) Brevvexlingen, som allerede i
Forvejen var meget stor, blev nu saa kolossal, at den kostede ham
aarlig over 1000 Gylden, hvilket forklares ved hin Tids dyre Porto.
Udgiften hjalp Kurfyrsten ham med — det hørte jo til Jungs Kald at
skrive disse mange Breve, der saa godt som altid vare

!) Jung-Stillings Lehrjahre findes i SSmmtl. Schr. i Bd. og Erzählungen
des chr. Menschenfreunds i 12 Bd.-216

af religiøst Indhold. Korrespondancen strakte sig saa at sige over hele
Jorden, baade til Amerika, Indien, Av-stralien og Afrika, thi
Jung-Stilling blev mere og mere som en kristelig Patriark i hin Tid.
Man søgte Vejledning, Raad og Trøst hos ham, og med sit livlige Sind og
aldrig svækkede Interesse for Guds Rige fulgte han med alle Vegne og
glædede sig over hvert Livstegn, han saa'.

øjenhelbredelserne fortsatte han; det var jo en Samvittighedssag for
ham. Allerede et halvt Aar efter Ankomsten til Hejdelberg, i Vaaren
1804, drog han med sin Elise den lange Vej til Lausitz, hvor en Del
Blinde ventede ham med Længsel. Rejsen var besværlig nok for
Ægteparret, da de hver paa sin Maade vare skrøbelige, han med sin
stadige Gjæst Mavekrampen, hun med sin gigtagtige Skjævhed. Da de drog
hjemme fra Heidelberg den 3die April var det yndigt Foraar, Mandel- og
Ferskentræer stod i fuld Blomst paa begge Sider af Landevejen. Men da
de kom længere nord og øster paa, blev det helt vinterligt, Bjærgene i
Wetterau, som de saa' i det fjærne, vare sneklædte, Vejret var raat og
Vejene slette. Fjorten Dage varede det, før de naaede Maalet, og nu
begyndte Jung-Stilling en Række Operationer i Brødremenighedens
Kolonier Hernhut, Kleinwelke og Niesky, samt derefter i Görlitz. Denne
sidste By var det ham særlig kjært at gjæste, da den ham saa dyrebare
Jakob Böhme her havde levet som Skomager og forfattet sine dybsindige
Skrifter. Med Glæde erfarede han, at Mindet om ham trods de henrundne
200 Aar ingenlunde var uddøet, og med Vemod besøgte han hans Grav.
Jung-Stilling var alle sine Dage en Beundrer af den theosofiske
Skomager, der paa denne Tid ogsaa kom højt i Ære hos den unge Slægt,
Romantikerne.

I Hernhut overværede Jung-Stilling den aarlige Konference, der ikke
alene var for Medlemmer af Brødremenigheden, men ogsaa stod aaben for
protestantiske Præster i Almindelighed. Af disse var der omtrent 70 til
Stede. To Biskopper, der havde virket meget i andre-217

Verdensdele, havde ogsaa givet Møde, og den ene af dem, Reichel, holdt
50 Aars Jubilæum som Brødrepræst; han havde i adskillige Aar levet
sammen med Zinzendorf. Breve med Meddelelser om Missionen rundt omkring
fra bleve oplæste, alt til Jung-Stillings store Interesse.

Paa Hjemrejsen opereredes ogsaa mange, Marburg besøgtes, og først den
4de Juli kom Ægteparret lykkeligt tilbage. Kurfyrsten havde beredt dem
den Glæde, at Svigersønnen Schwarz (gift med den ældste Datter Hanne)
var bleven kaldet til theologisk Professor i Heidelberg, saa at de
altsaa nu kunde leve sammen med dem, ligesom Sønnen Jakob, som vi før
have hørt, jo ogsaa var ansat i Baden.

Imidlertid ønskede Kurfyrsten at have Jung-Stilling saa meget som
muligt i sin Nærhed. Derfor fulgte denne kort efter sin Hjemkomst med
Hoffet til Baden-Baden, det bekjendte, udmærket smukt beliggende
Kursted, hvor en Del af Sommeren tilbragtes. Men Jung, som medbragte
baade Hustru og flere af sin Familiekreds, kunde her fortsætte sin
sædvanlige Levevis og sit Arbejde, saa det var kun en behagelig
Afvexling. En større Forandring var det derimod, at han i Foraaret
1806, ligeledes efter sin Landsherres Ønske, ombyttede Heidelberg med
Karlsruhe, der jo er Residensstaden, og hvor han altsaa stadig kunde
være til Omgang for Fyrsten. Her i Karlsruhe boede Jung-Stilling Resten
af sine Levedage, men paa en ganske ejendommelig Maade. Han selv havde
for sin egen Person Bolig paa Slottet, og her udførte han sit egentlige
Arbejde baade som Forfatter og Brevkorrespondent, men hans Familie
boede i Byen, og hos den tilbragte han nogle Timer om Dagen samt laa
dér om Natten. Han spiste ved Kurfyrstens Taffel, og om Bordskikken
fortæller han, at inden man satte sig, holdt Fyrsten en kort Bøn,
staaende bag sin Stol. Naar det var et blandet Selskab, blev der aldrig
talt om religiøse Ting, men heller aldrig noget letfærdigt. Før og
efter-218

Taflet talte han derimod gjærne fortroligt med kristelige Folk.')

Jung-Stilling var saaledes paa sine gamle Dage bleven Hofmand saa fuldt
som nogen, og det gav ham naturligvis tidt Anledning til at tænke over,
hvorledes en Kristen bedst skal begaa sig i slige Kredse.
Vanskeligheden kommer jo frem, naar man bliver Vidne til Udfald mod
Kristendommen, Spot eller Haan imod den. I Almindelighed gjælder det
da, siger Jung-Stilling, om at være mandig, sagtmodig, munter og lade
sit Lys skinne. Alt dette havde han selv temmelig let ved; han manglede
hverken det egentlige Mod eller Sagtmodighed, og han talte med megen
Lethed og Behagelighed. Tilmed havde han jo et Rygstød i sin
ligesindede Fyrste. Men sligt er jo ikke givet alle. Han giver derfor
nogle gode Raad og Exempler paa, hvorledes man kan bære sig ad. Føler
man, at hvis man træder op, vil man tabe Slaget, saa gjør man bedst i
at følge det Raad, som en Guldtrækker i Altena i Grevskabet Mark gav
(paa Nedertydsk): Da maut men marr en skeel Ooge maaken, unn hölpt dat
ni et, so geit me wek, hvilket paa Dansk vil lyde: Saa maa man bare se
surt, og hjælper det ikke, saa gaar man bort! Men kan man imponere, saa
skal man gjøre det, saaledes som en Professor bar sig ad i et stort
Selskab, hvor Universitetets Kansler i unge theologiske Studenters
Nærværelse gav sig til at spotte Kristus. Professoren traadte nemlig
frem og sagde: „Skam Dem, Hr. Kansler! at føre saadan Tale i unge Folks
Paahør, hvem Religionen skal være dyrebar og hellig, som den da skal
være for os alle. Om De end selv ikke vil tro, saa maa De dog som
Jurist vide, at Religionen betrygger den borgerlige Ro og Orden, og
dette alene gjør Dem til Pligt at respektere det Lands Religion, hvis
Borger De er." Dér blev naturligvis Professoren Sejerherre. Men kan man
ikke imponere, men risikerer at blive „promoveret

') Der graue Mann, 2, 350.-219

ud af Døren", hvilket da gjør mere Skade end Gavn, saa maa man enten
nøjes med at se surt eller ty til et andet Middel, hvis det staar til
éns Tjeneste, nemlig Vid. I et fornemt Selskab ytrede en General, at
det var taabeligt, naar Moses fortalte, at Verden var skabt, thi den
var naturligvis evig. En tilstedeværende Gejstlig gjorde hejved „en
skeel Ooge", men sagde intet. Generalen, som lagde Mærke hertil,
opfordrede ham til at sige sin Mening, og det gjorde Manden da: „Hvis
Moses havde sagt, at Verden var fra Evighed, saa vilde Deres Excellence
have sagt: Hvor taabeligt den Moses dog taler, hvor kan Verden være fra
Evighed?" Det Svar smagte ikke Generalen, og for at hævne sig sagde han
ved Bortgangen til Præsten: „Nu, Hr. Pastor! Naar De skal til Himlen,
tager De vel mig med?" Men Præsten svarede rolig: „Om Forladelse, D.
Excellence, dér kan man ikke indsmugle Kontrabande!" Der er noget, der
med Rette hedder at stoppe Munden paa Folk, som Jesus gjorde ved
Saducæerne.

Jung-Stilling boede altsaa paa Slottet som Kurfyrstens kjæreste Ven og
kom derved ind i mange interessante Forbindelser. Det var nu den
bevægede Napoleonstid, og Karl Frederik stod som de andre sydtydske
Fyrster paa Frankrigs Side, hvorfor han ogsaa tiltraadte det saakaldte
Rhinforbund. Baden blev gjort til et Storhertugdømme og var temmelig
forskaanet for Krigens Rædsler. Jung-Stilling delte sin Fyrstes
Beundring for den franske Kejser. „Ethvert fornuftigt Menneske maa
indrømme," skriver han 1807, „at Kejser Napoleon er en af alle Tiders
største Mænd og maaske den allerstørste. Han er vel kun et Menneske,
men Verdens Styrer har synlig beskjærmet ham paa alle hans Veje. I
September sagde han, at han midt i Oktober vilde være i München og
henad Jul i Wien, og han har holdt Ord. Hvem kan sige og udføre det,
naar Herren ikke bryder Bane for ham." ') Jung-Stillings Beundring for
Napoleon holdt sig,

J) Der graue Mann, 2, 106.-220

selv efter at det gik tilbage for denne; han skriver 1814, at havde han
været gjennemtrængt af Kristendommens Aand, saa var han bleven en
Lykkebringer for Verden, men han var en koldblodig Filosof og
Fornuftmenneske. Gud brugte ham til at udføre sine Domme, og saa længe
det skulde være saa, lykkedes alt for ham.

En taabelig Beskyldning blev offentlig fremsat rr;od Jung-Stilling, at
han var Stifter af en Napoleonssekt i Würtemberg. Det var nogle
Sværmere, der antog Napoleon for Kristus, som var kommet tilbage. De
skilte sig ud. fra den bestaaende Kirke, nægtede øvrigheden Lydighed og
vare rene Fanatikere. Mandfolkene bar hvide Hatte med fransk Kokarde,
Kvinderne en broderet Stjærne paa Brystet, og de sagde Du til alle.
Nogle bleve satte i Tugthus, andre i Daareanstalter. Men Jung-Stilling
maatte offentlig fralægge sig al Forbindelse med dem.l)

I Aaret 1808 udgav Jung-Stilling et Værk, som han længe havde samlet
Stof til, og som vakte betydelig Opsigt. Det -hedder: „Aandekundskabens
Theori" og er dediceret til Storhertug Karl Frederik, „Fyrsternes
Patriark og Kristustilbederen paa Tronen".2) Denne mærkelige Bog, som
mest af alt viser Jung-Stillings Hang til Mysticisme, maa dog ikke
sættes i Klasse med den egentlige ældre eller nyere Spiritismes
Skrifter. Forfatteren betoner stærkt, at Bogen er imod dem, som lægge
mere Vægt paa Aander, end man bør. Men dette „end man bør" er jo et
løst Begfeb. Dog regner han hertil, at man ikke maa søge Omgang med
Aander, hvilket er en Synd i dette Liv.8) Magnetismen optager ham
meget, og han anfører Exempler paa, hvorledes magnetiserede Mennesker
have meddelt Ting fra de dødes Opholdssted, som stemme med hans „Scener
fra Aande-

Ergänzungsbd. 13, 269.

2) Theorie der Geisterkunde 1808.

3) Theorie, d. Geisterkunde, S. 74.-221

riget". Den, der magnetiseres, ser den Person, der paavirker ham, i en
lys blaaagtig Glans. Denne „Æther" anser Jung-Stilling for Bindeleddet
mellem Sanse- og Aandeverdenen, og han mener derfor, at man maa betegne
Menneskets Bestanddele som følgende tre: Legeme, ætherisk Lysvæsen og
Aand. Saasnart man er befriet fra Legeme^, enten det nu er i en henrykt
Tilstand eller véd Døden, kan man bedre tænke og føie, ja virke paa
andre. Naar Nerver og Hjerne blive kolde i Døden, afvikler det
ætheriske Væsen sig, vaagner og mærker nu Aandeverdenen.

Anelser fremkomme enten ved gode Engle eller ved afdødes Aander, der
kunne paavirke os. Hr. -Fiender, som Jung jo var hos i 7 Aar, havde
engang en mærkelig Anelse. Han var i Rotterdam og skulde med et Fartøj
til Middelburg; da han havde bestilt Plads, gik han hen i et Værtshus
for at spise. Noget efter kom en Matros og meldte ham, at nu skulde
Skibet sejle. Men ved Synet af Matrosen kom der pludselig en aldeles
urimelig Angst over Fiender; han turde ikke gaa ned til Skibet, men
drev i Stedet for urolig omkring i Gaderne. Om Aftenen blev der megen
Allarm i Byen, og han erfarede nu, at der var kommet Efterretning om,
at Skibet var gaaet under i et Uvejr, og alle ombord vare omkomne.
Jung-Stilling nævner mange Exempler paa Mennesker, som havde en
mærkelig Anelsesævne, men han gjør Indtryk af at være meget lettroende
i saa Henseende. Han véd med Sikkerhed, siger han videre, at der er
dem, der kunne se menneskelige Dunstfigurer svæve over Gravene, især om
Natten, og det er da vistnok Opstandelses-legemet, de se, „men det er
ikke sandsynligt, at Sjælen er deri".1) At Aander kunne komme fra deres
Opholdssted og vise sig for Folk, er der ingen Tvivl om. Han har kjendt
en gudfrygtig Haandværket hvis Svend døde af Tæring, som havde taget
det Løfte af denne, at han

vilde vise sig for ham, hvis han kunde faa Lov dertil. Da Mesteren en
Aftenstund, tre Uger efter Svendens Død, var ved at lægge sig i sin
Seng, saa' han paa Væggen lige overfor et blaaligt Lysskjær, der
efterhaanden formede sig til en Menneskeskikkelse. „Er det dig,
Johannes?" spurgte Mesteren. — „Ja." — „Hvordan gaar det dig?" — „Jeg
befinder mig rolig i en øde, dunkel Egn, men min Skjæbne er endnu ikke
afgjort," svarede Gjenfærdet. Paa de følgende Spørgsmaal svarede den
døde ikke.')

Til dem, der ere bange for Hades, siger Jung-Stilling, at det er der
ingen Grund til. Der er intet pinligt dér, men heller intet
fornøjeligt; man fører selv alt med sig, og den egentlige Lidelse er
Længsel tilbage til Verden. „Sørg helst for at afdø helt fra Verden, da
komme I strax op i Lysriget!" Men det er en urigtig Tanke, naar nogle
mene, at Sjælene strax efter Døden skulle begynde at rejse fra Stjærne
til Stjærne. Det skulle de vistnok engang, men ikke før efter
Opstandelsen.2)

I Slutningen af Bogen fordyber Jung-Stilling sig i Betragtninger over
„den hvide Dame", som han ogsaa meddeler et Portræt af. Det er en
fyrstelig Person, Perchta v. Rosenberg, som levede i det 15de
Aarhundrede, navnlig i Bøhmen. Hun viser sig ofte paa forskjellige
Slotte, saasom i Berlin, Darmstadt og Karlsruhe, men skjøndt hun ser
fornøjet ud og nok ogsaa var et godt Menneske, bebuder Synet af hende
altid Dødsfald. Der er altsaa meget gaadefuldt ved hende.

Vi ville ikke fordybe os videre i denne Bog. Den maa ganske sikkert
betegnes som en af Jung-Stillings uheldigste, da han har vovet sig ind
paa et Omraade, hvor alt er Gisninger, og hans naive Tro paa alskens
Aandehistorier er ikke tiltalende. Meget af sligt laa i

') Præsten Balth. Münter, der beredte Struensee til Døden, tog Løfte af
denne om, at han efter sin Henrettelse skulde vise sig for ham men der
kom ingen Struensee. >) S. z7S.-223

Tiden; vi behøve kun at tænke paa Prins Karl af Hessen, en af hans
Velyndere, der nok dyrkede Omgang med Aander. Men man maa da i al Fald
paaskjønne, at Jung-Stilling nøjedes med Theori og holdt sig fra al
Praxis. Han siger selv, at han har aldrig set nogen Aand eller i det
hele taget noget overnaturligt.')

Denne Bog fik en meget blandet Modtagelse, som man kunde vente. I Basel
og Würtemberg blev den ligefrem forbudt, som førende falsk Lære, andre
nøjedes med at gjøre Nar ad den, og mange af Jung-Stillings Venner
lagde Bogen med Uvilje fra sig. Denne tog sig alt dette meget nær og
skrev et ForsVar for den.2) Heri indrømmede han, at han antog en Slags
Skjærsild, en Rensning for de afdødes Sjæle, „men," siger han, „mange
oplyste Theologer i de protestantiske Kirker dele min Mening." Da han
ogsaa var beskyldt for at lære Apo-katastasis, svarer han temmelig
uforsigtigt, idet han i øjeblikkets Hede gaar videre, end han selv i
„Scener fra Aanderiget" havde antydet: „Der gaar ikke en Menneskesjæl
tabt, de blive alle, alle frelste! Den hellige Skrift siger ikke et
eneste Sted det modsatte; alle Steder, hvoraf man vil bevise
Helvedstraffenes Evighed, sige kun, at de ville vare en ubestemt lang
Tid. Det hebraiske Ord D^iy og det græske atmvioç, som Luther har
oversat ved evig, betyder intet Steds en uendelig, men nok en meget
lang, en ubestemt lang Tid. Naar der staar om Synd imod den Helligaand,
at den hverken tilgives i denne eller i den kommende Verdensperiode, da
betyder det jo det, som det siger, og ikke mere."8) Der var imidlertid
nogle, som satte Pris paa Bogen, og det var, som man kan tænke sig, en
Del af de unge Romantikere, der jo tidt med Forkjærlighed dvælede ved
Aandesyner, Gjengangere og sligt. I et Brev til La Motte Fouqué, den

') Der graue Mann, 2, 379.

') Apologie der Theori« der Geisterkunde 1809

') Apologie S. 57.-224

unge, tapre Officér, den mest romantiske af alle Romantikerne, som med
Forkjærlighed havde søgt Jung-Stillings Venskab, skriver denne 1810, at
han glæder sig ved, at „Aandekundskabens Theori" har vundet hans
Bifald, og at han har fundet, at den er et Ord i rette Tid. „Jeg har
lidt meget for den; især gjør det mig ondt, at saa mange sande Kristne
misforstaa den." *)

Et andet, mindre Skrift et Par Aar senere (1810) kom Jung-Stilling
derimod udmærket fra. En katholsk Professor Sulzer i Konstanz havde
skrevet et Forsvar for Katholicismen og Angreb paa den protestantiske
Lære i Form af Sendebreve til Jung-Stilling.2) Denne svarede igjen i et
særskilt Skrift8), hvori han gjendrev de katholske Hovedlærdomme, og
det er en sand Fornøjelse at læse det, saa klart og overbevisende som
det er.4) Da det vilde være for vidtløftigt at gaa ind paa Enkeltheder
i dette Skrift, skulle vi nøjes med at gjengive hans Mening om den hos
os saa meget omstridte Trosbekj endelse. Om denne skriver han: „Den
ældgamle apostoliske Tros-bekjendelse: „Jeg tror paa Gud Fader" o. s.
v., der antages af alle kristelige Religionspartier, indeholder
Grundlaget for den kristne Tro og tillige Hovedindholdet af alle i den
hellige Skrift indeholdte Religionssandheder. — Den første kristne
Kirke havde ingen anden saliggjørende Tro og ingen andre Sakramenter
end Daab og Nadver. Derved bleve deres Hellige salige i altsaa er alt,
hvad Kirkerne siden have tilføjet, unødvendigt til Salighed."5)

Saaledes gik nu Tiden til Storhertug Karl Frederiks Død i Juni 1811, da
Fyrsten var over 82 Aar gammel. I 5 Aar havde Jung-Stilling daglig
omgaaedes ham, boet hos ham paa Slottet i Karlsruhe og tilbragt nogle
Som-

') Briefe an Fouqué, S. 167. Man kan mindes, at Fouqué, Undinens og
Trylleringens Digter, stod vor Ingemann nær.

2) Bogen hedder: Wahrheit in Liebe, 1810.

3) Antwort, 1811.

') Det kunde fortjene at udgives paany.

5) Ergänzungsbd. S. 468.225

mermaaneder hvert Aar med ham i Baden-Baden. Han siger, at han i de fem
Aar aldrig har hørt noget „unyttigt" Ord af ham og tilføjer: „det er
sandelig meget sagt, men sandt." ') Storhertugen havde i alle
Henseender sørget for, at Jung-Stilling kunde have sit gode Udkomme, og
givet ham langt ud over den fastsatte Løn. Dødsfaldet gjorde ikke megen
Forandring for denne. Den nye Storhertug Karl nærede ogsaa venlige
Følelser overfor ham, og han havde heller ikke Grund til andet, da
Jung-Stilling aldrig havde misbrugt sin Plads, men strængt holdt sig
fra Indblanding i fremmede Sager. At den nu 71 aarige Mand ikke længere
behøvede at opholde sig paa Slottet, var kun et Gode for ham, og sin
Løn. beholdt han.

Naar et Menneske har naaet „Støvets Aar", kan man ikke vente nye
Begyndelser, og faa ere de, som kunne fortsætte det Arbejde, som optog
dem i den kraftigere Alder. Jung-Stilling var saa lykkelig at høre til
disse, uagtet han ikke mere var af de legemlig stærke. Hans gamle Onde,
Mavekrampen, forlod ham aldrig, men var ham en stadig „Tom i Kjødet",
og hertil kom i de senere Aar Stensmerter, saa han ofte led meget. Men
utrætteligt arbejdede han. Sin store Velgjerning overfor Blinde drev
han stedse, og det med saadan Ihærdighed, at han aldrig gik ud uden at
have Instrumenterne med i Lommen. Han gjorde endnu af og til Rejser i
dette øjemed, men de maatte naturligvis mere og mere indskrænkes. I
lang Tid førte han Regnskab over, hvor-mange han havde opereret for
Blindhed med heldigt Udfald, men da han naaede Tallet 2000, holdt han
op dermed. Endnu den sidste Sommer, han levede, opererede han med sin
svage Hçiand 17 Blinde. Hans Skribentvirksomhed samlede sig i de senere
Aar om „Den graa Mand". Kamp for sand Kristendom mod Vantro og
Rationalisme samt Forventning af Herrens snarlige Komme

') Der graue Mann 2, 358.

er de to Strømninger, der stadig gaa gjennem dette Tidsskrift. Tiden
var ond; længe syntes det, som om Napoleonskrigenes ødelæggelser kun
forøgede Vantro og Ugudelighed. „O Tydskland, Tydskland!" udbryder han
1807, „havde du blot Øjne til at se, hvad der forestaar dig!" Men det
havde dengang kun faa. Rundt omkring prædikedes der Moral og intet
andet end Moral, men samtidig tiltog Usædeligheden. I Skolerne, siger
han, lære Børnene Religionen ganske papegøjeagtigt, og faa de noget
Begreb om den, er det kun i Hovedet. I ældre Tid kunde Læreren knæle
ned med Børnene, og alle kunde de enfoldigt bede med hinanden; da var
der Velsignelse over Undervisningen, som endnu kunde kjendes i flere
Menneskealdre. Hvor forfærdeligt det rationalistiske Favntag dengang
var, ses bedst af en Ytring som følgende af den bekjendte troende
Boghandler Fr. Perthes: „Ja, hvis den nuværende Retning i den
protestantisk-neologiske Theologi skulde gaa helt af med Sejren og
komme til almindelig Gyldighed i Kirken, saa vilde jeg for at sikre
mine Børn Fællesskab med Kristus følge Stolbergs Exempel." ') At gaa
over til den katholske Kirke stod altsaa for adskillige som. næsten den
eneste Udvej. Men Jung-Stilling saa' det aldrig saa mørkt og var vis
paa Sandhedens snarlige Sejr.

Medens „Den graa Mand" stadig med Kraft stred mod Tidens Vantro og ikke
skyede Fornuftgrunde for at overbevise Folk, tog Bladet ogsaa skarp
Afstand fra de æsthetiske Kristne, som der nu, baaret frem paa
Romantikens Vinger, blev mange af. Jung-Stilling kalder dem en
Mellemklasse mellem Kristne og Ikkekristne; de fatte det skjønne og
gode ved Kristendommen, men om sand Tro, om den Helligaand er der ikke
Tale. De ere behagelige Folk, men i Grunden verdslige og ville ikke
bestaa for Dommen.2)

l) Perthes' Leben 2, 14.0. Smlgn. Fr. Nielsen: Romerkirken i det

19. Hundredaar 2, 260. ') Det er skrevet 1810.-227

Hvor glædede han sig derimod ikke stedse over Livstegnene! Hans
Kjærlighed til Guds Rige gjorde ham klarøjet til at opdage dem. I
Nordtydskland stod det i det hele taget daarligst til, langt bedre
derimod i hans gamle Rhinegne, i Schwaben, Elsass og Schweiz. I
England, Sverige og Holland var der mange sande Kristne; Tilstanden i
Danmark kjendte han ikke saa nøje. Men da Grundtvigs Dimisprædiken:
„Hvi er Herrens Ord forsvundet af hans Hus?" 1811 udkom i tydsk
Oversættelse i Nürnberg, glædede Jung-Stilling sig over den og skrev:
„Den fortræffelige unge Mand gad jeg kjende og trykke til mit Hjærte!"
Han ønsker ham Guds Velsignelse og finder, at „saadanne Mænd trænge vi
til". Og da senere Grundtvigs Prædiken: „Hvorfor kaldes vi
Lutheranere?" (fra 1812) ligeledes blev oversat paa Tydsk 1815, kalder
han det en Kjærneprædiken og en alvorlig Revselse af den herskende
Tænkemaade. Imod dem, der rynkede paa Næsen, fordi det var en ung Mand,
der saa dristigt traadte frem, skrev han: „Naar de gamle tie, og de
unge have Mod, saa maa de raabe. Herren sagcle til Jeremja: „Sig ikke,
jeg er for ung" — og den, hvis Læber han har berørt som Grundtvigs, han
tør nok tale!"1)

De nære Udsigter til Herrens Gjenkomst opfyldte Jung-Stilling meget.
Med synlig Interesse fordybede han sig i alskens ældre Spaadomme, men
Bengel var stadig hans Grundpille for Beregningerne. Vi ville betragte
en af de vigtigste. 1725 er et mærkeligt Aar, siger han, thi da
begyndte store Foranstaltninger til Hedningernes Omvendelse. Bengel har
paa en snild Maade udregnet, at der fra 1725 vil hengaa llllVs Aar til
Verdens Ende, som saaledes bliver Aar 2,836 efter Kristi Fødsel. Men
Tusindaarsriget kommer forud, og naar disse lOOO Aar fradrages, faa vi
1836 som det Tidspunkt, da den store Omvæltning, der indleder hint
Rige, vil foregaa. Senere fandt Jung-Stilling imidlertid, at der var en
Fejl i Bengels

») Der graue Mann, 2, S. 358 og S. 498. Sämtl. Schr. 8.

Beregning, og at de 6000 Verdensaar, der gaa forud for Tusindaarsriget,
vare forløbne 1819 eller maaske allerede 1816. *) „Men," skriver han,
„naar den store Sabbath begynder 1816, saa kan der godt gaa nogen Tid,
før Herren kommer. Thi Sabbathen begynder om Aftenen, og Herren kommer
først ved Midnat, altsaa en Tid efter." Disse hans Forventninger
gjorde" stærkt Indtryk paa mange, og der var dem, som i den Anledning
bleve ligegyldige for deres jordiske Gjerning. Dette tilligemed den
Kjendsgjerning, at Aaret 1816 kom, uden at noget ualmindeligt viste
sig, bragte ham til at moderere sine Udtalelser og erklære, at
Beregninger ere usikre; man kan jo tage fejl. Men de have gjort den
Nytte, mener han, at man dog kan være vis paa, at Kristus snart vil
komme, og tjene derfor til at holde Folk vaagne. Lige til det sidste
beskjæftigede Jung-Stilling sig meget med Betragtningen af Tidernes
Tegn.

Langt fornøjeligere end alt dette er det at se Jung-Stillings ophøjede
kristelige Standpunkt overfor alle Partier og Afskygninger. Det stod
han paa fra ung af, som vi før have set, og det vedblev han at staa
paa, til han lukkede sine øjne. Altid formanede han de Kristne til
Enighed; altid fandt han, at den indbyrdes Dømmen var en skrækkelig
Forsyndelse mod Kjærligheden. Han siger om sig selv, at han har sluttet
sig til alle kristne Partier uden at bekjende sig til noget af dem,
heller ikke til Hernhuterne, som han dog satte saa højt. Om Partier
bemærker han, at enhver Fører har en Yndlings-Mening, der er ham særlig
vigtig; den foredrager han hyppig og forbinder den med det ene Fornødne
paa en saadan Maade, at Folk tro, det nødvendig hænger sammen. Men tidt
gaar det saa, at naar to Kristne, hvoraf den. ene kaldes efter Kefas,
den anden efter Pavlus, komme sammen og faa udtalt sig rigtig for
hinanden, da mærke de, at de ere aandsenige. Nu ventede han, at
eftersom Mod-

') Det er skrevet 1810.-229

sætningen mellem Vantro og Troende blev skarpere, vilde disse sidste
lære at slutte sig sammen, og det var hans Mening, at naar de store
Verdensstorme brød ud, og „det Syndens Menneske" viste sig, vilde Gud
lade de sande Kristne finde et „Solyma", snarest i Asien, hvor de kunde
leve med hinanden og vente Herrens Gjenkomst.

Saaledes vedblev Jung-Stilling at virke som kristelig Forfatter, og
Tusinder trindt omkring agtede paa hans Ord. Der dannede sig endog hist
og her saakaldte „Stillingmenigheder", hvis Særkjende var i et stille
Liv, hævet over de konfessionelle Forskjelle, at vente Herrens snarlige
Komme. Dette var Jung-Stilling dog temmelig uskyldig i, thi skjøndt
han, som én af hans nærmeste har bemærket, var udmærket anlagt til at
være religiøs Sektstifter, var intet ham mere imod, og han havde
Omdømme nok til at se, at endog slige Menigheder let blive til Sekter.'
En anden Sag var det med de mange enkelte „Stillingvenner", der i det
hele og store delte hans kristelige Livsbetragtning, hver indenfor sin
Kirkeafdeling. Til disse hørte meget forskjellige Folk, ligefra de
højeste til de laveste Samfundsklasser. Med saadanne stod han i stadig
Brevvexling, og hans Hus blev besøgt af mangfoldige. Til
„Stillingvennerne" kan paa en vis Maade den bekjendte russiske
Baronesse Krüdener og selve Kejser Alexander den lste regnes.
Baronessen, som havde givet Afkald paa Rigdommens Goder, opholdt sig en
Tid i Karlsruhe for at pleje Omgang med Jung-Stilling. Siden drog hun
ved Napoleonstidens Slutning omkring i Tydskland og Schweiz med et
stort Følge, forkyndende én fælles, kristelig Religion, der skulde
samle alle Troende ved Broder- og Søsterkjærlighedens Baand, dannende
én stor, filadelfisk Menighed. Dette var jo altsaa en Slags Udførelse
af Jung-Stillings Tanke. Det var ogsaa hende, der indgav Alexander den
lste Ideen til „den hellige Alliance", der skulde samle de tre østlige
Stormagter, Rusland, Preussen og østerrig til et broder--230

ligt Forbund under Kristus som det øverste Hoved. Hvorledes denne
Alliance, der snart blev tiltraadt af næsten alle Evropas Magter, i
Virkeligheden blev til en rent politisk, er bekjendt nok af
Verdenshistorien, men Tanken i sin oprindelige, naive Renhed er nærmest
udgaaet fra Jung-Stilling.

Kejser Alexander, der havde Retning imod kristelig Mysticisme, søgte
ogsaa det gamle Sandhedsvidne i Karlsruhe. Det var i Aaret 1815.
Kejseren gjorde et overordentlig gunstigt Indtryk paa Jung - Stilling.
Denne fortæller, at Alexander havde det faste Forsæt at leve og dø som
en sand Kristen og at fremme ægte Kristendom paa alle Maader. Daglig
granskede han i Bibelen, der altid laa paa hans Bord og saa' ud som en
i flere Aar brugt Skolebog. Ogsaa Kejserinden elskede Guds Rige.
Jung-Stilling overværede sammen med Kejseren en græsk Gudstjeneste, men
da denne spurgte ham, hvilken „Religion" han holdt for den rigtigste,
svarede han: „Blandt alle Religionspartier de Mennesker, som tilbede
Gud i Aand og Sandhed."

Dette er Vidnesbyrd nok om, hvilken betydelig Rolle Jung-Stilling
spillede paa sine gamle Dage.

Blandt de mange, der søgte ham, var ogsaa en Ven fra Ungdomsdagene,
dengang én af 'de kjæreste; det var Goethe, der i Aaret 1815 kom til
Karlsruhe paa en Rejse. Omtrent fyrretyve Aar vare henrundne, siden de
to sidst saa's, men altid havde Jung-Stilling bevaret ham i kjærligt
Minde og havde endog, naar man angreb ham, forsvaret ham med saadanne
Ord som: „Goethe kan ikke selv gjøre for, at han er det, han er."2) En
tilvisse meget besynderlig Ytring, et Vidnesbyrd blandt flere andre om,
at Jung-Stillings gode Hjærte kunde forlede ham til Udtalelser, han
ikke kunde staa ved. En større Mod-

1) E. Manger i Allg. deutsche Biographie. Artiklen Jung-Stilling. —

Der graue Mann 2, 461. ') Briefe an Fouqué 1, 179.--231

sætning end imellem disse to, som de nu vare, kan næppe tænkes.
Imidlertid varede deres Møde, da Jung-Stilling tilfeldigvis nødvendig
skulde bort paa en Rejse, kun en halv Times Tid.

De tydske Romantikere stod jo Jung-Stilling langt nærmere end Goethe.
Vi have omtalt hans Forbindelse med Fouqué, der optog en Del af hans
Digte fra fordums Tid (med Melodier af Jung-Stilling selv) i en
Samling, der hed „Die Jahreszeiten". Men hvor meget han end
sympathiserede med Romantikerne, havde han dog øje for de
ultragermanske Overdrivelser, der traadte saa stærkt frem efter
Frihedskrigen. Han fandt, at Hadet til alt fransk var latterligt; „man
hader deres Klæder og Sprog, men hader ikke deres Letsind." Den
gammel-tydske Dragt, som nu især blandt Studenterne kom i Mode,
behagede ikke Jung-Stilling, dels fordi Dragten slet ikke var tydsk,
men spansk, dels fordi det viste en Ud-vorteshed, som ikke lovede godt.
Gjenfødelsen af den tydske Nation beror ikke paa Klæderne, siger han,
men paa at vende tilbage til sand Kristendom, og han anvender derpaa
med Rette følgende Lignelse: En fattig Mand kom til en Skrædder og bad
ham låve en Uhr-lomme i hans Klæder. Skrædderen spurgte, om han da
havde et Uhr. „Nej," svarede Manden, „men naar jeg først faar Lommen,
saa kommer Uhret nok." Naar man bare flk den gammeltydske Dragt, saa
mente man, kom nok ogsaa det gammeltydske Sind.

Til Jung-Stillings nærmeste Venner, hvoriblandt vi nævne Legationsraad
Salzmann og den unge Moldauer Alexander Sturdza1), hørte ogsaa den
romantiske Digter Max von Schenkendorf. Denne varmblodige unge Mand,
der havde gjennemgaaet en haard Barndom og Ungdom,

•) Senere bekjendt som Forfatter til en Memoire om Tydsklands Tilstand
1818, hvori han beskyldte Universiteterne for at være Arnesteder for
Revolution. Denne Memoire uddeltes hemmeligt til Evropas Hoffer og gav
Anledning til Forfølgelser imod Universiteterne. Han levede siden i
Rusland og døde 1854.-232

og hvis højre Haand var lammet i en Duel, var tidlig bleven paavirket
af Jung - Stillings Skrifter. Han havde forelsket sig i en Kjøbmand
Barckleys Hustru i Königsberg, og da denne efter sin Mands Død flyttede
til Karlsruhe, fulgte Max von Schenckendorf snart efter og boede hos
Jung-Stilling, hos hvem han ogsaa før havde været. Det elskende Par fik
hinanden, og Jung-Stilling var til Stede som Forlover ved Vielsen.
Under den daglige Omgang baade før og efter Bryllupet kom denne til at
holde meget af dem begge. Men da det preussiske Opraab i Begyndelsen af
1813 kaldte alle Fædrelandsvenner under Fanerne, forlod Schenkendorf
sin Brud og deltog med Hæder i Krigen, som han besang i skjønne Digte.
Allerede 1817 døde han. Men Aaret i Forvejen sendte han et
Lykønskningsdigt til Jung-Stillings 76de Fødselsdag, hvori han synger:

Ich kann es nimniermehr vergessen, wie Alles hier so freundlich war,
wie ich an diesem Tisch gesessen so manchen Tag und manches Jahr; wie
Vater Stillings Augen glänzteh beim fröhlich christlichen Gespräch, und
wie die Töchter uns kredenzten, als ob das Brod ein Andrer bräch!

O, du von reinen Himraelsblüthen, von ew'gen Kränzen schön umlaubt, dem
sechs und siebzig Sommer glüthen, du theures, vielgeprüftes Haupt! —
Die Engel kamen zu den Alten, zum Abraham, zum frommen Lot; mir ist,
als fiihlt ich hier sie walten. Fahr wohl! und Alle grilsz' euch Gott!

Det var Jung-Stillings sidste Fødselsdag. Skjøndt skrøbelig var han
endnu stedse ved fuld Aandskraft og øvede sin vante Gjerning; hans
Hustru Elise, nu omtrent 60 Aar, var svagere end han. Af Børnene levede
Christines to: Hanne, 43 Aar, gift med Professor Schwarz i Heidelberg,
og Jakob, 42 Aar, nu Embedsmand i Rastadt;-233

af Selmas Børn levede kun Karoline, 29 Aar gammel, som Forstanderinde
"for et Pigeinstitut i Karlsruhe. Af Elises Børn var endelig Frederik,
21 Aar gammel, bestemt til at drage til Rusland som Landøkonom og
Kameralist, og af de to yngre Døtre Amalie, 20 Aar, og Christine, 17
Aar, medvirkede den første ved nogle unge Prinsessers Undervisning oppe
paa Slottet, saa at den yngste var den eneste Datter, som boede i
Hjemmet. Det var saaledes kun en lille Husstand,, selve Familien nu
udgjorde, men en Veninde af Elise og et eller to Børnebørn vare til
Stadighed knyttede til den.

Jung-Stillings Hjem var af de sjældne, der gjøre et uforglemmeligt
Indtryk. Svigersønnen Schwarz fortæller, at skjøndt man vel kunde
mærke, at alle i Huset vare forenede ved en højere Kjærlighed, og
skjøndt Jung-Stilling havde noget højtideligt og meget alvorligt over
sig, saa var der dog ikke Tale om nogen Hængen med Hovedet. Tværtimod
saa' han helst alle omkring sig muntre og var, trods sit Tungsind, dog
let stemt til Glæde. Derfor gik det fornøjeligt til ved Bordet og
ligesaa ved de hyppige Aftenselskaber, hvor unge og gamle samledes hos
dem. Han holdt af at se sine Børn og Børnebørn danse og var en
opmærksom Tilhører, naar der blev musiceret; selv satte han sig stundom
til Klaveret og istemmede en Koral. Den hjærtelige Aand i Hjemmet
forplantede sig til Tyendet, der tjente med en Kjærlighed og Troskab,
som om de vare Husets Børn.')

I Begyndelsen af Vinteren 1816—17 blev Jung-Stilling saa svag, at han
fra nu af var sengeliggende. Foruden det sædvanlige led han af Smerter
i Siden, som han tilskrev den bratte Væltning for en Del Aar siden.
Snart maatte han ophøre med hele Brevvexlingen. Vel blussede
Livskraften op med korte Mellemrum, og han begyndte at skrive sin
Alderdoms Historie, men det blev kun faa

l) Dr. Schwarz: Nachwort. Schr. i, 649.-234

Blade.') Elise blev nu ogsaa alvorlig syg med Bylder i Lungerne. Begge
Ægtefolk, som i såa mange Aar havde været uadskillelige, vare saaledes
ogsaa forenede i Sygdom og Sotteseng. En Dag ytrede han til hende: „Mig
er det lige kjært, enten jeg skal virke her i Verden eller ikke; jeg er
beredt paa alt." Tiden faldt ham ikke lang, da han kunde læse og
samtale; helst dvælede han ved Minderne fra sine unge Dage.

Imidlertid kom der snart en foreløbig Adskillelse af de to Ægtefæller.
De kunde ikke være i samme Stue, da deres Sygdomme krævede en
forskjellig Temperatur; men i nogen Tid mægtede han dog at lade sig
lede eller rulle i en Lænestol ind til hende. Elise blev imidlertid
hurtig svagere og døde d. 22de Marts 1817; han takkede Gud, fordi hun
havde udstridt, og glædede sig til snart at se hende igjen.

Dette varede heller ikke længe, thi det gik nu hurtig ned ad Bakke med
ham. Hans Seng stod i hans Studerekammer, der altid havde været ham som
en Helligdom; smukke Skilderier hang paa Væggene, og der var fuldt op
af Blomster. Et Par Dage før sin Død havde han en forbigaaende
Anfægtelse; han saa' i Drømme idelig en sort Mand ved sin Side, der
gjorde ham bange. „Sig mig dog, kjære Børn!" sagde han, „hvem er den
sorte Mand? Ser I ham da ikke?" En anden Gang syntes han, at den sorte
Mand sagde til ham: „Kom med!" Men han sagde: „Nej, jeg vil ikke; gaa
væk!" Siden fik han Ro og Fred, men han var dog meget alvorlig og
højtidelig stemt. „At dø er ingen ringe, men en vigtig Sag," sagde han.
Sine Børn formanede han til Gudsfrygt. „En fuldkommen Hengivelse i Guds
Vilje og en bestandig Omgang med Gud og Varagtighed i Bønnen, det er
Sagen."

') H. Stillings Alter. Sehr. i, 610 ff. Jung-Stillings Husliv, Læreaar
og Alderdom er oversat af F. L. Mynster med Troskab og Kjærlighed til
Æmnet.-235

Dagen før Døden kom mange Venner for endnu en Gang at se ham, og han
nikkede venligt til dem. Han talte om, at hele Livet forekom ham som en
Drøm; han mindedes, at han engang som' Dreng havde havt en lille
Fløjte, som faldt paa Gulvet og gik i Stykker, og da græd han for den i
to Dage, skjøndt den kun havde kostet 12 Kreuzer. Formodentlig er det
en af de Sorger i Livet, der har gjort heftigst Indtryk paa ham. Sligt
kommer igjen efter de mange Aar, og saadan Sorg er ligesaa vel
begrundet som de fleste saakaldte store Sorger.

Natten før Døden var der en forunderlig Ro over ham. Han bad for sine
Børn, at de alle maatte blive i Troen paa Jesus Kristus og bevares som
Grene paa Vintræet. Kl. 4 om Morgenen den 2den April samlede han alle
sine om sig, lod dem knæle og holdt nu selv Nadver med dem. Han vilde
ikke hente den eneste reformerte Præst i Byen paa denne Tid af Døgnet,
da det var en meget gammel Mand. Som en Patriark uddelte han Herrens
Legeme og Blod til sine kjære og nød det selv. Derefter velsignede han
dem og lagde sig saa ned. Dødskampen begyndte, og den var haard; midt i
Kvælingsanfaldene raabte han: „Herre, tag mig op i din evige Bolig!"
eller „Bort, bort!" Undertiden kom der Mellemrum af lidt mere Ro, men
snart begyndte Striden igjen; han saa' idelig hen til sine Børn, og
ingen maatte forlade ham. Saaledes hengik hele den lange Formiddag;
Krampen tog ham flere Gange; han raabte: „Herre! afskær Livstraaden!"
og opfordrede Børnene til at bede for ham. Endelig, da han mærkede
Døden komme, strakte han sig ud paa Lejet, øjnene brast, han trykkede
dem selv til, Krampen fordrejede alle hans Træk, men et øjeblik efter
var alt forbi; Ansigtet flk Udtryk af Fred og Glæde og Kjærlighed; han
havde sejret. Det var lige ved Middagstid.

Sorgen over hans Bortgang var stor. Under almindelig Deltagelse blev
han jordet paa Kirkegaarden-236

ved Karlsruhe, hvor et simpelt Gravmæle blev sat over ham. Men i
Hilgenburg (eller „Florenburg", som det hedder i hans Barndomshistorie)
er der siden rejst en smukkere Mindestøtte for Jung-Stilling nærved
Kirken.

Han havde i rigt Maal høstet alt, hvad Livet kan byde.. Trange Kaar,
store Modgangsbølger, Miskjendelse og Spot havde han gjennemgaaet,
Tungsind og legemlige Smerter havde i mange Aar været hans Følgesvende.
Men paa den anden Side havde han ogsaa i Overflod nydt Livets Goder.
Tre Hustruer havde staaet ved hans Side, alle gode, ædle Kvinder, som
elskede ham højt; de trange Kaar. bleve paa de gamle Dage omskiftede
med lysere, og han forlod Livet, som han ønskede, uden at efterlade sig
Formue, men ogsaa uden at skylde noget bort. Jordisk Ære høstede han
rigeligt af; mange af Verdens Store bejlede til hans Venskab og ærede
ham som en Fader. Ved sin Død var han baade Doktor i Medicin og
Filosofi, foruden at han bar Titelen Gehejme-Hofraad. Men det ypperste,
han fandt paa sin Livsvej, var Kjærlighed. Det er med Rette sagt, at
faa have været elskede som han, ikke engang hans to berømte Venner
Goethe og Lavater, men det laa i, at han selv havde saa stor en
Kjærlighed. Og faa ere sikkert de, der som han ere blevne velsignede af
taknemlige Medmennesker, og - for hvem der er opsendt saa mange Bønner,
thi han var jo en. aandelig og legemlig Velgjører for utallige
Mennesker.

Hans Børn gik det alle vel; de slægtede Faderen paa. „Hvor rige ere vi
dog ikke," skrev Datteren Amalie til sin Søster, „at vi have havt
saadanne fromme Forældre og Forfædre; hvem gad bytte med anden Rigdom!"
Og den ældste Datter, som boede i Heidelberg, skrev kort efter
Forældrenes Bortgang til de andre: „Hvor ere nu, naar jeg kommer til
eder, de ædle, de som vi alle have saa meget at takke for? Hvor
Engle-faderen, ved Synet af hvem man kunde synke ned af Ærefrygt, i
hvis Nærhed man saa dybt følte Lykken-237

ved at være hans Barn? Ak, og den rene, kjære Moder méd hendes Omsorg
og ømhed!"

Alt hvad der mødte Jung-Stilling i Livet, Sorg og Glæde, mørke og lyse
Kaar havde han vidst at tage fra den rette Side, og derfor var det,
naar alt kommer til alt, et lykkeligt Menneskeliv. Grundtonen, der gaar
igjennem det, er en Efterklang af de Ord, som han saa tidt som Barn
havde hørt af den gamle, kjære Bedstefader Eberhard: „O hvilken
vidunderlig Gud!"

12.

Slutning.

Der er ikke mange Menneskers Liv, der foreligger saa klart for
Efterverdenen som Jung-Stillings; derfor har han selv først og fremmest
sørget ved sin sanddru og aabenhjærtige Livsskildring. Baade hans svage
og stærke Sider ere lige let iøjnefaldende.

At Jung-Stilling havde sine svage Sider og i saa Henseende deler Lod
med alle andre Mennesker, følger af sig selv. Men da ingen Personlighed
kan opfattes i Sandhed uden en retfærdig Fordeling af Skygge saavel som
af Lys, er det nødvendigt at dvæle ved dem.

Hans Livsvandel i og for sig var saa ren og ædel, hans Motiver saa gode
og kjærlige, at her maa Dadelen forstumme. Skyggesiderne hos ham ere
derfor af underordnet Betydning. Det er sagt om ham af en af hans
nærmeste, at det verdslige Sind havde stor Magt i ham'), og det maa
navnlig forstaas paa den Maade, at Forfængelighed og Storhedstanker let
kom frem i ham. Denne Fristelse laa snublende nær, især paa hans ældre

') Prof. theol. Schwarz j Nachwort, Schr. i, 652.-238

Dage, da han blev fortrolig Ven af en Fyrste, da Verdens Store søgte
ham, og da han blev elsket og beundret af Tusinder. Han bragtes derved
til at overvurdere sig selv og se sig som Midtpunktet i en stor Plan af
Gud. Denne Tanke, at Gud havde beredt ham til noget særlig stort, møder
os tidt i hans Skrifter og støder. Men det mildnes igjen, naar man
betænker, at disse Udtalelser skyldes hans store Aabenhjærtighed; andre
fremragende Mænd have ogsaa i Virkeligheden overvurderet sig, men bedre
forstaaet at skjule det for Verden. Den værste Brod tages dog af det
derved, at han altid af fuldeste Hjærte giver Gud Æren; det er egentlig
ham, han beundrer. Til sin unge Ven Fouqué skriver han engang: „De
holder mig for bedre, end jeg er. — Det er sandt, Herren har vaaget
over mig fra Vuggen som sin øjesten og med usigelig Kjærlighed og Omhu
ledet mig ved sin Haand. Men naar jeg nu ser tilbage paa mig selv og
mit hele Levnedsløb, synker jeg hen i mit Intet."1) Og naar han fandt
en forfængelig Behag i Omgang med Verdens Store, da bør det dog
tilføjes, hvad der er bevidnet af en paalidelig Mand, at han aldrig
indlod sig paa at smigre dem, men sagde dem Sandheden rent ud.

Hans kristelige Standpunkt havde sine, tydelige Mangler. En af disse
var, at han gjennem mange Aar forgjæves søgte at bringe
Overensstemmelse mellem sin Tro og sin Tænkning. Han var ingen
skarpsindig Tænker, og altid blev der derfor en Konflikt i hans Indre,
som tidt pinte ham, ligesom han ogsaa derved kunde komme til at udtale
Ting, som synes uforenelige med sand Kristendom. Han træder af og til
op med Beviser for Kristendommen, saa fornuftmæssige, at man skulde
tro, han var Rationalist, skjøndt han dog var en af denne Retnings
stærkeste Modstandere. Men det er hans varme Følelse, der driver ham
til at prøve alle Midler for at vise Samtiden, at Kristendommen er
baade

*) Briefe an Fouqué, S. 171. (12. Maj 1810.)-239

fornuftig og sand. Hans Mangel paa skarpsindig Tænkning gjorde saa, at
han stundom brugte Udtryk, der ikke maatte forstaas, som de lød.

En uheldigere Side ved hans Kristendom fremkom derved, at han i den
senere Del af sit Liv altfor meget levede i Fremtiden. Han fordybede
sig jo i Udlæggelsen af Profetier, særlig af Johannes' Aabenbaring, han
anstillede Beregninger, paa hvis Sandhed han fuldstændig troede, ja han
traadte selv halvvejs op som Profet. Intet har vistnok i en senere Tid
skadet hans Anseelse som kristeligt Vidne i den Grad som dette. Han
viser herved, at den mystisk-sværmeriske Aand fra hans rhinske Hjemland
ikke har ladet ham upaavirket. Hine højtspændte Forventninger om Kristi
Gjenkomst og Tusindaarsriget have snarere hæmmet hans Virksomhed end
fremmet den.

Naar han dernæst med Tanke og Fantasi • gjærne dvælede ved den dunkle
Tilstand efter Døden, var der en Mislighed forbunden dermed. Hans
Forsøg paa at bestemme Aandernes Tilstand maatte nødvendig mislykkes.
En anden Sag er det derimod, naar han brugte fantastiske Billeder af
Tilværelsen i Mellemtilstanden som Prædiken for de levende; det havde
sin Berettigelse og gjorde sin Nytte. At han i det hele fremdrog
Mellemtilstanden, maa snarest regnes ham til Fortjeneste, og han var
heri forud for sin Tid.

Vilde man kalde Jung-Stilling en Sværmer — og der er dem, der have
kaldt ham det — gjorde man ham dog Uret. Hvor mange af Kirkens ypperste
vilde da ikke falde ind under denne Betegnelse? Fordi han nærede
levende Forventninger om, at Enden paa den nærværende Verdensperiode
stod lige for Døren, bliver han dog ingen Sværmer; det var Tanker, som
i hin bevægede Tid laa nær for enhver Kristen. Han udgav ikke sine
Meninger, hvor højt han end var forvisset om deres Rigtighed, for
Trosgjenstande. Og forøvrigt havde han jo et meget sundt Blik for
Sværmeri og alskens Overspændthed, ja-240

havde saadan Sky derfor, at han stundom blev for nøgtern, stik imod sin
Natur.

Hvad er det imidlertid, som giver Jung-Stilling en ejendommelig og
betydelig Plads i den kristne Menigheds Historie? Det er aabenbart det,
man har villet betegne, da man efter hans Bortgang foreslog at sætte de
Ord paa hans Gravmæle: „Han var et Forsynets Barn". Det, der er den
røde Traad i hans Liv, er hans ubetingede Tro paa Forsynet og hans
levende Erfaringer om Guds Forsyns Veje. Lad os ikke kalde det noget
ringe, ikke betragte det, som om han kun havde sat sig til Borgeleje
paa Kristentroens første Trin, Troen paa Gud Fader, thi det var jo slet
ikke Tilfældet. Han troede ligesaa fuldt paa Jesus Kristus, ja som en
af hans nærmeste siger: han havde en ganske egen personlig Hengivenhed
for Frelseren.') Men han betragtede det som sit Livs Facit (som han
siger), at han selv intet, slet intet har bidraget til Planen i sin
Livsførelse, at alt dette var Forsynets rent frie Tilskikkelse, at han
selv fuldstændig var som Leret i Pottemagerens Haand.2) Dette at give
sig ganske hen i Guds Styrelse, er noget, som alle Kristne vide, at de
skulle. Dette at tro, at Guds Veje med os altid ere de ene gode, tales
der nok meget om blandt alvorlige Mennesker, men hvor mange er der, som
virkelig i Livet lade sig lede af disse Sandheder? Men det gjorde
Jung-Stilling fra ung af med et ligefremt Heltemod. Stærkest traadte
dette frem i hans tidligere Tid, da han, vis paa at det var Guds Vilje,
drog til Strasburg for at studere, aldeles blottet for Midler, og i
hans senere Aar, da han gav Afkald paa en indbringende Stilling, for
med en ringe Indtægt, der oven i Kjøbet var afhængig af en Fyrstes
særlige Gunst, alene at ofre sig for Guds Rige og sit velgjørende Kald
som de Blindés Hjælper. Men det samme Heltemod i Troen skjønnes at
ligge til Grund

!) Schwarz i Nachwort S. 656. *) Schr. i, 601.-241

for hans mærkelige bratte Forlovelse med Christine; at han bagefter
selv kom paa Tanker om, at det dog nok var overilet, formindsker ikke
Værdien af hans Trosmod. Den der, saaledes som han, lægger hele sit Liv
for Guds Fødder og vil lade ham alene raade, staar undertiden i Fare
for at tage noget for guddommelig Indskydelse, som ikke er det, og det
gjorde han vistnok oftere. Men hvem er den, der kan undgaa alle Skjær?
Vist er det, at Jung-Stilling er et storartet Exempel paa, at dén, som
tager Gud til sin absolute Leder, han farer vel og henter Velsignelse.

Hvilke Erfaringer har ikke denne Mand gjort om Gud som den levende Gud!
„Der er en Verdensegn," siger en tydsk Forfatter, „som kun de have
Kjendskab til, der standhaftig rette deres øje imod den."1) Denne Egn
var Jung-Stilling hjemme i. Den færdedes han i med sikre Skridt, naar
han traadte frem for sin himmelske Fader med den barnlige Bøn, vis paa
at blive hørt og hjulpet. Og hvor mange Mennesker har han ikke løftet
op i hin Egn ved Vidnesbyrdet om sine Oplevelser !

Hans Livsførelse bugtede sig underligt. Længe spejdede han efter, hvad'
Guds Mening med ham vel kunde være. Og hvor lykkelig var han ikke, da
han saa', at han var kaldet til at være Læge! Men da Aar vare gaaede,
blev han ligesaa lykkelig, da han saa', at Gud havde beredt ham til et
andet Kald, at være Lærer i Statsvidenskaben, og han greb det med
Begejstring. Paa hans ældre Dage gik det op for ham, at nu skulde Guds
Riges Sag lægge Beslag paa hans bedste Kraft, og vi vide, at han med
ungdommelig Iver kastede sig derover. Gud havde altsaa forskjellige
Kald til ham paa hans Livs forskjellige Trin, og han fulgte dem alle
trøstig.

Man kan forstaa, at en Mand som Jung-Stilling, der

*) Gelzer: Die deutsche Nationall. 2, 53.-242

levede saa umiddelbart i Gudsforholdet, har havt noget eget over sin
Person. Derom stemme ogsaa alle Vidnesbyrd overens. Hans Svigersøn
kalder ham en Kraftmand; alt var stærkt hos ham, hans Vilje, hans
Tanke, hans Fantasi og hans Tale. Guds Rige saa' han mest fra Kampens
Side, som jo kom af, at han selv havde gjennemgaaet saa svære indre
Kampe. Skjøndt hans Mundheld lød paa, at Mellemvejen er den bedste Vej,
var det jo netop ikke at forstaa i Svaghed, men i Kraft; han vilde gaa
sin egen Vej, og han gik den. Og naar hans Svigersøn bevidner om sig
selv, at det fik mere Betydning for ham at se den ægte Fromhed
lyslevende hos Jung-Stilling, end alle Beskrivelser af den havde
bibragt ham, da forstaa vi det saa godt.')

Saadanne Menneskers Liv bør forplantes i taknemlig Ihukommelse. Bliver
det end kun Skyggerids i Sammenligning med den svundne Virkelighed, saa
har det dog sin store Betydning. Hvor mange ere ikke blevne styrkede i
deres Tro og opmuntrede i deres Kamp ved at læse om ham, og hvor mange
trænge ikke stadig dertil. Det er derfor i sin gode Orden, at Mindet om
de „herlige", om dem, der bleve Vejledere for mange, fordi deres Kraft
i Herren var stor, stadig fornyes.

Jung-Stillings Livstanke er udtalt smukt og ejendommeligt af ham selv i
følgende Ord: „Himlens Livfarve er Forglemmigej — og Naturens Livre er:
Han vil ikke glemme mig." Begge Dele skulle tages med for at skabe et
lykkeligt Menneskeliv.

') Nachwort S. 659.Indhold.

